
Forord 


Medvirkning i stedsutvikling er et fenomen som engasjerer og trender. 
Mange snakker varmt om medvirkning i byutvikling, i samfunnsutvik- 
ling eller for enkeltstaende og potensielle byggeprosjekter som en vei, en 
park eller en ungdomsklubb. A lese avisinnlegg om opplevelser av man- 
glende påvirkning på prosjekter i eget nærmiljø, er heller ikke uvanlig. 
Det er også mange som jobber som «medvirkningstilretteleggere», noen 
som søker å utvikle nye verktøy for medvirkning og andre igjen som 
forsker på medvirkning. Mange er medvirkere i egne nærmiljøer, uten 
å nødvendigvis vite om eller reflektere over hvilke prosesser eller struk- 
turer de er en del av. Samlet sett har det blitt produsert en rekke tekster 
og dokumenter om medvirkning i norsk stedsutvikling. Vi har likevel 
begrenset med forskningsbaserte tekster om uttesting av praktiske verk- 
tøy som kan benyttes av «medvirkere», samt begrenset med analyser av 
medvirkningsprosesser mer generelt. Formålet med denne antologien er 
å bidra til å fylle dette kunnskapshullet ved å se nærmere på unges med- 
virkning i norske lokalsamfunn, bydeler, byer og kommuner. 

Antologien består både av fagfellevurderte tekster forfattet av sam- 
funnsforskere og av tekster skrevet av arkitekter, kunstnere og en ung 
voksen som selv har vært «gjenstand for medvirkningsarbeid» som ung- 
dom. Samlet sett håper vi disse tekstene vil gi en nyansert innsikt i de 
mange mulighetene, men også de mange barrierene, for medvirkning 
som bokens ulike bidragsytere har observert, erfart og undersøkt. 

Flere av kapitlene er altså skrevet av forskere, og til tider med fagfeller 
som påtenkte lesere. Disse kapitlene er i en viss grad preget av fagenes 
begreper og referanser til teori og foreliggende forskning, men vi har 
forsøkt å unngå unødvendig bruk av fremmedord. Det avsluttende, og i 
noen grad oppsummerende, vitenskapelige kapitlet, er dessuten skrevet 
på engelsk. Språket i bokens øvrige bidrag er i mindre grad preget av fag- 
terminologi. Vi håper dermed boken kan være til inspirasjon for lesere 


FORORD 


som pa ulikt vis er interessert i eller som selv jobber med medvirkning 
og unge, og at antologien vil gi et kunnskapsgrunnlag for de mange som 
er glade i å diskutere medvirkning i stedsutvikling og planlegging. Det er 
også stor overføringsverdi til andre grupper av medvirkere i samfunnet, 
det får det bli leserens oppgave å forestille seg. 

Arbeidet med antologien har vært ledet av Aina Landsverk Hagen, 
med god støtte fra medredaktør Bengt Andersen. Hagen har dessuten 
ledet mange av prosjektene som utgjør bokens datagrunnlag, deriblant 
Et sted å være ung: Metoder og rammeverk for innovativ medvirkning ved 
utvikling og etablering av ungdomssteder (UngHus).' Vi redaktører vil 
takke bokens øvrige bidragsytere som også har kommentert på de andres 
tekster. En stor takk går til forlaget, særlig ved Marte Ericsson Ryste, som 
har satset på denne utgivelsen og bidratt til at den til slutt kom i land. 
En like stor takk til den anonyme fagfellen, korrekturleserne, OsloMet - 
storbyuniversitetet og Arbeidsforskningsinstituttet som har finansiert 
utgivelsen og muliggjort at antologien kan lastes ned og leses gratis av alle 
interesserte. Vi vil dessuten takke alle samarbeidspartnere og oppdrags- 
givere som har gitt oss mulighet til å utvikle dette feltet sammen. Boken 
kan således sies å være et produkt av en omfattende medvirknings- og 
samskapingsprosess. 

Sist, men ikke minst, vil vi takke alle de unge og voksne vi har jobbet 
sammen med i de mange prosjektene bokens bidrag trekker på.” Uten 
disse ungdommene og voksne som slapp oss inn i deres verdener, hadde 
ikke vi forfattere hverken hatt gleden av å bli utfordret eller muligheten til 
å bedre forstå hva «medvirkning» egentlig er for noe. Etter å ha lest denne 
boken, håper vi også leseren vil forstå litt mer og finne nye, gode måter å 
bidra til at innbyggere som ønsker det — uansett alder — får være med pa 
å skape steder de bryr seg om. 


Oslo 18. oktober 2021 
Aina Landsverk Hagen og Bengt Andersen 


1 Prosjektet har også utviklet en digital ressurs for alle som er interessert i ungdomsmedvirkning: 
https://unghus.oslomet.no/ 

2 Alle personnavn er endret for å bevare den enkeltes anonymitet, med unntak av portrettene i 
kapittel 8 der vi har samtykke til å bruke ungdommenes navn og foto. 

KAPITTEL 1 


Introduksjon til ung medvirkning, 
kreativitet og konflikt i planlegging 


Aina Landsverk Hagen og Bengt Andersen 
Arbeidsforskningsinstituttet (AFI), OsloMet — storbyuniversitetet 


«Sier du at Tøyen ikke er bra, eller?!» Stedsidentitet. Tilhørighet. Stolthet. Kri- 
tisk tenking. Opposisjon. Han er 15 år og jeg er 20 år eldre. Vi bor begge på 
Tøyen i bydel Gamle Oslo, men der stopper tilsynelatende det vi har til felles. 
Og nå har alt stoppet opp, dialogen jeg forsøkte å sette i gang, tilliten til meg 
og mine kollegaer som står eller sitter spredt i lokalet, sammen med om lag 40 
ungdommer i alderen 10-19 år. Pizza-eskene ligger godt forseglet langs veggen, 
pappen damper varme. Blir fuktig, mens jeg forsøker å forklare oppdraget vårt, 
her i dag. For noen minutter siden spurte jeg dem alle: «Hva kan dere gjøre 
for at Tøyen skal bli et bra sted å vokse opp?» Nå ser 80 øyne på meg, i gulvet, 
ut av vinduene som gir oss Tøyen i fugleperspektiv. Mitt første forsøk på å få 
dem som Oslo kommune i vår oppdragsbeskrivelse kaller «de stille stemmene» 
i tale, har strandet i dette. Motstand. Skepsis. Motvilje. Forakt? Det er høyst 
fortjent, i så fall. Idet ordene faller mellom gruppebordene og stoler som vippes 
på, skjønner jeg at jeg har stilt helt feil spørsmål. Jeg har tatt for gitt at de deler 
kommunens og forskernes virkelighetsbeskrivelse, om Tøyen som et sted med 
høy fattigdom, dopsalg, arbeidsledighet og utrygghet. Dette er ikke en dialog. 


Vi må starte på nytt, et annet sted. Hvor er det? 


Erfaringer fra felt, som denne fra Tøyen i 2014 da vi gjennomførte en 
sosiokulturell stedsanalyse for Oslo kommune (Brattbakk et al. 2015), og 
andre felterfaringer fra Norge og USA har vært formende for hvordan vi 


Sitering: Hagen, A. L. & Andersen, B. (2021). Introduksjon til ung medvirkning, kreativitet og konflikt i 
planlegging. I A. L. Hagen & B. Andersen (Red.), Ung medvirkning: Kreativitet og konflikt i planlegging 
(Kap. 1, s. 11-41). Cappelen Damm Akademisk. https://doi.org/10.23865/noasp.150.ch1 

Lisens: CC BY-NC-ND 4.0 


11 


KAPITTEL 1 


tenker og jobber med ungdomsmedvirkning. Denne boken tar for seg 
hvordan medvirkning med barn og unge utspiller seg i praksis, i steds- og 
byutviklingsprosesser i norske kommuner. Vi diskuterer erfaringer med 
å inkludere barn, ungdom og unge voksne som medvirkere, men gir også 
konkrete eksempler og forklaringer på verktøy og metodikk som vi har 
utviklet i transfaglig samarbeid for å styrke medvirkning i planlegging. 
Målet vårt med denne introduksjonen til hvordan ung medvirkning i 
praksis kan utvikles, utfordres og eksperimenteres med, i samarbeid med 
både unge selv, kommunalt ansatte og lokale bidragsytere av ulike slag, 
er flerfoldig. Vi ønsker å gi alle voksne som er involvert i medvirkning 
og planlegging av steder en mulighet til å kjenne seg igjen i det kaotiske 
og rotete som er virkeligheten, samtidig som de kan lene seg på lover og 
regelverk og tidligere forskning nasjonalt og internasjonalt når de selv vil 
argumentere for hvorfor det er så viktig å inkludere barn og unge i plan- 
prosesser — på deres egne premisser. Vi ønsker samtidig å vise hvordan 
gode intensjoner om inkludering kan skjule både makthierarkier, kon- 
flikter og interessemotsetninger, og i mange tilfeller gjøre barn og unge til 
gisler for de voksnes agendaer og ekskluderingsmekanismer (se Mansfield 
et al., 2021). Først og fremst ønsker vi likevel å gi vekt og myndighet til de 
unge som kompetente medborgere i sine lokalsamfunn, der betydningen 
av å ha med seg voksne allierte på laget, er avgjørende. 

Vi har i dag lite systematisk kunnskap om medvirkningsmetoder i kom- 
munene og hvordan disse kan anvendes på best mulig måte — spesielt når 
det gjelder å få tak i kunnskapen, innsikten og synspunktene til utsatt ung- 
dom, men også når det gjelder tjenestetilbud til den generelle befolkningen 
(Lorenzen et al., 2020). Særlig i mindre og mellomstore kommuner er det 
et problem at man ikke har tilstrekkelig plan- og arkitekturkompetanse 
i egen stab (Andersen et al., 2020, s. 53-54). En annen utfordring for alle 
kommuner, er hvordan en involverer ungdom i medvirkningsprosesser på 
en måte som gir anvendbare (og oversettbare eller overførbare) resultater, 
og som samtidig gir mestring, en opplevelse av å bli hørt/sett, og gir unge 
muligheter til å være en vedvarende ressurs i sine nærmiljøer. Nettopp her 
håper vi denne boka finner sin plass. Gjennom 13 kapitler tar vi for oss dette 
komplekset fra ulike vinkler. Hvordan er barn og unges rettigheter i plan- 
legging, by- og stedsutvikling beskyttet i lovverket? 

Barn og unges rett til å medvirke 

FNs barnekonvensjon (1989) ble inkorporert i norsk lov for snart 20 år 
siden. Artikkel 12 omhandler barns rett til å bli hørt, og sier: «Partene 
skal garantere [...] barn retten til fritt å gi uttrykk for disse synspunkter i 
alle forhold som vedrører barnet, og tillegge barnets synspunkter behørig 
vekt i samsvar med dets alder og modenhet» (vår utheving). De grunn- 
leggende prinsippene fra Barnekonvensjonen ivaretas også av Norges 
grunnlov $104, som sier at «Barn har krav på respekt for sitt menneske- 
verd. [...] Ved handlinger og avgjørelser som berører barn, skal barnets 
beste være et grunnleggende hensyn». 

Plan- og bygningsloven § 5-1 (1989) sier også noe om hvem som har 
ansvar for å ivareta barn og unges rettigheter i steds- og byutvikling: 
«Enhver som fremmer planforslag, skal legge til rette for medvirkning. 
Kommunen skal påse at dette er oppfylt i planprosesser som utføres av 
andre offentlige organer eller private.» De har også ansvar for å sikre 
«aktiv medvirkning fra grupper som krever spesiell tilrettelegging, her- 
under barn og unge» (§ 5-1, andre avsnitt, vår utheving). 

Alle kommuner har derfor ansatte som jobber med å godkjenne 
slike planer, og som i noen tilfeller gjennomfører medvirkning selv 
(Kommunal- og moderniseringsdepartementet [KMD], 2020). Samtidig 
viser forskning at spesielt små og mellomstore kommuner har man- 
gel på både kompetanse og kapasitet i samfunns- og arealplanlegging 
(Andersen etal., 2020). 


Når det norske lovverket tydelig sier at medvirkning med barn og unge 
skal være aktiv, er det i denne sammenhengen ment å styrke ansvaret for 
å engasjere barn og unge utover det minimumspålagte minstekravet til 
medvirkning (Kommunerevisjonen, 2019). Det at barn og unge er nevnt 
eksplisitt som eksempel på grupper som trenger spesiell tilrettelegging, 
er vesentlig. Barn og unge under 18 år har ikke rett til å stemme ved valg, 
de har sjelden kontroll over egne økonomiske ressurser, og de får ikke til- 
sendt nabovarsel ved lovpålagte høringer når nærmiljøet skal utbygges 
(Hanssen, 2019). Medvirkning, og også ung medvirkning, er slik en (mulig) 


13 


KAPITTEL 1 


viktig mekanisme i by- og stedsplanlegging. Like fullt ser vi at idealet om 
medvirkning kolliderer med andre og ofte sterkere interesser nar planleg- 
ging skal gjores i praksis, noe som kan bli ekstra konfliktfylt i konteksten 
av den norske velferdsstaten, eller det vi kan kalle velferdskommuner, og 
en radende ideologi om likhet som likeverd (Gullestad, 1989; Haukelien et 
al., 2011). Deltagelse på likeverdige vilkår, slik at berørte interessegrupper, 
også uorganiserte, stilles likt med hverandre, er et viktig prinsipp i norske 
planprosesser (KMD, 2014). Det er like fullt et stort gap mellom prinsippet 
om innbyggermedvirkning og brukerinnflytelse i planlegging, og faktiske 
plan-praksiser. Planleggere og politikere fremmer ofte barns medvirkning 
fra et demokratisk ståsted, men i praksis blir det sett på som ineffektivt og 
forstyrrende for planprosessen (Khakee & Barbanente, 2003). Prosessene 
skal helst gå fort og kostnadene holdes nede. 


Aktiv medvirkning og konkurrerende hensyn 


Hvordan begrepet medvirkning er definert og oversatt til praksis er avgjø- 
rende for utfallet av medvirkende prosesser (Thomas, 2007). Siden det 
ikke er definert i lovverket hva man legger i aktiv medvirkning, ei heller 
hva som legges i begrepet medvirkning, blir det derfor opp til planleggere 
og politikere å vurdere hvorvidt og hvordan disse (vage) kravene er opp- 
fylt av utbyggere, private som offentlige. Vi legger til «vage» da en lesning 
av lovens medvirkningsparagrafer ikke gir oss informasjon om hva med- 
virkning er. Ser man på ordet, så er det satt sammen av «med» og «virk- 
ning». Ifølge Det norske akademis ordbok, så er det første leddet «med», 
«brukt for å uttrykke likeverd», som i «medansvar» eller «medskyldig». 
Verbet «virke» har betydninger som å lage, arbeide med, å gjøre eller 
utrette, forårsake, fungere med mer. Dermed kan «medvirke» omskrives 
til å i samarbeid gjøre noe eller å arbeide sammen om noe. Ja, i juridisk 
forstand, mer generelt, forklarer samme ordbok, kan det å «medvirke» 
bety å være delaktig i en straffbar handling (jf. straffeloven $ 135). For 
lekfolk vil da kanskje et ord som medvirkning gi assosiasjoner til faktisk 
samarbeid, der de ulike deltagerne foruten å ha «medansvar» også har 
«medbestemmelse». Likevel er det ikke sånn offentlige planmyndigheter 
forstår ordet. For eksempel spesifiserer Plan- og bygningsetaten i Oslo 

kommune at medvirkning «ikke ma forveksles med direkte beslutnings- 
myndighet eller rett til å være med å bestemme hva sluttresultatet skal 
være» (Plan- og bygningsetaten, 2019, s. 4). For de som forsker på eller 
jobber med «medvirkning», kan det dermed være nyttig å belyse nettopp 
mulige ulike forståelser og definisjoner av begrepet (se også bokens kap. 
10 om betydningen av å beherske terminologien i det som omtales som 
«medvirkningsspillet»). 

Myndighetene har, gjennom rikspolitiske retningslinjer for barn 
og planlegging (1995), argumentert for å synliggjøre og styrke barn og 
unges interesser i all planlegging og byggesaksbehandling (Amdam, 
2019, s. 282) og også nødvendigheten av å involvere barn og unge tidlig i 
prosessen (Kommunerevisjonen, 2019). Retningslinjene skal gi kommu- 
nene bedre grunnlag for å integrere og ivareta barn og unges interesser 
i sin løpende planlegging og byggesaksbehandling, blant annet gjennom 
funksjonen Barnas representant, selv om disse (voksne) talspersonene 
aldri skal erstatte barn og unges mulighet til å uttrykke seg direkte i 
plan- og byggesaker.! Ny kommunelov som trådte i kraft i 2019 slår for 
eksempel fast at alle kommuner skal ha ungdomsråd eller annet medvir- 
kningsorgan for ungdom, men vi vet fra tidligere forskning at disse for- 
melle rådene, på lik linje med elevråd og andre organisasjonsformer med 
unge som målgruppe, ikke representerer bredden og mangfoldet av barn 
og unge i Norge (Hagen et al., 2016). Videre, selv om medlemmene av 
disse rådene er engasjerte unge med lang fartstid som rådsmedlemmer, 
har Sawyer (2019) vist hvordan språket i de offentlige plandokumentene 
virker fremmedgjørende på ungdommene, og at medvirkning derfor blir 
vanskeliggjort. Av slike, og andre grunner som vi kommer inn på under, 
vil vi hevde at det er en generell mangel på nettopp meningsfull, aktiv 
medvirkning, siden den jevne norske borger har liten, om noe, innfly- 
telse på reguleringer, planer og utbygging ut over den påvirkning enhver 
myndig person utøver gjennom kommune- og stortingsvalg (Andersen & 
Skrede, 2021 Falleth & Saglie, 2013, Hanssen, 2019, Ringholm & Hanssen, 
2018; Røe, 2019). 


1 Folkehelseloven, forvaltningsloven, opplæringsloven og kommuneloven er også virksomme i 
medvirkningsfeltet, uten at vi går nærmere inn på disse her. 

De rikspolitiske retningslinjene skal ogsa gi kommunene et grunn- 
lag for 4 vurdere saker der barn og unges interesser kommer i konflikt 
med andre hensyn og interesser. De som folger med pa den norske 
byutviklingsdebatten, slik den utspiller seg i diverse aviser og pa sosi- 
ale medier, kan ikke overse at mange er misfornøyde med hvordan 
bydeler utvikles og med (de manglende) mulighetene til å påvirke 
endringsprosesser i eget nærområde, noe særlig debatten om oppvekst, 
offentlige rom og byutviklingsaktørene i Nydalen i Oslo er et eksempel på 
(Frøyland, 2019, 2021; Vea & Døssland, 2021). Vi advarer like fullt mot å 
tegne opp et bilde av en konspirasjon i det norske byutviklingsfeltet — det 
at Oslo, for eksempel, er en segregert by, er ikke et resultat av en «master- 
plan» (Andersen, 2014). Det er ikke slik at private utbyggere og offentlige 
aktører (alltid eller ofte) er samkjørte - der man har et felles mal man 
samarbeider om, som de utenfor feltet ikke har innsikt i. Det er heller 
slik at de forskjellige offentlige aktørene - som ulike kommunale etater 
eller de ulike forvaltningsnivåene — samt de mange utbyggerselskapene, 
representerer ulike interesser. Med andre ord kan man si at ulike aktører 
bidrar til å dytte «feltet» i ulike retninger eller mot ulike mål, selv om det 
også kan finne sted enighet eller overlapp mellom ulike aktørers planer. 
De private aktørene er ikke nødvendigvis samkjørte, og de kommunale 
planmyndighetene kan til tider oppleve seg noe maktesløse (Andersen 
et al., 2021). Likevel har mange av de private aktørenes til dels sammen- 
fallende målsetning for by- og stedsutviklingen. 


Ryddig på papiret, kaotisk i praksis 

På papiret (eller i planen) kan de ulike aktørene være enige eller slutte 
opp om en felles visjon (Andersen & Skrede, 2017), men i praksis - og 
det er der medvirkning ma utspille seg — ser vi et langt mer kaotisk bilde. 
Det samme peker en del av den mer kritisk orienterte forskningen på 
«medvirkning» på. Som Harvold (2002) tidligere har poengtert, så vil 
også «grasrota» bestå av fraksjoner eller individer med ulike interesser, 
godt illustrert gjennom en diskusjon av studier av «et av de første teore- 
tiske ‘utviklingsprosjektene’ innen vestlig offentlig planlegging - nemlig 
planarbeidet i Tennessee-dalen i USA på 1930- og 1940-tallet» (Harvold, 

2002, s. 368). I en studie av et annet amerikansk utviklingsprosjekt, den 
nyurbanistiske smabyen Kentlands, viser Andersen (2001b) hvordan 
mange ungdommer fant byen kjedelig. Så selv om Kentlands var basert pa 
omfattende medvirkningsarbeid, så kan det være grunn til å hevde at de 
voksne som i stor grad medvirket, ikke hadde lykkes med å få fram en plan, 
og et prosjekt, som tilfredstilte de «eldre barna». Medvirkning var viktig 
i planleggingsfasen og i den daglige driften av nabolaget. Dette forhindret 
likevel ikke konflikter internt, ei heller førte det til at alle beboere følte 
en sterk stedstilhørighet (Andersen, 2001a, 200 Ib, 2008). I en komparativ 
studie av byutviklingsprosjekter med vekt på «bærekraft» og som sies å 
følge planidealene til nyurbanismen, viser Medved (2017) at det «topp- 
styrte» prosjektet så å si ble identitisk med prosjektet styrt «nedenfra» 
eller gjennom «medvirkning». Og selv om «medvirkning» også var en 
del av prosessen som ledet til et «bærekraftig» nyurbanistprosjekt omtalt 
av Trudeau (2018), så endte flere av de andre byutviklingsprosjektene 
der medvirkning hadde stått sentralt, med ikke å nå bærekraftsmålene 
forskeren vurderte. Det er således kanskje ikke overraskende at i en nyere 
litteraturgjennomgang av medvirkningsstudier, så fant forfatterne at det 
er vanskelig å hevde at medvirkning gir oss attraktive nabolag (Andersen 
& Skrede, 2021). Ei heller tilbyr litteraturen et enkelt svar på hvordan 
sannsynlige interessekonflikter - og derved maktkamper - knyttet til 
konkrete utviklingsprosjekter kan la seg løse. 

Gjennom vår maktkritiske forskning på medvirkningspraksiser i nor- 
ske kommuner, har vi identifisert flere strukturelle barrierer som står i 
veien for at voksne som er involvert i medvirkningsprosesser skal kunne 
klappe seg selv på medvirkningsskulderen. En av disse barrierene er 
mangelen på dokumentering av medvirkningsprosesser, både når det 
gjelder hvem som har uttalt hva og hvorfor, og hva som kommer ut av 
disse prosessene. Hvilke faktiske, materielle og sosiale forskjeller resul- 
terer medvirkningen i? En annen barriere er voksnes barnesyn, det som 
kalles et adultosentrisk blikk på unge som uferdige mennesker i emning, 
der det tas for gitt at voksnes kunnskap er overlegen unges (Gravesen 
et al., 2019), samtidig som medvirkning blir sett på som en måte å nettopp 
bli voksen medborger på, en slags utvidet medvirkningstrening som på 
sikt skal gi integrering i voksenlivet (Bessant, 2004; Coles, 1995, 2000). 

Her ser vi ogsa hvordan profesjonelle voksne feirer unges deltagelse som 
om det var en performance, heller enn å ga i dialog om de faktiske ideene 
og innspillene de kommer med. Det at medvirkning er initiert, betyr hel- 
ler ikke at det er en suksess, slik det ofte antas (Horelli, 1998). En tredje 
barriere er mangelen på insentiver, og her tenker vi både på mandater og 
ressurser til å faktisk følge opp lovverket og operasjonalisere det (NOU 
2019: 23, s. 67). Så lenge det ikke ligger en egen, definert post til aktiv 
medvirkning i budsjettene på store utviklingsprosjekter, er det lett å la 
effektivitet, framdrift og kravet om å holde kostnadene nede, bli styrende 
for ledelse og gjennomføring av planlegging. 


Eksperimentering som tilnærming 


Tilbake på Tøyen. Etter at den unge gutten sa oss midt imot da vi intet- 
anende, men akk så skyldige, la all den sosio-økonomiske byrden til 
nabolagets voksne på tynne skuldre i et kommunalt møterom en kveld i 
februar. Vi innså at vi måtte starte et annet sted, på nytt. Vi gikk bort fra 
en «hva kan dere gi oss voksne»-holdning, hvordan kan dere tilfreds- 
stille våre behov for informasjon, erfart kunnskap om nærmiljøet, ideer 
og innspill, til «hva kan vi få til sammen». Ungdommenes reaksjoner ga 
oss også innsikt i hvordan vi samfunnsforskere trenger estetiske prak- 
siser og fagkunnskap inn i arbeidet vårt for å få til denne ambisjonen 
om samarbeid med unge. Vi trenger andre, bedre verktøy for å få i gang 
dialog om det som betyr noe for ungdommene vi møter. Så vi begynte 
å eksperimentere. Vi begynte for alvor å jobbe transdisiplinært, å utfor- 
dre egne fagfelt og disiplinære logikker, gjennom utforskende samar- 
beid på tvers av faglige ståsteder (Fokdal et al., 2021). Sosiokulturelle 
stedsanalyser. Alternative byrom. Ungdomstråkk. UngHus. UngPlan. 
Dette var prosjekter vi gjennomførte, prosjekter som ble finansiert av 
alt fra internmidler på det som da var Høgskolen i Oslo og Akershus (nå 
OsloMet), områdeløft-midler, midler fra utlyste departementsoppdrag, 
ideelle organisasjoner og stiftelser, og innovasjonsmidler fra Norges 
forskningsråd. 

Alternative byrom: Unges medvirkning (2015-2018) 

Forebyggingsprosjektet Alternative byrom: Unges medvirkning utgjorde 
kjernen i AFls tidlige ungdomssatsing, med fokus pa uttesting av meto- 
der og nye samarbeidsformer med kunstnere, offentlig sektor, skoler, 
forskere og lokal ungdom med mål om å styrke sistnevntes innflytelse 
og opplevelse av mestring i egne nærmiljøer. Prosjektet utfordret tra- 
disjonelle medvirknings- og byutviklingsprosesser i det urbane rom, 
samtidig som det utforsket mulighetene for å påvirke politiske proses- 
ser og næringsinteresser substansielt gjennom forsknings- og prak- 
tikerbasert kunnskapsutvikling der ungdom er medprodusenter. Om 
lag 250 antall unge i alderen 13-19 har vært deltagende i prosjektet. 
Finansiert av Norges forskningsråd og Stiftelsen Dam gjennom Redd 


Barna. 


Ungdomstråkk: En studie av ungdom og unge voksnes bruk av uterom, parker 
og plasser (2016) 

AFI designet og gjennomførte forskningsprosjektet Ungdomstråkk for 
Kommunal- og moderniseringsdepartementet. Gjennom dette arbeidet 
ble det tydelig hvor mangelfulle de tradisjonelle metodene for med- 
virkning er, spesielt om man jobber med barn og unge på mellomtrinnet, 
ungdomsskolen og videregående skole. Erfaringer med Barnetråkk- 
metodikken, egne felterfaringer og forskningserfaring fra Norge og inter- 
nasjonalt, samt kunnskap om gapene i litteraturen på medvirkning, gjorde 
at AFls forskere begynte å utvikle egne metoder for medvirkning. Her la 
hovedfokuset på hvordan aktivitetene kunne designes på ungdommenes 
egne premisser slik at de skaper engasjement og gir mening for delta- 
gerne. Tråkk-metodikken, der ungdommene går walkalongs i nærmiljøet 
sitt mens de kartlegger og gjør egne felt- og intervjuundersøkelser, ble 
testet ut i bydel Gamle Oslo. Her ble også en modell for helhetlig ung- 
domsinvolvering utviklet, der elementene UngForsk, UngPlan, Ungldé, 
UngSpleis og UngRad inngikk. Om lag 70 ungdommer og unge voksne i 
alderen 10-25 år deltok i prosjektet. 

UngPlan Oslo (2019-2020) 

UngPlan Oslo var et forskningsoppdrag som ble gjennomført for Plan- og 
bygningsetaten i forbindelse med tidlig fase planarbeid på Lambertseter 
i bydel Nordstrand, Hauketo i bydel Søndre Nordstrand og Oppsal i bydel 
Østensjø. Gjennom workshops med lokal ungdom kartla de unge egne 
og andres oppfatning av fysiske forhold i nærmiljøet, bevegelsesmønster, 
oppholdssteder, samt opplevelsen av sosiokulturelle forhold, offentlige 
fritidstilbud og andre ungdomstilbud. Om lag 200 elever på 9. trinn på 4 
Oslo-skoler var deltagende i prosjektet, og resultatene ble brukt direkte 


som innspill i høringsuttalelser til de lokale planprosessene. 


Et sted å være ung: Metoder og rammeverk for innovativ medvirkning ved 
utvikling og etablering av ungdomssteder (UngHus) (2019-2021) 

I innovasjonsprosjektet UngHus, som utgjør mye av empirigrunnlaget 
for denne boka, har ungdom og kommunalt ansatte i tre norske kom- 
muner; Moss, Drammen og Tromsø, og fem bydeler i Oslo kommune: 
St. Hanshaugen, Alna, Griinerløkka, Vestre Aker og Østensjø, jobbet 
sammen med oss forskere på Arbeidsforskningsinstituttet (AFI) og 
NOVA på OsloMet - storbyuniversitetet, over flere år. Målet har vært å 
utarbeide, teste ut og iverksette et rammeverk for medvirkningsmetoder 
som kan brukes når man skal etablere, videreutvikle, drifte eller evaluere 
ulike ungdomsalternativ i nærmiljøet. Ungdommene har blitt rekruttert 
gjennom ulike kanaler, som valgfag i skolen, timebetalt oppdrag fra byde- 
len eller direkte fra den lokale ungdomsklubben, før de har fått grunn- 
leggende opplæring i forsknings- og datainnsamlingsmetode. Med dette 
som utgangspunkt har de utført ulike oppdrag, være seg å finne ut hvor- 
for en prosess med å renovere et ungdomshus har stoppet opp, hvilke 
ønsker og behov ungdom i nabolaget har når bydelen ønsker å etablere et 
ungdomstilbud i et lokalt samfunnshus, eller når byens bibliotek har fått 
midler til å designe og bygge et ungdomshjørne med studio og gaming. På 
ulike vis har kjernegrupper av ungdom, som vi har kalt «huseksperter», 
gjort intervjuer, observasjoner, dratt på befaring og laget spørreunder- 
søkelser, og slik bidratt inn med egenprodusert kunnskap til de kommu- 


nale prosessene. | UngHus har vi også hatt med oss samarbeidspartnere 

som Ungdom og fritid, DOGA, Redd Barna, Rade Kors, Distriktssente- 
ret og sosialt entreprenørskapsorganisasjonen Tøyen Unlimited. Deres 
hovedformål er å hjelpe oss med å spre kunnskapen utviklet av ungdom 
og forskere til alle landets kommuner. Prosjektet er finansiert av Norges 
forskningsråd sitt FORKOMMUNE-program. Om lag 170 ungdommer i 
alderen 13-19 har vært deltagende i prosjektet. 


Unges deltagelse & engasjement i lokal stedsutvikling (UDE) (2019-2022) 

Gjennom rammeavtalen med Utdanningsetaten (UDE) i Oslo kommune 
har AFI bistått med prosjektorganisering, -utvikling og planlegging av 
medvirkningsarbeidet på Mortensrud i bydel Søndre Nordstrand, sam- 
arbeidet med UDE om integrering av medvirkning i undervisningsplanen 
i Oslo-skolen, dokumentert og evaluert prosesser og resultater, og er i 
gang med å identifisere og oversette resultater, funn og suksessfaktorer. 
Forskergruppa vil utvikle overførbar metodikk til bruk i Oslo kommune. 
Om lag 120 ungdommer og unge voksne har vært involvert i prosjektet 


så langt. 


Oppsummert: Vi har jobbet med barn på alt fra I. og 7. trinn i grunn- 
skolen, vi har vært på juniorklubb og ungdomsklubber, samarbeidet med 
elever og lærere på ungdoms- og videregående skoler, vi har rekruttert 
unge deltagere fra valgfag og gjennom bydelers deltidsjobb-program- 
mer, vi har satt unge voksne i 20-årene i sving med datainnsamling i 
eget nærmiljø, og alle disse aldersgruppene er representert i denne boka. 
Men ungdom er ikke bare sin alder, selv om de ofte blir redusert til det. 
Vi har først og fremst samarbeidet med ungdommer som har vokst opp 
i sentrum eller utkant-bydeler i Oslo, vi har også jobbet med ungdom 
fra Drammen, Moss, Fredrikstad, Arendal, Tromsø og Ålesund, men 
hovedtyngden ligger i østlandsområdet og Oslo. Av flere grunner, også 
stedsrelaterte, har flertallet av ungdommene som deltar i våre prosjek- 
ter minoritetsbakgrunn. Den er til gjengjeld svært mangfoldig. Vi har 
jobbet ganske så nøyaktig like mye med jenter og gutter, unge menn og 
kvinner, og noe, men ganske lite med ungdommer som sitter i formelle 

medvirkningsorganer, som ungdomsrad, elevrad eller er representert 
i kommune- og fylkesting. Nettopp fordi de andre unge, de som ikke 
engasjerer seg akkurat pa denne maten, sveert ofte er underrepresentert i 
medvirkning og planlegging av steder og byer de bor i. 

Det er én gruppe barn og unge som mangler i vart kunnskapsgrunnlag. 
Vi har lite erfaring med samarbeid med unge med funksjonsnedsettelser. 
Hvorfor det er slik, er et interessant sporsmal, som vi ikke har svar pa, 
men kanskje kan ane: Gjenspeiler det hvilke grupper i samfunnet de som 
betaler for forskning og metodeutvikling rundt ung medvirkning, synes 
er viktige og uviktige? Er det våre egne blindsoner som kommer til syne 
her? For blindsoner, det er dette feltet fullt av. Eller kanskje er det riktigere 
å si at dette feltet er fullt av muligheter for å se nye ting, på nytt, med nye 
konstellasjoner av mennesker, teknologi, nye typer roller og forventninger. 
Både gjennom det siste tiåret med aksjonsforsking og tradisjonell forsking 
på ung medvirkning i steds- og byplanlegging, og i denne boka, ligger det 
ambisjoner om å forstå for å endre til det bedre. Medvirkning er, som alle 
andre samfunnsfenomener, ordentlig rotete og fullt av makt og spenning, 
bare du kommer nærme nok. Det opplever vi at det også er mange kom- 
munalt ansatte som føler på; folk i svært ulike funksjoner og med ulike 
ansvarsforhold i byråkratiet eller i frontlinjen, som har flere spørsmål enn 
svar og stor hunger etter det som kalles gode metoder og verktøy for barne- 
og ungdomsmedvirkning. Men det er ikke bare blant de som har ansvar 
for å gjennomføre medvirkning, ta imot medvirkningsinnspill eller sørge 
for at medvirkningen styrker og ikke er til skade for barn og unge de har 
ansvar for, at det er en konstant søken etter ny kunnskap, nye erfaringer og 
praksiser man kan lære og bli inspirert av. Også blant forskere er det store 
kunnskapshull i dette feltet. Hva vet vi om effekten av ung medvirkning? 
Virker det å virke med? Hva gjør det med ungdommene selv, hva er deres 
opplevelse av å delta eller bli innrullert i medvirkningsprosesser initiert av 
voksne? Hva betyr det å bli hørt? 


Medvirkningens materielle spor 


Som nevnt over, gir ikke den vitenskapelige medvirkningslitteraturen et 
enkelt svar på hvor man burde gå videre — altså hva som skal til for å få til 

bedre stedsutvikling der de ulike «stemmene» blir hørt og får innvirke på 
planene (Andersen & Skrede, 2021). Det er her ikke mulig å gå gjennom 
denne omfattende litteraturen, men noen eksempler kan trekkes fram. 
I forskning på medvirkning synes ofte forskerne å slutte opp om en idé om 
at medvirkning er viktig og positivt. Blant annet i et svensk prosjekt, så 
forutsettes medvirkning å være bra (Berglund, 2008; Berglund & Nordin, 
2007, 2019). Forskerne ønsket blant annet å diskutere følgende problem- 
stilling: «Hvordan kan barns perspektiver bli inkludert i byplanleggin- 
gen?» (Berglund, 2008, s. 111f.). Selv om planleggere sies å finne verktøyet 
«barns kart i GIS» nyttig (se også Nordin & Berglund, 2017, s. 8) - ja, verk- 
tøyet ble sagt å være «planleggingsvennlig» (Berglund & Nordin, 2007, 
s. 470) - så viser ikke forskerne at verktøyet eller barns registrering i det, 
faktisk har påvirket byplanlegging eller -utbygging i Sverige (Berglund, 
2008; Berglund & Nordin, 2007, 2019). Her kan vi med Bessant (2004) 
argumentere for at barn og unges innspill må synes i det materielle, for 
at man skal kunne kalle det medvirkning. Nordin (2017) presenterer et 
eksempel på hvordan deres verktøy - med skoleelever som informanter 
eller diskusjonspartnere - ble anvendt i samarbeid med lokale svenske 
myndigheter og planleggere i 2010-2012. Nordin rapporter at planleg- 
gerne fant informasjonen fra GIS-verktøyet og spørreundersøkelsene 
informativt (f.eks. Nordin, 2017, s. 182), men hun trekker også fram at det 
hadde vært nyttig om planleggerne selv kunne diskutere funnene med 
de unge for å bedre forstå de unges vurderinger, og for å komme fram til 
mulige endringsforslag (Nordin, 2017, s. 187f.). Det er fortsatt uklart om 
informasjonen ble oversatt til konkrete fysiske løsninger eller prosjekter, 
ikke minst er det, som forfatteren selv indikerer (Nordin, 2017, s. 191), et 
åpent spørsmål om private utbyggere og eiendomsbesittere er like inter- 
esserte i barn og ungdoms innspill. 

La oss anta at medvirkning er bra. Det er derfor noe mer oppløftende 
at det foreligger internasjonale studier som viser at unge kan involve- 
res i planleggingen av nye løsninger og at dette også til tider kan bidra 
til reelle materielle endringer (Heinrich & Million, 2016; Horelli, 1997, 
1998, 2001, Horelli & Kaaja, 2002; Malone, 2013). Selv om man altså kan 
bli lettere nedstemt om man kaster et «kritisk» blikk på store deler av 
den forskningen som foreligger, har vi forsøkt å innta en konstruktiv 

holdning i vårt eget arbeid, der vi har søkt nettopp å la medvirkningen få 
synlig innvirkning. 

For dersom vi skal kunne vite med sikkerhet at vi oppfyller det FNs 
barnekonvensjon, plan- og bygningsloven, statlige veiledere og rikspoli- 
tiske retningslinjer legger opp til, nemlig at barn og unge skal bli hørt og 
deres innspill tillegges behørig vekt i saker som gjelder dem - og det sier 
lovverket at for barn og unge er det stort sett det meste, fordi de ikke ennå 
er formelle rettighetshavere, da må vi kunne spore medvirkningsinnspill. 
Vi må lage systemer for å finne ut om de havner i en skuff, på bunnen av 
en støvete bunke ark eller langt inne i et foldersystem, eller om de faktisk 
blir konkret vurdert «med tanke på om de kan og bør påvirke planen», 
som kommunerevisjonen i Oslo påpeker i sin ramsalte kritikk av plan- og 
bygningsetatens håndtering av ung medvirkning (Kommunerevisjonen, 
2019). Høyst sannsynlig må ung medvirkning inn i utbyggeres budsjet- 
ter, som pålagte poster — i likhet med Kunst i offentlige rom, der det i 
offentlige byggeprosjekter automatisk settes av en prosentandel av kost- 
nadene til kunst — for at det virkelig skal bli en maktforskyvning, en dis- 
tribuering og tydeliggjøring av ansvar, med mål om å oppfylle staten og 
regjeringens intensjoner om at barn og unge skal ha noe de skulle sagt 
om sitt eget nabolags utvikling, på kort og lang sikt. Vi vil anta at det er 
det offentlige, kommunale apparatet (støttet opp av statlige myndigheter) 
som har muligheten til å drive fram radikale systemendringer her, og 
kanskje det er her man skal sette inn støtet om man skal være pragma- 
tiske. Og det selv om det er de private utbyggerne som står for det meste 
av utviklings- og endringsplaner og prosesser i norske kommuner - det 
være seg boligutbygging, oppføring av kontorer og etablering av nye 
butikker og serveringssteder. Vi vil i hvert fall anta at det er færre «luk- 
kede rom» i planprosesser styrt av en kommune med mål om å utvikle 
en kommunal tomt, sammenlignet med det en ser der private nærings- 
aktører sitter i registolen (Andersen et al., 2021; Hauken, 2020). 


Kommunalt ansatte som endringsagenter 


Basert på foreliggende studier og egne erfaringer, vi vil hevde at «systemet» 
i dag ikke alltid ser ut til å fungere gunstig for alle. Vi skriver «systemet», 

da dette ogsa utgjores av handlende individer, og der vi kan finne offent- 
lige ansatte som selv soker a virke som endringsagenter fra innsiden av 
«planmaskineriet» nettopp for å inkludere flere (Mutter et al., under utgi- 
velse, s. 3), også mer marginaliserte grupper, inn i planleggingsproses- 
sene. Uansett, så er det trukket fram at unge føler seg fremmedgjorte 
«i møte med» designet eller ideen om for eksempel hva slags sted Oslos 
fjordby er (Andersen & Røe, 20 17a, 2017). I tillegg, som tidligere nevnt, 
så kan det settes spørsmålstegn ved det offentliges evne til å styre by- og 
stedsutviklingen (Andersen et al., 2021) - noe som man kan hevde kan 
utgjøre et demokratisk problem. Dessuten, i hvilken grad er planleggere, 
arkitekter og andre profesjonelle stedsutformere interessert eller i stand 
til å forutse hvordan «designet» vil «fungere» i praksis? 

Uten å forsøke å svare detaljert på dette her, så er det studier som viser 
at bestemte «designvisjoner» ikke nødvendigvis førte til at alle beboere 
og brukere ble fornøyde eller gjorde som formgiverne antok (Andersen, 
2001b; Fagerlid et al., 2021) - studier som kan ses i lys av en mer omfat- 
tende samfunnsvitenskapelig kritikk av troen på at fysisk form bestem- 
mer («determinerer») sosialt liv (Gans, 1961). Og, ikke minst, så synes det 
som om arkitekters foretrukne stilvalg ikke samsvarer med borgernes 
opplevelser, emosjonelle reaksjoner eller arkitekturpreferanser, og man 
antar at årsaken er at utdanningsløpet gir den førstnevnte gruppen en 
viss type estetikk som norm (Devlin & Nasar, 1989; Nasar, 1986, 1994; 
Purcell & Nasar, 1992). Dette fenomenet kan ifølge Gifford et al. (2000) få 
negative konsekvenser fordi arkitekter og planleggere ikke klarer å for- 
utse hva folk foretrekker når de skal designe omgivelsene våre (Hagen 
& Osuldsen, 2021a), i tillegg til at føringer fra oppdragsgiver selvsagt 
også kan hindre arkitekter i å oversette og anvende innspill. Slik kan 
såkalte «forbildefeller» fra arkitekt- og designutdanninger, legge føringer 
på hvilke uttrykk barn og unge får velge mellom når de skal medvirke 
(Hagen & Osuldsen, 2021b). En mye brukt medvirkningsmetodikk er 
nettopp å vise fram et utvalg av referansebilder fra lignende prosjekter i 
inn- og utland, for så å be de medvirkende gjøre en visuell avstemning — 
hvilke bilder synes de er fine? De estetiske og materielle føringene som 
blir lagt av voksne, i forkant av dialogen med barn og unge, gjenspeiler 
synspunktet til Gravesen et al. (2019), som argumenterer for at etablerte 

metoder gir begrenset tilgang til barn og ungdoms perspektiver fordi de 
sjelden er vant til a uttrykke seg fritt og bli tatt pa alvor i voksendomi- 
nerte samfunn. Behovet for utvikling av nye, medvirkningsbaserte meto- 
der begrunnes nettopp i dette kritiske perspektivet (Hagen & Lyng, 2019). 
Nye metoder som ogsa kan fungere som maktkritikk og med mal om 
å utjevne ulikeverd — spesielt mellom unge og voksne. En maktkritikk 
som kanskje vil være mest effektiv om alle involverte, også vi forskere, 
er bevisste og åpne om egen «makt» og hvordan «makten» virker i ulike 
faser av prosessen, inkludert i dialoger mellom «medvirkere» og ulike 
«medvirkningsverter» (Mutter et al., under utgivelse). 

Vi kan argumentere med Mouratidis & Hassan (2020, s. 9, vår overs.), 
at «for å oppnå et mer demokratisk urbant liv, så er det avgjørende med 
borgernes medvirkning når bygg og uterom skal formgis». Mouratidis 
(2021) har også sett på forskningen på betingelsene for trivsel eller «det 
å føle seg vel» i byen/nabolaget, og peker på at medvirkning kan være 
viktig, men da med det forbehold om at enkeltkrefter ikke får dominere. 
Det må også nevnes at «Hall [publisert i 1982] viste til at de mange plan- 
leggingskatastrofene kom av en profesjonell arroganse der man ikke tok 
hensyn til alternative perspektiver» (Voogd & Woltjer, 1999, s. 838, vår 
overs.). Samme Hall påpekte likevel også at den profesjonelle byplan- 
leggingen vokste fram fordi en ønsket å temme den mer ukontrol- 
lerte veksten med sine sosiale og miljømessige utfordringer som preget 
byene på 1800- og tidlig på 1900-tallet i «det globale nord» (Røe, 2019, 
s. 206-207). Vi skal derfor være forsiktige med å si at vi besitter oppskrif- 
ten eller har løsningen på den samfunnsfloken en «god» by- og stedsut- 
vikling kan synes å være (Andersen & Røe, 2017b). Det betyr likevel ikke 
at man skal gi opp. Snarere kan det være hensiktsmessig at flere engasje- 
rer seg, forskere, praktikere, kommunale planleggere og andre, i arbeidet 
med stedsutvikling og i tenkningen rundt og utformingen av, medvirk- 
ningens praktiske, men også mystiske og magiske felt. 


Unge som medforskende medvirkere 


Vårt hovedanliggende i prosjekter som UngHus har vært å utfor- 
ske sammen med de unge, kommunalt ansatte og lokale kunstnere og 

handverkere hvordan samfunnsvitenskapelige forskningsmetoder i kom- 
binasjon med estetiske praksiser kan tas i bruk av ungdom. Malet har 
vert a tilrettelegge slik at ungdom bade selv produserer kunnskap om 
sine neromrader som bidrag inn i lokalt byutviklingsarbeid, og utvikler 
forstaelse for at kommunal organisering ikke nodvendigvis ivaretar det 
lokaldemokratiske aspektet og at det derfor ma systemendring til. Tar 
vi et skritt tilbake, puster med magen og kjenner etter, kribler det nett- 
opp na i hjernen - et svært sentralt spørsmål å stille seg her, er dette: 
Hvorfor trenger barn og unge medvirkning? Roger Hart, som i mange 
år har vært kjent for å ha utviklet den mye brukte og mye kritiserte 
modellen medvirkningsstigen (Hart, 1992), beskriver i en senere artikkel 
hvordan modellen har blitt både misforstått og misbrukt av planleggere 
og forskere (Hart, 2008). Med sine ti trinn har stigen blitt tolket som en 
modell for skalering av barns performance i medvirkning, heller enn en 
beskrivelse av kompetansen de trenger dersom de ønsker å delta, i mer 
eller mindre grad. Hart bygger på Sherry Arnsteins (1969) åtte trinn til 
medvirkning, og har igjen inspirert og provosert fram utallige nytenkin- 
ger rundt modeller for medvirkning med barn og unge, deriblant Jensen 
(2000), Shier (2006) og, som dere vil se under, forfatterne av denne boka. 

Barn har sjelden noe ordentlig rom for å medvirke i prosesser, ei heller 
blir det sørget for at de har en real sjanse til å ha innflytelse (Percy-Smith, 
2010). Harts modell har fått mye oppmerksomhet på grunn av de tre 
nederste trinnene i stigen, hvor han viser hvordan skinn-medvirkning 
med barn og unge kommer til uttrykk når voksne manipulerer gjennom 
å ta imot barns ideer uten å fortelle hva de blir brukt til, bruker barn som 
dekorering («se, så flinke de er») og gjennom tokenisme, at barn og unge 
ikke blir gjort oppmerksomme på rekkevidden av hva de faktisk kan med- 
virke på, ei heller har de selv kontroll over uttrykksformen. Trinnene han 
beskriver er gode til å tenke med for at man skal kunne gjenkjenne det 
vi ofte kaller skinnmedvirkning, når vi sier at noe er medvirkning, men 
i praksis ikke er det. Det kan først kalles medvirkning når barn og unge 
blir invitert inn i medvirkningsprosesser og forstår hva det er de deltar 
i, argumenterer Hart (1992) for. Så tilbake til utgangsspørsmålet; hvorfor 
trenger barn og unge egentlig medvirkning? I sine senere refleksjoner set- 
ter Hart (2008) opp kontrasten mellom det han kaller minoritetsverden, 

der barn er avstengt fra det som er dagligdags i majoritetsverden, nemlig 
å omgås voksne uformelt og gjennom deltagelse i arbeid, samt å oppar- 
beide seg kompetansen de trenger for å delta i samfunnet som likever- 
dige. I vår del av verden har vi organisert barns liv inn i alderssegregerte 
grupper, gjennom barnehage, skole, skolefritidsordninger og idretts- og 
foreningsliv. Slik får de i liten grad tilgang på uformell læring fra barn og 
unge i andre aldre enn sin egen, eller fra andre kompetente voksne som 
ikke samtidig er autoritetsfigurer. Det er denne organiseringen av barn 
og unges liv som gjør at vi igjen må lage strukturer, metoder og formelle 
former for medvirkning, argumenterer Hart (2008). Den gir samtidig oss 
voksne betydelig makt, i at vi nettopp setter rammene og premissene for 
hvordan medvirkningen skal foregå. I en studie av svenske planleggere, 
viser Cele og van der Burgt (2015) hvordan disse er mest opptatt av at nye 
praksiser og perspektiver må tilpasses det de allerede gjør, heller enn å 
forsøke å finne praksiser som tilpasser seg samfunnets eller unges behov 
og krav (Klodawski, 2007). 

Her er alle vi som «driver med medvirkning», som vi ofte kaller det, 
ansvarlige. Vi er ansvarlige i å opprettholde strukturer som gir barn og 
unge lite frihet og rom til å selv definere hvordan de vil delta i samfunnet. 
Samtidig ser vi at Harts (2008) kjernepoeng om kompetanse treffer rett 
i vår egen kjerne - og det som er denne bokas kjerne. Det vi som voksne 
kan gjøre for barn og unge slik samfunnet er innrettet per i dag, er å til- 
rettelegge sånn at de selv kan opparbeide seg den kompetansen som man 
de fleste andre steder i verden får gjennom naturlig, uformelt samvær på 
tvers av aldershierarkier. Og som Hart, er vi opptatt av å lage stillaser, 
heller enn oppskrifter, på hvordan dette kan gjøres godt og, i så stor grad 
som mulig, på de unges premisser. 


Medvirkningspyramiden 

Planleggerne i Cele og van der Burgts (2015) studie virket å ha proble- 
mer med å forstå hva barns kompetanser er, og hvordan disse kan bli 
inkorporert i planprosessen. I vår egen modell, som vi har kalt medvir- 
kningspyramiden og som vi vil vise fram og diskutere under og i flere 
av de andre kapitlene i denne boka, er det nettopp den grunnleggende 

byggingen av kompetanse hos barn og unge som vi er opptatt av. Med- 
virkningspyramiden (se figur 1.1) viser hva vi, etter mange ar med 
forskning på ung medvirkning, mener er nødvendig for at barn og unge 
skal komme dit hvor de kan bli inkludert og lyttet til på gode måter av 
voksne, og hverandre. 


INVOLVERT I 


[See 
FNs bærekraftsmål 
BESLUTNINGER | 10,11&17 
FÅ TILBAKEMELDING 
TILLAGT BEHØRIG VEKT 
d artikkel 12 
STØTTET | Å UTTRYKKE SEG fee rinore 
i Rikspolitiske retningslinjer 
BLI AKTIVT LYTTET TIL Ea 


INKLUDERT | LOKALE UTVIKLINGSPROSESSER i 


Plan- og 
bygningsloven $5.1 


KUNNSKAPING [| SELVBEVISSTHET f STEDSBEVISSTHET § IDESKAPING 


Figur 1.1. Medvirkningspyramiden. 


For å få til det, er det fire komponenter vi mener er avgjørende. Disse kan 
kort oppsummeres som å utvikle selvbevissthet; hvem er jeg og hvor har 
jeg det godt, hva er det som gjør steder gode for meg, før vi sammen byg- 
ger stedsbevissthet; unge får en bevissthet om hvilket sted de bor på, hva 
er det med det stedet som det er lurt, gøy, fint eller nødvendig å gjøre noe 
med, og identifiserer sosiale behov og muligheter, hvordan har andre enn 
meg det på disse stedene? Deretter jobber vi med å gi barn og unge verk- 
tøy og metoder til selv å finne relevant informasjon, intervjue fagfolk, 
lete i arkiv og slik både øke sin tekniske og planfaglige kompetanse på 
eksisterende kunnskap, og kunne samarbeide med fagfolk som besitter 
spisskompetanse. Målet er for de unge å selv produsere kunnskap om sine 
steder, før de jobber med idéutvikling på basis av den egenproduserte og 
erfaringsbaserte kunnskapen, for å teste ut og finne ut hvordan de kan 
være selvstendige i idéutviklingen — fortrinnsvis uten en avgrenset bestil- 
ling fra voksne. Her igjen er det et spørsmål om hvem som har ansvar eller 

ressurser til 4 inkludere og involvere unge pa en grunnleggende bedre 
måte enn det som gjøres i dag, spesielt med tanke på at norsk byutvikling 
er drevet fram av private utbyggere og eiendomsbesittere (Andersen et al., 
2021), som kan ha andre, sterkere interesser enn å styrke ungdoms invol- 
vering i lokaldemokratiet eller dele makt og ansvar med innbyggerne. 

Med disse erfaringene, byggesteinene eller komponentene i stillaset, på 
plass, ser vi at unge kan opparbeide seg et grunnlag og en kompetanse for 
å kunne være nettopp aktivt medvirkende gjennom å bli inkludert i lokale 
utviklingsprosesser; bli aktivt lyttet til og støttet i å uttrykke sine syns- 
punkter, ideer og kunnskap, for at deres meninger skal bli tillagt behørig 
vekt. Dette har vi over sett at er rettigheter barn og unge i Norge allerede 
har i dag, selv om det i varierende grad er rådende praksis i norske kom- 
muner. Der rettighetsvernet virker svakt, eller til og med manglende, er 
i etterkant av medvirkningsprosesser — det er nemlig svært sjelden unge 
får tilbakemelding på hvordan innspillene deres blir vurdert i planproses- 
ser. Ungdom vi møter beskriver hvordan det skaper frustrasjon og resig- 
nasjon når de nettopp ikke vet om innspillene deres har blitt behandlet, 
vurdert eller tillagt vekt overhodet. Dette mangler det åpenbart systemer 
for, og dersom man virkelig ønsker aktiv medvirkning mener vi, som 
Hart (2008) og Kara (2007), at vi må gjøre oss klare til å involvere barn 
og unge også i beslutningsprosesser, design av evaluering og planlegging, 
dersom og når de ønsker det. Ved å la barn, unge og voksne dele både 
makt og ansvar i lokalmiljø-utvikling, vil vi ikke bare komme nærmere 
i å oppnå målene i den nye, norske lærerplanen, Kunnskapsløftet 2020, 
der formålet blant annet er å gjøre barn og unge til aktive medborgere i 
samfunnet. Vi vil kanskje også som samfunn komme nærmere i å oppnå 
ett eller flere av FNs bærekraftsmål. Det er i hvert fall lov å håpe. Samtidig 
må vi anerkjenne at unge er en mangfoldig gruppe, med ulike interesser. 
Ikke alle vil eller må medvirke i egen nærmiljø-utvikling, og det må også 
være greit. 


Bokens øvrige bidrag 


Denne boken tar dere med på en reise gjennom snart et tiår med utfor- 
sking og utprøving, feiling og feiring, stille glede, utmattelse - og 

noen ganger jubel. Vi er et slags forskerkollektiv, og for å parafra- 
sere sosialantropologen Fredrik Barth (1994), en løs og porøs gruppe 
bestående av samfunnsforskere i mange varianter, sosialantropologer, 
samfunnsgeografer, historikere, forskere innen arbeids- og sosial- 
psykologi og folk fra praksisfeltet, kunstnere, arkitekter og fotografer. 
Vi har jobbet med å forstå hvordan idealet om å involvere ungdom i 
medvirkning utspiller seg i praksis, i mellomrommene mellom lovverk, 
konvensjoner, retningslinjer, forskeroppdrag og innovasjonsprosjekter 
og kommuneansattes innsats, intensjoner og noen ganger regelrette 
avvisning - og ungdommene selv (Brattbakk et al., 2015, 2017; Hagen 
et al., 2016). Alle de som frivillig eller ufrivillig, gjennom skolen, klub- 
ben eller idrettslaget, venner eller familie har blitt trukket inn i det vi 
kaller medvirkning, som også er en porøs størrelse, en ideologi og et 
retorisk verktøy, vel så mye som det er en praksis eller metode (Andersen 
& Skrede, 2021; Cele & van der Burgt, 2015). Som ideologi er med- 
virkning relativt «ordnet» eller strukturert, mens som praksis er det 
definitivt mer «kaotisk» og mangetydig. Vi - bokens bidragsytere — har 
gjennom mange år og på ulikt vis jobbet med og forsket på ungdom og 
voksne, steds- og samfunnsutvikling, og/eller arkitektur i Norge og i 
andre land (f.eks. Andersen, 200 Ib; Andersen & Biseth, 20 13; Brattbakk, 
1999; Hagen, 2005, 2014; Rosten, 2012). Samtidig har vi jobbet, eller vir- 
ket, sammen, mange av oss tett over tid. Vi har delt opplevelser med 
ungdommer i nærmiljøer i og utenfor Oslo, der vi holder til, opplevelser 
og nære møter og samtaler som gir avtrykk (Hagen & Osuldsen, 202 la, 
2021b; Lorenzen et al., 2020; Stender et al., 2021; Tolstad & Dalseide, 
2021, Tolstad et al., 2017; Vestby, 2015, 2020). Sånn har vi kanskje blitt 
mer samstemte som kollektiv, men også insisterende søkende etter både 
kreativiteten og konfliktene i by- og stedsplanlegging - der barn og 
unge befinner seg. Unge borgere er på én måte beskyttet av lovverk og 
gode intensjoner, men på mange måter, kanskje flere enn vi ville trodd 
da vi startet med dette arbeidet, eksponert og utnyttet av sterkere kref- 
ter enn FNs barnekonvensjon, rikspolitiske retningslinjer for barn og 
planlegging og plan- og bygningsloven. 

Vi har i dette kapittelet diskutert norsk og internasjonal forskning på 
feltet, lovverk og reguleringer, barrierer og kilder til konflikt, men også 

oppspill til hvordan kreativitet kan vere en grunnleggende bestanddel 
ved medvirkning. Vi har introdusert medvirkningspyramiden som et 
rammeverk for å tenke med når man ønsker å følge lovverk og regule- 
ringer som støtter oppunder barn og unges medvirkning. Vi har vist til 
kompetansegrunnlaget vi mener det er nødvendig at unge besitter, for å 
kunne gå aktivt inn i medvirkningsprosesser på meningsfulle måter — 
for dem og for involverte voksne. Kapittel 2 bygger videre på denne inn- 
sikten, og diskuterer hvordan samfunnsfag og spesielt antropologien 
som fag, kan hjelpe oss til å bygge det vi kaller tykk medvirkning, ved 
å involvere unge som medforskere. Her introduserer Monika Rosten, 
Aina Landsverk Hagen og Ingrid M. Tolstad også verktøy som splotting, 
tråkk, befaring og søkemotor, som de argumenterer for kan styrke unges 
kompetanse som aktive medvirkere og lokale kunnskapsprodusenter. 
I kapittel 3 viser kunstner Nina Vestby med bilder og ord betydningen av 
håndens kraft og nærhetens magiske potensiale, når barn og unge sitter 
sammen med voksne og broderer sine egne selvforståelser og snakker om 
det som betyr noe for dem i hverdagen, steder de har det godt. I kapit- 
tel 4 diskuterer Daniele Alves, Sara Berge Lorenzen og Hagen erfaringer 
fra samarbeid med skoler, der elevene blir trukket inn som medvirkere i 
lokale utviklings- og byggeprosjekter. Her argumenterer forfatterne for 
hvordan ulike skolefag kan brukes som medvirkningsarena, samt hvilke 
utfordringer, fallgruver og dilemmaer dette gir. De ser også på hvordan 
medvirkning i en skolesetting bygger kunnskap rundt koblingen mellom 
læring, danning, kreativt idéarbeid og medvirkning som aktivt med- 
borgerskap. De introduserer verktøyene unges medvirkningsrom, slutt- 
produkter og logging, som ulike innganger til å styrke elevenes forståelse 
for planprosesser og evne til å kommunisere og dokumentere egne ideer, 
kunnskap og meninger slik at voksne forstår budskapet deres og tar det på 
alvor. I kapittel 5 diskuterer arkitekt Astri Margareta Dalseide hvem som 
bør delta og tilrettelegge for medvirkning, hvilke roller disse bør ha og 
hvordan kompetanse på kreative uttrykk og på hva medvirkningen skal 
resultere i, er vesentlig for å involvere unge på gode måter. Hun viser gjen- 
nom eksempler på samskaping der ungdom har laget noe med hendene 
sine for å gi uttrykk for sine ideer, i modellbygging, modellutforming, 
tegning og møbelsnekring, hvordan nettopp manglende kreativ og 

byggteknisk kompetanse kan gi dårlig oppfølging av unge underveis i 
prosessene, men også manglende interesse og liten forståelse for det ung- 
dommene har produsert — deres egne uttrykk som medvirkere. Kapittel 6 
tar for seg hvordan korona-pandemien gjorde overgangen fra fysisk til 
digital medvirkning akutt nødvendig. Erfaringene Lorenzen og Hagen 
gjorde seg her har resultert i både nye verktøy og metoder for digital 
og hybrid medvirkning, og i ny innsikt om hvor grensene for voksen- 
initierte versus ungdomsledede prosesser kan gå og hva som skal til for 
å skape gode, trygge rom for medvirkning - både i digitale, analoge og 
hybride settinger. I kapittel 7 diskuterer Hagen og Lorenzen hva man 
kan gjøre med det overskuddet av ideer som alltid kommer ut av med- 
virkningsprosesser med unge. Her bygger de videre på medvirknings- 
pyramiden, for å vise hvordan man kan støtte unge til å jobbe kreativt 
med ideer de får gjennom voksen-initierte medvirkningsprosesser, med 
mål om å etablere sosiale virksomheter i eget nabolag. De introduserer 
assosiasjonskort som verktøy for undring og kart som stedsbasert ide- 
verktøy, samt begrepene grønn og rød sone for å legge fram noen prinsip- 
per for kreativt arbeid i stedsutvikling. I kapittel 8 viser fotograf Karoline 
Hjorth med tekst og bilder hvordan fotografiet kan være et medvirknings- 
verktøy, på godt og vondt. Hun argumenterer med at det å fotografere og 
det å la seg bli fotografert alltid er en forhandling om maktrelasjoner, og 
diskuterer hvorvidt det å benytte fotografi som metode kan bidra til å øke 
barn og unges medvirkningsrom i deres nærmiljø. I kapittel 9 diskute- 
rer Rosten og Tolstad den utopiske løsningen samlokaliserte, samskapte 
og samorganiserte ungdomstilbud ofte representerer. De viser gjennom 
konkrete eksempler fra etableringen av slike sambrukshus hvordan tren- 
der som samskaping også har en bakside, med både voksesmerter, kon- 
flikter og ubehag, og hvordan de ofte framstilles som maktfrie rom og 
som et gode i seg selv. Forfatterne diskuterer nettopp den ubehagelige 
og til tider smertefulle forhandlingen om ungdommenes plass i konsep- 
tet. I kapittel 10 diskuterer Bengt Andersen og Lorenzen medvirkningens 
maktspill, for å få fram hvordan dagens situasjon ikke er «naturgitt». De 
argumenterer for at stedsutvikling kan forstås som et spill der ulike aktø- 
rer har ulik mulighet til å påvirke spilleregler og spillets utfall, og mener 
det må en radikal maktforskyvning til for at medvirkningsarbeid blir til 

det beste for unge og tjener deres interesser i lokal stedsutvikling. I kapit- 
tel 11 får vi innsikt i hvordan det oppleves å selv være ung medvirker, 
gjennom Bjørk Brøndmo Engerbakks refleksjoner rundt prosessen hun 
ble involvert i som 18-åring, med å etablere et ungdomshus i bydel St. 
Hanshaugen i Oslo. Her ble ungdommenes mange forsøk på å få svar 
på hvorfor renoveringen av huset hadde stoppet opp, møtt med kritikk 
og motvilje av bydelspolitikere, kommunikasjonsrådgivere og ledelse i 
kommunen. Hvorfor kunne ikke ungdommene se framover? I kapittel 
I diskuterer Ingar Brattbakk hvordan sosiokulturelle stedsanalyser leg- 
ger vekt på å få fram stemmer som ofte ikke høres i stedsutvikling, og 
slik kan være en kanal for ungdom til å påvirke nærmiljøet sitt. Både 
gjennom tilrettelagt medvirkning og unges motmakt ligger muligheten 
for grunnleggende demokratiopplæring og trening i å opptre som med- 
borgere og aktive samfunnsdeltagere. Siste kapittel i boka er skrevet på 
engelsk. Hagen diskuterer her hvordan medvirkning som ideal ofte kol- 
liderer med virkeligheten, og argumenterer for at ungdoms kompetanse 
som medvirkere, medforskere og sosiale entreprenører kan gi voksne en 
inngang til å forstå og anerkjenne nyansene i unges aktive deltagelse i 
demokratiske prosesser. Slik vil medvirkning som praksis kunne utvikles 
videre, til å ta form som reelle samarbeid mellom unge og voksne, i en 
felles innsats for å gjøre steder og byer bedre å leve i for alle. 


God lesning! 

Fra tynn til tykk medvirkning: 
Unge medforskere som lokale 
kunnskapsprodusenter 


Monika Grønli Rosten 
Velferdsforskningsinstituttet NOVA, OsloMet - storbyuniversitetet 


Aina Landsverk Hagen og Ingrid M. Tolstad 
Arbeidsforskningsinstituttet (AFI), OsloMet — storbyuniversitetet 


Sammen med en gruppe på 8 ungdommer fra bydel Østensjø i Oslo kommune, 
en bydelsbyråkrat og to forskerkollegaer i UngHus er jeg på vei til befaring i 
Furuset bibliotek og aktivitetshus (FUBIAK). Dette godt besøkte nye sambruks- 
huset i bydel Alna har blitt et yndet mål for ansatte fra bydeler og kommuner 
som vil hente inspirasjon til egne samlokaliseringsprosjekter under planleg- 
ging. Vi ønsker å utforske hva som skjer når også ungdom er med på befa- 
ring og planlegging av nytt ungdomstilbud. Hittil har ungdommene, rekruttert 
via sine respektive skoler og fritidsarenaer, vært på lokal befaring i det gamle 
samfunnshuset på Oppsal som nå skal bygges om. Sammen har vi tegnet og 
brodert mens vi har fortalt hverandre om hvilke steder vi har det bra. Vi har 
også gjort metodeøvelser med intervjuing, observasjon og analyse. Jeg vet at 
ungdommene har gledet seg til å dra til FUBIAK, og at de allerede har hørt mye 
positivt om stedet fra bydelsansatte som har invitert dem inn i planleggingen 
av ungdomstilbudet i nye Oppsal samfunnshus. Jeg er nysgjerrig: Hvordan vil 


ungdom at dette tilbudet skal se ut? 


Sitering: Rosten, M. G., Hagen, A. L. & Tolstad, I. M. (2021). Fra tynn til tykk medvirkning: Unge med- 
forskere som lokale kunnskapsprodusenter. I A. L. Hagen & B. Andersen (Red.), Ung medvirkning: Kre- 
ativitet og konflikt i planlegging (Kap. 2, s. 43-73). Cappelen Damm Akademisk. https://doi.org/10.23865/ 
noasp.150.ch2 

Hvordan kan vi engasjere ungdommer som involveres i steds- og 
byutviklingsprosjekter slik at de faktisk kan kalles aktive medvirkere, slik 
plan- og bygningsloven (2008) sier de har rett til - om de onsker det? Hva 
skal til for at en 15-åring velger å engasjere seg igjen og igjen i en lokal plan- 
prosess som kan virke endeløs og ugjennomtrengelig, eller i renoveringen 
av et ungdomshus som tar flere år før det står ferdig? Etter å ha kartlagt 
hvilke medvirkningsmetoder som vanligvis brukes i lokalmiljøutvikling 
med barn og unge (Hagen et al., 2016a), og ikke minst utforsket og utfor- 
dret vår egen metodekompetanse, ble vi overbevist om at utgangspunktet 
for aktiv medvirkning må ligge i ungdommene selv. Vi har derfor eksperi- 
mentert sammen med ungdom, ungdomsarbeidere og andre ansatte i nor- 
ske kommuner, for å finne ut hvordan medforsking kan være en inngang til 
å engasjere seg i lokale utviklingsprosesser. Hva er medforsking, og hvor- 
dan gjør vi det på gode mater — og på de unges egne premisser? 

I prosjektet Et sted å være ung (UngHus, se faktaboks i kapittel 1) har vi 
utforsket hvordan metodikk og verktøy som samfunnsforskere anvender 
for å få kunnskap og innsikt om andre grupper og sosiale fenomener, kan 
oversettes og gjøres tilgjengelige slik at ungdom og kommunalt ansatte 
også kan bruke dem. For mange som jobber med steds- og byutvikling 
synes det vanskelig å gå fra teori til praksis når det kommer til å invol- 
vere barn og unge (Cele & van der Burgt, 2015). Det er ikke bare ungdom 
som har behov for økt kompetanse på planprosesser og innbyggerinvol- 
vering, også planleggere og policymakers må oppdatere ferdighetene sine 
(Ombudsman for Children, 2008). En slik tilgjengeliggjøring av meto- 
der og verktøy er ett av målene med det som kalles medforsking, delta- 
gende aksjonsforskning (participatory action research), eller citizen social 
science på engelsk (Albert et al., 2021), bredt definert som «befolknin- 
gens frivillige deltagelse i den vitenskapelige prosessen» (Hecker, 2018, 
vår overs.). Her er det folk flest, være seg lokal ungdom eller ansatte i 
en bydel, som blir rekruttert inn for å delta i konkrete forsknings- og 
utviklingsprosjekter med sin erfaringsbakgrunn og lokale tilhørighet 
som utgangspunkt for samarbeidet. Vi lurer på hva som skjer når unge 
får brukt egen kompetanse og egenprodusert kunnskaps- og idégrunnlag 
inn i nærmiljøutvikling, fremfor å være passive mottagere av eller kom- 
mentatorer på voksnes forestillinger om hva som skal til for å forbedre 

deres oppvekstsvilkar. Til tross for at barn og unge har flere rettigheter og 
muligheter til å uttrykke sine syn enn tidligere, ser vi at kjerneelementene 
i medvirkning i stor grad fortsatt er monopolisert av voksne (Musinguzi 
& Ellingsen, 2018). Dette er også vårt utgangspunkt for å diskutere og 
utforske medvirkning gjennom medforsking i dette kapittelet. 

Som sosialantropologer er vår erfaring at jo tettere relasjon du opp- 
arbeider med folk i felt, jo lenger tid du tilbringer med noen, jo mer 
sannsynlig er det at du forstår deres verden. Slik ung medvirkning ofte 
gjennomføres i norske kommuner i dag, med enkeltstående og kortvarige 
prosesser med et mer eller mindre tilfeldig utvalg ungdommer (Klausen 
et al., 2013), lykkes man i liten grad å bygge den typen dype relasjoner 
og dialog over tid. Derfor gir medvirkning også i mange tilfeller relativt 
tynne kunnskapsgrunnlag som ofte er filtrert gjennom voksnes fortolk- 
ninger (Hagen et al., 2016b; Mawn et al., 2016). I dette kapittelet vil vi 
utvide forståelsen av aktiv medvirkning ved å introdusere begrepet tykk 
medvirkning. Her har vi latt oss inspirere av den antropologiske nett- 
verksforskningens perspektiver på «tykke relasjoner» (Eriksen, 2010), 
og på den etnografiske metodelærens vekt på «tykke beskrivelser» (thick 
description) (Geertz, 1973/1993). Målet har vært at vi som samfunnsfor- 
skere, i fellesskap med unge medvirkere og voksne ansatte i kommuner 
eller organisasjoner, kan utvikle metoder for samfunnsvitenskapelig 
medforsking som tillater oss å gå i dybden for å forstå et lokalt fenomen. 

I det følgende vil vi utforske hvordan antropologiske perspektiver og 
eksperimentell metodeutvikling kan bidra til det man i plan- og byg- 
ningsloven altså kaller aktiv medvirkning i steds- og byplanlegging. Etter 
å ha gjort rede for hva vi legger i dette begrepet presenterer vi de konkrete 
metodene og verktøyene for medvirkning som medforsking som vi har 
utviklet i en rekke tverrfaglige og transdisiplinære forskningsprosjekter 
gjennom det siste tiåret (Hagen & Osuldsen, 2021a, 2021b; Lorenzen et al., 
2020; Tolstad & Dalseide, 2021; Tolstad et al., 2017; Vestby, 2020). Her 
er nettopp utgangspunktet en forskningsstrategi som krysser flere fag- 
disiplinære grenser for å oppnå en mer helhetlig og holistisk tilnærming. 
Det er nødvendig i møte med sosiale samfunnsutfordringer som krever 
nytenking, innovasjon og vilje til å utfordre egne fagnormer (Bernstein, 
2015; Pohl, 2010). Avslutningsvis i kapittelet vil vi vise hvordan en slik 

kompetanseheving kan integreres i mer tradisjonelle medvirknings- 
prosesser for å gjøre dem «tykke», gjennom å introdusere en modell som 
bygger videre på medvirkningspyramiden (se kapittel 1). 


Hva er aktiv ungdomsmedvirkning? 


Da vi begynte å lete etter hva lovverket og forvaltningen selv legger 
i begrepet aktiv medvirkning, fant vi at det først og fremst er det som 
ikke er aktiv medvirkning som beskrives. Lovens minstekrav om med- 
virkning innebærer: å kunngjøre oppstart av planarbeid og varsle berørte 
parter og interessenter, og å legge ut planer til høring og offentlig etter- 
syn (Kommunerevisjonen, 2019). Slik involvering har blitt kritisert for å 
ekskludere vanlige innbyggere til fordel for polariserte interessegrupper, 
og for å ikke gi nok rom for informasjonsutveksling mellom fagfolk og 
innbyggere (Knudtzon, 2018, s. 12). 

Bare fem prosent av et utvalg reguleringsplaner fra norske storbyer har 
gjennomført medvirkning ut over dette minimumskravet (Kommunal- og 
moderniseringsdepartementet, 2014). Barnetråkk og ungdomsverksteder 
er eksempler på aktive tiltak for medvirkning som planmyndighetene har 
krav på seg til å iverksette (Kommunerevisjonen, 2019). Disse beskrives 
som tids- og ressurskrevende, men like fullt noe myndighetene ønsker at 
kommunene skal gjennomføre. I praksis er det ofte fremdrift og kostnad 
som trumfer kvalitet i medvirkningen. Minstekravet er heller ikke tilpasset 
unge, uorganiserte innbyggere. Plan- og bygningsetaten i Oslo kommune 
ser selv et «tydelig demokratisk underskudd» i dagens medvirknings- 
arbeid: «Helt konkret betyr dette at det ofte er de samme nøkkelpersonene 
som er aktive medvirkere i flere prosesser» (Plan- og bygningsetaten, 2019, 
s. 14). Hvordan sikrer man at et mangfold av barne- og ungdomsbefolknin- 
gen er aktive medvirkere i lokale plan- og utbyggingsprosesser, og at dette 
oppleves som meningsfullt for dem? La oss vende tilbake til feltnotatene, 
hvor vi beskrev en T-banetur på vei til Furuset og FUBIAK med ungdom 
og bydelsansatte fra Oppsal samfunnshus: 


Selv har jeg en forventning om at ungdommene, på samme måte som de 
voksne, vil la seg begeistre av arkitekturen, det fargerike interiøret og følelsen 


av å befinne seg inne i en menneske-maurtue. Likevel er det ikke forføring som 

er vart mal med a ta dem med dit, det er ikke for at de skal si «Ah sa fint, kan 
ikke vi fa et sånt hus hos oss?». Det vi vil er at de skal se forbi fasaden, at de skal 
oppdage noen andres verden mens de er der, og at de skal ta den innsikten med 
seg tilbake og bruke den til noe. Kort sagt: Vi vil ta dem med til FUBIAK for at 
nye Oppsal samfunnshus skal bli tydeligere for dem, for at de skal se sitt eget 
sted og fremtidige sambrukshus bedre. Mens jeg deler ut notatblokker og kule- 
penner og minner dem om å bli enige i gruppene om hva slags spørsmål de skal 
stille og hva de skal se etter, har ungdommene åpenbart sin egen agenda. De 
tøyser og fjaser, løper frem og tilbake i T-banevogna, og likner ikke det minste 


på antropologer på vei til feltarbeid. Kommer dette i det hele tatt til å funke? 


Å inkludere barn og unge som medvirkere og medforskere innebærer å 
ha ambisjoner på deres vegne som av og til kan føles litt ukomfortable. 
Krever vi for mye? Har vi som voksne satt for tydelige premisser, gitt dem 
for stramme - eller kanskje for løse — bestillinger, hjelpemidler og opp- 
skrifter? Har vi gitt dem nok støtte til å kunne gjøre ting på sine egne 
premisser? Og er de egentlig interesserte i å bidra? For vår del har denne 
til tider ubehagelige selvransakingen som aksjonsforskere blant ungdom 
motivert oss til å forsøke å gjøre medforsking enkelt, trygt og interessant. 

For å få til det, kombinerer vi etnografi, en samfunnsvitenskapelig 
forskningsstrategi som vektlegger deltagelse og relasjonsbygging over 
tid (Hagen & Skorpen, 2016), med antropologi, hvor man ser på sam- 
menlikning og refleksivitet som en vei til innsikt i andres livsverdener. 
Tilbake til feltnotatene: 


En liten time senere sitter vi inne på et av grupperommene på FUBIAK. Vi har 
fått en omvisning fra en av stedets ungdomsledere, og møtt en gruppe lokal ung- 
dom som vi har bedt om å få intervjue mot at de får servert pizza. Ungdoms- 
skoleelevene vi har med oss sitter nå rake i ryggen med notatblokka parat, og har 
inntatt en rolle som jeg blir nysgjerrig på hvordan de selv ville ha beskrevet, hvis 
jeg hadde spurt dem. Er de forskere, journalister eller bare helt vanlige engasjerte 
ungdommer? Med et alvor jeg ikke hadde forventet på forhånd fyrer de av det ene 
spørsmålet etter det andre til snakkesalige og minst like seriøse FUBIAK- 
ungdommer: Hvordan er ungdomslederne her? Kan dere være med å bestemme 
hva slags aktiviteter dere skal ha? Kommer det mange ungdommer fra andre ste- 


der hit? Hva er det beste med å henge her? Etter hvert begynner ungdommene 

fra FUBIAK å stille spørsmål tilbake om hva slags ungdomstilbud de fra Oppsal 
ønsker seg og hvem som skal bruke det, og kommer med gode råd til hva det kan 
være lurt at de passer på. De sier at det er viktig å sørge for en egen inngang til 
bygget for ungdom, og at de som skal jobbe der er «bra rollemodeller». Jeg møter 
blikket til min antropologkollega og konstaterer at vi begge både er overrasket og 


litt rørt av det som skjer rundt oss. Vi er ikke en gang i veien, vi er overflødige. 


Sosialantroplogi handler om å forsøke å forstå det allmenne ved sosiale og 
kulturelle prosesser gjennom å oppsøke og sammenlikne forskjellige leve- 
sett og måter å innrette samfunn på. Som i eksemplet ovenfor handler det 
om å trene opp sin refleksivitet, evnen til å se sitt eget samfunn utenfra 
gjennom å studere andres. Det er i denne ånden vi forsøker å tilrettelegge 
for at ungdom opparbeider evnen til å se sin egen lokale kontekst utenfra, 
gjennom å studere andres. Hvordan kan unge selv få en solid forståelse av 
hva det er de er med på når de blir bedt om å medvirke? På hvilke måter 
kan medforsking som tilnærming bidra til å styrke barn og unges mulig- 
heter for aktiv og meningsfull involvering, som også kan få konsekvenser 
for makthierarkiet i planlegging (Cele & van der Burgt 2015)? 


Antropologi og tykk medvirkning 


Antropologiens fremste oppgave er å forsøke å gå det fremmede - de 
andre — i møte, og prøve å forstå dem på egne premisser. For å få til- 
gang til denne forståelsen av annerledeshet er det noen spesifikke meto- 
diske tilnærminger antropologer bekjenner seg til. Gjennom å tilbringe 
tid sammen med folk der de er (Watson, 1999), delta i deres hverdag og 
snakke med dem om det de gjør og hvorfor, søker antropologen å bringe 
frem refleksive beskrivelser av hvordan verden forstås, oppleves og gis 
mening, fra et native point of view (Malinowski, 1922/1932). I det kompa- 
rative skjæringspunktet mellom de andres og vårt eget ståsted produseres 
‘tykke’ etnografiske data. Slike tykke data sier mye om få, i motsetning til 
‘tynne’ data - eksempelvis statistikk — som sier lite om mange. Ofte har 
man bruk for både tykke og tynne data for å skaffe seg et godt kunnskaps- 
grunnlag, men det er kun når man skal produsere tykke data at etable- 
ringen av personlige relasjoner blir en forutsetning. Når vi i det følgende 

argumenterer for verdien av hva vi har valgt a kalle tykk medvirkning er 
dette med utgangspunkt i folgende tre komponenter: (1) tykke relasjoner, 
(2) tykke forståelser og (3) tykke beskrivelser. Disse kjenner vi også igjen 
fra litteraturen på participatory action research (PAR) og citizen social sci- 
ence (Albert et al., 2021; Hagen & Lyng, 2019). 

Tykke relasjoner, alternativt multiplekse relasjoner (Christie, 1982; Eriksen, 
2010), innebærer at folk kjenner hverandre på flere måter. Det betyr 
at de deler ulike typer erfaringer, noe som både styrker og kompliserer 
båndene dem imellom. Uniplekse eller tynne relasjoner derimot, er ofte 
enklere å håndtere, ettersom de kjennetegnes av at partene forholder 
seg til hverandre kun på én måte. 'Multiplekse relasjoner”, definert som 
«relasjoner som tjener mange (ulike) interesser» (Gluckman, 1955/1967, 
s. 19, vår overs.), var i sin tid et vesentlig teoretisk bidrag til sosial nett- 
verksteori. Relasjonen mellom en ung fremtidig bruker og prosjekteier i 
en medvirkningsprosess, kan her tjene som eksempel. I en tynn medvir- 
kningsprosess vil de forholde seg til hverandre kun på denne ene måten i 
en avgrenset situasjon, mens de gjennom tykk medvirkning med mange 
ulike møtepunkter etter hvert vil etablere en mer sammensatt relasjon. I 
flere av kommunene vi har samarbeidet med ser vi eksempler på at det 
over tid etableres slike tykke bånd på individnivå mellom ungdoms- 
befolkningen og de kommunalt ansatte (Rosten, 2012, 2015). Likevel foregår 
dette ofte innenfor bestemte sektorer (eksempelvis i fritidssektoren, i fore- 
byggende arbeid eller i folkehelsearbeid), og ikke nødvendigvis gjennom 
medvirkning på tvers av sektorer. Med en relasjon som vedlikeholdes eller 
utvikles over tid har ungdommene større muligheter for å få vite hvordan 
det har gått med medvirkningsinnspillene deres. Som unge medforskere 
vil det også være av avgjørende betydning at de blir involvert i hele proses- 
sen, også i oversettingen av egenprodusert kunnskap til handling. På den 
måten kan de utfordre heller enn å opprettholde etablerte maktstrukturer 
og gjennom medforskingen få verktøy de kan bruke til å forbedre sin egen 
situasjon eller sine omgivelser (Hoechner, 2015; Raanaas et al., 20 18). 

Tykke forståelser handler i denne sammenhengen om å gå veien via 
andres erfaringer og perspektiver fremfor å bare vektlegge sine egne. 
En sentral del av det å være antropolog i felt innebærer å søke tilgang 
til andres hverdagsliv og aktiviteter. Målet er få nok informasjon til å 

fremstille gjenkjennbar kunnskap om og for folk, også når forskeren har 
generalisert innsikten til å gjelde flere enn de få menneskene hen har stu- 
dert (Stewart, 1998). Med tykke forståelser mener vi altså forståelser som 
går i dybden fremfor i bredden. For å komme dit har antropologer blant 
annet latt seg inspirere av fenomenologiske teorier om kroppen (Merleau- 
Ponty, 1945/2012) og hvordan vår kroppslige forståelse av omgivelsene og 
situasjoner igjen former vår forståelse av verden (Østberg, 1994). I utvik- 
lingen av våre verktøy har vi også latt oss inspirere av det multisensoriske 
og kinestetiske i arbeidet med å fasilitere arkitektur og design (Tamari 
2016), noe som i seg selv bidrar til at det å delta i medvirknings- og med- 
forskingsprosesser blir en mer kroppsliggjort og delt erfaring. Unge er 
tradisjonelt sett inkludert som forskningsobjekter, ikke som medforskere 
(Minkler & Wallerstein, 2008). De er lite involvert i å lage spørsmålene 
og problemstillingene som styrer forskningen og får i mange tilfeller ikke 
opptrening i metode og etikk (Raanaas et al., 2018), slik de bør i delta- 
gende aksjonsforskning (London et al., 2003). 

Tykke beskrivelser handler i antropologisk forstand om å komme så tett 
på folks hverdag at det er mulig å presentere deres hverdagserfaringer på 
måter som gir leseren en opplevelse av kompleksiteten i deres liv (Geertz, 
1973/1993). En av de store utfordringene i medvirkningsfeltet er å få doku- 
mentert selve prosessen i medvirkningsarbeidet og den kunnskapen 
som genereres i samtaler, slik at det kan brukes som grunnlag for senere 
avgjørelser av andre aktører enn de som var til stede. Et mye brukt med- 
virkningsverktøy, Barnetråkk, illustrerer godt det vi forstår som tynne i 
motsetning til tykke beskrivelser i medvirkningsarbeid. Her blir barns 
refleksjoner, minner og vurderinger av stedsbruk i eget nærmiljø omgjort 
til symboler, figurer og streker på et GIS-kart. Dette er et språk som funge- 
rer veldig godt inn i planleggingsdokumenter, men som i svært liten grad 
formidler kompleksiteten i barns relasjoner til sitt nærmiljø og hva de for- 
teller voksne mens de velger ut symboler (se Hagen et al., 2016a for en 
kritisk gjennomgang av Barnetråkk og andre vanlige medvirkningsmeto- 
der). På samme måte som i forskning generelt, er det avgjørende å gi detal- 
jerte beskrivelser av hvordan ulike metoder for datainnsamling faktisk gir 
stemme til unge medforskere og funnene de gjør (Raanaas et al., 2018), 
uten at de blir filtrert gjennom voksne (Mawn et al., 2016). Hvordan kan 

man dokumentere pa bedre mater, slik at kompleksiteten i barn og unges 
liv kommer til syne ikke bare i deres medvirkningsinnspill, men ogsa i det 
som innspillene eventuelt resulterer i?! 

Kort oppsummert handler tykk medvirkning om å etablere felles erfa- 
ringer og tykkere relasjoner mellom ungdom og voksne ansatte eller plan- 
leggere, om å etablere tykke forståelser via andres fremfor egne erfaringer, 
og om å dokumentere arbeidet gjennom tykke beskrivelser. Tykk med- 
virkning innebærer å legge ned tid både i planlegging, gjennomføring og 
etterarbeid, gjennom kontinuerlig dokumentasjon og analyse, formidlet 
mellom ungdom og voksne med felles erfaringer og engasjement i lokale 
utviklingsprosesser. Å engasjere en skoleklasse til å gi innspill på en enkelt 
plan, uten å følge opp i etterkant eller integrere initiativet godt i plan- 
leggernes videre arbeid, kan beskrives som det motsatte, nemlig «tynn 
medvirkning». Dette er fortsatt en svært vanlig fremgangsmåte på med- 
virkningsfeltet (Cele & van der Burgt, 20 15; Klausen et al., 20 13) - men det 
er mange som har ambisjoner om å få til noe mer og bedre. Spørsmålet er, 
hvordan gjør vi det i praksis? 

Nøkkelelementer i antropologien er å observere og delta, sammenligne 
og reflektere over hvordan en selv påvirker omgivelsene og forskningen 
en gjør. Det handler om å forskyve perspektiver, å ta på alvor steders 
og lokalsamfunnets egenart og samtidig reflektere over egen posisjon. 
Resultatet av dette blir også at man ser sitt eget samfunn, sine egne ste- 
der med et nytt blikk. Alle disse elementene kan brukes som underlag 
og inspirasjon til relevante medvirkningsverktøy og tilnærminger. Det vi 
kaller antropologi finnes nemlig der ute i verden allerede. Svært mange 
av ungdommene vi møter er på egenhånd blitt gode observatører av eget 
nærmiljø og sosiale setting. De deltar aktivt og reflekterer godt over det 
de opplever. Det de ofte mangler, er rammeverket som skal til for å se 
egne kompetanser i sammenheng og hvordan de kan anvendes i praksis. 
Verktøyene som presenteres her og i flere av de andre kapitlene i denne 
boka, virker som oversettere av metodisk kunnskap og erfaring fra fag- 
felt man får lite kjennskap til igjennom grunnskolen, som arkitektur 


1 Oppleringslovutvalget gjør dette på en forbilledlig måte (NOU 2019: 23, s. 58-67), se også 
Kulturtanken (2019). 

og landskapsarkitektur, bygg- og ingeniorfag, samfunnsplanlegging og 
-utvikling. 


Fire metodiske verktøy for medforsking 


Under vil vi beskrive og diskutere hvordan vi har gatt frem for a utforske og 
teste oversetting av antropologiske prinsipper og metodiske tilnærminger til 
bruk i lokal ungdomsmedvirkning. Når vi jobber med ungdom har vi som 
mål å frembringe så enkle metoder og medvirkningsverktøy at kommuner, 
bydeler og organisasjoner skal kunne formidle dem til unge medvirkere 
uten forskernes bistand. Forskerne har fungert som en slags kulturoverset- 
tere i arbeidet med å gjøre antropologisk kunnskap og metodikk overførbar 
og anvendbar, slik at ungdom og kommunalt ansatte selv kan ta den i bruk 
og ha kontroll over egen kompetanseheving på nærmiljøutvikling. Vi tar 
utgangspunkt i konkrete empiriske eksempler fra forskningsprosjektene 
UngHus, Alternative byrom, Ungdomstråkk og UngPlan (se info i kapit- 
tel 1). Her har vi rekruttert unge medforskere gjennom lokale skoler, der 
valgfag og særemner har fungert som en god kobling til våre prosjekter (les 
mer i kapittel 4), gjennom lokale ungdomsklubber og -organisasjoner, og 
i noen tilfeller gjennom ansatte i kommunene, som har koblet oss direkte 
med driftige enkeltungdom i nærmiljøet. Vi fokuserer under i hovedsak 
på fire metodiske verktøy for medforsking som vi har utviklet i samarbeid 
med disse ungdommene: Splot-intervju, tråkk, befaring og søkemotor. 


Selvbevissthet gjennom splot-intervju 


De færreste mennesker er knyttet til bare ett sted, selv om mange blir 
avkrevet dette fra omverden (Rosten, 2015). Det å være et menneske i 
verden er jo nettopp å være i kontinuerlig bevegelse i den (Ingold, 2011), 
og svært sjelden et spørsmål om å være monokulturell (Møystad, 2012). 
Spesielt er det mange av minoritetsungdommene vi jobber med som for- 
teller at de blir møtt på den måten - med krav om å være fra ett sted. 
Og da, basert på hudfarge, navn eller klesdrakt, fortrinnsvis et annet 
sted enn der de faktisk er født eller oppvokst - om det er i Oslo, Moss, 
Drammen eller Tromsø. 

For å gi ungdommene muligheten til å ta utgangspunkt i det de selv 
definerer som viktig i sine liv, relasjoner og nærmiljøer, utviklet vi tid- 
lig et verktøy vi har kalt «splot» (Hagen & Osuldsen, 2021a; Vestby, 2015, 
2020). Splot står for sted, person, læring, observasjon og tråkk (Hagen 
& Osuldsen, 2021b). Å splotte er en enkel tegneøvelse som også fungerer 
som et fleksibelt dialogverktøy. Vi starter med det enkle spørsmålet: Hvor 
har du det godt? Metoden er utviklet i tett samarbeid mellom antropolo- 
ger, samfunnsgeografer, landskapsarkitekter og kunstnere (Tolstad et al., 
2017), inspirert av John Deweys (1897, 1934/2005) tanker rundt «learning 


————G—— ur 


Figur 2.1. En splott-tegning der en deltagende ungdom har skrevet inn de stedene, aktivitetene 
og menneskene som gjør at hen har det godt. Foto: OKaroline Hjorth. 

by doing». Gjennom å skisse opp slike personlige, mentale kart over hvor 
man har det godt, får man også muligheten til å reflektere og lære, indivi- 
duelt og sammen med andre (Kolb & Kolb, 2009). De aller fleste, uavhen- 
gig av bakgrunn, har dype, personlige opplevelser av å være knyttet til et 
mangfold av steder, og slik ha mange «parallelle» identiteter. Når vi splot- 
ter følger vi derfor opp med spørsmålet: Hvilke steder har du i hjertet ditt? 


Slik splotter du 

Tegn et lite hjerte på midten av et ark. Dette er ditt hjerte, ditt emosjonelle 
tyngdepunkt. Så tegner du en strek som omslutter dette hjertet. Forestill 
deg at du slipper et egg i gulvet, tegn «splætten». Inni skriver eller tegner 
du steder du har det godt, steder du har i hjertet ditt. Det kan være en 
følelse du liker å være i, mennesker du liker å være med eller aktiviteter 
du liker å gjøre. Det som får deg til å ha det bra på steder. Snakk med 


sidemann og spør hverandre hva dere har i splotten og hvorfor. 


Å splotte sammen på tvers av sosiale skillelinjer som forsker/ungdom, 
ansatt/bruker, majoritet/minoritet, har vist seg å være en effektiv måte 
å bygge relasjoner mellom folk som ikke kjenner hverandre og kanskje i 
utgangspunktet kan tenke at de lever ganske ulike liv. Gjennom å sam- 
menlikne hverandres splotter blir den felles erfaringen i det å ha det 
godt, og ikke minst hva som skal til for å ha det godt, tydelig for alle som 
er i rommet. Man kan også lage steds-splotter, der stedsnavnet skrives 
inn i hjertet i midten og stikkordene rundt betegner det som gjør akku- 
rat dette stedet godt å være. Splotting er et lavterskel-verktøy man kan 
bruke for å få innsikt i steders betydning for de menneskene det angår 
(Thorstensen et al., 2021), og det kan også fungere som en enkel form for 
intervjuguide. Vi bruker derfor ofte splotten som en inngang til å trene på 
intervjuing og intervjuteknikk, som unge deltagere i prosjektene våre tar 
i bruk i tråkk, befaringer og andre situasjoner. Når vi jobber videre med 
intervjutrening legger vi særlig vekt på hvordan man utarbeider gode 
oppfølgingsspørsmål, hvordan man får tilgang og sørger for samtykke, 
og å være observant på motsetninger mellom det folk gjør og det de sier 

at de gjør. Ungdommer i prosjektet har etter hvert blitt så drevne at de har 
intervjuet ikke bare andre ungdommer og lokale beboere, men også per- 
soner med lederstillinger i kommunale etater, fagfolk eller politikere (se 
eksempel på dette i kapittel 11). Vi har laget et enkelt intervjuhefte som de 
kan ta med seg i felt, der de får notert ned detaljer om hvem de intervjuer, 
settingen for intervjuet, spørsmålene de stiller og svarene de får. 


INTERVJUHE 


Figur 2.2. Intervjuhefte som medforskerne tar i bruk når de gjennomfører intervjuer. 
Foto: OKaroline Hjorth. 


Stedsbevissthet gjennom Tråkk 


Gjennom å jobbe med tradisjonelle medvirkningsverktøy som Barne- 
tråkk, erfarte vi raskt hvor vanskelig det kan være å huske, reflektere og 
ikke minst jobbe kreativt rundt egen stedsbruk når man sitter inne ved 
en datamaskin eller over et fysisk kart eller plantegning brettet ut over 
et bord. Vi begynte å utforske metoder for å gå ute i nærmiljøet sammen 
med ungdom mens vi sammen samlet inn data gjennom registreringer 

i app eller samtaler som ble tatt opp pa mobilen (Holgersson, 2014; 
Kusenbach, 2003). Dette kalte vi Ungdomstrakk (Hagen et al., 2016b), og 
metoden har senere blitt utviklet til å inkorporere bade ute- og inneøvel- 
ser, fysisk så vel som digitalt. Men hvordan lærer man seg å tråkke? 

Før vi går i gang med observasjoner i ungdommenes nærområde, 
såkalte tråkk, starter vi ofte med det vi kaller «kø-feltarbeid». Vi ble 
inspirert av Billy Ehn og Orvar Löfgren, Når ingenting sårskilt hånder: 
Nye kulturanalyser (2007) der hvert kapittel er viet til et dagligdags feno- 
men vi svært sjelden reflekterer over: å pusse tennene, stå foran speilet, 
vente eller å stå i kø. Så designet vi et mikrofeltarbeid som kan gjennom- 
føres hvor som helst, med minimale ressurser. Vi var på leting etter det 
ultimate eksemplet på noe vi tar for gitt, noe som kunne få en til å nett- 
opp se det fremmede i egen hverdag, til å se kultur hos seg selv, ikke bare 
hos de andre. Vi endte på kø-feltarbeid. Køer er det overalt, og ofte der du 
vanligvis ikke ser (etter) dem. 


Minifeltarbeid: Finn en kø 

Ungdommene får noen kjappe instrukser før de sendes ut i nærområdet 
(eller bygget de holder til i): Finn en morsom kø i nærheten. Observer 
køen i ti min. Gå så sammen og lag 2-3 spørsmål basert på disse obser- 
vasjonene. Still spørsmålene til noen i køen og/eller til de som betjener 
køen. Noter det dere ser og hører. Kom tilbake. Skriv spørsmålene dere har 


lagd opp på veggen. Hvordan gikk det? Diskuter! 


Kø-øvelsen tar en halvtime totalt, og bidrar til at ungdommene svært 
raskt blir mer forberedt på hva som moter dem i felt - for eksempel at de 
ikke kan kontrollere feltet, eller at god, gjennomtenkt forskningsdesign 
gir resultater på dataene de får, og at det kan være ubehagelig og veldig 
moro å komme så tett innpå folk de ikke kjenner (til). Mikrofeltarbeidet 
gir dem også en opplevelse av at det å observere er noe annet enn å se, og 
kan for eksempel knytte metode til diskusjoner om oppfatninger rundt 
norsk (kø)kultur. Diskusjonen som følger i etterkant av øvelsen, gir oss 
muligheten til å teste ut forutinntattheter og oppdagelser av det ungdom- 
mene - eller vi voksne - tar for gitt. 

1. Hva er det viktigste du har fått med deg i dag? 
Ar FE ey eves 
od forsamug FAM 

ke / 


C Cy 


(aA ZO nub 


YH: OES 


2. Var det noe du syntes var spesielt vanskelig? 
Ste Sens mal, Al 


ea 8 vr f 
Nélt blmmede som Var iat 
ON KOE UUU. 


Figur 2.3. En elev har logget etter gjennomført kø-øvelse. 


Etter å ha blitt trent opp i observasjonsmetodikk gjennom denne enkle 
«kø-øvelsen», deler vi ofte ungdommene inn i grupper som går ut i nær- 
området i en time eller mer for å observere ut fra et definert tema. Disse 
oppdragene kaller vi sykkeltrakk, transporttrakk, mattrakk og miljø- 
tråkk, og her er listen over mulige temaer endeløs (se Hagen et al., 2018; 
Hagen et al. 2019; Tolstad et al., 2019). Ungdommene som deltar i for 
eksempel sykkeltrakk kartlegger veiene de selv, venner og familie sykler, 
og reflekterer over hvilke veier som fungerer, hvilke som kan forbedres og 
hvorfor. De intervjuer folk de møter på gata om deres sykkelvaner, eller 
om ønsker og behov for utbedring av sykkelveier. Dette hjelper ungdom- 
mene til å «skru på blikket» på sitt eget nærområde på nye måter. Når 
ungdommene samles igjen og deler sine funn med de andre gruppene, 
som har sett på andre temaer, trigger det refleksjoner rundt hvordan det 
samme «forskningsobjektet», nemlig nærmiljøet, kan oppleves og forstås 
på ulike måter ut fra hvilket blikk man ser med. 

Tråkk fungerer svært godt for å innhente kunnskap om uteområ- 
der, parker, plasser og ellers steder hvor ungdom ofte henger, nettopp i 
mellomrommene. Vi så etter hvert at det også var behov for å utvikle 

metoder for deltagende observasjon innendørs, på steder som er relevante 
for ungdom, først og fremst som et viktig ledd i idéarbeidet når steder for 
ungdom skal planlegges eller etableres. Her kom vår erfaring fra ung- 
doms- og klubbarbeid til nytte. 


Kunnskaping gjennom befaring 


Vår beskrivelse i starten av dette kapittelet var fra en av befaringene vi 
gjennomførte på FUBIAK sammen med en gruppe ungdom og bydels- 
ansatte fra Oppsal i bydel Østensjø. I UngHus-prosjektet har vi arbeidet 
med å utvikle og teste ut metodikk for å samle inntrykk og erfaringer 
fra eksisterende ungdomssteder i forbindelse med etablering av nye. Etter 
vår erfaring er det vanlig at det er de voksne, ansatte i kommunen og ofte 
i administrative stillinger, som drar på befaring for å hente inspirasjon 
andre steder. Ungdommene som skal bruke tilbudet er derimot sjelden 
med på slike besøk. Målet har derfor vært å legge til rette for at ungdom 
skal kunne være ledende i å samle kunnskap og erfaringer på ungdoms- 
steder de ikke kjenner fra før av. Her drar ungdommene på besøk til andre 
klubber, bibliotek eller samlingssteder sammen med voksne, kommunalt 
ansatte og forskere, men det er ungdommene selv som gjør observasjoner 
og intervjuer andre ungdommer og ansatte på stedet. Funn og erfaringer 
de gjør seg her tar de med seg tilbake i arbeidet med egne ungdomssteder. 
Her ser vi blant annet at ungdommene raskt ser (og hører) forbi den fasa- 
deversjonen som ofte presenteres under slike omvisninger med lokale 
ansvarlige (se også kapittel 9). Ungdommene stiller ofte mer direkte 
spørsmål, og når de snakker med unge lokale brukere får de mer direkte 
svar, også hva gjelder stedets utfordringer. Videre ser vi at det å besøke 
flere andre steder gir et sammenligningsgrunnlag som gjør det tydeligere 
for ungdommene hva de ønsker å ta med seg inn til eget sted, og hva de 
ønsker å unngå. På befaring oppfordres de til å erfare stedet gjennom 
systematisk observasjon både av det fysiske rommet og aktivitetene som 
foregår der, samt gjennom intervjuer med husets ansatte og brukere. På 
denne måten får ungdommene og de voksne ansatte et felles erfarings- og 
kunnskapsgrunnlag når de sammen skal etablere eller fornye gode steder 
å være ung i eget nærmiljø. 

Under de forste befaringene vi arrangerte, utstyrte vi ungdommene med 
skriveblokker og kulepenn, enkelt og greit. Ettersom de pa forhand hadde 
ovd pa intervjuing og observasjon gjennom splotting og trakk fungerte det 
ganske bra der og da. Utfordringen ble a fa samlet, tydet og systematisert 
notatene i etterkant. I tillegg erfarte vi at ungdommene gjerne noterte det 
som ble sagt, men at det var vanskeligere for dem å ta notater om det de 
observerte. På bakgrunn av dette utviklet vi et dokumentasjonsverktøy vi 
har kalt Befaringshefte. På forsiden kan ungdommene notere eget navn, navn 
på befaringssted og dato. På den påfølgende siden kan de notere informasjon 
om åpningstider, brukergruppe og konsept. Deretter er det satt av en dob- 
beltside til observasjonsnotater. På denne siden har vi designet omrisset av 
et hus fylt med hjelpespørsmål av typen: Hva slags folk henger her? Hvordan 
er stemningen? Hvordan ser det ut? Deretter følger noen sider til intervjuing 
hvor de kan føre opp spørsmål og svar til ulike ansatte eller brukere de snak- 
ker med, og et nytt omriss av et hus ment for å skrive inn gode ideer til eget 
ungdomssted. Helt avslutningsvis på den siste siden har vi med logg-spørs- 
målene som vi alltid går gjennom etter en felles aktivitet, hvor de svarer på 
hva det viktigste de har fått med seg denne dagen er og om det er noe som 
var spesielt vanskelig (se kapittel 4 for en utdyping av logging som verktøy). 


BEFARING 


SPØRSMÅL 
e 


OBSERVER 
HUSET 


INFO JEG TRENGER | 
* 


Hvor? 
HVEM Når? 


Hvor lenge? 
GJØR Gjøre avtale? 


HVA? Hvem er med? 
Hvordan reiser vi? 


s% 


Figur 2.4. Her er en enkeltsidig variant av befaringsheftet, som kan brukes som et verktøy til å 
planlegge befaring. 

Som en avslutning under hver befaring samler vi hele gruppen pa et ufor- 
styrret sted i lokalene vi besøker for å oppsummere hva vi har sett og hørt. 
Vi diskuterer hvordan disse erfaringene kan tas med tilbake og brukes 
som inspirasjon i etableringen av de lokale ungdomsstedene som delta- 
gerne har tilknytning til. Her bruker ungdommene splot-metodikken for 
å oppsummere i plenum hva de nå vet om dette stedet. I de tilfellene hvor 
vi har besøkt to steder etter hverandre lager vi en splot for hvert sted, slik 
at de får opp det de selv synes er bra ved disse stedene, det som er likt og 
ulikt, basert på observasjoner og samtaler med unge brukere og ansatte. 


Figur 2.5. Resultatet fra en to-trinns komparativ splot-prosess med en gruppe ungdom og 
ansatte fra Moss kommune, etter å ha befart Biblo Tøyen og Furuset bibliotek og aktivitetshus 
(FUBIAK) i Oslo. Fotomontasje: ONina Vestby/Sara Berge Lorenzen. 


De lager til slutt en splot for sitt fremtidige ungdomssted, hvor de skriver 
inn hva slags elementer de etter dagens erfaringer ønsker å la seg inspi- 
rere av og ta med videre. Dette kaller vi komparasjon i antropologien. 
Basert på tilbakemeldinger og logger ser vi at denne aktiviteten oppleves 
som svært nyttig for deltagerne, særlig i de tilfellene hvor ungdom og 
ansatte på befaring gjør øvelsen sammen. Moss bibliotek er et eksempel 
på et ungdomssted som er blitt fornyet som en del av UngHus-prosjektet. 
Her har bibliotekets ansatte rekruttert unge brukere for å være med i 
prosessen med å etablere en egen ungdomsavdeling i deler av lokalene. 

Folgende er et utdrag fra forskernes feltnotater fra ungdommenes og de 
ansattes felles befaring pa Biblo Toyen og FUBIAK: 


Mot slutten av besoket pa FUBIAK fikk vi lane et undervisningsrom for a opp- 
summere dagen. For vi forskerne rakk 4 fa opp whiteboarden var ungdommene 
i full gang med å «ommøblere» 2.-etasjen i Moss bibliotek, og diskutere mulig- 
heter og begrensninger med bibliotekaren. Vi forskerne brøt av diskusjonen for 
å kunne få innspillene deres inn i tre splotter (se figur 2.5) — en for Biblo, en for 
FUBIAK og en for Moss i midten. Ungdommene diskuterte hvor forskjellige 
Biblo og FUBIAK var i innredning og interiør. De mente at Biblo med sine 
crazy farger og dempede belysning var mer barnevennlig, lekent og koselig, 
mens de oppfattet FUBIAK som mer nøytralt, stilig og voksent, ja nærmest som 
om bygget i seg selv «forventet» en mer voksen oppførsel. Ungdommene hadde 
stilt mange spørsmål til de ansatte begge steder om målgruppe og alderssjikt, 
og var enige om at de ble nødt til å tenke nøye gjennom dette i den videre plan- 
leggingen. Foreløpig konkluderte de med at de i Moss bibliotek ønsket seg en 
kombinasjon av Biblos ytre med FUBIAKs innhold og aktiviteter. 


Ideskaping gjennom «søkemotor» 


Nysgjerrighet er motoren i forskning, men hvordan får man satt den i 
bevegelse? Etter å ha prøvd oss på ulike varianter av «hva lurer dere på?» 
uten hell, der rommet med ungdom som skal engasjeres til medvirkning 
forblir taust og spørsmålene fraværende, kom vi til et punkt hvor vi tenkte, 
igjen, her trenger vi et verktøy. Problemet var, som det så ofte er, at denne 
kunnskapen, om hvordan man kommer til spørsmålene sine, hvordan man 
vekker egen nysgjerrighet, den blir lært bort på svært så subtile måter i våre 
respektive fag. Selv vi forskere kan ha problemer med å huske hvordan vi 
kom til det stedet vi er i dag, hvor vi kan være så fulle av spørsmål at vi må 
beherske oss — både i sosiale og faglige settinger. Så hvordan kan vi lære 
bort kunsten å stille spørsmål til ungdom - og voksne som skal medvirke? 

Vi startet med en tusj og et stort, hvitt ark. Etter mange runder fikk vi 
tegnet frem vår første prototyp av det vi kaller «søkemotoren» (figur 2.6). 
Dette er en enkel, ruteinndelt skisse, der hovedspørsmålene er sentrert 
i midten: «Hva må vi finne ut?» og «Hvordan finner vi det ut?». Dette 


61 


KAPITTEL 2 


gjenspeiler de to viktigste delene i et forsknings- eller undersokelses- 
design, nemlig problemstillingen eller hovedsporsmalet man starter med, 
og metodene man vil bruke for 4 svare pa denne. Siden det ikke er en 
enkel sak a svare pa sa store sporsmal sann pa sparket, har vi laget et sett 
med hjelpespørsmål som er ment å sette i gang tankene: «Hvor finner vi 
informasjon?»; «Hvem har vært involvert?»; «Hvem bør vi snakke med?»; 
«Hva har skjedd (og ikke)?» 


CAVEN SKAL. Vi SNAKKE Hen?) 


HVA MÅ Vi FINNE UT? PØ NORDAN FINNER vi DET UT? 


Q 


(Nor Five Vi ineenagjon?) 


Figur 2.6. Skisse av søkemotor-verktøyet. Denne skrives ut i A3 eller større og fungerer som 
underlag for post-it-lapper eller til å skrible rett inn i. 


Øvelsen blir å bruke spørsmålene som triggere for dialog, slik at vi 
sammen med ungdommene kan begynne å fylle inn det vi vet så langt — 
og derigjennom komme nærmere hva som er kunnskapshullene og 
hva vi nettopp ikke vet; det som er drivkraften hos enhver forsker eller 
kunnskapsprodusent. Søkemotoren bidrar på denne måten til en fel- 
les utarbeiding av et enkelt «forskningsdesign» for datainnsamlingen 
som ungdommene skal gjennomføre. Dersom søkemotoren viser at for 
eksempel spørreundersøkelser er en smart metode for å få svar på det de 
lurer på, kan de lage det som en del av forskningsdesignet sitt (les mer om 
hvordan medforskerne lager egne surveys i kapittel 6). 

Den forste gangen vi testet ut sokemotoren, var sammen med 
ungdommer som var ansatt i Ung Ambassador-programmet i bydel 
St. Hanshaugen i Oslo. Deres oppdrag var a finne ut hvorfor det plan- 
lagte arbeidet med å etablere et nytt ungdomshus i nærområdet hadde 
stanset opp. Huset i Stensparken, eller Presteboligen som den blir kalt på 
folkemunne, hadde stått tomt i en årrekke. Etter at politiet i 2015 kastet 
ut en gruppe unge miljøaktivister som okkuperte huset, ble det besluttet 
at huset skulle renoveres og driftes som ungdomshus i regi av bydelen. 
Det ble satt i gang en medvirkningsprosess der elever fra den nærmeste 
ungdomsskolen, Fagerborg skole, ble rekruttert som medforskere og 
medvirkere gjennom forskningsprosjektet, Alternative byrom: Unges 
medvirkning (2016-2019). Etter at ungdommenes innspill var meldt inn, 
i juni 2018, ble det stille. Eller var det slik historien gikk? Det var ikke 
bare ungdommene som ble usikre på prosessen rundt huset, og hvorfor 
ingen hadde hørt noe på lenge — også ansatte i bydelen var i tvil om hva 
som skjedde. Så da vi satte i gang med søkemotoren, ble et åpenbart svar 
på «Hva må vi finne ut?», nettopp «Hvorfor har prosessen stoppet opp?». 
Koblingen til spørsmålet «Hvordan finner vi det ut?», det vil si hvordan 
ungdommene skulle gå frem metodisk, gikk gjennom de andre hjelpe- 
spørsmålene. Etter en liten økt var arket fylt opp med post-it-lapper og 
skriblerier nok til å sette i gang. En stor gråpapir-rull ble utgangspunkt 
for neste arbeidsverktøy: en tidslinje. Når har ting skjedd (eller ikke), og 
hvem har vært involvert? Hvor finner vi den informasjonen? Når dette 
var på plass, kunne vi begynne å finne svar på spørsmålet «Hvem bør vi 
snakke med?». Neste skritt var å kontakte kommunalt ansatte og politi- 
kere for intervjuavtaler (les mer i kapittel 10 og 11). 

I beskrivelsene over har vi vektlagt hvordan utviklingen og testingen 
av disse verktøyene var en prosess hvor ting ofte ikke gikk etter planen, 
eller fungerte slik det var tenkt. Dette var viktige øyeblikk for læring for 
oss forskere, som bidro til ytterligere justering og tilpasning. Hvordan 
man lager en god problemstilling, hva bakgrunnen for å velge kvalitativ 
eller kvantitativ metode er, hva et funn er og hvordan tykke beskrivelser 
gir vitenskapelighet, er viktige elementer i etnografisk metode slik antro- 
pologer anvender den. Det er nettopp i gapet mellom hva man forventer 
å finne og funnene man faktisk gjør, at de interessante dataene ofte ligger 

(Fangen, 2004, s. 45). Gjennom å lære seg det grunnleggende ved kvali- 
tativ og kvantitativ metode vil ungdommene lettere kunne forstå hvorfor 
det er lurt å være åpen for å oppdage noe nytt, å forme teori ut ifra data 
som er samlet i felten, eller samle inn data for å bekrefte eller avkrefte en 
hypotese eller en antagelse. 


Medforskingspyramiden 


Gjennom flere forskningsprosjekter har vi altså vært nysgjerrige på 
hvordan vi kan utruste barn og unge med innsikt i forskningsmetoder 
og vitenskapelige perspektiver slik at de kan ta disse verktøyene i bruk 
på egen hånd, og på den måten komme bedre ut av medvirknings- 
prosesser enn de ofte gjør i dag. En utfordring i metodeutviklingen vår 
har vært mangelen på en helhetlig modell eller teori, som kan forklare 
hva vi legger i en slik «tykk» tilnærming til medvirkning, der vi ser 
medforsking i sammenheng med medvirkning som praksis. Det vi kal- 
ler Medforskingspyramiden, som er beskrevet under, er vårt bidrag til å 
utforme en slik modell. Vi har tatt utgangspunkt i våre egne fag, og blant 
annet utforsket hvordan antropologisk teori og kunnskapsgrunnlag kan 
brukes til å lage et univers av verktøy og metodikker for å understøtte 
barn og unges medvirkning. Vi har også vært sterk inspirert av kunn- 
skap fra estetiske fag, om betydningen av det visuelle og taktile i inter- 
aksjoner mellom mennesker og rundt steder. Estetikk er her knyttet til 
Baumgartens sanselige kunnskap «som en annen form for kunnskap», 
hvor «vi må ta i betraktning forholdet mellom estetisk praksis og estetisk 
innsikt» (Søren Kjørup sitert i Vestby, 2020, s. 111, vår oversetting). Dette 
kan gi oss en forståelse av at kunnskap ikke er gitt, men noe å utforske og 
skape. Dette som et alternativ til det man kan kalle «pynte på kaka»-med- 
virkning eller å tikke av boksen for at man har oppfylt kravet i FNs bar- 
nekonvensjon $ 12 og plan- og bygningsloven $ 5.1 om at barn og unges 
stemmer skal bli hørt og tillagt behørig vekt. 

En av de viktigste innsiktene fra arbeidet beskrevet over er at ungdom 
som involveres gjennom tykk medvirkning nettopp får et mer bevisst og 
reflektert forhold til hva det er de skal bidra med innspill om, ved å være 
aktive bidragsyterne inn i både kunnskapingen og idéskapingen. Denne 

kompetansen kan de ogsa ta med seg i rekruttering og innhenting av 
medvirkningsinnspill fra andre ungdommer, eller i den lokale befolknin- 
gen mer generelt. Dette mener vi kan bidra til 4 gi mer meningsfull med- 
virkning i den forstand at kommunen far verdifulle og relevante innspill 
direkte fra ungdom som kunnskapsprodusenter, samtidig som ungdom- 
mene, gjennom å produsere egen kunnskap og innta andres perspektiver, 
får et større mulighetsrom for faktisk å virke med. Gjennom en slik pro- 
sess, forutsatt at den følges opp over tid, vil det også være mulig å etablere 
tykke og varige bånd mellom lokale ungdomsmiljøer og lokale aktører i 
utviklingsarbeidet. I den grad man lykkes i å samle og systematisere den 
kunnskapen som produseres gjennom slike prosesser, vil det potensielt 
kunne bidra til tykke beskrivelser både av kunnskap om og innspill fra 
befolkningene, samt om hva slags fremgangsmåter som er brukt. 


FINNE FUNN & MÅLGRUPPE 
ANALYSERE DATA & RESULTATER 
SPØRRE, HØRE PÅ OG OBSERVERE FOLK 


SETTE OPP FORSKNINGSSTUDIE OG -SPØRSMÅL 


KUNNSKAPING SELVBEVISSTHET STEDSBEVISSTHET IDESKAPING 


Figur 2.7. Medforskerpyramiden. 


Når vi jobber med ungdom som medforskere, slik vi blant annet har gjort 
i UngHus-prosjektet, tar vi en litt annen retning enn i medvirknings- 
pyramiden, den som er beskrevet i kapittel 1. Vi bruker de ulike metodene 
over til å introdusere dem for og trene på kompetanse som selvbevisst- 
het og stedsbevissthet gjennom splotting og tråkk, samt kunnskaping og 

idéskaping gjennom søkemotor og befaring. Så, i stedet for at ungdom- 
mene jobber med et konkret utviklingsprosjekt det skal medvirkes på, 
kan de gå inn som medforskere der de selv finner at det er nødvendig med 
mer kunnskap. Her er de med på å designe forskningsstudier, lytte til 
andre aktører ved å gjennomføre intervjuer, spørreundersøkelser og ufor- 
melle samtaler, analysere funn og resultater, identifisere målgruppe for 
funn, formidle sine forskningsresultater og sikre at forskningsresultatene 
de har kommet frem til blir tatt i bruk. Slik bidrar de med egenprodusert 
kunnskap inn i lokalmiljø-utviklingen. Dette er nettopp citizen social 
science, eller medforsking på norsk. 

Slik medforsking har ofte et dobbelt formål, ved å både bidra til å inklu- 
dere og heve kompetansen til de unge medforskerne på måter som setter 
læringsprosessen i sentrum (Phillips et al., 2018), samtidig som det pro- 
duseres ny kunnskap, ideer og sporer til innovasjon som man ikke hadde 
fått til uten medforskerne (Albert et al., 2021). I prosjektene vi har jobbet i 
opp gjennom årene, har det mest sentrale for oss vært nettopp det meto- 
diske ved ungdommenes læring og kompetanseheving, fremfor å produ- 
sere solide forskningsresultater på ulike temaer. Ungdommenes nyvunne 
evne til å «skru pa det antropologiske blikket» i sosiale situasjoner - til 
å se seg selv og sitt eget ungdomssted litt utenfra — er noe av det vi har 
erfart at metodene beskrevet over bidrar til. Tykk medvirkning i form av 
medforsking setter seg som en kroppslig erfaring som ungdommene tar 
med seg videre, ut av medvirkningssituasjonen. I et nyoppstartet citizen 
social science-prosjekt med støtte fra EU, YouCount, vil vi utforske hvor- 
dan vi kan vektlegge den reelle forskningskomponenten i like stor grad 
som det å involvere unge i forskningen.’ Her skal vi trene opp og enga- 
sjere ungdom og unge voksne som medforskere i komparativ forskning 
på sosial inkludering blant unge i 9 europeiske land. 


Varige forbindelser 


I UngHus-prosjektet har det vært et sentralt poeng for oss å lage verk- 
tøy som andre, f.eks. kommunalt ansatte, skal kunne ta i bruk — uten 


2 — https://www.youcountproject.eu/ 

oss forskere. Selv om forskerne har gitt opplæring, invitert med og opp- 
fordret voksne ansatte til å gjennomføre opplæring av ungdom på egen 
hånd med forskerne som «flyveledere», så har det vært utfordrende for de 
ansatte å operere helt selvstendig. Denne utfordringen ser vi at de kon- 
krete, enkle verktøyene vi utvikler, som søkemotor, splott og intervju- 
og befaringshefte, kompenserer for i noen grad. Fremover ønsker vi å se 
nærmere på hvilke effekter det har for kommuner å ta disse verktøyene 
i bruk, når de aktivt søker bred medvirkning med barn og unge i lokale 
utviklingsprosesser. Vi har også behov for å knekke koden når det gjelder 
aktiv involvering i analysen av resultatene ungdom har samlet inn, samt 
formidlingen og bruken av disse. 

I «tykt» medvirkningsarbeid jobber vi ut fra langsiktige mål om at 
den aktive medvirkningen skal bidra til at lokal ungdom ikke bare får 
forståelse for, men også rekrutteres inn i lokale politiske og adminis- 
trative organer, organisasjoner og prosjekter. På den måten tror vi at 
den sosiale integrasjonen mellom ungdomsbefolkning og det lokale 
forvaltningsapparatet vil styrkes. Dermed vil man også kunne styrke 
ungdommenes rolle, livsvilkår og muligheter til å påvirke sine omgi- 
velser. Dette krever imidlertid både metodeutvikling, systemendringer 
og ikke minst sensitivitet for konstruktiv håndtering av maktforskjeller 
(se også kap. 9, 10 og 11). Slike tykke bånd og komplekse relasjoner er 
også det Hart (2008) beskriver i de deler av verden der barn og unge i 
utstrakt grad deltar i uformelle settinger sammen med voksne, og gjen- 
nom arbeid utenom skole får kompetanse på deltagelse i samfunnet på 
tvers av aldershierarkier. Organisert medvirkning kan på den måten 
kompensere for de siloene vi som samfunn har bygget opp rundt barn 
og unge. 

Vår erfaring etter å ha deltatt over mange år i medvirkningsprosesser 
hvor ungdom samhandler med offentlige og private voksne aktører, er at 
ungdommene ofte tillegges en tvetydig rolle. Som feltnotatene ovenfor 
viser, har vi mange ganger sett - og ikke minst kjent på selv — at voksne 
i møte med unge medvirkere veksler mellom å ha for høye og for lave 
forventninger. På den ene siden får ungdom i slike prosesser nærmest en 
opphøyd posisjon, som de som «vet hva barn og unge vil ha» på en helt 
annen måte enn oss voksne. Det er nærmest som om vi tror at ungdom 

er utrustet med magiske krefter til 4 vise oss fremtiden for den er her. 
Den logikken bidrar også til at de voksne ofte behandler ungdom med en 
slags ærbødig respekt for deres oppmerksomhet som en knapp ressurs. 
Samtidig legger mange voksne i ungdomsmedvirkning opp til en form 
for alderstilpasning som ikke anerkjenner ungdoms kapasitet og evne til 
å bidra med noe utenfor seg selv (Gravesen et al., 2019). Vi har gjennom 
årene sett mange eksempler på voksnes til tider nedlatende måte å aner- 
kjenne unge medvirkeres bidrag på, for eksempel når ungdom presen- 
terer resultatene fra en kartlegging de har gjennomført, og får skryt for 
hvor flinke de er til å presentere i stedet for å bli tatt på alvor med sine 
innspill. Her blir unge dekorasjon (Hart, 1992). Og dersom innspillene 
deres faktisk tas imot, er det sjelden at noen tar seg bryet med å informere 
ungdommene om hva som skjer med disse i etterkant. Dette kaller (Hart, 
1992) manipulering. Når prosjekteiere og planleggere konfronteres med 
manglende informering kan gjerne tilbakemeldingen være at prosessene 
trekker så mye ut i tid at det uansett vil være noen andre ungdommer 
som kommer til å nyte godt av resultatene. Kommunikasjonen rundt 
medvirkningsresultater blir dermed gjort generell, slik at den treffer alle 
heller enn de som faktisk har medvirket. Barndom blir ofte sett på som 
en uskyldig sosial posisjon der den sosiokulturelle kontekstens politikk 
ikke har noe plass (Kallio, 2008), og også som en enten-eller-posisjon, der 
unge enten er fremtiden eller de er her og nå — og i sjelden grad får lov til 
å være begge deler samtidig. 

Vår ambisjon med medvirknings- og medforskingsarbeid blant ung- 
dom har vært å utvikle metodikk rundt hvordan man kan skape gode og 
varige forbindelser mellom ungdommene og det kommunale apparatet i 
lokale utbyggings- og utviklingsprosesser. For å få til det, mener vi det er 
avgjørende at man tenker annerledes rundt hvordan ungdom kan bidra 
til innsikt og kunnskap. Vi kunne ha nøyd oss med å stille dem spørsmål 
om hva de ønsker seg, noe som er en vanlig tilnærming i tradisjonelle 
medvirkningsopplegg. I stedet har vi oppfordret dem til å gå aktivt ut 
og samle data i og om sine nærområder, om medborgeres hverdagsliv og 
ønsker for fremtiden. På den måten får ungdommene og de voksne steds- 
utviklerne og kommunalt ansatte snarere et felles prosjekt i å kartlegge 
sosiale forhold og ønsker i lokalbefolkningen. Ved hjelp av kvalitativ 

metode og antropologisk refleksjon rundt betydningen av stasted og per- 
spektiv, kan en mer tradisjonell og «tynn» form for medvirkning utvikles 
i retning av det vi i det foregående har beskrevet som «tykk» med- 
virkning. En vesensforskjell mellom tykk og tynn medvirkning blir i sa 
fall den refleksiviteten som egen erfaring med kvalitativ datainnsamling 
bidrar til, bade for ungdommene som deltar og for de organisasjonene og 
kommunale apparatene som engasjerer dem i arbeidet. I stedet for 4 be 
ungdom gi tilbakemelding pa voksnes forslag og ideer, har vi lagt opp til 
en medvirkningssituasjon hvor ungdom som medforskere far mulighe- 
ten til selv a tilegne seg tykk kunnskap og tykke relasjoner, om og med 
det kommunale apparatet, nabolaget og sine lokale ungdomsfellesskap. 

Eutopia - jammen det er så nært! 


Nina Vestby 

Sitering: Vestby, N. (2021). Eutopia - jammen det er så nært! I A. L. Hagen & B. Andersen (Red.), Ung 
medvirkning: Kreativitet og konflikt i planlegging (Kap. 3, s. 75-85). Cappelen Damm Akademisk. https:// 
doi.org/10.23865/noasp.150.ch3 

Lisens: CC BY-NC-ND 4.0 

Gjennom fem år og utallige broderi-workshops hvor det alltid blir kaos 
på slutten fordi det nesten aldri er nok tid. Overraskende mange barn og 
unge blir ut over den oppsatte tiden. Det er som om tiden stanser også for 
dem der de sitter tiltende over sine egne små ti ganger ti broderistrameier. 
Hvor de med nål og tråd syr sine egne historier. Deler historiene med 
oss i prosjektet og de andre unge. Så stillhet. Bare lyden av tråden som 
føres gjennom tekstil. En saks som i ny og ne klipper. En nål som detter 
på gulvet. Lyden av konsentrasjon. Så skoleklokka som ringer og alt blir 
kaos. Glade og begeistrede unge som plutselig er overalt. Hender, ransler, 
ørepropper og en kommentar: «dette var kult» eller «dette var gøy». Og 
svisj så er de borte og jeg står igjen alene med alle broderiene. Men ikke 
her en grå vinterdag i Arendal. Denne jenta, som akkurat har brodert 
sin egen splot, blir igjen med meg og sier som de andre kult og gøy uten 
å forsvinne ut døra, så jeg rekker og spørre: Hvorfor? Hun svarer med 
begeistring: «Jammen det er så nært!» 

Broderi kan ha den egenskapen at den byr på et sted og rom hvor 
det går sakte. Ordtaket «hastverk er lastverk» gir mening når en skal 
sy. Tråden kan ikke være for lang, og syingen må gå i passe tempo, om 
ikke blir det knute på tråden. Det kan nesten virke som om det er bro- 
deriet, nålen og tråden som selv som bestemmer tempoet på handlingen, 
ikke personen som utfører den. Petra Kupper trekker frem et fenomen 
fra motebildet rundt 1840 hvor folk gikk tur med en skilpadde i stedet 
for hund, i Shannon Jacksons Social Works: Performing Art, Supporting 
Publics (2011). Og noen ganger tenker jeg det samme skjer med ungdom- 
mene, det er ikke de som bestemmer farten, men broderiet. Det er bro- 
deriet som har kommandoen. «Meanwhile, the pace of the turtle slows 
the walker down; the flåneur does not so much walk the animal as he is 
walked by the animal, a relation that requires a change of internal odo- 
meter [...] “dialogue of being in space’ is created by this change of pace» 
(Jackson, 2011, s. 5). Kan man tenke at de unge far en dialog og refleksjon 
med seg selv, hvor broderingen blir som å gå en tur med skilpadden? 

Fahd og den lille nabojenta 


Fahd og Aziz på 14 år var med i UngHus-prosjektet gjennom et helt år. Som 
mange andre gutter var de hekta på fotball, og de kjempet for å beholde en 
ballbane i nærmiljøet. Men de hadde også en fin evne til å se ut over sine 
egne behov og inkludere de yngre barna. Som resultat av dette vil de 
bruke samme metode som vi har gjort med dem, og «hyrer» inn Sara 
og meg til å holde broderi-workshop for naboene sine, hvor vi også skal 
kartlegge hva de andre barna ønsker seg. På en langfredag i deilig sol er 
Sara og jeg omringet av unger og foreldre som tegner og broderer. Etter 
at gutta har servert sin egen matrett «Vaffbabb», en kreativ blanding av 
vaffel og kebab, som gikk rett hjem hos oss alle, kommer Fahd bort til 
bordet vårt hvor det er mange små hender som trenger hjelp. Han setter 
seg ned, og en liten jente kryper opp i fanget hans og de begynner å bro- 
dere sammen. Med tålmodighet hjelper han hennes små hender med å tre 
nåla og sy igjennom hullene i strameien. Nå og da skiftet de tråd. Slik satt 
de lenge i stillhet disse to. Sting for sting. 

Den lange gutten som ville være usynlig 


Et av de mest overraskende fenomenene som har tredd frem i disse prosjek- 
tene, er stillheten som senker seg når vi broderer. Jeg er i ferd med å avslutte 
en workshop for lokale ungdommer i Harlem, New York. Det har vært alt 
annet enn stille. Det er ikke ungdommene, men de andre voksne som 
filmer og høylytt intervjuer på kryss og tvers. Jeg måtte bare gi slipp på 
å lede an. Noe som også betydde at jeg ikke fikk snakket med alle ung- 
dommene, som igjen handler om nærhet til de historiene de deler med 
hverandre og meg. Den nærheten til seg selv som de kan få gjennom det å 
brodere når kroppen og hendene kobles til ens eget narrativ. Akkurat idet 
jeg tror vi er ferdige og puster ut, roper en av damene i bråket at to stykker 
må si noe fint til «Miss Nina» og peker ut en jente og den lengste gutten. 
Gutten hadde jeg ikke snakket med, men han virket litt sjenert og uinteres- 
sert, og det er helt greit. Han kommer bort og hvisker fort og vennlig «tusen 
takk for at du har lært meg å sy». Jeg blir overrasket og glad. Både han og 
jeg tror vi er ferdige, men nei da, da roper dama at de andre må være stille, 
så må de to stå skolerett foran meg og si det høyt så ALLE hører det. Jeg 
kjenner igjen den følelsen når du bare vil at gulvet skal åpne seg og du bare 
kan forsvinne. Denne lange gutten ser fortvila på meg, jeg hvisker, bare si 
det du sa høyt og lat som det bare er oss to. Takket være noen korssting har 


vi to i noen få sekunder et stille, mellommenneskelig fellesskap i alt skrålet. 

RT! 


EUTOPIA - Social Embroidery Community (SEC) er et nomadisk broderi- 
prosjekt hvor hver enkelt deltaker broderer sin egen splot, som så blir satt 
sammen med de andres i et større verk. SEC har som formål å utføre kunst- 
neriske prosjekter i og med lokalsamfunn. Gjennom nål og tråd skaper vi et 
ytringsrom for grunnleggende verdier som mangfold, likeverd og demokrati. 
Eutopia er gresk og betyr «det gode stedet», i motsetning til den mer kjente 


betegnelsen utopia, «det perfekte stedet». 

Se ogsa: 

Vestby, N. (2015). «I crossed the line». InFormation. Nordic Journal of 
Art and Research, 4(2), 1-22. https://journals.oslomet.no/index.php/ 
information/article/view/1546 

Vestby, N. (2020). Eutopia - where the heart matters. | K. Bergaust, 
R. Smite & D. Silina (Red.), Oslofjord ecologies. Artistic research on 


environmental and social sustainability. Acoustic Space, 18(3), 107-120. 


Alle foto: Nina Vestby, ingen gjenbruk uten avtale med fotografen. 

Skolefag som kanal for 
ungdomsmedvirkning i lokale 
utviklingsprosjekter 


Daniele Evelin Alves, Sara Berge Lorenzen og Aina Landsverk Hagen 
Arbeidsforskningsinstituttet (AFI), OsloMet — storbyuniversitetet 


- Se for deg at du skal designe en drømmesofa. En helt ny sofa, uten noen 
begrensninger, sier jeg til elevene som sitter i klasserommet på Lofsrud skole. 
Elevene går på 9. trinn og tar valgfaget «Demokrati i praksis». Dette er første 
dagen med et undervisningsopplegg utviklet av Arbeidsforskningsinstituttet og 
Utdanningsetaten i Oslo kommune. I de neste syv ukene skal elevene lære om 
medvirkning, forske på nærmiljøet sitt og utarbeide medvirkningsinnspill til 
utbyggingen av Mortensrud. Jeg har akkurat introdusert oppgaven «tegn eller 
beskriv din drømmesofa». Elevene begynner å tegne på arket de har fått utdelt, 
og etter ti minutter har det kommet 17 unike ideer til hvordan en drømmesofa 
kan se ut. Elevene diskuterer tegningene sine i grupper og noen vil fortelle om 
sin sofa til hele klassen. Vi får høre om Nora sin sofa, som er laget av hvitt skinn. 
Jamal sin har tre etasjer, basseng, innebygget TV og hjul, så han kan kjøre den til 
butikken. Vi begynner å diskutere hvordan vi kan lage en sofa som tar hensyn 
til alle de ulike ideene som har dukket opp. Som lekse skal elevene intervjue 
familien sin om hvilke kvaliteter de synes er viktige i en sofa, for så å designe 
en ny sofa for hele familien. Vi ønsker at elevene skal reflektere over hvordan 
man lager noe som er tilpasset ulike ønsker og behov, og dermed få et innblikk 
i hvordan en demokratisk utbygging foregår i praksis. 


— Utdrag fra feltnotater 


Sitering: Alves, D. E., Lorenzen, S. B. & Hagen, A. L. (2021). Skolefag som kanal for ungdomsmedvirkning 
ilokale utviklingsprosjekter. I A. L. Hagen & B. Andersen (Red.), Ung medvirkning: Kreativitet og konflikt 
i planlegging (Kap. 4, s. 87-114). Cappelen Damm Akademisk. https://doi.org/10.23865/noasp.150.ch4 
Lisens: CC BY-NC-ND 4.0 

Drømmesofa-oppgaven er et eksempel på hvordan vi bruker verktøy til 
å engasjere skoleelever i lokale utviklingsprosjekter gjennom åpne og 
kreative oppgaver. Med fargetusjer, illustrerte plansjer og startoppgaver 
med uendelige mange mulige løsninger, forsøker vi å flytte klassestem- 
ningen fra et rett-eller-galt-modus og over til et alt-er-mulig-modus. 
Tanken er å starte med det personlige, og egne ønsker knyttet til en sofa 
i eget hjem. Deretter utvider vi oppgaven til å inkludere sofaønsker til 
andre i familien. Til slutt fokuserer vi på en offentlig drommebenk, som 
kan romme ønskene og behovene til et helt nabolag. 

Gjennom å vise fram denne og andre oppgaver som elever på ulike trinn 
i grunnskolen har jobbet med i våre forskningsprosjekter, vil vi i dette 
kapittelet diskutere hvordan skolefag kan brukes som medvirknings- 
arena. Ved å velge skoler der utviklingsprosjektet er relevant for elever og 
skoleansatte (for eksempel en lokal skole knyttet til utviklingsprosjektet), 
ved å koble medvirkning til læreplanen i relevante fag, og ved å utvikle en 
allsidig verktøykasse av metoder for å samle inn innspill fra ulike elever, 
har vi erfart at vi øker mulighetene for deltakelse i denne aldersgrup- 
pen. Denne erfaringen understøttes i en forskningsoversikt hvor medvir- 
kningsprosjektene som oppnådde høyest deltakelse blant barn og unge 
også var prosjektene der de unges innspill ble bearbeidet og initiert av 
dem selv (Agdal et al., 2019). Vi forsøker i dette kapittelet å identifisere hva 
som er barn og unges reelle medvirkningsrom og slik forbedre kommu- 
nikasjon på tvers av elever, lærere og utviklingsaktører - de som avgjør 
hvordan det skal bygges. Utviklingsarbeidet kan omfatte selve skolen, 
skolegården eller skoleveien, men også andre lokale prosjekter som bib- 
liotek, ungdomshus, idrettsanlegg eller parkområder. 

Ett av målene ved å utvikle undervisning knyttet til lokale med- 
virkningsprosjekter har vært å bygge kunnskap rundt koblingen mellom 
læring, danning, kreativt idéarbeid og medvirkning som aktivt med- 
borgerskap. I arbeidet med å utvikle både konkrete workshop-opplegg, 
veiledning og støttemateriale til slike lokalt forankrede medvirknings- 
initiativ i skolen, har vi støtt på ulike utfordringer, dilemmaer og para- 
dokser, som vi ønsker å bringe fram i dette kapittelet. 

Funnene som diskuteres her bygger på erfaringer fra ulike prosjekter 
vi har gjennomført, spesielt i Oslo og Moss de siste årene. Gjennom 

dette arbeidet har vi både oppdaget nyttige verktøy som grupperom i 
videomøte-plattformer, digitale tavler med post-it-lapp-funksjonalitet, 
samt utviklet nye verktøy for digital, hybrid og fysisk ungdomsmed- 
virkning (se kapittel 6 for mer om dette). I dette kapittelet presenterer vi 
verktøyene Unges medvirkningsrom, sluttprodukter og logging. Sam- 
tidig har vi sett spekteret av muligheter og fallgruver når medvirkning 
med barn og unge gjennomføres under tidspress fra et komplekst byg- 
geprosjekt eller under en «ekstrem unntakstilstand», for eksempel 
covid-19-pandemien i 2020 og 2021. Vi har utforsket hvordan sommer- 
skole, nye valgfag og tverrfaglige temaer i lærerplanen kan brukes som 
kanal for ungdomsmedvirkning, og ser på hvilke etiske prinsipper som 
bør tas til vurdering i slike eller lignende forsknings- og utviklings- 
prosjekter. 


På barn og unges premisser 


Når barn og unge blir involvert som medvirkere i plan- og utviklings- 
prosjekter i eget nærmiljø, er det gjerne i regi av et arkitektkontor som 
har fått oppdraget med å lage løsningsforslag for byggeprosjektet, og deri- 
gjennom har overtatt kommunens ansvar for å gjennomføre den pålagte 
medvirkningen (jf. Kolbenstvedt & Hanssen, 2020). I mer overordnet 
planarbeid, som kommuneplan eller områderegulering, kan det være 
ansatte fra kommunens plankontor som selv gjennomfører medvirknin- 
gen med lokale barn og unge. De er igjen avhengig av en engasjert rektor 
eller lærer for å få tilgang til en klasse eller flere med elever. Det er vanlig 
medvirkningspraksis at barn og unge enten blir bedt om å respondere på 
de voksnes ideer eller forslag, eller om å komme opp med ideer på spar- 
ket til hva de ønsker seg (Brown et al., 2019). Dette gir utfordringer både 
for læreren, som er ansvarlig for å knytte aktiviteter i klasserommet til 
kompetansemål i ulike fag, og for elevene selv, som ofte ikke har nok bak- 
grunnsinformasjon eller kunnskap om planprosesser til å gi gode innspill 
på komplekse byggeprosjekter i nærmiljøet. Og siden forutsetningene for 
at unge kan gi gode innspill ofte ikke er optimale, kan vi også spørre oss 
om kommunens eller utbyggernes evne til å fa i mot innspillene fra barn 
og unge, er godt nok lagt til rette for. 

Forskning pa kollektive idéprosesser pa tvers av fag og disipliner viser 
hvor avgjørende det er å gjøre et grundig forarbeid og ha en solid kunn- 
skapsbase i bunn før man går i gang med idéutviklingen (Carlsen, Clegg 
et al., 2012). Dette gir både mer informert idéarbeid, men bidrar også til 
å styrke flere andre drivere for kollektiv kreativitet, som mot og selvtil- 
lit, frigjørende latter og tillitsfullt nærvær (Carlsen, Hagen et al., 2012). 
Gjennom å bruke taktile verktøy som tegneark og tusjer, plastelina eller 
lego, kart og flaggpins, slik arkitekter blant annet har integrert i sine prak- 
siser, kan ungdommer også oppleve medvirkning som skapende praksiser 
(Brown et al., 2019; Lorenzen et al., 2020; Tolstad et al., 2017; Winge & 
Lamm, 2019). Gjennom uttestingen av ulike metodikker og verktøy har 
vi utviklet strategier for å trygge rommet blant annet gjennom å jobbe i 
det vi kan kalle «slow space», med broderier og narrativer (Vestby, 2015, 
2020, se også kapittel 3). 

Kombinasjonen av at ungdommene selv tar aktiv del i både kunn- 
skapsinnhentingen og det kreative, utforskende arbeidet, gir rom for å 
utfordre tradisjonell tenking i steds- og byutvikling. Samtidig ser vi at 
det i praksis er lite rom for å jobbe godt og langsiktig på denne måten. 
En forskningsoversikt viste at prosjekter som gjennomførte medvirkning 
i faser over tid i større grad fikk positive resultater, sammenlignet med 
prosjekter som gjennomførte medvirkning på ett gitt tidspunkt i pro- 
sjektet (Waddington et al., 2019). Byggeprosjekter, både i kommunal 
og privat regi, har ofte ikke avsatt tid eller ressurser til å gjennomføre 
reell og aktiv medvirkning, slik Kommunerevisjonens kritikk av Plan- 
og bygningsetaten i Oslo kommune viser (Kommunerevisjonen, 2019). 
Med reell medvirkning mener vi innspill som er gjennomtenkt, basert på 
egne eller andres erfaringer og refleksjoner, og formidlet som personens 
«stemmeseddel», uten frykt for sanksjoner. Det betyr at metodene som 
blir brukt for å hente innspill til medvirkning må favne bredt. Dersom 
innspill kun gis i form av ord og tekst, kan man gå glipp av det som kunne 
ha kommet fram via andre tilnærminger - som lek, kunst og handtverk 
(Brown et al., 2019). Som kontrast til reell medvirkning kan vi tenke oss 
at en ungdom blir spurt om innspill uten bakgrunnsinformasjon om et 
byggeprosjekt, på vei til trening, og må derfor svare raskt. Selv om med- 
virkning blir brukt om begge disse eksemplene, er konteksten rundt det 

sistnevnte eksempelet ikke forenelig med aktiv, informert og meningsfull 
medvirkning. 

Ifølge Rikspolitiske retningslinjer for barn og planlegging (1995) har 
kommunen ansvar for å selv «legge til rette for en aktiv medvirknings- 
prosess der de unge får anledning til å delta, dersom de ønsker det» (vår 
utheving, Kolbenstvedt & Hanssen, 2020, pkt 3.2.23). Men hva skal til 
for at barn og unge ønsker å delta i slike prosesser? Nettopp fordi det 
kan oppstå en konflikt mellom det lovpålagte kravet om medvirkning 
fra barn og unge og kravet til rask saksbehandling for å få fortgang i 
byggeprosjekter, vil vi hevde at skolen blir en viktig arena for å bygge opp 
«medvirkningskompetansen» til ungdom og borgere. Det er først dersom 
denne kompetansen er på plass, at man reellt sett kan vurdere om man 
gir barn og unge anledning til å delta som medvirkere når de ønsker det. 
Et sentralt aspekt for å lykkes med aktiv medvirkning må derfor være å 
utvikle medvirkningsmetodikk som treffer et bredt spekter av ungdom, 
uavhengig av skoleflinkhet, sosiøkonomisk status eller tidligere erfaring 
med medvirkningsarbeid (Hoskins et al., 2021). Så hvordan vekker vi 
ungdommenes interesse og begeistring? 


Hvem er ungdommene - og hvem er 
de voksne? 


«Jeg synes det er veldig bra at dere spør oss. At dere ikke bare spør sossete 
vestkantungdom om hvordan de vil ha det. Det er jo vi som bor her». 
Denne tilbakemeldingen fra Anna, som går på 8. trinn ved Lofsrud skole, 
er blant de første kommentarene som møter meg når jeg skal tilrettelegge 
for medvirkning gjennom valgfaget «Demokrati i praksis». Ordene fester 
seg øyeblikkelig, men også måten Anna formidler dem på. Jeg synes hun 
ser stolt ut, og får inntrykket av at hun opplever at hun selv og de andre 
ungdommene på Mortensrud ikke ofte blir sett av de voksne som bestemmer 
over nærmiljøet deres. Hun setter opp «sossete vestkantungdom» som en 
motsetning til ungdommene på Mortensrud, og antyder at ungdom fra 
vestkanten oftere blir spurt i slike spørsmål. Hva betyr det at Anna har denne 
oppfatningen? 


— Utdrag fra feltnotater 

I Oslo er det spesielt pa ostkanten at vi finner stigmatiserte omrader og 
grupper, mens vestkanten er mindre negativt omtalt (Andersen et al., 
2015). Anna bor i et nabolag med et negativt offentlig rykte, noe som 
stigmatiserer bade nabolaget og beboere som Anna (Andersen, 2014; 
Wacquant, 2008). Det er likheter innenfor kategorien østkantungdom, 
for eksempel flere med trang økonomi og med minoritetsbakgrunn, 
sammenlignet med vestkantungdom (Andersen & Biseth, 2013). Det er 
samtidig lett å overse hvor mangfoldig denne befolkningsgruppen er, 
både østkantungdom og ungdom generelt. Ikke bare strekker de seg i 
alder fra 10-29 år, avhengig av hvor man henter definisjonen fra,’ men 
de er (minst) like mangfoldige som resten av befolkningen når det gjel- 
der klasse, kjønnsidentitet, seksuell orientering, funksjonsevne, religiøs, 
etnisk og nasjonal bakgrunn og språkidentitet. I tillegg finner vi åpen- 
bare variasjoner i interesser, smak, verdier og levemåter. Like fullt blir 
ungdom i medvirkningssammenheng ofte snakket om som en relativt 
homogen gruppe, med unntak av kjønn, alder og hvorvidt de blir definert 
som «utsatt» eller «ressurssterk» ungdom (Winswold & Solberg, 2010). 
I klartekst snakker vi her om et skille mellom de som deltar i formelle 
medvirkningsorganer som elevråd eller ungdomsråd, gjennom verv i fri- 
villige organisasjoner eller organisert idrett, versus de som ikke har slik 
tilhørighet eller verv. Det er de sistnevnte steds- og byplanleggere gjerne 
vil nå, for å sikre såkalt bred medvirkning,” og som gjør at skolen blir en 
så sentral rekrutteringsarena for medvirkning. 

Det er like fullt tydelig når vi kommer inn i klasserom for å teste ut 
ulike medvirkningsopplegg med elevene, at de i utgangspunktet også ser 
på oss «voksne» som en homogen gruppe. I tilfellet ved ungdomsskolen 
på østkanten i Oslo, der Anna går, blir det fort klart for oss at alle voksne, 
utenom lærer og annen skolepersonell som er involvert i prosjektet, blir 


1 Rikspolitiske retningslinjer for barn og planlegging (Kolbenstvedt & Hanssen, 2020) definerer 
barn og unge til å gjelde aldersgruppen 0-18 år, på grunn av sin umyndighet. EU definerer 
«youth» fra 15-29 år. Våre prosjekter har gjerne deltagere i aldersgruppen 10-9 år. 

2 Fra KMDs veileder (2020): «Det er viktig å være oppmerksom på at deltakere i ungdomsrådet 
ikke uten videre er representative for de ungdommene som er berørt av planen. Planleggere må 
i hver enkelt sak vurdere om deltakerne i ungdomsrådet vet nok om oppvekstmiljøet og leve- 
kårene til barn og ungdom i det aktuelle planområdet. Hvis deres bakgrunn vurderes som lite 
representativ for saken, bør det inviteres til medvirkning med bredere grupper» (vår utheving, 
pkt 4.5, Medvirkningsorganer - hvordan involvere barn og unge). 

oppfattet av ungdom som en enhet. Det gjelder forskeren som skal bista i 
medvirkning, arkitekten som guider elever og rådgiveren som skal sørge 
for at høringsinnspill fra elevene kommer fram - det kan virke som om 
alle voksne som er involvert på ulike vis i det lokale utviklingsprosjektet 
blir oppfattet som representanter for én gruppe: voksne med makt. Vi kan 
bli oppfattet som at vi er «kommunen», «staten» eller «de som bestem- 
mer». Denne sammenslåingen eller forvekslingen av aktørers ulike til- 
knytninger, roller og funksjoner innenfor lokale utviklingsprosjekter 
skjer også delvis hos lærere og skolepersonell. 

I noen av prosjektene vi har vært involvert i i Oslo kommune, er sko- 
lenes eier Utdanningssetaten i Oslo (UDE). UDE er da både ansvarlig for 
medvirkningen, kontaktformidler mellom forskerne og lærerne/elevene, 
samt oppdragsgiver for forskerne som fasiliterer for medvirkningen. Selv 
når skolene blir kontaktet av UDE med ønske om samarbeid dersom sko- 
len finner prosjektet relevant og lærere har tid og interesse, kan vi ikke ute- 
lukke at noen skoleansatte kan oppleve forespørselen som et krav. Ei heller 
at lærere kan oppleve det som et prosjekt som blir tredd ned over hodet 
på dem. På den andre siden bistår forskerne og kommunen lærerne med 
undervisningen og med å tilpasse medvirkningen inn i læringsmålene i 
fag som skoleansatte selv anser som relevante og passende for medvirk- 
ningen. Selv om denne maktdimensjonen kan være problematisk, har den 
også sine fordeler når skoleeier fungerer som døråpner til en sammensatt 
elevgruppe som kan gi sine innspill på eget nærmiljø. Spesielt elever med 
lav sosiøkonomisk bakgrunn i Norden ser ut til å dra fordeler av undervis- 
ning i medvirkning og medborgerskap (Hoskins et al., 2021. 

Denne gjentagende erfaringen om rollesammenblanding og en makt- 
dimensjon som det ikke snakkes åpent om, gir oss innsikt i noe viktig: 
Sammenblandingen eller sammensmeltingen av roller og profesjonell 
tilhørighet blant de voksne kan medføre frustrasjon hos elevene når for 
eksempel forskeren ikke kan besvare med sikkerhet hva som skal bygges 
og når, i et komplekst byggeprosjekt som krever flere runder med god- 
kjenninger fra ulike offentlige instanser. En potensiell positiv konsekvens 
av ungdoms «sammenslåing» av voksne med makt, er at alle voksne 
som er involvert i et slikt bygge- eller utviklingsprosjekt kan bidra til å 
skape en nærmere relasjon mellom elev og kommune eller stat, på godt 

og vondt. Samtidig er det en utfordring at planprosesser ikke formidles 
pa tilgjengelige mater, slik at det blir forstaelig for barn og unge, slik vei- 
lederen fra Kommunal- og moderniseringsdepartementet (2020, heretter 
KMD) slar fast at kommunen har ansvar for. Basert pa slike og tilliggende 
erfaringer har vi utviklet et verktoy vi kaller Unges medvirkningsrom. 


Unges medvirkningsrom - et kartleggingsverktøy 


Vi har sett hvordan medvirkning gjennom skolen kan bidra til at elev- 
ene lærer om hvordan lokal medvirkning er knyttet til både universelle 
menneskerettigheter og lokal demokratiutøvelse, gjennom at elevene selv 
deltar i et lokalt prosjekt der de gir innspill som blir vurdert av offent- 
lige eller private byggeaktører. Elevene erfarer hvordan en spesifikk 
medvirkningsprosess foregår, og blir kjent med representanter for lokal- 
demokratiet. Medvirkningsaktiviteter kan i (for oss) overraskende stor 
grad bygge opp under kompetansemål i lærerplanen for svært ulike fag, 
som samfunnsfag via utforsking av hvem som bestemmer i et lokaldemo- 
krati, norsk via intervju, og kulturminner i nærmiljøet, kunst- og hånd- 
verk via innspill til byggeprosjektet, kroppsøving via lokale gåturer til og 
rundt byggeprosjektet, som noen få eksempler. 


«Hva er bestemt?», spør vi arkitekt, ingeniører og andre byggeaktører i Oslo 
kommune som er involvert i prosjektet ungdommene skal medvirke på gjen- 
nom faget «Demokrati i praksis». Vi, forskerne i prosjektet, ønsker å kartlegge 
ungdommenes medvirkningsrom. «Vi vet hvor byggene skal stå. Skolen, fot- 
ballbanen, sykehjemmet, og cricketbanen», svarer en av byggeaktørene. «Tenk 
på det som ikke er bestemt ennå: Hva ønsker dere av innspill fra barn og unge 
slik at folk er fornøyd med det dere bygger, og bruker det mest mulig?», spør 
vi. Etter en kort pause skyter flere inn: «uteområdene», «byparken», «skolegår- 
den», «bibliotekinventar», «kunst». De skriver forslagene sine på post-it-lapper 
og fester dem i midten av plakaten med tittelen «Unges medvirkningsrom». Så 
skriver vi inn fristen for å få innspillene før det blir for sent, når neste fase av 
byggeprosjektet begynner. Vi har definert det nåværende medvirkningsrommet 
i byggeprosjektet. 

— Utdrag fra feltnotater 

Vi utviklet verktøyet Unges medvirkningsrom ut av et behov for å klar- 
gjøre og kartlegge hva det er barn og unge faktisk kan medvirke på til 
enhver tid i et lokalt utviklingsprosjekt (Lorenzen et al., 2020). Unges 
medvirkningsrom er delt opp i fire overordnede spørsmål: Hva er bestemt? 
Hvorfor gjør vi dette? Hvilke aktører er involvert? Hva er usikkert? Etter 
å ha svart på dette, får vi opp det faktiske medvirkningsrommet i midten 
av verktøyet. Denne øvelsen er spesielt nyttig i store, komplekse prosjek- 
ter hvor det er uklart hva som er bestemt og hvem som sitter på hvilket 
ansvar, men kan også brukes i mindre prosjekter. 


HVA ER BESTEMT? HVORFOR GJØR Vi DETTE? 


Figur 4.1. Slik ser verktøyet Unges medvirkningsrom ut før man går i gang med å fylle det ut. 


Som forskere opplevde vi det som vanskelig å forstå hva som inngikk i 
medvirkningsrommet i møte med kommunale aktører, arkitekter eller 
planleggere, som har delvis ulike mål, fokusområder og perspektiver i 
utviklingsprosjektet. Vi opplevde dessuten ofte at voksne med formelt 
ansvar for å sikre medvirkning fra barn og unge, kviet seg for å defi- 
nere medvirkningsrommet i frykt for at medvirkende unge misforstår og 
«tror de kan få alt de ønsker seg». Denne motstanden mot å invitere til 
medvirkning, kan delvis bunne i en motvilje (bevisst eller ubevisst) mot 
å dele makt (Waddington et al., 2019), og å måtte stå til ansvar når deler 

av prosjektet blir utsatt eller omgjort, som sa ofte er tilfelle i komplekse 
byggeprosjekter. Motstanden mot a dele informasjon er forstaelig sa lenge 
man ikke har verktøy til å formidle nettopp kompleksiteten i demokra- 
tiske prosesser, som kjennetegner de fleste utviklingsprosjekter. Da kan 
man lett oppleve a havne i et slags «alt eller ingenting»-dilemma. 

Vi syntes derfor det var vel sa viktig a fa tak i hva som motiverte de 
ulike aktørene til å sikre medvirkning — var det pliktfolelse eller formelt 
ansvar overfor lovverket, personlig interesse av å gi unge en større plass 
i beslutningsprosesser, eller en overbevisning om at mangfold uansett 
kan gjøre byggeprosessen eller resultatet bedre? Det ble også fort klart for 
oss at selv i mindre byggeprosjekter er det få som har oversikt over alle 
aktørene som er, kan eller bør bli involvert — innbefattet ulike grupper 
av barn og unge i et lokalmiljø. Vi så til slutt et behov for å ha en åpen 
dialog om hva som er endelig bestemt og hva som er usikkert i en bygge- 
prosess, både fordi dette kan forandre seg på uforventede og utilsiktede 
måter (et budsjett er vedtatt, men kostnader må likevel kuttes på grunn 
av en pandemi eller andre grunner til svekket kommunal økonomi), men 
også fordi det er nettopp i det usikre, det som ikke er bestemt ennå, at 
handlingsrommet og potensialet for medvirkning ligger. Det er dette vi 
kaller «medvirkningsrommet». Dette rommet er alltid i bevegelse, men 
det kan like fullt og nettopp derfor gi oss innsikt i hva barn og unge til 
enhver tid kan medvirke på. 

Gjennom noen runder med prøving og feiling sammen med ungdom, 
har vi erfart at dette er en kartleggingsøvelse som egner seg best for de 
voksne aktørene i forkant av involvering av elever. I et undervisnings- 
opplegg for 1. og 5. trinn vi var med å planlegge for Stovner barneskole i 
Oslo (figur 4.2) ble det fort klart at det er ulike, men komplementære ting 
de voksne aktørene ønsker å få ut av medvirkningen: 


e Innspillene til elevene er viktige for å kunne skape gode utearealer 
som elevene bruker 

e Elevene skal få eierskap til prosjektet 

e Elevene skal føle at de har blitt hørt 

e Viktig at elevene skal føle seg trygge på vei til og når de er på skolen 

e Medvirkningsopplegget skal kobles opp til undervisningen 

Hva kan 
barna være 
med på? 


Figur 4.2. Verktøyet Unges medvirkningsrom: Eksempel på gjennomført øvelse i å avgrense 
barnas medvirkningsrom, Stovner skole, vår 2021. 


Vi har også lært hvor avgjørende det er at de voksne aktørene er sam- 
stemte på hva det er viktig at elevene får vite om prosjektet, ved oppstart 
og underveis. Verktøyet har slik også som formål å gi involverte voksen- 
aktører styrket forståelse for betydningen av et omforent formål med 
medvirkningen, ulike faser og metoder som kan brukes, men også vise 
hvor sentralt det er at planleggere enes om dette før en prosess initieres 
(Cele & van der Burgt 2015). Det bidrar også til å tydeliggjøre at de fleste 
medvirkningsprosesser er nettopp voksen-definerte, og slik gi voksne 
muligheten til å gi fra seg makt slik at unge får et politisk rom for hand- 
ling (Tisdall, 2008). Hvordan formidler vi hva elevenes medvirkningsrom 
faktisk er, til elevene på en god måte — og hvem skal gjøre det? 


Verdien av å samarbeide med lærere 


Den viktigste brobyggeren når elever skal jobbe som medvirkere er lære- 
ren, som i beste fall fungerer som elevenes allierte i (og utenfor) klasse- 
rommet, og som en kompetent og pedagogisk utdannet voksen som kan 
hjelpe til med å oversette de unges innspill til eksperter på planproses- 
ser og medvirkning. I tilfeller der lærer og elev har en svak relasjon, vil 
vi hevde at læreren vanskeligere vil kunne fungere som brobygger. I en 

gjennomgang av studier som ser pa forholdet mellom lærer og elev på 
videregående skole, ser man at når lærer-elev-relasjonen er god, er det 
lavere risiko for at eleven dropper ut av skolen og elevene melder om 
bedre selvfølelse og færre depressive symptomer (Krane et al., 2016). Elev- 
ene som har mest å tjene på et sterkt forhold til læreren er de som er emo- 
sjonelt sårbare eller nettopp i faresonen for å droppe ut av skolen. 

Når vi har gjennomført medvirkning gjennom skolen har samarbeid 
med lærere vært viktig, men også vanskelig å få til i praksis. Lærerne 
kjenner elevene, og er derfor en viktig ressurs i både planlegging og gjen- 
nomføring, men de har stort arbeidspress og ofte lite forståelse for eller 
kunnskap om lokale planprosesser. I prosjektet UngPlan (2019), et sam- 
arbeid med Plan- og bygningsetaten i Oslo kommune, arrangerte vi fire 
heldagsworkshoper med ungdom på fire ulike skoler i Oslo (Hagen et al., 
2018, 2019; Tolstad et al., 2019). Formålet med workshopene var at ungdom- 
mene skulle komme med innspill på reguleringsplaner i sitt nærmiljø. En 
reguleringsplan er en politisk vedtatt plan over et avgrenset område som 
fastsetter hvordan området kan brukes og hva som kan bygges der (Oslo 
kommune, 2021). Planen består av et kart med reguleringsbestemmelser 
som gir konkrete føringer for hva som kan gjøres på en eiendom. 

Disse workshopene ble alle gjennomført i samarbeid med skolene, 
der lærere var involvert i forskjellig grad. Her så vi stor forskjell både 
på engasjementet hos elevene og kvaliteten på opplegget der lærerne var 
med på gjennomføringen av medvirkningsopplegget og der de ikke var 
det. Lærernes tilstedeværelse i selve gjennomføringen av opplegget gjorde 
at det virket som elevene hadde lettere for å stole på oss ukjente voksne, 
og rommet opplevdes nok dermed tryggere for elevene. I tillegg hjalp 
lærerne oss med å se og følge opp de elevene som virket mindre enga- 
sjerte i opplegget, ved å stå nærmere og tilby støtte. Siden lærerne var med 
i planleggingen kunne de også fordele elevene i grupper som fungerte 
godt sammen. Vi har erfart hvor viktig en god gruppedynamikk er for at 
elevene skal oppleve workshopen som et trygt sted å dele ideene sine, og 
for at de får energi av samarbeidet seg i mellom. 

Videre er et godt samarbeid med lærere avgjørende for å kunne trekke 
koblinger mellom medvirkning og det elevene lærer i andre fag. Dette mer- 
ket vi spesielt da vi jobbet med valgfaget «Demokrati i praksis» på Lofsrud 

skole i bydel Søndre Nordstrand i Oslo. Her koblet lærerne temaene i valg- 
faget med det elevene lærte i fag som norsk og media, slik at de fikk en bre- 
dere forståelse for opplegget og større synergi på tvers av fag og læreplan. 
På Stovner skole kunne lærerne i planleggingsfasen fortelle at elevene nylig 
hadde lært å lage en nyhetsreportasje. Dermed kunne vi koble dette på 
hvordan elevene selv ville formidle medvirkningsinnspillene sine til andre 
elever, foreldre og til de som skulle ta i mot innspillene. I evalueringen vur- 
derte lærerne medvirkningen generelt som positivt og relevant. Lærerne 
ble invitert til å gi innspill på innholdet i medvirkningen underveis i plan- 
leggingen, men tiden ble for knapp til å bidra inn i en grundig planlegging 
av medvirkningen. Derfor ønsket lærerne et ferdigsydd undervisnings- 
opplegg som de ga innspill til underveis ved anledning, og som de tilpas- 
set ved behov. På grunn av pandemien som i perioder førte til nedstengte 
skoler, ble en del av medvirkningen endret underveis fra fysisk tilstedevæ- 
relse til digitale plattformer. Dette opplevde noen av lærerne som delvis 
utfordrende, men så samtidig positivt på at det ble mulig å gjennomføre 
medvirkning i det hele tatt, gitt den krevende situasjonen: 


Gøy å se hvor engasjerte de [elevene] er. De blomstrer. Gleder meg til å følge 
prosjektet videre. 


— Leila, lærer, 9. trinn 


Vi spurte lærerne på Stovner skole hva vi bør ta med oss videre i framti- 
dige medvirkningsopplegg. Lærerne understreket da viktigheten av at de 
voksne i prosjektet, representantene for kommunen, prosjektet og bygge- 
aktører kom til elevene og møtte dem på skolen: 


Det er fint å være delaktig [i medvirkningsopplegget som lærer, sammen med 
medvirkningsaktører som deltar digitalt og bistår i undervisningen], men vel- 
dig fint at dere har mulighet til å komme til elevene [...] Det ble så virkelig ... 
mange elever sa i forkant av faget at det ikke «er noe vits [i å delta i medvir- 
kningsopplegget] ... vi blir ikke hørt uansett». Men det at Nina og Edvard 
[medvirkningsaktør og byggeaktør fra kommunen] kom på besøk: Det betydde 
enormt mye ... akkurat som om elevene skjønte at vi er med på noe større [...] 
Det blir mer virkelig hvis eksterne folk kommer, folk i kommunen. 


— Eva, lærer, 9. trinn 

Sluttprodukter - et dokumentasjonsverktøy 


Da vi lagde undervisningsopplegget for Lofsrud skole brukte vi verk- 
tøyet Unges medvirkningsrom som grunnlag for å lage det vi har kalt 
sluttprodukt-oppgaver. Sluttproduktet var elevenes medvirknings- 
innspill som de jobbet med over flere uker, før de presenterte og sendte 
disse i ulike formater til etatene som hadde ansvar for utbyggingen på 
Mortensrud i bydel Søndre Nordstrand i Oslo. 

I tillegg kunne elevene velge å sende inn sluttproduktoppgaven som 
et formelt høringsinnspill til Plan- og bygningsetaten (les mer om dette i 
kapittel 10). Sluttprodukt-oppgavene var voksen-definerte og ble utviklet 
sammen med de involverte etatene og utbyggerne. Elevene kunne velge 
mellom å lage modell av en planlagt bypark, innendørsaktiviteter for barn 
og unge, møteplasser utendørs, innhold til bibliotek og fritidsklubb, eller 
kunst på byggegjerder. Før elevene valgte hvilket sluttprodukt de ville 
jobbe med, hadde de seks skoletimer med ulike kreative medforskings- 
aktiviteter for å bygge opp en kompetanse på medvirkning, det aktuelle 
byggeprosjektet og koblingen til sitt eget nærområde. Elevene kunne 
selv velge hvordan de ville løse oppgaven. Noen lagde detaljerte power- 
point-presentasjoner mens andre lagde filmer i videospillet Minecraft. I 
og med at lærerne gjennomførte store deler av undervisningsopplegget 
uten tett involvering av oss forskere eller andre fra utbyggingsprosjek- 
tet, var sluttproduktene viktige for å kunne dokumentere og formidle 
elevenes innspill videre til utbygger. Da vi senere skulle planlegge under- 
visningsopplegget på Stovner lagde vi sluttprodukt-oppgaver sammen 
med lærerne. På dette tidspunktet var det et stort smittetrykk i Oslo som 
gjorde at skolen ikke kunne få besøk av noen utenfra. Lærerne gjennom- 
førte derfor hele opplegget på egen hånd og fikk besøk av de involverte 
etatene og arkitekt over den digitale videomote-plattformen Teams. 
Lærerne ved Stovner skole var slik generelt mer involvert i planleggingen 
enn på Lofsrud skole. 


Elevene ved 1. klasse på Stovner barneskole skal vise Utdanningsetaten i Oslo 
kommune sluttproduktene de har laget som innspill til byggeprosjektet i for- 
bindelse med et medvirkningsopplegg i det tverrfaglige temaet «Folkehelse og 


livsmestring». Presentasjonen av sluttproduktene foregår på Teams på grunn 

av koronarestriksjoner. Elevene er til stede fysisk i klasserommet. To av med- 
virkningsaktørene fra Utdanningsetaten og arkitekten har kameraene sine på. 
Forskerne har slått av kameraene for at det skal være færre voksenansikter på 
skjermen som vises samtidig i klasserommene på 1. trinn. En av lærerne foreslår 
at en elev, Sadet, kommer fram til kameraet og viser hva han har jobbet med. 
Sadet peker på en avlang, blå plastelinasylinder og legger arbeidet nærmere 
kameraet. Læreren introduserer Sadets arbeid og forslag til drømmeskolen til 
de som hører på: «Han ønsker seg en sklie, ikke sant, Sadet?» Sadet nikker og 
peker på den lange plastelinadeigen i blått. En av medvirkningsaktørene svarer 
entusiastisk: «Wow, hva er det du har laget, er det en orm?» Sadet virker litt 
forvirret over spørsmålet og svarer: «Det er sklie. En lang sklie.» 


— Utdrag fra feltnotater 


Figur 4.3. Bilde av Sadets avlange blå sklie i midten av klassens samlede innspill til 
drømmeskolegården. Foto: ©Stovner skole. 

I samme presentasjon av sluttproduktene viser 1. klassingen Aron sine 
innspill til drømmeskolen. Han peker på flere plastelinaformer i ulike 
farger som ser ut til å være klistret på et A4-ark og plassert i et stort kart 
over den nye skolen. Det store kartet har blitt laget av arkitekten for å 
hjelpe elevene å forstå hvor de nye byggene skal ligge i skolens områder. 
Aron ser på læreren og ser ut til å vente på et signal før han sier stolt, med 
aksent: «Jeg vil ha en trehus med kjøkken og stue, og et klatrestativ!» 
Læreren forklarer nærmere hva Aron mener med trehus: «Aron ønsker 
seg et lekehus i skolegården», forklarer lærer Stine. Tegneoppgaven og 
relasjonen til læreren ga Aron mulighet til å uttrykke hva han ønsket seg. 
Han tegnet lekehuset og snakket om det med læreren, forklarte det som 
«en trehus» og læreren kontekstualiserte og oversatte Arons ønske til de 
andre i prosjektet — «et lekehus» med kjøkken og stue. 


Figur 4.4. Bilde av Arons trehus i midten av kartet over det nye skoleområdet, mellom sklien og 
fotballbanen. Foto: ©Stovner skole. 


En av klassene deltar ikke i presentasjonen, de har vikar denne dagen. 
Vikaren har ikke deltatt i medvirkningen, og det anses som for krevende 
at hen gjennomfører presentasjonen via Teams midt i en pandemi. Her 
får vi kjenne på begrensningen ved at vikaren ikke deltok underveis i 
medvirkningsprosessen. Vi har erfart at kommunikasjon mellom elever 
og medvirkningsaktører underveis i medvirkningen gjør det mulig å få 
med seg hensikten bak innspillene. Manglende kontakt underveis gjør 

det enda viktigere for de som fasiliterer medvirkning 4 stille gode spors- 
mal til barnas sluttprodukter nar disse er levert. Det er dette vi kaller 
oversettelse av medvirkningsinnspill. Slike oversettelser utvider innspil- 
lene fra barna og kan gjøre dem mer relevante for byggeaktører. 


Mina, en femteklassing ved Stovner skole, rekker opp hånda for å si fra om 
hva hun ønsker seg i den nye skolegården. Møtet er på Teams, lydkvaliteten er 
dårlig, så Mina må gå helt fram i klasserommet og fortelle hva hun ønsker seg 
i mikrofonen: «asf lt». Lyden er lav, og hun står litt for langt fra mikrofonen 
og virker sjenert. Medvirkningsaktøren svarer: «Jeg hørte litt dårlig, hva var 
det du sa?» Det ser ut som Mina blir flau, hun ler litt nervøst, og løper tilbake 
til pulten sin og bort fra mikrofonen. Læreren smiler og sier: «Hun sa asfalt.» 
Medvirkningsaktøren spør videre om hvorfor hun vil ha asfalt, er det fordi hun 
vil spille ballspill? Læreren ser på Mina som nikker til henne og som igjen nik- 
ker til medvirkningsaktøren på andre siden av skjermen. 


— Utdrag fra feltnotater 


Motivasjon, interesse og engasjement 


Det at et klasserom består av et mangfold av elever - noen som gir oss 
oppmerksomhet og andre som ikke følger med på opplegget - er bade en 
utfordring og en mulighet. Med mindre man legger til ekstra ressurser 
til rekruttering, vil et medvirkningsopplegg utenfor klasserommet typisk 
nå ungdommer som allerede er engasjert i en rolle, være seg ungdomsråd, 
frivillig i sportsklubben eller på ungdomsklubben. Medvirkningen med 
ungdom som i utgangspunktet er engasjerte, er enklere å gjennomføre 
fordi det kan være lettere å fange deres oppmerksomhet og få deres inn- 
spill på det konkrete utviklingsprosjektet. Medvirkning i klasserommet 
kan derfor by på utfordringer når det gjelder å vekke interesse og opp- 
merksomhet hos alle elever og slik inkludere ulike stemmer i diskusjo- 
nene - ikke bare de høye, ressurssterke stemmene, som Annas. Vi bruker 
blant annet dialogverktøy som splotting der vi spør elevene hvor de har 
det godt (beskrevet i kapittel 2), for å trygge rommet og å finne det ste- 
det der hver enkelt elev sitt personlige engasjement har sitt utspring. For 
noen kan det være hiphop eller riding, for andre moskeen eller bibliote- 
ket. For mange, spesielt gutter, er det fotballen. 


103 


KAPITTEL 4 


Noah sitter bakerst i klassen med tre kompiser. Deres pulter star tett i tett. Noah 
veksler mellom 4 sitte bakoverlent med hetta pa, eller ligge med hodet pa puten. 
Han ser trøtt ut. Kompisene omringer ham, ler høyt, sender lapper mens opp- 
gaver blir gitt på tavla. De hører ikke på vikaren eller på forskeren når de ber om 
stillhet slik at timen kan begynne. Det hjelper når forskeren kommer nærmere 
Noah, som ser ut til å være lederen blant gutta på bakerste rad, og spør om han 
har hørt at kommunen skal bygge nye steder der ungdom kan henge. Forskeren 
sier videre at det hadde vært spennende å høre hva Noah og de andre i klassen 
mener er viktig å bygge. Han får splotte-verktøy og setter i gang. Når Noah 
splotter, skriver han FOTBALL og FIFA med blokkbokstaver ved siden av et par 
andre interesser. Når elevene deretter splotter om hva som er bra på Mortens- 
rud, og fotballbane dukker opp i den samlede klassesplotten, kommenterer for- 
skeren at det blir viktig for Noah og de andre fotballinteresserte i klassen å finne 


ut hvilke fotballmuligheter de får med de nye byggeplanene på Mortensrud. 


Vi har erfart at den som tilrettelegger for medvirkning må legge ekstra 
arbeid i å involvere alle ungdom, spesielt i starten. Når en ungdom forstyr- 
rer undervisningen med bråk, hvisking eller morsomheter, mister andre 
elever fokus eller kan oppleve at rommet blir utrygt å uttrykke seg i. Vi 
ser at vi må forsøke å skape en allianse med elevene så tidlig som mulig, 
ved å trygge rommet og gjøre det meningsfullt for dem å delta aktivt. Ved 
å få vite og ikke minst huske navnene deres, stille oppfølgingsspørsmål 
underveis, legge merke til deres interesser under den innledende presen- 
tasjonsrunden eller i dialogøvelser som splotting — ved å vise at vi bryr 
oss om deres innspill - ser vi at vi kan få til å vekke engasjement hos 
ungdommene, slik som hos Noah. 


Neste gang vi møtes er kroppsspråket til Noah mer åpent og oppmerksomheten 
rettes oftere mot det som foregår i timen. Da arkitekten tar med elevene på 
befaring over det planlagte byggeområdet i pøsende regn, er Noah blant elevene 
som spør mest. Han har mange spørsmål til arkitekten om hvor mange fotball- 
baner det blir. Han ønsker seg flere. Arkitekten sier at det blir like mange som i 
dag, og forklarer hvorfor. Når han spør om den nye midlertidige fritidsklubben 
skal stå i like mange år som den «ekle» flerbrukshallen som opprinnelig skulle 
være midlertidig, men som i praksis har blitt stående i mange år, blir noen av 


ungdommenes frustrasjon til å ta og føle på. Arkitekten, forskeren og læreren 

nikker stille og anerkjenner frustrasjonen over den forslitte flerbrukshallen og 
de voksnes midlertidige intensjoner, som ikke alltid gar som planlagt. Noah har 
gått fra å være tilsynelatende uengasjert til å bli en aktiv talsmann i klassen - og 
kanskje på lengre sikt også i bydelen sin? 


— Utdrag fra feltnotater 


Om læreplanen, didaktikk og medvirkning 


Skolegården og nærområdet rundt skolen er et kjerneområde i barn og 
unges liv. Det er også et godt utgangspunkt for å lære om hvordan med- 
virkning og medbestemmelse kan bidra til styrket folkehelse og livsmest- 
ring, for den enkelte elev og for nærmiljøet som helhet (Lind, 2008; Ozer & 
Douglas, 20 13). Gjennom samarbeidet med Utdanningsetaten i Oslo kom- 
mune har vi blant annet utviklet et medvirkningsopplegg for 4.-7. trinn 
tilknyttet det tverrfaglige temaet «Folkehelse og livsmestring». Her bruker 
vi kjernespørsmålet fra splott-øvelsen: Hvor har du det godt? Vi forsøker å 
knytte hver enkelt elevs opplevelse av gode steder, aktiviteter og relasjoner 
til fysiske uteområder og hvordan disse kan endres gjennom medvirkning 
til å bli gode steder for alle. Vi bruker blant annet tegning, lærende dialog 
og tråkk (utegående observasjon, kartlegging og samtale, se kapittel 2 for 
mer utførlig beskrivelse) som metoder for å vekke elevenes engasjement for 
eget nærmiljø og, ikke minst, integrere læring rundt hva som skal til for å 
bidra til å endre på ting i lokalsamfunnet som kan eller bør forbedres. 

Sentrale spørsmål for elevene knyttet til folkehelse og livsmestring er: Hva 
gir en opplevelse av trygghet og inkludering, der det er plass til alle, men 
likevel spennende å ferdes? Hva er gode tankesteder? Kan barn ha kultur- 
minner? Hva betyr det at et sted har identitet? Hva er vi uenige om, hvor er 
det konflikt og hvorfor? Hvordan får fysisk utforming av et nærområde folk 
til å føle seg like mye verdt? Hva har barn og unge rettigheter til når det gjel- 
der å utvikle nærmiljøet sitt? Disse spørsmålene kan konkretiseres i form av 
aktiviteter og oppgaver elevene kan gjøre i skolehverdagen: Dra på befaring 
til andre skoler, kartlegge hvordan de bruker skolegården i dag (før og etter 
skolen), intervjue andre elever om hvordan de bruker skolegården, tegne og 
forme hvilke aktiviteter elevene liker å gjøre og finne ut hvilke steder de liker 
å være på skolen og i skolegården gjennom å intervjue hverandre. 


105 


KAPITTEL 4 


De tverrfaglige temaene som ble introdusert med Kunnskapsloftet 
2020, den nye lererplanen i grunnskolen, er et godt utgangspunkt for 
å koble på medvirkning og nærmiljøet som læringsarena: medborger- 
skap og demokrati; bærekraftig utvikling; folkehelse og livsmestring. 
Dette er alle temaer med kompetansemål som inspirerer ikke bare til å 
styrke medvirkning som en del av elevenes grunnleggende demokrati- 
opplæring, men også deres forståelse av seg selv i verden, av andre grup- 
pers behov og interessekamp og konflikter mellom grupper, og av hvilke 
avveininger, kompromisser og offer som må gjøres for å skape bære- 
kraftige lokalsamfunn. Formålet med medvirkning, slik det beskrives 
i plan- og bygningsloven, er ikke bare å sikre gode løsninger som tar 
hensyn til alles behov, deriblant barn og unge, det er også å «fremme 
kreativitet og engasjement og være en arena for demokratisk deltagelse 
i samfunnet» (KMD, 2020, pkt. 4). Dette gjenspeiles også i opplærings- 
loven, der skolene har et ansvar for at «elevene får en tilstrekkelig opp- 
læring i verdier knyttet til lokaldemokrati, hva som er begrunnelsen 
for det og hvordan det virker i praksis»? Men hvordan finner vi ut hva 
barn og unge som deltar i medvirkningsopplegg faktisk har lært? Vi 
har utviklet et verktøy vi kaller «logging», som kan hjelpe oss med slik 
dokumentering, samtidig som det fungerer som et refleksjonsverktøy 
for de unge deltagerne. 


Logging - et refleksjonsverktøy 


Vi har i hver enkelt medvirkningsinteraksjon vi har initiert eller gjen- 
nomført det siste tiåret, gjort det vi kaller «logging»: De siste minuttene 
før vi avslutter blir alle deltagere, elever og voksne, bedt om å svare ano- 
nymt på to spørsmål: Hva er det viktigste du har fått med deg i dag? Var 
det noe som var spesielt vanskelig? Disse spørsmålsformuleringene er 
valgt fordi vi har erfart hvordan de åpner opp for tilbakemeldinger av 
både det positive og negative slaget, uten at vi ber deltagerne kategori- 
sere sine opplevelser sådan, og de gir oss et øyeblikksbilde av hva det er 


3 — Opplæringsloven, $ 11-2 Elevråd ved grunnskolar: «Elevrådet skal fremje fellesinteressene til ele- 
vane på skolen og arbeide for å skape godt lærings- og skolemiljø. Rådet skal også kunne uttale 
seg i og komme med framlegg i saker som gjeld nærmiljøet til elevane.» 

som har festet seg i elevenes tanker, med andre ord hva som har fanget 
deres interesse. Vi far vite om det er noe vi bor ta tak i videre eller si fra 
til lærerne om at må forklares i neste time, og vi ser variasjonen av hva 
elevene gir oppmerksomhet og hva det er de synes er trøblete. Dette verk- 
tøyet gir også elevene et rom for stillhet og refleksjon etter det som ofte er 
ganske intense og krevende økter. 

Vi har bevisst valgt å ikke bruke ordet lære når vi logger. De gangene 
det har skjedd ved en glipp, ser vi med en gang hvordan en betydelig 
andel av elevene svarer: «Jeg har ikke lært noe.» 


Ic | Vada Å Inge AIG 
> Q k EN opa N ev 


Figur 4.5. Fra logger med elever på 9. trinn på ungdomsskolen, etter heldagsopplegg. 
Her stilte vi spørsmålene: Hva er det viktigste du har lært i dag? Var det noe som var spesielt 
vanskelig? 


Med Freire (2018) ser vi at elevene i møtet med begrepet lære demonstre- 
rer mangel på en lærende selv-identitet som gjør det mulig å reflektere 
over egne erfaringer, abstrahere disse og utrykke dem som utgangspunkt 
for handling. Samtidig opplever vi at med å fjerne ordet læring så åpner 
vi rommet der elevene nettopp klarer å utrykke sin lærende selv-identitet, 
men da ubevisst. Koblingen til medvirkning blir tydelig når vi ser hvor- 
dan en slik lærende selv-identitet er nødvendig for å selv kunne ta grep for 
å endre sine omgivelser (Molden & Dweck, 2006). 


Det viktigste jeg har fått med meg denne uka er at det er viktig å tenke på alle 
aldre når man skal bygge, og at barn også har rett til å være med å bestemme 


hva som skal bygges. 
At vi kan være med å påvirke hva som skjer. 


Det viktigste jeg har fått med meg er hva beboerne på Mortensrud mener om 
Mortensrud. 


— Fra logger, sommerskolen Mortensrud 

Skolen har fordeler og ulemper som rekrutteringsarena for ungdomsmed- 
virkning i lokale utviklingsprosjekter. Skolens rolle som dannelsesarena 
passer godt med intensjonene rundt medvirkning som en vektlegging av 
individuell handling i lokaldemokratiet. Skolen har ogsa en stor (og ofte 
uutnyttet) mulighet til å bygge nettverk mellom elever, familier, ansatte og 
andre i nærmiljøet. Et sammensveiset lokalsamfunn der ressurser brukes 
til å støtte enkeltpersoner kan bidra til mer enn økt trivsel og mestring. En 
studie fra lokalsamfunnet Frome i Somerset, England, finner også bedre 
fysisk og psykisk helse blant naboer etter at lokalsamfunnet deres ble tettere 
sammensveiset (Abel et al., 2019). Et skolefag som tilrettelegger for at barn 
og unges innspill blir hørt i lokale byggeprosesser kan på individnivå vekke 
engasjement og mestring blant skoleelever og deres nettverk, inkludert for- 
eldre, lærere, venner og søsken. Slik vi så i Frome, kan mestring og tilhø- 
righet på gruppenivå føre til et friskere lokalsamfunn (Abel et al., 2019). 
Motsatt kan det tenkes at fremmedgjøring i lokalsamfunnet og manglende 
mestring kan føre til dårligere helse (Mæland, 2016, Willis et al., 2019). 
Kommunen har altså ansvar for at barn og unge gis anledning til å 
delta, dersom de selv ønsker dette. Men hva gjør vi når elever ikke vil 
eller tør å delta aktivt? Hvordan jobber vi etisk godt med elevene i med- 
virkningsprosesser der de ikke har noe valg om å være til stede eller ei? 


Etikk og involvering 


Hver gang Silas snakker i klasserommet er det som om han hvisker. Han snak- 
ker nesten aldri uoppfordret. Flere ganger i løpet av den første timen i faget 
«Demokrati i praksis» ler noen av guttene på bakerste rad når han sier noe. Det 
er usikkert om de ler av ham eller av noe annet, men det ser ut som om Silas blir 
brydd. Silas sitter alene, de andre elevene sitter med pultene inntil hverandre i 
par eller grupper. Han jobber selvstendig, virker engasjert i oppgavene og kom- 
mer med kreative innspill til utviklingsprosjektet. 


— Utdrag fra feltnotater 


Hva med de stille ungdommene? Det kan være vanskelig å kombinere 
hensyn til allianse med stille elever som Silas, som ser ut til å mislike 
felles oppmerksomhet i klassen, med hensynet til bråkete, tilsynelatende 

uengasjerte elever som Noah. Selv om det å aktivt bruke enkelte elevers 
navn og innspill i klasserommet kan være en måte å involvere stille elever 
i undervisningen, bygge en relasjon til dem og vise at deres stemmer er 
relevante, er det ekstra viktig å spørre stille elever om lov til å dele inn- 
spill. Selv tilsynelatende nøytrale innspill kan medføre at disse elevene 
blir flaue over oppmerksomheten og trekker seg fra å dele senere innspill. 
Utfordringene med å gjennomføre god medvirkning med barn og 
unge i skolen gjelder mer enn å møte pedagogiske utfordringer i klasse- 
rommet. I tillegg til å utvikle gode samarbeidsrutiner, kommunikasjon 
og praksiser på tvers av fagdisipliner og etater, er det også en utfordring 
å sikre etiske aspekter ved medvirkning og personvern i prosesser med 
barn og unge. En del av denne etikken kan ivaretas gjennom god planleg- 
ging og gjennomføring i møte med elever og lærere, men det ligger også et 
spesielt ansvar på kommunen og utbyggere for å sikre at elevenes innspill 
«oversettes» slik at de kan vurderes som relevante for beslutningsgrunn- 
laget. Kommunen har også ansvar for å gi tilbakemelding på innspill, og 
forklare hvorfor de eventuelt ikke blir tatt hensyn til. Dersom ikke dette 
skjer, vil medvirkningen i praksis ikke være reell (Kommunerevisjonen, 
2019).* Et langvarig og omfattende byggeprosjekt med mange aktører og 
uklare eller manglende tilbakemeldinger medfører ikke bare oppgitthet 
blant elevene som har medvirket, men også blant lærere som i utgangs- 
punktet har vært entusiastiske for å bidra til medvirkningsopplegget. 
Samarbeidet mellom lærere i 9. klasse ved Lofsrud skole og Utdannings- 
etaten i Oslo kommune resulterte i mange kreative og konkrete innspill 
fra ungdomsskoleelever høsten 2020 og vinteren 2021. Lærerne var begeis- 
tret for opplegget og opplevde at elevene ble engasjerte, og ønsket derfor 
å forlenge samarbeidet. Innspill som gjaldt byggegjerder rundt utbyg- 
gingstomtene ble beskrevet av noen av de kommunale utbyggerne som et 
mulig satsingsområde for å få vist elevenes bidrag i byggeprosjektet. Bygge- 
gjerder som står rundt et anleggsområde er blant de første byggegjenstan- 
der som blir synlige i et nærmiljø. De er midlertidige og blir brukt lenge i 
byggeprosjektet. Lærere og elever forsto det slik at innspillene som gjaldt 


4 «Kommunerevisjonen legger til grunn at reell medvirkning her betyr at innspill som kommer, 
har mulighet til å påvirke planen. Det forutsetter at medvirkningen skjer tidlig, og at alle innspill 
vurderes med tanke på om de kan og bør påvirke planen» (pkt. 4.1. s. 28). 


109 


KAPITTEL 4 


byggegjerdene skulle brukes, og skuffelsen til en av lærerne kom tydelig 
fram under et møte med en utbygger. Utbyggeren uttrykte seg i vage for- 
muleringer om manglende finansiering til kunst på byggegjerder og uviss- 
het rundt byggegjerdene, for eksempel hvor de skulle plasseres: «Dette må 
legges ut på anbud», og argumenterte med at de ikke ennå vet hvem entre- 
prenøren blir. Uten entreprenør vet man ikke hvor byggegjerdene skal stå. 


Formuleringene til utbyggeren blir mer kompliserte og vage, og fylt med fag- 
uttrykk som blant annet «reguleringsplan» og «midlertidigheter», samt for- 
behold om en rekke faktorer. Læreren virker oppgitt og kommenterer til 
utbyggeren: «Nå er jeg rett og slett forvirret. Jeg og elevene mine trodde det 
var bestemt at deres innspill skulle vises på byggegjerdene. Jeg tror dere må 
passe på å forklare eller huske å gi noe tilbake til elevene. De har jobbet med 
dette lenge.» En medvirkningsaktør som virker like frustrert over utbyggerens 
manglende forpliktelse til å imøtekomme elevenes innspill til byggegjerdene 
bryter inn: «Men det er vel mulig å si at noe av det elevene har gjort skal vises 
på byggegjerder?» Stemmen er høy og oppspilt. 

— Utdrag fra feltnotater 


Byggegjerdene ble i forkant definert som en del av ungdommenes med- 
virkningsrom i et møte med de involverte etatene, forskerne og lærerne. 
Representanten for byggeaktøren uttaler seg her likevel forsiktig fordi 
byggegjerdene blir ansvarsområdet til en hittil ukjent entreprenør, som 
kan bruke mye eller lite tid til å sette opp disse gjerdene - og som bestem- 
mer når og hvor de første byggegjerdene skal stå. Her ser vi hvordan 
en aktør som ikke er blitt kartlagt i øvelsen med å finne medvirknings- 
rommet, dukker opp som avgjørende for om innspillene i det hele tatt blir 
tillagt vekt. Stedsutvikling handler slik om et mangfold av aktører som i 
ulike faser har mer eller mindre makt, og vi ser her hvor viktig det er at 
dette er avklart og tydeliggjort overfor de medvirkende elevene, lærerne 
deres og de andre samarbeidende voksne. 

Tilgang tilen eneste skoleklasse, sammenlignet med tilgang tilungdom- 
mene som dukker opp etter en invitasjon til medvirkning i lokalavisen, 
vil kunne gi et relativt bredere spekter av innspill og sannsynligvis kreve 
mindre rekrutteringsarbeid i forkant. En skoleklasse har mange forskjel- 
lige typer elever, som skiller seg ut når det gjelder bakgrunn, interesser, 


110 


SKOLEFAG SOM KANAL FOR UNGDOMSMEDVIRKNING 


faglig styrke og ressurser i nærmiljøet, og slik vil medvirkning gjennom 
skolen bli nærmest representativ for den unge befolkningen. Men, det 
er også her skolen som medvirkningsarena har ulemper. Elever, og også 
foreldre, kan føle seg tvunget til å delta i medvirkning som gjennomføres 
i regi av skolen. Travle lærere kan oppleve at de får nok et prosjekt tredd 
nedover hodet fra skoleleder eller bydelsadministrasjon, og oppleve at de 
ikke kan nok om medvirkning, eller om det lokale utviklingsprosjektet, 
til å kunne gjennomføre et meningsfylt medvirkningsopplegg med elev- 
ene sine. 


Gjensidig læring 
Vi argumenterte over for at en potensiell positiv konsekvens av ungdoms 
«sammenslåing» av voksne med makt, er at alle voksne som er involvert 
i et slikt bygge- eller utviklingsprosjekt og som gjennom denne involve- 
ringen møter ungdommer de ønsker at skal medvirke, nettopp kan bidra 
til å skape en dypere forståelse og nærmere relasjon mellom elev og kom- 
mune eller stat. Vi har gjennom samarbeid med skoler, rektorer, lærerer 
og ansatte i Utdanningsetaten i Oslo kommune og med skoler i Moss 
kommune, og ikke minst elevene selv, erfart hvor sentralt det er at de 
voksne planleggerne forstår elevene og deres mulighet til og potensiale 
for å bidra substansielt inn i utviklings- og byggeprosjekter. Dette for- 
drer at de voksne (1) møter ungdommene fysisk eller digitalt i dialogiske 
situasjoner, (2) har et relativt reflektert forhold til og en (faglig) egen- 
motivasjon for behovet for unges innspill som et ledd i å styrke kvaliteten 
på oppdraget, og (3) tar på alvor ansvaret det ligger i å ikke bare lytte til 
eller ta i mot unges innspill. De har også ansvar for å sikre at unge får 
tilbakemeldinger og forklaringer på hvordan innspillene deres blir brukt 
(eller ikke), hva slags endringer som er gjort på grunn av barn og unges 
innspill, og hvor i det kommunale systemet innspillene har blitt av. 
Denne ansvarliggjøringen av både unge medvirkere og planleggere 
beskrevet over kan føre til dyp og livslang læring for begge parter, spesi- 
elt dersom den inngår i et pedagogisk rammeverk. Her er vi godt i gang 
med å utvikle koblinger til både tverrfaglige temaer i den nye læreplanen, 
og valgfag og generelle fags kompetansemål - men også med å samle 

erfaringer og kunnskap rundt selve oversettingsproblematikken, som vi 
tror kan gjøre framtidige samarbeid mellom barn og unge, planleggere og 
utbyggere til en læringsarena med utbytte for alle parter. 

Den komplekse kreativiteten - 
ideoverlevelse for unge samskapere 
og andre styringsfloker 


Astri Margareta Dalseide 
Arkitekt, A-lab 


Hvem bor delta og tilrettelegge for medvirkningsprosesser — kreative 
utøvere uten erfaring fra eller interesse for medvirkning, eller profesjo- 
nelle medvirkningsagenter uten full forståelse for, eller ansvarsroller i, de 
kreative sluttresultatene og plan- og byggeprosessene som leder til reali- 
serte prosjekter? Hvilken rolle har bestiller i denne kabalen, med tanke 
på overrekkelse av kreative ideer fra ungdom og bestillers ansvar for bud- 
sjett og fremdrift? 

I kapittelet snakker jeg om bestillere, kreative og medvirkningsagen- 
ter. Det er en enkel kategorisering av de som ofte deltar i medvirknings- 
prosesser som er del av et planlagt byggeprosjekt. Med bestiller mener 
jeg prosjektets eiere, det være seg de som initierer prosjektet, skal drifte 
prosjektet, eller eier området, bygning eller tomt. Med kreative mener jeg 
aktører som jobber innenfor kreative yrker. Og med kreativt utførende 
mener jeg de yrkesgruppene som skal følge byggeprosjektet til realise- 
ring, slik som arkitekter, landskapsarkitekter og kunstnere. Med medvir- 
kningsagenter mener jeg tilretteleggere for medvirkningsprosesser, hvor 


Sitering: Dalseide, A. M. (2021). Den komplekse kreativiteten - ideoverlevelse for unge samskapere og 
andre styringsfloker. I A. L. Hagen & B. Andersen (Red.), Ung medvirkning: Kreativitet og konflikt i 
planlegging (Kap. 5, s. 115-124). Cappelen Damm Akademisk. https://doi.org/10.23865/noasp.150.ch5 
Lisens: CC BY-NC-ND 4.0 

medvirkningsagenten ikke nødvendigvis er knyttet opp mot resten av 
byggeprosjektet ut over medvirkningen. Grovt sett er det bestillere som 
skal bruke og eie byggeprosjektet til slutt, kreative som jobber med reali- 
seringen av byggeprosjektet, og medvirkningsagenter som jobber med en 
del av denne realiseringen - medvirkning. 

Selv har jeg vært en aktiv del av det spennende prosjektet Et sted å være 
ung (UngHus, se kapittel 1) fra mitt ståsted som arkitekt, men i hoved- 
sak som en medvirkningsagent! Gjennom flere år med prosjektarbeid 
sammen med samfunnsforskere har jeg fått innsyn i deres arbeidsme- 
toder, og parallelt i mitt generelle urbanistvirke har jeg også jobbet med 
(det man etter hvert kan kalle tradisjonell) arkitektmedvirkning: allmø- 
ter, særmøter, spørreundersøkelser, åpne postkasser og designmøter. 
Medvirkningen jeg har vært med å tilrettelegge for har som regel dreid 
seg enten om «store», kommunale prosesser, slik som omrokering av 
kommuneplaner, områdeløft eller områdereguleringer, eller mindre til- 
tak som gjelder hvordan man skal ta i bruk eller innrede en bygning. I 
UngHus har jeg vært med i mange forskjellige typer workshoper med 
ungdom, men her vil jeg snakke om samskaping i prosesser der ungdom 
har laget noe med hendene sine for å gi uttrykk for sine ideer. Worksho- 
pene jeg diskuterer her er varianter av modellbygging, modellutforming, 
tegning og møbelsnekring som vi i UngHus-gruppen og partnere har til- 
rettelagt for. 

Gjennom UngHus-prosjektet har vi jobbet med ungdommers med- 
virkning på eget sted. Det ungdommene i prosjektet har medvirket på 
har variert ut fra hvilke behov ungdomstilbudene har hatt i det tidsrom- 
met vi har vært involvert i deres prosesser. En del av ungdomstilbudene 
(og de kommunale kreftene som styrer dem) har helst villet jobbe med 
medvirkning av program - hva skal tilbys til ungdommene som kommer 
hit? Men for noen av ungdomstilbudene er det også snakk om fysiske 
endringer, enten snarlig eller i løpet av noen år. Eksempelvis på Oppsal, 
i bydel Østensjø i Oslo, hvor ungdomstilbudet for eldre ungdom skulle 
flyttes inn på Oppsal samfunnshus, en eldre bygning hvor en fløy skulle 
pusses opp etter ungdommenes behov. Og ungdomstilbudet i bydel Ves- 
tre Aker får nye lokaler når skolen på Hovseter står ferdig om noen år, 
men i mellomtiden innlosjeres ungdomstilbudet i en nedlagt barnehage 

vis-a-vis skolen. I Moss møbleres en avgrenset del av biblioteket for 
ungdomstilbud. Hvordan skal disse prosjektene fungere for ungdom- 
mene? Hva er det de ser for seg at de skal gjøre på disse nye hengestedene 
sine, og hvor mye plass trenger de forskjellige aktivitetene? 


«Endelig skjer det noe!», sier en godt sminket fjortenåring som tålmodig har del- 
tatt på åtte workshoper over tilsvarende mange uker. Hun sitter sammen med tre 
andre jenter rundt et bord hvor det står en hvit modell av skumpapp. Modellen 
skal forestille en del av plassrommet de kanskje har til rådighet for den lovede 
opprustningen av ungdomsklubb for Oppsal og omegn som bydel Østensjø har 
igangsatt. Bordet er fylt med fargerike ark, tusjer, sakser og lim, og jentene klipper 
ut små papirlapper og former som skal bety kafebord, sofa, avblending av vin- 
duer, diskorom-dekor og tægging. Det tok gode førti minutter før hemningene 
slapp opp og de fritt utvekslet ideer med hverandre i høyt tempo. Tidspresset 
hjelper dem nok i å kaste ut ideer de ikke har tenkt igjennom, men snarere «vet» 
er riktige for dem. Vil dere se på listen over ting dere har ønsket dere tidligere i 
prosessen, spurte vi dem før vi begynte arbeidet i dag. «Nei, den er helt poengløs. 
Det var før vi visste hva vi kunne få», sa den samme fjortenåringen. Et uttrykk for 
at de foregående workshopene har fungert som opplæring, og at de nå er klare for 
å tydeliggjøre sine ønsker. 

— Modellarbeid 


For å hjelpe ungdommene å presentere ideer som ligger latent hos dem 
etter flere uker med idearbeid og forskningsopplæring, bruker jeg en 
av arkitektenes verktøy for ideformidling: modellarbeid. Når man lager 
arbeidsmodeller sammen, skjer det flere ideproduserende aksjoner sam- 
tidig, noe som gjør at potensialet for å komme «lenger» i tydeliggjørin- 
gen av en ide er større enn ved kun dialog. Ungdommene får tydeliggjort 
sine ideer, og både bevisste og ubevisste tanker og følelser kan komme til 
uttrykk mens hendene jobber med farger, saks og lim. Det er en uformell 
måte å gjengi sine behov på - og etter hvert blir ungdommene varme i 
trøya og tør å tegne inn i modellen uten å være helt sikre på om ideen 
deres er «riktig» eller «godkjent» i plenum. Under den ene workshopen 
på Oppsal samfunnshus som jeg refererer til, så var det bestillere, det 
vil si personer fra det kommunale apparatet, til stede i de to gruppene 
med ungdom. Totalt var det seks personer som jobbet per modell, med 

en voksenperson per gruppe. Voksenpersonene kunne veilede nar ung- 
dommene hadde spørsmål og også stille egne spørsmål, men skulle ikke 
selv være «designere» i modellen. Vi hadde med en bestiller fra bydels- 
administrasjonen på den ene gruppen, og driftsansvarlig for Oppsal 
samfunnshus på den andre. Modellen var en hvit boksmodell av rom- 
mene de hadde tilgjengelig til ungdomsstedet sitt. Den var i skala 1:50, 
det vil si ganske stor — over en halv meter lang. Til å hjelpe dem å forstå 
romstørrelsen hadde jeg også printet ut plantegninger fra ungdomssteder 
vi hadde besøkt sammen i løpet av prosjektet. Disse plantegningene var 
også i skala 1:50, og dermed kunne de klippe ut spesielle rom eller møbler 
de hadde sett, og se hvordan de passet inn i sin egen modell, eller bare 
bruke tegningene til å sammenligne. Hvor mye plass hadde de der? Hvor 
mye plass har vi i forhold? 

Det kan ta tid å skulle jobbe med den type kreativ prosess som med- 
virkning er. Kanskje er ungdommer friere enn voksne, men jeg observe- 
rer likevel at de kan være bundet av ønsket om å gjøre ting riktig, finne et 
korrekt svar, eller føle på et ansvar for å formidle noe som er felles for en 
gruppe, ikke dem selv som individer. Når man spør ungdom - hva vil du 
ha? — så vil svaret som kommer være basert på hvilke forkunnskaper de 
har, og hvordan de forstår oppgaven. I noen tilfeller også hva de tror du 
vil høre, eller hva de mener de ikke bør si. Å legge opp til å arbeide med 
modell og tegning er å hjelpe dem med å konkretisere oppgaven, å få laget 
om bilder til «kjøtt og blod». Man kan si at ettersom det finnes en fysisk 
versjon av problemstillingen til å ta og føle på rett foran dem, så kan hjer- 
nen hoppe over til neste punkt i ideutformingen - å fylle den tomme 
boksen med innhold. Etter at ungdommene har sittet rundt modellen i en 
halv time eller mer, med jevne innspill om å klippe! tegne! begynne! fra 
tilretteleggere rundt, så danner det seg et fellesskap om prosjektet. Dette 
så vi tydelig hos alle grupper som har vært igjennom arbeid i modell og 
plantegning, at det etter en oppvarmingsperiode bygget seg opp et mot 
hos deltakerne, og at de deretter produserte en ferdig modell i løpet av en 
tre kvarters tid. Etter at modellen står ferdig uttrykker flere av deltakerne 
at de er slitne eller ferdig med prosessen. De utrykker glede over å ha 
overlevert noe - et resultat. 


118 


DEN KOMPLEKSE KREATIVITETEN 


Ivaretatte ideer 


«Det her var jo ordentlig artig, dette burde vi gjøre for de voksne i prosjek- 
tet også», sier en prosjekteier etter å ha brukt de siste par timene på å klippe, 
lime og å oppfordre ungdom sterkt til å klippe mer selv også. «Vi kom virkelig 


videre!» 


Jeg vil også gjerne nevne den entusiasmen jeg har observert hos bestillere 
som får delta aktivt inn i slike kreative workshoper, og den respekten de 
uttrykker for ungdommens ideer. Det kommer til uttrykk en intensjon 
om å ta med disse innspillene videre i arbeidet med prosjektene — kanskje 
nettopp fordi de har forstått de bakenforliggende ønskene til ungdom- 
mene, heretter kalt bakbildene. Bestillere har uttrykt en glede og iver over 
å få delta i den energiboblen som oppstår når ungdommene slipper seg 
løs. Jeg har observert akkurat de samme bestillerne i andre settinger der 
ungdommer legger frem eksempelvis powerpoint-presentasjoner med 
lister over sine ønsker og observasjoner, som regel i slutten av en medvir- 
kningsprosess. Bestillere som er mottakere i denne situasjonen uttrykker 
som regel at de er svært imponerte over ungdommenes arbeid, samtidig 
sier de gjerne at de «er glade, fordi de ser at ungdommenes ønsker alle- 
rede er ivaretatt i byggeprosjektet de er en del av». Her mener jeg det 
er en mangelfull overføring av informasjon - hvordan kan bestillere se 
ut fra en enkel liste at ungdommenes ønsker allerede er ivaretatt? Lister 
sier svært lite om bakenforliggende behov, og inviterer ikke til dialog. 
Jeg observerer også ofte at bestillere nettopp respekterer slike punktlister 
eller referansebilder som ferdig formede ønsker fra ungdom - når de 
kanskje (slik jeg har observert) er tilfeldig plukket fra et Google-søk, og 
krever en muntlig forklaring og dialog for å kunne forstås som referanse- 
bilde. En kreativ profesjonell vil kunne se denne forskjellen gjennom sin 
kunnskap som kreativ utøver - en bestiller eller en medvirkningsagent 
vil kanskje ikke det. Samtidig har bestillere også opplevd at de kreative 
ikke har forstått fullt ut hva bestillere har ment med punktoppsum- 
meringer. En av bydelspartnerne i UngHus-prosjektet opplevde at mye 
informasjon fra ungdom gikk tapt ved et skifte av prosjektarkitekt selv 
om det var overlevert referater, og det var strevsomt for bydelens ansatte 
å forsøke å formidle særkunnskapen fra workshoper på nytt. Jeg vil påstå 

at i de fleste medvirkningsprosesser, sa er det det som star skrevet mellom 
linjene som er av verdi. 

Under modellarbeid snakker deltakerne fritt med hverandre. Da er det 
viktig at det er observatorer til stede som enten kan nedtegne, men aller 
helst tilegne seg kunnskapen pa stedet. Det ungdommene snakker om 
mens de produserer er nemlig helt essensiell informasjon for hva model- 
lene uttrykker og for hva ungdommene har av tanker om det fysiske pro- 
sjektet. Det er i observasjonen av disse samtalene at man kan komme inn 
i de bakenforliggende motivene til ungdommen. «Vi vil ikke ha trapp», 
sier en ungdom. «Det er viktig med godt renhold», sier en annen. Hva 
betyr disse uttalelsene? Hvis disse sitatene blir brakt videre til utforende 
og budsjetterende i form av en liste med punkter, vil de forstå hva som 
«ligger bak» det ungdommene sier? En trapp handler om en fysisk sam- 
menheng mellom etasjer, såkalt vertikal kommunikasjon, men snakker 
ikke ungdommen her om viktigheten mellom å skille funksjoner — i egne 
etasjer eller egne rom, snarere enn en trapp som et forstyrrende element i 
planløsningen? Og har de ikke også en felles trappereferanse fra en befa- 
ring de har vært på? I en diskusjon rundt en modell vil denne informa- 
sjonen komme opp helt av seg selv, mens ungdommene argumenterer for 
og imot hverandre. Ungdommene refererer til steder de har vært, funk- 
sjoner de har sett og ønsker de har — fordi de må igjennom disse temaene 
for å kunne bli enige sammen om hvordan modellen skal se ut. 


Glede og frustrasjon 


«Å», sier en av jentene i gruppen. «Så flinke vi var forrige gang.» Hun synker 
litt sammen. Jeg har tatt frem en modell som den samme gruppen laget på en 
workshop før sommeren, for å sammenligne det de mente da med det de mener 
na. Det er tydelig at den forrige modellen ser mer blendende ut — den er fargerik 
og fri i formen, og de har turt å flytte vegger og lage hull i skumpappen. Moss 
bibliotek ser morsommere ut i den første modellen — hva gikk «galt» i denne 


workshopen, lurte ungdommene på? 


Som «medvirkningsagent» lærte jeg mye den høstettermiddagen i Moss, 
spesielt om hvordan gruppedynamikken endres når det ikke er aktive 
bestillere eller faglærte voksne til stede i en enkelt gruppe ungdommer 

mens de jobber aktivt. Men - hvorfor følte ungdommene seg «dårlige» 
til å medvirke denne gangen? Jeg satt jo igjen med den informasjonen 
jeg ønsket meg. Skuffelsen i ansiktet til ungdommene var likevel ikke til 
å ta feil av, de følte at de hadde mislykkes i denne runden. I eksempelet 
over tenker jeg at det er jeg som tilrettelegger som gjorde et feiltrinn da 
jeg ba dem lage en ny modell i stedet for å bygge videre på den de allerede 
hadde laget. Jeg hadde sett for meg at gjennom å hente frem den eldre 
modellen kunne vi få samlet alle ideer vi hadde vært innom i prosessen. 
Men det endte jo med en sammenligning av to objekter, hvor den før- 
ste så vakrere ut enn den siste. Det er en kompleks leveranse som gjøres 
av ungdommer som har tegnet, brodert, modellert eller skapt noe med 
hendene sine. Leveransen er ikke kun et objekt, men en historie som er 
vevet inn i både arbeidet og den tiden som hendene brukte til å skape pro- 
duktet, hvor de felles bildene som ungdommene skapte seg imellom må 
beskrives og observeres under produksjon. Det vil skje en «oversettelse» 
av materialet som kommer frem i medvirkningsprosessene. Modeller og 
tegninger som ungdommene produserer er ikke det endelige produktet. 
Derimot skal det endelige produktet av byggeprosessen påvirkes av fakto- 
rer som budsjett, formål, drift og fremdrift. Derfor er heller ikke model- 
len viktig som objekt, den er derimot viktig som intensjon. Bakbildene 
er det verdifulle, og samtalemodell er et skarpt verktøy for å komme dit. 
Under en workshop som omhandler formgiving er det derfor viktig at 
mottaker har en forståelse av nettopp objekt versus intensjon. Forutsetter 
denne forståelsen en bakgrunn fra kreative yrker, ikke minst fordi slike 
workshoper som regel er korte affærer og bakgrunnskunnskap dermed 
er desto viktigere? 


På stedet 


Kreativitet som et verktøy er en tillært evne som utvikles spesielt sterkt 
hos faggrupper som jobber i skapende yrker, slik som kunstnere, foto- 
grafer eller arkitekter som produserer daglig. Man kan si at forskere og 
designere også jobber med kreative prosesser, men som oftest er denne 
løsrevet fra kroppslig utførelse og fysisk utforming av kreative proses- 
ser. Forskere innenfor humaniora og designere innenfor prosess og 

byutvikling jobber likevel ofte nettopp i kreative samskapingsprosesser 
med barn og unge voksne hvor sluttresultatet skal ende opp i innspill til 
utvikling, ofte i utviklingsprosjekter som skal ende i nettopp fysiske svar i 
form av utbygginger, uteområder, bygninger, utsmykninger eller interiør. 
Gjennom erfaringen fra blant annet kreative prosesser fra mulighets- 
studier for områdeutvikling og UngHus-prosjektet, hvor nevnte yrkes- 
grupper har vært tilretteleggere, mener jeg å ha observert at dette av og 
til kan gi utslag i en suboptimal oppfølging under de kreative prosessene 
hos ungdommene, og spesielt viktig, gjennom en manglende interesse 
for, eller til og med forståelse av, sluttproduktet som ungdommene har 
produsert i prosessen. 

Den suboptimale oppfølgingen av de kreative prosessene med modell 
og tegningsarbeid kan for eksempel vise seg som manglende støtte under 
selve workshopen. Mens ungdommene arbeider i grupper, trenger de 
aktivt lyttende tilretteleggere til stede i gruppene. I de få timene work- 
shopen går, har tilretteleggerne to spesielt viktige oppgaver. Den ene er 
å innhente og viderebringe informasjon. Den andre oppgaven er å hjelpe 
den kreative prosessen videre — spesielt i form av å stille oppfølgende 
spørsmål og å forhindre selvdestruktiv gruppekreativitet. Det er behov 
for voksenpersoner som er inne i gruppene for å sikre at ungdommene 
(dette kunne vel så gjerne skjedd voksne) ikke skyter ned hverandres 
ideer. Gjennom UngHus-prosjektet har jeg sett at de mest intuitive tilret- 
teleggerne for dette er kunstnere og andre kreative. Samtidig har jeg også 
observert en stolthet hos ungdom som har «realister» med seg på laget, 
som kan fortelle dem om for eksempel fysiske begrensninger for ønskene 
deres mens de jobber i modellen. At ungdommene må flytte plassering 
av foreslått kjøkken på grunn av rørføring gir dem enda bedre signaler 
på at deres ideer er virkelighetsrelaterte — noe de ser ut til å sette pris på. 
Realister er enten prosjekteiere eller prosjekttilretteleggere, men sjelden 
medvirkningsagenter. Medvirkningsagenter har som regel ikke stor inn- 
sikt i hverken bestemmelsesprosessene og de fysiske premissene, hverken 
forut eller etter medvirkningsarbeidet er gjort. 

Av disse tre gruppene - kreative, bestillere og medvirkningsagenter 
- så er det som regel kun to av dem som har en faglig innsikt i slutt- 
produktet for utviklingsprosessene som medvirkningsarbeidet er en 

del av. Det kan tenkes at det bør være et premiss at det bor være aktive, 
kreative utførende og/eller bestillere til stede i workshoper - ettersom 
de er best rustet til å ta med informasjonen videre. Kreativt utførende 
vil kunne «oversette» intensjonen bak objektet fra ungdom - og i mot- 
satt retning, også kunne oversette informasjon fra bestillere inn i den 
kreative workshopen i form av tilrettelegging for utforskning innenfor 
de rammene som er satt i prosjektet. Hos medvirkningsagenter opple- 
ver jeg derimot en stor interesse for prosessen i seg selv - og prosessen 
som et mål. Kanskje kan det leses som et fokus på kvantitet versus kva- 
litet? En medvirkningsagent samler tilsynelatende samvittighetsfullt inn 
informasjon under prosessen, for senere å skulle sortere, kategorisere og 
destillere denne informasjonen. Jeg vil her argumentere for viktigheten 
av at tilretteleggere på kreative workshoper evner å gjøre denne destille- 
ringen in situ (på stedet) - mens workshopen pågår. Slik jeg ser det er det 
kun kreative og bestillere som har de nødvendige forkunnskapene for å 
kunne utøve et slikt skjønn. Under faktiske workshoper mener jeg det er 
fornuftig å ha med bestiller og kreativ utøver, som har i bakhodet at de 
skal pushe medvirkere til å jobbe til de aller ytterste grensene av prosjek- 
tets rammer. Det går ikke an å være en dårlig medvirker, og medvirkere 
vet selv best hva de vil ha, men det er likevel bestiller/utførende som vet 
hva de kan få. Det er bestiller/utøver som skal følge komplekse og lange 
prosesser videre, og det er derfor bestiller/utøver som trenger å knytte til 
seg bakbilder fra fremtidige brukere. 


Sluttprodukt 


Gjennom UngHus-prosjektet og forskning på medvirkning med ungdom 
har vi sett at de ofte ikke rekker å påvirke noe som de selv vil ha nytte av. 
De vokser fra oppgaven, fysisk og psykisk, før treige, årelange prosesser 
har gått sin gang. Goliat har med seg hele familien sin, og David vet ikke 
hvor kampen skal stå! Per nå må vi akseptere at det i de fleste tilfeller er 
en bearbeidelsesprosess som skjer fra bakbilder til medvirkerprodukt til 
sluttprodukt — spesielt i lange prosjekter der det er umulig for medvirkere 
å følge hele veien. Medvirkere er jo ikke designere som vet rammene for 
hva som er fysisk mulig, og de er heller ikke bestillere som vet rammene 

for hva som er økonomisk mulig. Og både fysiske og økonomiske ram- 
mer endres gjerne etter at medvirkning er gjennomført. 

Hva sitter ungdommene igjen med etter endt prosess? Er gleden over å 
ha skapt noe fysisk i fellesskap (slik som en modell eller tegning) en verdi 
som bør løftes frem, med tanke på den gleden ungdom fremviser etter å 
ha laget noe med egne hender, og ikke minst med tanke på den usikre 
fremtiden for ideene deres? 

Hybride rom og levende 
laboratorier: Erfaringer fra uttesting 
av digitale medvirkningsmetoder 


Sara Berge Lorenzen og Aina Landsverk Hagen 
Arbeidsforskningsinstituttet (AFI), OsloMet — storbyuniversitetet 


«Jeg får ikke dette til», sier en deltager. Vi er 27 personer i et digitalt 
videomøte - ungdommer, representanter fra frivilligheten, lokale ildsjeler, 
arkitekter, byråkrater og oss forskere som alle på en eller annen måte er invol- 
vert i eller påvirket av en utbygging på Mortensrud i Oslo. I de neste to timene 
skal vi jobbe med oppgaver som alle har fått tilgang til gjennom et digitalt 
arbeidsverktøy — vi skal splotte, kartlegge området og sammen utvikle ideer 
til nye Mortensrud. Det var ikke bare en av deltagerne som hadde tekniske 
utfordringer, noen kom seg ikke inn i verktøyet fordi de var logget på med 
mobil, andre slet med å forstå hvordan de skulle løse oppgaven. Det tok lang 
tid før deltagerne begynte å diskutere, ungdommene kom sjeldent til orde 
og presentasjonene som ble holdt var for lange til å være engasjerende i et 


digitalt rom. 


Den digitale medvirkningsworkshopen på Mortensrud ble gjennomført 
23. mars 2020, to uker etter at Norge stengte ned på grunn av korona- 
pandemien. I de to ukene saumfarte vi internett for digitale verktøy og 
plattformer for å finne ut hvordan vi kunne gjennomføre aktivitetene vi 


Sitering: Lorenzen, S. B. & Hagen, A. L. (2021). Hybride rom og levende laboratorier: Erfaringer fra 
uttesting av digitale medvirkningsmetoder. I A. L. Hagen & B. Andersen (Red.), Ung medvirkning: 
Kreativitet og konflikt i planlegging (Kap. 6, s. 125-146). Cappelen Damm Akademisk. https://doi. 
org/10.23865/noasp.150.ché6 
Lisens: CC BY-NC-ND 4.0 

hadde lagt opp til, uten å møte hverandre fysisk. Før workshopen trodde 
vi at vi hadde knekt den digitale koden, men fra start dukket utfordrin- 
gene opp. Det ble i løpet av medvirkningsworkshopen svært tydelig for 
oss at det var behov for mer utforsking og uttesting av praktiske, digitale 
medvirkningsverktøy. I dette kapitlet vil vi diskutere erfaringene med å 
teste ut digitale og hybride metoder for ungdomsmedvirkning i en peri- 
ode der hele samfunnet, arbeidslivet og ungdommenes skole- og fritids- 
liv ble preget av pandemien forårsaket av viruset COVID-19. Prosjektene 
våre ble i denne tiden levende laboratorier, der vi fikk muligheten til å 
undersøke hva som gir gode medvirkningsprosesser i digitale rom, hvor- 
dan kommunale aktører (ikke) legger til rette for ungdomsmedvirkning 
i krisetid, og ikke minst hvilke metodiske utfordringer, muligheter og 
etiske problemstillinger som dukker opp i digitale medvirknings- 
prosesser der ungdom og voksne møtes. Perioden vi skildrer gjennom 
ulike empiriske utdrag i dette kapitlet har vært ekstraordinær, men like 
fullt har disse erfaringene lært oss mye nytt om fasilitering av med- 
virkning og samarbeid på tvers. Vi har sett hvordan aktiv, meningsfull 
og tykk medvirkning (se kapittel 2) krever at både metoder, tilnærminger 
og plattformer kontinuerlig tilpasses nye forutsetninger, teknologisk og 
sosial utvikling. 

Pandemien ble en gyllen mulighet for oss forskere til å teste ut 
yttergrensene for fasilitering av medvirkning. Hvordan sikrer vi at det 
fysiske nærværet som er så avgjørende for å understøtte gode prosesser 
med barn og unge, blir ivaretatt som digitalt nærvær? Hva lærer vi av 
å utforske sammen med ungdom i det digitale rommet, som igjen kan 
gjøre oss bedre på fysiske medvirkningsmøter? Vi ser at det digitale 
rommet i mange henseender tydeliggjør makt(ubalansen) mellom voksne 
og unge, og slik nettopp har gjort at vi forstår de generelle og strukturelle 
utfordringene ved medvirkning bedre. I det digitale søkelyset kommer 
også eksempler på voksnes medvirkningsinkompetanse til syne. For hvis 
det er voksne som definerer hva det gode medvirkningsrommet er, både i 
digitale, fysiske og hybride versjoner, vil da ungdom bli ivaretatt? 

Med lang erfaring fra organisasjonsfeltet er det også nærliggende å dra 
linjer til forskningen som er gjort innenfor felt som endring, innovasjon 
og kreativitet, bade når vi ser på hva som skjer i de digitale (medvirknings) 

rommene, men også på det som er ment å være utfallet av medvirkning - 
at barn og unges innspill skal ha en faktisk betydning, og dermed kunne 
endre på de voksnes planer og oppfatninger. 


Det trygge medvirkningsrommet 


«Er det noen som har spørsmål?», spør arkitekten i videomøtet på Mortensrud 
i bydel Søndre Nordstrand. Hen har holdt en presentasjon om hva som skal 
skje i området. Det er stille i det digitale rommet. Arkitekten spør igjen, ingen 
sier noe. Vi går videre, nå skal vi fordele oss i mindre grupper for å diskutere 
hvordan nærområdet brukes i dag. Vi sender de 27 deltagerne inn i mindre 
møterom, før vi som fasiliterer fordeler oss på gruppene. I min gruppe er det 
fire ungdommer og en lokal ildsjel. Med en gang vi kommer inn i det nye møte- 
rommet begynner skravla å gå. Ungdommene veksler mellom å fortelle hvor- 
dan de bruker området og snakke om dagligdagse ting som hvordan de har 
det på hjemmeskole. Latteren sitter løst og jeg merker at dette oppleves som et 
trygt rom å være i, i motsetning til i det store fellesrommet. Jeg deler skjermen 
med presentasjonen og markerer det de forteller med digitale flaggpins på et 
bilde av et kart over området. Etter at vi har diskutert i ti minutter blir vi bedt 
om å komme tilbake til fellesrommet for en oppsummering. Når vi er på plass 
merker vi at noe har skjedd. Deltagerne diskuterer og snakker i munnen på 
hverandre. Det kommer mange spørsmål til arkitekten om det som planlegges 
i området. Ideer, tanker og utfordringer deles i hytt og gevær. Før vi vet ordet 
av det er tiden vi har satt av omme, og vi rekker ikke å gjennomføre de siste 


idéoppgavene vi hadde planlagt. 


I stedet for å forsøke å finne kreativitet i enkeltmenneskers hjerner eller 
kropper, argumenterer vi for å finne mellomrommene i kreative praksi- 
ser — å se pa de hybride områdene der ord, tegn, stemmer, maskiner og 
kropper til sammen er sammenfiltret og fungerer (eller ikke) i samspill 
(Hagen & Tolstad, 2019, s. 77). Dette perspektivet på kreativitet har vi hatt 
med oss inn i utforskningen og utviklingen av medvirkningsmetoder, 
både i digitale og fysiske rom. Målet vårt har vært at metodene skal bidra 
til at medvirkningsprosessen blir skapende og slik bygger på de sosiale og 
kulturelle dimensjonene ved kreativitet (Sawyer & DeZutter, 2009). 

For at en skapende prosess skal oppleves som god, er det avgjørende 
at rommet oppleves trygt. Slik kan alle som vil dele kunnskapen, ideene 
og innspillene de sitter inne med, og vi får tak i hver enkelt persons indre 
motivasjon for å jobbe kreativt sammen (Amabile, 1983, 1988, 1996). Vår 
erfaring er at mange kvier seg for å dele ideer og innspill i større forsam- 
linger, spesielt hvis de ikke har fått muligheten til å diskutere i mindre 
grupper først. Dette ble bekreftet av ungdommene som deltok på den 
digitale workshopen på Mortensrud: 


«Jeg synes det var lettere å snakke i de mindre grupperommene. Det var ikke 
så skummelt å ta ordet da», sier en av ungdommene fra Mortensrud. En uke 
etter workshopen i det digitale rommet møter vi de tre unge deltagerne for en 
debrief. De to andre sier de er enige. En legger til at «det var litt skummelt og 
overveldende med så mange voksne». Videre i debrief-møtet legger ungdom- 
mene fram innspillene og ideene de ikke fikk fortalt om da vi møtte dem for en 


uke siden. 


Når vi gjennomfører fysiske workshoper deler vi alltid ungdommene inn 
i mindre grupper som jobber og diskuterer sammen. Gjennom å tidlig 
skape muligheter for å kunne ta valg og delta i avgjørelser i mindre grup- 
per, har vi som mål å etablere støttende relasjoner som gir opplevelsen av 
at barn og unge kan snakke ut og uttrykke sine behov (Shier, 2001). Dette 
gjelder ikke minst i digitale medvirkningsrom. Vi har gjennom det siste 
året sett at flere enn vanlig ikke vil si noe når de er i digitale fellesrom, 
eller at de slår av kamera-funksjonen og slik ikke viser hvorvidt de er til 
stede. Derfor har det vært avgjørende for oss å finne gode digitale verktøy 
med funksjoner for å dele inn i mindre samtalegrupper, slik at alle kan 
komme til orde i mindre eller større fora om de ønsker det. I flere digitale 
workshoper vi har gjennomført har vi nettopp sett at mange velger å skru 
på kamera-funksjonen i fellesrommet etter at de har diskutert i mindre 


grupper. 


Fra analog til digital splott 


For å trygge rommet pleier vi å starte workshoper med å splotte. Splot- 
ting er en metode som kombinerer tegning og intervju og har som mål å 

fa unge i tale om sted, stedsidentitet og tilhorighet (Hagen & Osuldsen, 
2021a, 2021b; Lorenzen et al., 2020, se også kapittel 2). Ved at alle som del- 
tar deler personlige historier med utgangspunkt i sin splott, opplever vi 
at ungdommene og de voksne blir kjent og trygge pa hverandre. Vi spor: 
Hvor har du det godt? Nar vi splotter fysisk far deltagerne utdelt fargede 
ark og tusjer til å tegne sin splott. Vi oppfordrer til å bade tegne og skrive 
ned stedene de har i hjertet sitt. Noen få tegner, men som regel bruker de 
fleste ord til å formidle de gode stedene. Etterpå hender det vi henger opp 
splottene på veggen slik at vi får laget en pop-up-utstilling av materialet, 
eller vi overfører splottens form til stramei og broderer sammen mens vi 
prater om det som er viktig for oss (Vestby, 2015, 2020, se også kapittel 3). 
Dette gjør vi for at deltagerne skal kunne oppleve at deres personlige 
erfaringer er verdt å dele, og at de har mer til felles enn de tror, også på 
tvers av alder og bakgrunn. Splottens form er lavterskel; vi vet av erfaring 
at selv erfarne arkitekter er redde for å tegne en sirkel feil (Hagen, 2017; 
Hagen & Rudningen, 2012). Splotten er personlig, men ikke privat - og 
kan ikke kopieres. Den er din. 

Når vi overfører splotten til det digitale rom, er den rare formen og 
det innledende spørsmålet beholdt: Hvor har du det godt? Vi ber delta- 
gerne tegne et hjerte i midten av det digitale arket, og hente bilder fra et 
digitalt bildearkiv eller skrive inn stikkord. I det digitale kan alle se hver- 
andres splotter mens de blir til i sanntid, men utstillings-elementet blir 
borte. Samtidig åpner den digitale splotten for at splotten blir en annen 
uttrykksform. Splottene fylles med digitale bilder som assosieres med det 
å ha det bra, eller bilder av stedene de har i hjertet sitt. Bildene åpner opp 
for nye spørsmål, diskusjoner og funn. Vi kan spørre en av ungdommene 
hvorfor hun har valgt et bilde av Mortensrud senter for å formidle at hun 
har Mortensrud, stedet hun har vokst opp, i hjertet sitt. Vi får da vite at 
Mortensrud senter er en møteplass for ungdommene i området. Vi kan 
spørre en annen om hvorfor hun har valgt et bilde av et marked for å vise 
at hun liker å være omgitt av farger. Da får vi vite at både farger og kultur 
er viktig for at hun skal ha det bra. 

Splotten som verktøy er ikke laget for å gi en fullstendig oversikt over 
antallet unge som for eksempel henger ved senteret, men fungerer isteden 
som en inngang til en samtale om hva det er med visse steder som gjør 


129 


KAPITTEL 6 


at ungdommene velger å tilbringe tid der, selv om stedet kanskje ikke er 
tilrettelagt for dem - om de i det hele tatt er ønsket eller velkomne der. 
Informasjonen som kommer fra disse dialogene, kan så danne utgangs- 
punkt for grundigere undersøkelser gjennom observasjon, intervju eller 
spørreskjemaer, der ungdommene går inn som medforskere (se kapittel 2). 


ea Hvor har vi det godt? w 


1) Finn sliden med ditt navn på 
2) Bruk frihandfunksjonen L, 
3) Tegn din "splott" "TONET 


Figur 6.1. Splott-montasje med fire slides fra workshop med ungdommer fra Mortensrud og 
ansatte i Oslo kommune. Navn er redigert bort for å anonymisere splottene. 


Ett av bruksområdene til splotten er å finne ut hva som er relevant for 
ungdommene selv, gjennom åpne og undrende spørsmål, før vi går i gang 
med oppfølgende aktiviteter, det Halse kaller «mulighetenes etnografi» 
(2013, vår oversettelse). Slik forsøker vi å redusere omfanget av adulto- 
sentriske initiativ (se Gravesen et al., 2019 for en diskusjon rundt dette 
perspektivet i deltagende aksjonsforskning med barn og unge), der det 
er de voksne som bestemmer hva ungdommene skal finne ut av. Dette er 
en utfordring vi møter ofte, og som ble ekstra tydelig i de digitale rom- 
mene vi plutselig befant oss i da skoler, arbeidsplasser og ungdomsklub- 
ber stengte dørene våren 2020. 


Det skapende medvirkningsrommet 


«Å finne resonans» er en driver i kollektivt, kreativt arbeid som vi fant 
i vår tidligere forsking på ideutvikling i ulike bransjer (Skjælaaen et al., 

2018). Gjennom samarbeidet med tekstilkunstner Nina Vestby har vi ogsa 
lært mye om håndens kraft, det å bruke hendene mens vi snakker, dele 
oppmerksomheten flere steder samtidig, samtidig som det oppleves som 
et tillitsfullt og godt rom å være i (Vestby, 2015, 2020). I fysiske worksho- 
per med ungdom bruker vi ark, tusjer, post-it-lapper, sakser og lim, vi 
jobber med assosiasjonskort (se kapittel 7) og deler ut nål, tråd og stramei. 
Vi har med oss store kart limt fast til cappa-plater og nåler med farge- 
rike flagg i plastikk på topppen. «Å gjøre det fysisk» var en av de andre 
sentrale driverne vi fant da vi forsket på kollektiv kreativitet i bedrif- 
ter, og denne var tett koblet til å materialisere ideer (Skjælaaen et al., 
2018). Når vi mister det taktile, fysiske nærværet — hvordan far vi den 
samme effekten av de kreative driverne i digitale rom? Er det i det hele 
tatt mulig? 


De elleve ungdommene fra bydel St. Hanshaugen logger seg inn i det digitale 
møtet en etter en. Vi har jobbet med ungdommene siden 2019. De har forsket 
på hvorfor rehabiliteringen av et nytt ungdomshus i bydelen stoppet opp. Våren 
2020 startet rehabiliteringen opp igjen, og ungdommene jobber nå med hvor- 
dan huset skal utformes. Dette er andre gang de møtes digitalt, forrige gang 
intervjuet de prosjektledere fra Omsorgsbygg (OBY) for å finne ut hva ungdom 
kan påvirke. I dag skal de velge bilder som beskriver følelsen de vil ha i det 
nye ungdomshuset, og jobbe med ideer. Jeg deler skjerm og introduserer første 


oppgave - velg et bilde som beskriver hva som gjør et sted godt å være. 


Denne øvelsen pleier vi å gjøre når vi har fysiske workshoper. Ungdom- 
mene velger da mellom assosiative bilder vi har printet ut på forhånd, 
skriver tre stikkord på en post-it-lapp og fester den på bildet. Denne dagen 
gar vi inn i en digital bildebank på nett, kopierer bildet vi har valgt, limer 
det inn i den delte presentasjonen og skriver tre stikkord på en digital 
post-it ved siden av bildet. 


«Jeg vil at huset skal være et sted jeg kan slappe av og ikke tenke på skole», sier 
en av ungdommene. Han har funnet et bilde av en hånd som holder i en rygg- 
sekk. Han forklarer at et godt sted er når han kan ta av seg skolesekken. Når alle 
har fortalt om bildet sitt gar vi videre - hva bør huset inneholde, og hvordan 
bør det se ut for at dere skal få den følelsen dere akkurat har beskrevet? Jeg deler 


ungdommene i grupper. Gruppene får hver sin slide i presentasjonen slik at de 

kan lage et moodboard - et tankekart med ideer. I presentasjonen ligger det en 
slide med lenker til andre ungdomshus sine hjemmesider slik at de kan dra på 
digital befaring for å hente inspirasjon. Jeg åpner tre grupperom og ungdom- 
mene forsvinner. De andre voksne fra bydelen og jeg blir igjen i fellesrommet. 
Etterpå henter vi ungdommene tilbake til fellesrommet for en oppsummering. 
«Jeg likte bibliotekene [FUBIAK og Biblo Tøyen]. Det er mange ungdomshus 
som har en stor tom plass som ikke blir brukt til noe. På bibliotekene er det 
mange sittegrupper, så det ikke ble en sånn stor plass», sier en av ungdommene. 
Moodboardene vises på delt skjerm og ungdommene forklarer hva de har tenkt. 
De er fulle av bilder: gaming, musikkstudio, treningsapparater, konserter, far- 


ger, planter, badebasseng og zip line. 


Selv om de fysiske arkene, tusjene og bildene var byttet ut med en nett- 
leser og en digital tavle så vi her tydelig «håndens kraft». Da vi gikk inn 
i grupperommene for å se hvordan det gikk, vekslet ungdommene mel- 
lom å lete etter inspirasjon på hver sin datamaskin eller mobilskjerm til 
å diskutere ideene de fikk i fellesskap. Ved at ungdommene lagde en digi- 
tal tavle med ideene sine gikk dette digitale møtet fra å være en samtale 
til noe skapende. Det digitale gjorde det også mulig å reise lenger for å 
hente inspirasjon. I UngHus-prosjektet har vi utforsket hva som skjer når 
ungdom drar på befaring til andre steder (les mer om befaring i kap. 2). 
Turen har ofte gått til Furuset bibliotek og aktivitetshus eller andre ung- 
domssteder i Oslo. Nå hentet ungdommene inspirasjon fra ungdomshus 
i London og Reykjavik fra sin egen datamaskin eller mobil. Samtidig ble 
det tydelig for oss at konseptet «digital befaring» bør utforskes mer. Det 
er tydelig at hjemmesidene til ungdomshus sjelden er laget av ungdom, 
og ikke gir unge digitalt besøkende muligheten til å komme bak fasaden, 
slik vi får til i fysiske befaringer. 


Design av spørreundersøkelse 


Etter at ungdommene i bydel St. Hanshaugen hadde laget moodboards, 
ønsket de å gjennomføre en nettbasert spørreundersøkelse. De ville bruke 
undersøkelsen til å finne ut mer om hvordan lokal ungdom bruker områ- 
det sitt, samt hvilke tilbud de ønsket seg i det planlagte ungdomshuset. 
Tidligere i UngHus-prosjektet har vi bistått Moss og Tromsø kommuner 

med a utarbeide nettbaserte sporreundersokelser sammen med ungdom 
(Lorenzen et al., 2020). Et slikt samskapt undersokelsesdesign gar ut over 
det som er vanlig praksis, med a teste designet pa innbyggere for man 
sender ut spørreskjema - her jobber man heller i samarbeid med ung- 
dommene gjennom hele prosessen, fra design av spørreundersøkelsen til 
rekruttering og analyse (Flicker et al., 2008; Schulz et al., 2005). Ungdom- 
mene i bydel St. Hanshaugen jobbet i en digital tavle med teksten «Hvilke 
spørsmål skal vi stille?». De diskuterte spørsmål og svaralternativer i fel- 
lesskap, skrev dem på digitale post-it-lapper og festet dem på den digitale 
tavlen. Etterpå diskuterte vi hvilke bakgrunnsspørsmål som burde være 
med og hvordan de kunne gjøre det «gøy» å svare på undersøkelsen. En 
av ungdommene foreslo at de kunne ha morsomme faktaspørsmål om 
historien til huset innimellom de mer «seriøse» spørsmålene. De ville 
også bruke bilder i undersøkelsen. Til slutt diskuterte de hvordan spørre- 
undersøkelsen kunne distribueres. Senere tok en av ungdommene på seg 
oppgaven å ferdigstille det nettbaserte spørreskjemaet. Hun hadde nylig 
hatt om spørreundersøkelse på skolen og visste derfor om et digitalt verk- 
tøy de kunne bruke. Da hun var ferdig sendte hun den til de andre ung- 
dommene i gruppa slik at de kunne teste den før utsendelse. 

Vi har tidligere erfart at ungdommer som involveres i utarbeiding 
av slike spørreskjemaer særlig bidrar med nye kategorier for svaralter- 
nativer og bakgrunnsspørsmål. Da vi jobbet med ungdommer i Moss, 
som sammen med kommunen utviklet et nytt ungdomstilbud på Moss 
bibliotek, så vi det samme. For eksempel under spørsmålet om interes- 
ser, skrev ungdommene opp aktiviteter som de voksne ikke hadde tenkt 
på: koding og programmering, redesign eller e-sport. I tillegg kunne de 
fortelle de voksne at bakgrunnsinformasjon som skole var minst like 
viktig som bosted, fordi skolen er et sted de knytter identitet til og er 
en viktig betingelse for aktiviteter, interesser, venner og reisevaner. Ung- 
dommene bidro også med viktige innspill til hvordan lenken til den nett- 
baserte undersøkelsen kunne distribueres. De ga uttrykk for at de selv i 
større grad ville svart på en undersøkelse hvis den ble presentert av andre 


1 Tidligere har vi forskere ferdigstilt spørreundersøkelsen for så å sende den tilbake til ungdom- 
mene for testing og kvalitetssikring. 

ungdommer. Derfor foreslo de at de selv og venner kunne dele undersø- 
kelsen via sosiale medier som Instagram og Snapchat, samt å informere 
om undersøkelsen i klasserom og kantina på skoler i området. De foreslo 
også å samarbeide med fritidsklubbene i kommunen. 


Digital trøtthet og andre etiske utfordringer 


En viktig problematikk som dukker opp når man jobber med digitale 
verktøy i medvirkningsprosesser, er den teknologiske avhengigheten 
vi skaper og i noen tilfeller påfører deltagerne. Verktøyene vi bruker 
mest er eid av store, multinasjonale selskaper som gir oss tilgang til en 
gratisversjon mot at vi og deltagerne vi involverer i workshoper leg- 
ger igjen brukerdata. Dette er spesielt problematisk når vi jobber med 
barn og unge, som ikke er rettighetshavere i formell forstand. Vi har 
gjennomført workshoper der flere av deltagerne ikke kom seg inn i 
verktøyet fordi de ikke hadde konto i den aktuelle softwaren. Etter litt 
prøving og feiling fant vi ut hvordan det er mulig å endre funksjon slik 
at alle kommer inn, også anonymt og uten en konto. Ofte blir vi deri- 
mot værende i det praktiske rundt slike utfordringer, uten å utforske de 
etiske aspektene. 

Dilemmaer rundt slik uttesting og bruk av teknologiske verktøy ble 
tydelig da vi gjennomførte workshoper med elever fra Rygge ungdoms- 
skole i Moss kommune. Elevene tok valgfaget «Innsats for andre» og 
fikk i oppdrag å finne ut hva som er viktig for ungdom i «gamle» Rygge? 
sammen med representanter fra kommunen. I likhet med ungdommene 
i bydel St. Hanshaugen skulle elevene i Moss designe og gjennomføre en 
spørreundersøkelse for å finne ut hva som var viktig for ungdom i kom- 
munen. Sammen lagde vi et sett av spørsmål i et lett tilgjengelig software, 
slik vi vanligvis har gjort i digitale workshoper det siste året. Da elevene 
tok kontakt med skolen for å få hjelp til å distribuere spørreundersøkel- 
sen, kom det fram at skolen hadde blokkert tilgangen til denne teknologi- 
giganten sine verktøy. De brukte heller en annen multinasjonal leverandør 


2 Rygge var tidligere en egen kommune som ble slått sammen med Moss under kommune- 
sammenslåingen i 2020. 

sitt verktøy, med lignende funksjonalitet. Var utforsking kunne slik poten- 
sielt gjort elevene avhengige av et verktøy som skolen, med god grunn, ikke 
ville bruke på grunn av problematiske personvernrettigheter. 

Da vi startet å utforske medvirkning i det digitale var vi drevet av opti- 
misme. Det var gøy å teste ut nye ting, samtidig som vi fikk ny inspirasjon 
hver gang vi så at det fungerte. Ut ifra loggene og oppmøtet å dømme så 
det ut som at ungdommene delte denne optimismen med oss. De kom 
også med nye ideer til ting vi kunne teste ut digitalt og vi ble inspirert til 
å prøve ut nye funksjonaliteter. Likevel, den digitale optimismen ble over 
tid erstattet av det vi kan kalle digital (medvirknings)trøtthet. 


Jeg står på et hotellrom, ser inn i laptop-skjermen min, der er det 25 hoder 
som glimrer mot bakgrunnsfilterne de har lagt inn, bilder hentet fra innholdet 
i splottene de har laget i timen før. Jeg foreleser om ungdomsmedvirkning for 
et kull med landskapsarkitektstudenter ved NMBU, og Ellen har lagt inn bilde 
av hesten sin som bakgrunn. Ahmed sitter med utsikten fra Galleri F15 på Alby 
i Moss bak seg. En av studentene sitter i en togkupe, og nå vet jeg hvor hver 
enkelt av dem har det bra. Da jeg startet forelesningen noen timer tidligere, så 
jeg svarte skjermer med navn i hvitt midt på. Gjennom øvelser i grupperom, 
digital splotting og fellesdiskusjoner og hyppige pauser har vi sakte jobbet oss 
fram til en forsamling av ivrige, engasjerte og svært nysgjerrige unge voksne — 
spørsmålene bryter tidsrammen, og vi smiler til hverandre. Det er et godt rom 
å være i, jeg ser at de har det bra og at vi har klart å få til noe sammen i løpet 
av kort tid. Viktige refleksjoner og innsikter i hva medvirkning kan være i møte 
med faglige visjoner for framtiden. Vi klapper, jeg logger av og kjenner etter 
om jeg finner den gira følelsen i kroppen som alltid er der når jeg har forelest 
for 25 engasjerte studenter i et klasserom. Hjernen er definitivt gira, men krop- 


pen - den er sliten. 


Både kroppene og hodene våre ble slitne av å være i digitale møter. Bare 
tanken på å skulle fasilitere eller delta på en to-timers digital workshop 
fikk magen til å knyte seg. De morsomme samtalene om hvordan vi løste 
livet på hjemmekontor og hjemmeskole ble byttet ut med samtaler om 
hvor slitne vi og ungdommene var, og om lengselen etter å kunne møtes 
og jobbe sammen fysisk. 

Et viktig aspekt ved metodene vi utvikler, er nettopp at de skal opp- 
leves som meningsfulle. Ved å skape mening for ungdommene kommer 
vi nærmere det vi andre steder i denne boka har definert som tykk med- 
virkning (se kapittel 2). For å kunne gjennomføre medvirkning digitalt 
var det derfor avgjørende å finne de verktøyene som bidro til å gjøre det 
digitale rommet meningsfullt. Samtidig ser vi nå, i tråd med ny forskning 
på såkalt Zoom-fatigue, at vi alle blir overlesset av non-verbal kommu- 
nikasjon i slike videomøter og at dette får negative konsekvenser for vår 
mentale helse (Bailenson, 2021). Den ekstreme situasjonen vi var gjennom 
i 2020 og 2021, med kraftige begrensninger på fysiske møter på grunn av 
smittefare, tegner også et bilde av hvordan avstanden mellom følelser og 
fakta (det går jo bra selv om vi ikke føler det) bidrar til å gi en opplevelse 
av avsondrethet og nettopp mangel på mening. Dette er viktig innsikt når 
vi framover skal lage gode medvirkningsrom for barn og unge, om de er 
digitale, fysiske eller det vi kaller hybride — hva er bestanddelene som gjør 
opplevelsen av å medvirke meningsfull? 


Hybride medvirkningsrom 


Første gang vi møtte ungdommene fra Manglerud ungdomshus, var de samlet 
fysisk på stedet, mens vi forskere måtte være med digitalt, på grunn av korona- 
nedstengingen i Oslo. Vi hadde laget et opplegg for en introduksjons-workshop 
som en kombinasjon av tilstedeværelse i videomøte og på en digital plattform 
vi utforsker. Vi hadde forestilt oss og planlagt for at ungdommene satt på hver 
sin skjerm, og at vi kunne legge opp til gode samtaler i digitale grupperom. Det 
skjedde ikke. Ungdomsarbeiderne hadde plassert ungdommene på ulike fysiske 
grupperom på klubben, for å sikre avstand, og brukte den første halvtimen på 
å få hver enkelt logget på med lyd og bilde. Det endte med at ungdommene 
fordelte seg i grupper i ulike rom på klubben, den ene gjengen satt i sofaen og 


på gulvet i fellesarealet der scenen står. 


I 2016 fikk de ansatte varsling om at den daværende ungdomsklubben på 
Manglerud i bydel Østensjø i Oslo skulle rives, for å bygge et nytt sam- 
brukshus med kombinert bad, kulturskole og ungdomsklubb. Siden da 
har de holdt til i et midlertidig bygg, i påvente av å flytte inn i det nye 
sambrukshuset. Ungdommer og ansatte fra klubben har medvirket inn 

mot bade den midlertidige og den framtidige klubben. De 14 ungdom- 
mene som ble rekruttert av klubblederen i november 2020, hadde i opp- 
drag a sikre at barn og unge sine innspill og ideer for den nye klubben ble 
ivaretatt gjennom den siste fasen av byggeprosessen — huset er planlagt å 
stå ferdig i 2022. De er i alderen 14-18 år, halvparten gutter og jenter, og 
flere av dem sitter i klubbrådet. 

Denne ettermiddagen på Manglerud ungdomshus brukte en av 
ungdomsarbeiderne en iPad for å inkludere ungdommene digitalt mens 
de jobbet og når de snakket til oss, men ellers holdt de på for seg selv. Vi 
forskere ble sittende i våre digitale rom, på hvert vårt cellekontor i sen- 
trum av Oslo, og observere hvordan gruppearbeidet gikk mer enn godt 
nok uten oss i nær tilstedeværelse. De gangene ungdomsarbeideren svei- 
pet kameraet sitt forbi scenen så vi oss selv på storskjerm på veggen. Det 
tekniske trøbbelet vi opplevde denne ettermiddagen gjorde at vi oppdaget 
en helt ny samarbeidsform, nemlig hybriden, som vi siden har utviklet 
videre. Her får vi muligheten til å delta uten å være til stede (fysisk), å 
støtte prosessen uten å overta rommet - slik vi lenge hadde diskutert 
behovet for. 

Hybride workshoper er en blanding av digitale og analoge arbeids- 
former. Ungdommene og de ansatte i bydel Østensjø fikk lov til å være 
fysisk til stede på klubben, for å jobbe med oppdraget rundt den nye 
ungdomsklubben på Manglerud, mens arkitekten i UngHus-teamet, 
Astri M. Dalseide, var med på storskjerm for å presentere opplegg og 
gruppeoppgaver, samt gi faglige innspill og veiledning til både ung- 
dommene og de ansatte gjennom hele prosessen. Vi utforsket samtidig 
en digital plattform som gjorde det mulig å bygge en hjemmeside for 
samjobbing med ulike maler: tidslinje, hyller, kart eller et tomt lerret. 
Vi lenker til andre plattformer og digitale verktøy slik at ungdomsar- 
beiderne og ungdommene enkelt kan klikke seg videre til neste aktivitet 
eller oppgave og jobbe sammen, uten oss. Konseptet fikk først navnet 
Space Program - en romfart der vi tegnet inn AFI som bistår med nød- 
vendig hjelp fra «kontrolltårnet» når ungdommene og de kommunalt 
ansatte sammen reiser ut på en rakett i verdensrommet, for å sjekke ut 
ulike romstasjoner, Space Camps, med mål om å finne ut hva som er 
framtidens ungdomsklubb. 

Figur 6.2. Konsept-tegning av Space Program. Illustrasjon: Olngrid M. Tolstad. 


Senere fikk vi også mulighet til å teste bruken av den nye plattformen 
og den hybride møteformen med elevene fra Rygge ungdomsskole i 
Moss kommune. Da vi startet medvirkningsprosjektet hadde elevene 
hjemmeskole, og de to første workshopene ble derfor gjennomført digi- 
talt. Senere ble tiltakene i Moss kommune endret slik at elevene, lærer 
og de kommunalt ansatte kunne møte opp fysisk på skolen. På grunn 
av høyere smittetrykk i Oslo kommune kunne ikke vi forskere reise 
til Moss. 


«Nå kan vi ta en ti minutters pause», sier jeg til de syv ungdommene som sitter 
i klasserommet på Rygge ungdomsskole. Jeg skrur av kameraet, setter mikro- 
fonen på lydløs og går for å hente meg en kaffe. Jeg tester ut hybrid-løsningen 
i forbindelse med medvirkningsprosjektet i Moss kommune. Elevene, som tar 
valgfaget «Innsats for andre», sitter i klasserommet sammen med læreren sin og 
en ansatt i kommunen. Jeg er med på storskjerm fra kontoret mitt på OsloMet. 
I pausen drikker de saft, spiser kjeks og snakker om hvordan ideene ungdom- 
mene jobber med kan realiseres. Jeg skravler med kollegaer ved kaffemaskinen. 


Jeg er til stede i workshopen, og langt unna samtidig. 

Figur 6.3. Bilde av digital plattform fra workshop-rekke med ungdommer pa Rygge skole i Moss, 
skjermdump fra Padlet. 


En viktig del av medvirkningsprosesser er relasjonene som bygges mel- 
lom de voksne som bestemmer og ungdommene. I tillegg er det ofte i de 
uformelle samtalene i pausene at de viktigste medvirkningsinnspillene 
dukker opp; nemlig hva som ligger bak ideene og onskene fra ungdom- 
mene. Dette gjør at kunnskapen som kommer fram i en medvirknings- 
prosess ofte er personavhengig og kan være vanskelig å dokumentere 
(dette aspektet problematiseres ytterligere i kap. 10). Når det er oss for- 
skere eller andre konsulenter som fasiliterer medvirkningen blir denne 
kunnskapen og relasjonene med ungdommene ofte sittende nettopp hos 
oss. Ved å kun være digitalt til stede gjennom videomøter ser vi at det hel- 
ler er de ansatte i kommunen, om det er lærere, ungdomsarbeidere eller 
andre som er til stede fysisk, som bygger relasjoner med ungdommene. 
Relasjonene og kunnskapen blir således værende hos de som faktisk kan 
bestemme hva som skjer videre med ungdommenes innspill og ideer. 


Ungdommene tar kontroll 


Svært ofte skriver ungdommer inn digitale rom i splottene sine, og da er 
det som regel Netflix eller gaming som kvalifiserer til en plass nær hjertet 
deres. Vi har ennå til gode, kanskje ikke så overraskende, å se noen skrive 

inn digitale videomøter i splotten sin. Hva skal til for å skape gode, krea- 
tive digitale rom som fungerer på ungdommenes premisser? 


«Laura er på hytta, så vi har laget en video», sier Mona. Jeg er invitert inn som 
deltager på et videomøte arrangert av Manglerud ungdomshus i bydel Østensjø 
i Oslo, hvor en kjernegruppe av ungdom, deriblant Laura og Mona, presente- 
rer medvirkningsarbeidet de har gjort gjennom vinteren. Ett år er gått siden 
den første digitale workshopen på Mortensrud, og vi har gjennomført utallige 
digitale workshoper med både voksne og unge. Vi har testet ut ulike digitale 
plattformer og verktøy som Zoom, Teams, Jamboard, Miro, Google Slides, 
Mentimeter og Padlet. Vi har kjørt store digitale workshoper og webinar med 
70 deltagere, og vi har jobbet med små grupper av ungdom i digitale grupperom. 
Den kalde vårsola gløtter inn kjøkkenvinduet der jeg sitter med høretelefoner 
i ørene og laptopen på bordet, klar for å observere hvordan mellomrommene 
mellom arkitektene og deres plantegninger, de kommunalt ansatte, teknologien 
og interiøret på klubben, tastatur og delte skjermer - og ungdommene selv, blir 
fylt de neste to timene. 

«Vi leter hele tiden etter gode metoder», sier klubblederen, mens flere av 
ungdomshodene på skjermen snakker med hverandre, der de sitter godt tilba- 
kelent i gamingstoler med svarte headsets og mute-knappen på. Prosjektlede- 
ren er ferdig med gjennomgangen av ungdommenes innspill, og arkitekten har 
snurret oss gjennom 3D-versjonen av bygget som er under oppføring. Lederen 
for klubben sier «vi er litt på overtid, noen ungdommer venter på å fortelle om 
spørreundersøkelsen de har gjort og det er noen som skal opptre». Opp på sce- 
nen, i den ene videorammen, kommer en ung gutt, Edvard, med gitar og synger 
to selvlagde sanger. Det er vakkert, fint og rart på samme tid. Plutselig er vi alle 
på livekonsert, midt i en medvirkningssesjon der de voksne har delt skjerm og 
holdt ordet — til nå. Han synger. Vi skrur av taushets-knappen og klapper. Så er 
det Viljas tur, jeg er 14 år, sier hun og setter seg ved det sorte pianoet, synger en 
sang hun har skrevet selv, til en venninne med kjærlighetssorg. Enda vakrere, 


bare fint. Jeg skrur av mitt eget kamera, dette er et godt rom å være i. 


I tidligere forskning vi har gjort på kollektiv kreativitet i ulike bransjer 
fant vi flere fellesnevnere på tvers av fagområder, også i yrker som van- 
ligvis ikke betegner eller tenker på seg selv som kreative (Carlsen et al., 
2012; Skjælaaen et al., 2018). Å «skifte oppmerksomhet» var en av disse, 


140 


HYBRIDE ROM OG LEVENDE LABORATORIER 


og her oppdaget vi hvor sentralt det var for idéarbeidet 4 kontinuerlig 
skifte pa omgivelsene; om man satt, sto eller gikk, jobbet digitalt eller 
analogt, med fysiske prototyper og materialer eller gjennom samtale, 
ord og prat. De som var gode på idéarbeid, hadde lagt inn rutiner og 
strukturer som gjorde det lettere å få til en slik veksling i oppmerksom- 
het. Ungdommenes innslag av sang og musikk i et digitalt kveldsmøte 
utgjorde en forskjell — det viste fram hvor lite repertoar av oppmerksom- 
hetsskiftende virkemidler vi vanligvis opererer med, i digitale møter 
med agendaer og samtaler på tvers av video-rammene vi sitter i. Innsla- 
get kan lett bli oppfattet som et pauseinnslag, men i etterkant reflekterte 
vi over hvordan ungdommenes musikalske uttrykk også kan ses som et 
faglig innlegg i diskusjonen om hvordan funksjonene i den nye klubben 
skal bli utformet. I stedet for å snakke om behovet for scene, gode lyd- 
forhold og andre tekniske løsninger, gjorde ungdommene medvirkning 
gjennom å vise fram hva de får til i slike rom. På en halvtime hadde vi 
voksne blitt beveget ut av våre voksenstyrte uttrykksformer, og ung- 
dommene hadde beveget seg inn i et definisjonsrom der de kunne være 
faglige på egne premisser. 


Digital medvirkning som øyeåpner 


«Vi har gjort befaring i tre grupper, laget spørreundersøkelse og hatt møter med 
prosjektleder», forteller Mona i videoen hun deler i videomøtet. Hun og Laura 
går oppover en grusvei på byggeplassen på Manglerud mens de forteller. Mona 
holder hvite lapper i hånda, og de veksler på å beskrive prosessen de har vært 
gjennom, hva de har gjort og hvor de har vært på befaring, alt mens de beveger 
seg rundt slik at vi får se det nye bygget under oppføring i bakgrunnen. «Det 
var fint med snutten som viste huset», kommenterte prosjektlederen fra Oslo 
kommune, etter at videoen er ferdig avspilt. Kollegaen hans deler skjerm: Et 
word-dokument fylt med tekst, innspill og spørsmål til romprogram, interiør 
og møbler fra ungdommene. «Ivaretatt», står det i rødt bak mange av de svarte 
setningene. Prosjektlederen tar for seg punkt for punkt. Jeg slår av kamera og 
setter meg godt til rette med den digitale notatblokka. Her dukker det opp 
mange eksempler på velmenende voksne som ønsker at innspillene fra ung- 


dommene helst skal bekrefte valgene de allerede har tatt. 

Gjennom alle vare prosjekter pa ungdomsmedvirkning, er det ett 
fenomen som går igjen - gleden og lettelsen som uttrykkes av voksne 
ansvarspersoner når de (i egen tolking) erfarer at ungdom vil ha omtrent 
nøyaktig det samme som allerede er tenkt ut av voksne. «Ivaretatt», kan 
de skrive i margen, klappe seg selv på skulderen — og som oftest stopper 
det der (se også kapittel 5). Vi ser at det sjelden forklares godt nok tilbake 
til ungdommene hva det er som er ivaretatt, og hva ungdommene selv 
forstår og synes om denne tilsynelatende enigheten. På den eneste fysiske 
workshopen vi rakk å ha på Mortensrud før korona-nedstengingen i mars 
2020, oppsummerte en av prosjektlederne fra Oslo kommune til delta- 
gerne at «det meste av det som er kommet fram i dag, er ting som allerede 
er ivaretatt i planene», og la til «men greske søyler, det får dere ikke». I 
den digitale workshopen på Manglerud ungdomshus svarer arkitekten 
på ungdommenes innspill om spesialvegger i lydstudioet med kommen- 
taren «skulle tro disse ungdommene var akustikere». Ungdommene har 
vært på befaring på ungdomsklubben X-Ray på Grunerløkka i Oslo, som 
har spesialisert seg på studio og dansesaler, og lært mye om hvordan lyd- 
studioene fungerer (eller ikke) i praksis. Arkitekten avfeier derimot inn- 
spillet med at de allerede har ivaretatt behovet for lydhåndtering - «det 
skal bli mer enn godt nok, vil jeg pasta» - og «rommene blir ordentlig 
bygd, det kan jeg love dere». Han legger til at «disse vurderingene er gjort 
av kyndig fagpersonell». 

I stedet for å gå i ytterligere dialog med ungdommene rundt de opp- 
fattede «enighetene» og det faglige innholdet i deres innspill, fokuserer 
de fleste voksne ansvarlige på at innspillene de får gjennom ung med- 
virkning allerede er planlagt, eller til og med tegnet inn i planer som 
ligger offentlig tilgjengelig. Dersom ungdommene ikke har fått med 
seg dette, må det være kommunikasjonen rundt bygge- og utviklings- 
prosjekter i nærmiljøet som ikke er gjort godt nok, blir det argumen- 
tert. Dette ser vi også i Kommunerevisjonen i Oslo (2019) sin kritikk 
av Plan- og bygningsetatens håndtering av medvirkning i hovedstaden. 
Her finner de at minimumskravet som regel er oppfylt - kunngjøringer 
om høring står trykket i en dagsavis (typisk Aftenposten), og plando- 
kumenter ligger på kommunens nettsider. Dette er likevel ikke tilstrek- 
kelig for å kunne si at man oppfyller kommunens særskilte ansvar for 

å sikre barn og unges medvirkning og rett til å bli hørt i saker som 
angår dem. 


Diskusjon 


I dette kapitlet har vi forsøkt å gi et bilde av hva som kan gi gode medvir- 
kningsprosesser i digitale rom, basert på egne erfaringer med å legge til 
rette for og observere ungdomsmedvirkning i krisetid. Vi er opptatt av 
hvilke metodiske utfordringer og muligheter som dukker opp i digitale 
medvirkningsprosesser der ungdom og voksne møtes. Vi vil argumen- 
tere for betydningen av å kontinuerlig utvikle og teste ut nye medvir- 
kningsplattformer og verktøy, i samarbeid med ungdom, for å sikre at 
barn og unge blir involvert, hørt og deres innspill tillagt vekt i framtidig 
by- og stedsutvikling. Gjennom pandemien som preget 2020 og 2021 har 
vi sett hvordan aktiv og meningsfull medvirkning krever at metoder, til- 
nærminger og teknologiske løsninger kontinuerlig tilpasses nye forutset- 
ninger, kunnskap om mental og fysisk helse og endrede sosiale forhold. 
Erfaringene vi har gjort oss det siste halvannet året vil forhåpentligvis 
kunne bidra til at barn og unge i større grad blir hørt og deres innspill til- 
lagt behørig vekt, i tråd med intensjonene i FNs barnekonvensjon - også 
i unntakstilstand. 

Prøving og feiling i det digitale har også åpnet øynene våre for kon- 
septer vi bør videreføre og jobbe mer med, blant annet hybride med- 
virkningsworkshoper. En måte å gjøre dette på er gjennom den digitale 
ressurssiden vi bygger i UngHus-prosjektet.’ Gjennom å teste ut dette 
digitale verktøyet i workshop-format har vi sett hvordan metodene våre 
kan deles på enkle, intuitive måter og forhåpentligvis leve videre etter at 
prosjektet avsluttes. Videre har vi sett at konseptet «digital befaring» bør 
utforskes videre. Da ungdommene i bydel St. Hanshaugen lagde moodbo- 
ards kunne de hente inspirasjon fra ungdomshus verden over, samtidig 
så vi at informasjonen på disse hjemmesidene er begrenset. Hjemmesi- 
dene er ofte designet og utviklet av voksne med mål om å rekruttere flere 


3 — https://unghus.oslomet.no/ 

ungdommer. Dermed er det vanskelig for ungdommene a besoke ung- 
domshusene med et kritisk blikk for å komme bak fasaden, som er målet 
med metodene vi har utviklet for befaring. 

En annen viktig erfaring har vært å reflektere over hva som gjør med- 
virkningsrom gode å være i. Hvordan kan et rom, om det er fysisk eller 
digitalt, tilrettelegge for aktiv, meningsfull og reell medvirkning? Som vi 
har vist i dette kapitlet prøver vi hele tiden å utvikle metoder og verktøy 
som gjør at rommet oppleves trygt og dermed jevner ut det asymmetriske 
maktforholdet mellom de voksne som bestemmer og unge som medvir- 
ker. Viktigheten av dette ble enda mer tydelig for oss da vi gikk inn i 
digitale rom. Samtidig har det fått oss til å reflektere over vår egen rolle 
i medvirkningsprosesser. Hvem definerer egentlig hva det trygge med- 
virkningsrommet er? Gravesen, Mikkelsen og Frosthold (2019) er inne 
på noe av det samme. De ser kritisk på sine egne forskningsmetoder og 
diskuterer hvorvidt det er mulig å gå vekk fra et adultosentristisk per- 
spektiv i barne- og ungdomsforskning, altså at ungdom skal kunne delta 
i forskning på egne premisser. De konkluderer med at poenget ikke nød- 
vendigvis er at forskning med barn og unge skal være helt på de unges 
premisser, men at man hele tiden må prøve å nærme seg dette idealet. Slik 
blir det kanskje mindre viktig at forskere som oss sitter i kontrolltårnet, 
enn at ungdommenes rom for medvirkning utforskes av alle involverte — 
til enhver tid. 

Som vi har nevnt over, i det digitale søkelyset kommer også grelle 
eksempler på medvirkningsinkompetanse til syne. For hvem definerer 
hva det gode digitale medvirkningsrommet skal være? Og når det er 
voksne som «eier» rommet, kan vi da si at de tilrettelegger for aktiv, 
meningsfull og reell medvirkning? Vi har det siste året fått teste ut 
yttergrensene for fasilitering av medvirkning med barn og unge, og 
i det siste har det opplevdes som vi gjør dette på tross av erfaringen 
med digital medvirkningstrøtthet. Vi ser også at det digitale rommet 
både tydeliggjør og skjuler makt(ubalansen) mellom voksne og unge, og 
slik har gjort at vi forstår de generelle utfordringene ved medvirkning 
i planlegging bedre enn vi gjorde før samfunnet ble snudd på hodet 
våren 2020. 

Fra medvirker og medforsker 
til ung sosial entreprenør 


Aina Landsverk Hagen og Sara Berge Lorenzen 
Arbeidsforskningsinstituttet (AFI), OsloMet — storbyuniversitetet 


- Jeg har lyst til å starte en trafikkskole, sier Fahim. Det er første dagen av en ni 
ukers lang workshop-serie med AFI og Tøyen Unlimited og vi har akkurat spurt 
de 20 påmeldte ungdommene om de allerede har noen ideer de vil jobbe med. 
Fahim er den eneste som rekker opp hånda. Han reiser seg opp og forteller de 
andre at han vil gjøre det enklere og billigere for ungdom på Bjørndal å lære seg 
å kjøre bil. Ideen om å starte en trafikkskole var grunnen til at han meldte seg 
på kurset. De andre ungdommene sier de har meldt seg på enten fordi kurset 
hørtes gøy ut, fordi de ville påvirke og lære om sosialt entreprenørskap eller 


fordi de kjente bydelsvertene som rekrutterte. 


Hvordan får man ungdom til å engasjere seg i medvirkning på planer, 
reguleringer eller utbygging som det tar årevis å få ferdigstilt? Hva gjør 
man med de ideene som ikke «passer inn» i det aktuelle medvirknings- 
arbeidet eller hos den aktøren som har ansvar for å gjennomføre med- 
virkning? Basert på datamateriale fra et samarbeid med ulike ideelle 
organisasjoner og kommunale bydelsadministrasjoner i Oslo kommune, 
har vi testet ut hvordan vi kan støtte unge til å selvstendig videreutvikle 
ideer de får gjennom voksen-initierte medvirkningsprosesser, med mål 


Sitering: Hagen, A. L. & Lorenzen, S. B. (2021). Fra medvirker og medforsker til ung sosial entreprenør. 
I A. L. Hagen & B. Andersen (Red.), Ung medvirkning: Kreativitet og konflikt i planlegging (Kap. 7, 
s. 147-171). Cappelen Damm Akademisk. https://doi.org/10.23865/noasp.150.ch7 

Lisens: CC BY-NC-ND 4.0 

om å etablere sosiale virksomheter i eget nabolag. Vi ser at ved å gi hand- 
lekraft direkte til ungdommene gjennom mulighetene sosialt entre- 
prenørskap byr på, også gjør at de blir inkludert videre i bydelens mer 
langvarige prosesser med å utvikle tilbud til lokal ungdom. Erfaringene 
fra dette utradisjonelle samarbeidet har også tydeliggjort behovet for oss 
forskere å tenke annerledes rundt relasjonen mellom medvirkning i kom- 
munale prosesser, medforsking og sosialt entreprenørskap med fokus 
på nabolagsutvikling. Idéskapingen til den unge lokalbefolkningen kan 
potensielt gi økt sosial bærekraft sett som sosial rettferdighet, inklude- 
ring i demokratiske prosesser og styrking av folks rett til byen (Andersen 
& Skrede, 2017), samt likeverdig fordeling av velferdssamfunnets ressur- 
ser (Haukelien et al., 2011). I dette kapittelet vil vi derfor også presentere 
skissen til en modell for innovasjonsdrevet medvirkning og nabolags- 
orientert idéutvikling, som tar ungdom som kunnskaps- og initiativrike 
medborgere på alvor. Den bygger videre på medvirkningspyramiden som 
ble introdusert i kapittel 1. 

Vi har jobbet med å utforske rommet for ung idéutvikling i flere kom- 
muner og bydelene Grunerløkka, Vestre Aker, Østensjø, St. Hanshaugen 
og Alna i Oslo kommune, gjennom prosjektet Et sted å være ung: 
Metoder og rammeverk for innovativ medvirkning ved utvikling og eta- 
blering av ungdomssteder (UngHus). Men det var erfaringene vi gjorde 
gjennom samarbeidet med sosial entreprenørskaps-organisasjonen 
Tøyen Unlimited, som styrket en antagelse vi har hatt gjennom vårt 
arbeid med medvirkning og medforsking. Vi designet og gjennomførte 
ideprosesser med ungdom og unge voksne i Bjørndal i bydel Søndre 
Nordstrand gjennom høsten 2020 og vinteren 2021. Antagelsen vår var 
at medvirkning ofte blir gjort punktvis, og det er vanskelig å bygge et 
engasjement som kan vare over tid dersom det kun handler om å svare 
ut en bestilling fra voksne beslutningstakere. Når ungdom «eier» data- 
ene og kunnskapen selv, fordi de har vært med å produsere dem eller 
bygger på erfaringsbasert kunnskap fra egen oppvekst i et nabolag, er 
det kortere vei til at de ser løsninger som de selv kan ta initiativ til — 
gjennom for eksempel å starte opp sosiale bedrifter eller finne ut hvilke 
typer jobber eller utdanning de ønsker å satse på. Tøyen Unlimited har 
nettopp dette som utgangspunkt for sitt arbeid; å støtte lokale sosiale 

entreprenører som kommer med en visjon om å styrke eget nabolag, 
heller enn å starte foretak der overskuddet går tilbake til entrepre- 
nøren. Vi argumenterer til slutt i kapittelet for at denne modellen/ 
samarbeidsformen kan bidra til å redusere unges medvirkningstrøtt- 
het, slik Matthews mfl. argumenterer: 


Hvis unge ikke får selvtillit på at deres meninger blir behandlet med respekt og 
seriøsitet, vil de fort bli motløse og avvise medvirkningsprosessen som ineffek- 
tiv, med alle de implikasjonene det har for deres tillit til demokratiske prosesser 


etterhvert som de blir voksne. (1998, s. 24, egen oversettelse) 


Dette kapittelet har som overordnet mål å skissere opp et framtidig 
forsknings- og utviklingsfelt, som en sammensmelting av perspektiver 
og metodikk fra samfunnsvitenskapelig medforsking som på engelsk 
kalles citizen social science og sosialt entreprenørskap med nabolags- 
fokus, koblet på rettighetsperspektivet som ligger til grunn for med- 
virkning og medborgerskap som politisk ambisjon (Lundy et al., 
2011). Medforsking, eller citizen social science, kan defineres bredt som 
«befolkningens frivillige deltagelse i den vitenskapelige prosessen» 
(Hecker et al., 2018), mens sosialt entreprenørskap handler om å starte 
opp sosiale foretak der målet er å bidra til å løse sosiale utfordringer 
(UN, 2020, s. 1-2). 

Det er behov for teori- og konseptutvikling både innenfor sosialt 
entreprenørskap (UN, 2020) og citizen social science-feltet (Hecker et al., 
2018), og vi vil her skissere noen retninger en slik utvikling kan ta. Det 
blir stadig større bevissthet rundt behovet for å gå sammen om og å jobbe 
transdisiplinært på tvers av akademia og praksisfelt (Fokdal et al., 2021) 
for å løse komplekse samfunnsproblemer (Andersen et al., 2021; Sis.net, 
2017), som for eksempel unges arbeidsledighet, klimautfordringer, urba- 
nisering, fattigdom og diskriminering. Vi vil gjennom beskrivelser av 
flere idéprosesser på Bjørndal, brette ut hvordan en slik sammenfiltring 
av medforsker, medvirker og sosial entreprenør-rollen kan gi det vi kal- 
ler tykk medvirkning (se kapittel 2) og være et svar på hvordan ungdom 
selv kan utforske og utøve innflytelse og medborgerskap i møte med 
komplekse utfordringer i eget nærmiljø. Under vil vi beskrive prosessen 
som utledet til denne metodiske nytenkingen, identifisere de viktigste 

driverne og barrierene for et slikt utviklingsarbeid og til slutt diskutere 
hvordan konseptet kan brukes og overfores til andre settinger der idéar- 
beid med unge er etterspurt, ogsa utover malrettet medvirkning i voksen- 
styrte prosesser. 


Bydelsverter og ungdomsforum på Bjørndal 


I Norge er det lovpålagt gjennom plan- og bygningsloven (2008) at 
planleggere skal høre på barn og unge i saker som gjelder dem. Rikspo- 
litiske retningslinjer for barn og planlegging (1995) utdyper dette, mens 
FNs barnekonvensjon (Barnekonvensjonen, 1989) går enda et skritt len- 
ger i å understreke at barn og unges innspill skal tillegges behørig vekt. 
Det er siden 2019 lovpålagt at alle kommuner og fylker skal ha ung- 
domsråd som skal rådføres og kunne komme med innspill i utviklings- 
planer på vegne av ungdom, og de fleste skoler har elevråd, som i noen 
grad konsulteres dersom skolen eller skoleområdet skal utbygges. Hver 
kommune eller bydel har også en såkalt Barnas representant, som har 
ansvar for å bringe inn barn og unges perspektiv i plansaker, uten poli- 
tisk prosess. Disse formelle strukturene har sin funksjon, men kan i 
mange tilfeller skjule at flertallet av barn og unge ikke medvirker på 
systematiske måter inn i eget lokalsamfunn. Mye medvirkning som 
inkluderer barn og unge foregår punktvis og er lite koordinert, slik at 
læringen og kunnskapsutvekslingen mellom barn og voksne blir spora- 
disk og mangelfull. Det er også overraskende lite rom for kreativ utfor- 
sking og selvstendig idéutvikling, ut over selve medvirkningsoppdraget 
unge blir introdusert for. 

De vanligste medvirkningsmetodene, som Barnetråkk og Ungdoms- 
konferanse (se Hagen et al., 20 16a for en gjennomgang), er designet for 
å tappe barn og unge for deres ønsker og behov, og fungerer ofte som en 
måte for arkitekter og planleggere å finne ut om det de har tenkt, teg- 
net og planlagt samsvarer med det barn og unge er opptatt av. Slik blir 
vokseninitiert medvirkning i praksis tilrettelagt for at barn og unge 
skal bekrefte hvorvidt det som allerede er tenkt (av voksne) også tar 
hensyn til denne gruppen, heller enn at barn og unge er delaktige i selve 
idéutviklingen av lokalsamfunnet de lever i. Når ungdommer får et 

konkret oppdrag å medvirke gjennom, er det alltid et stort overskudd 
av ideer som ikke passer inn i den aktuelle planprosessen. Disse blir 
sjelden kanalisert videre til andre aktører, eller gjort noe med av de som 
har invitert ungdommene inn i medvirkning. Dette idésløseriet kjen- 
ner vi igjen fra andre bransjer, der det ikke jobbes kvalitativt godt og 
systematisk med å videreutvikle enkeltideer (Hagen & Tolstad, 2019). 
Vi ønsket derfor å utforske hvordan våre metoder og innsikter rundt 
kollektivt kreativt idéarbeid og medforsking kunne integreres i prak- 
siser rundt å trene opp ungdom som sosiale entreprenører og bygge et 
støtteapparat rundt dem og ideene deres. Vi lurte på: Hva skal til for 
at barn og unges erfaringer og kunnskap blir omgjort til ideer, som 
igjen blir tatt på alvor av voksne, være seg lærere, bydelsansatte eller 
kommunale planleggere, slik at det potensielt kommer både de unge og 
nærmiljøet til gode? 

Workshop-serien med lokal ungdom på Bjørndal ble gjennomført 
som en del av piloten «På like vilkår — et levekårsprosjekt i Bydel Søndre 
Nordstrand», et samarbeid mellom Redd Barna, bydelen og Ungdom & 
Fritid — landsforeningen for fritidsklubber og ungdomshus, inspirert av 
et pågående Redd Barna-prosjekt i Sverige (On Equal Terms). Målet med 
prosjektet var å etablere et aktivt ungdomsforum på Bjørndal der ung- 
dom i alderen 13-19 år skulle kunne engasjere seg i nærmiljøet på egne 
premisser, samt bygge kompetanse som kan brukes i arbeidslivet eller 
til å starte opp egne bedrifter. Ungdomsforumet ble ledet av fem unge 
voksne (20-30 år) med tilknytning til Bjørndal, kalt bydelsverter. Bydels- 
vertene hadde en sentral rolle i gjennomføringen av prosjektet — de fikk 
grunnleggende opplæring i rettighetsperspektiver, rekrutterte og holdt 
kontakt med ungdommene som deltok. De hadde også en sentral rolle i 
fasiliteringen av workshopene, og var de som var tettest på ungdomme- 
nes idéutvikling. 

Det ble totalt gjennomført ni workshoper å to timer. Fire av disse ble 
ledet av en forsker fra Arbeidsforskningsinstituttet (AFI) og hadde fokus 
på medforsking og medvirkning i nabolaget (i en modul kalt UngForsk), 
med metodikk som var basert på erfaringer fra innovasjonsprosjektet Et 
sted å være ung (UngHus). Fem workshoper ble ledet av Tøyen Unlimited 
der idéutvikling og sosialt entreprenørskap stod i sentrum, i en modul 

vi kalte Ungldé. På grunn av restriksjonene knyttet til covid-19 høsten 
2020 ble de seks siste verkstedene gjennomført digitalt. Workshop-serien 
ble avsluttet med en digital idéfest der ungdommene presenterte ideene 
sine for politikere, bydelsansatte, lokale innbyggere og representanter fra 
Redd Barna. 

I den første delen av workshop-serien, som bygget på våre erfarin- 
ger med å gjøre unge til kompetente medforskere på utfordringer og 
behov i eget nabolag, kom ungdommene med innspill til bydelen om at 
de ønsket seg et sted å være. Dette innspillet valgte to grupper å jobbe 
videre med da de senere i worskhop-serien ble introdusert for prin- 
sippene rundt sosialt entreprenørskap som nabolagsutvikling. Begge 
gruppene utviklet hvert sitt konsept for et ungdomshus av ungdom for 
ungdom. En av gruppene ville bruke bydelens lokaler, den andre et tomt 
lokale i nærheten av en matbutikk. De to gruppene ville selv drifte til- 
budet gjennom å ha en ungdomskafe der de ville selge mat og drikke. 
Ideen om karriere- og livsveiledning kom opp sent i workshop-serien, 
og var inspirert av innspill fra ungdommene rundt spesifikke behov 
de hadde. Tidlig i workshop-serien kom det nemlig fram at flere ung- 
dommer ønsket seg en jobb og trengte hjelp med å skrive CV. En av 
ungdommene bygget videre på dette behovet og utviklet ideen om å 
tilby kurs i både karriereveiledning og andre ting ungdom trenger hjelp 
med generelt i livet. 

Etter idéfesten gjennomførte vi en evalueringssamtale med bydelsver- 
tene, der en viktig tilbakemelding var at de synes det var fint å jobbe 
med oppgaver sammen i grupper. De opplevde at de yngre ungdom- 
mene følte seg trygge i gruppene og at det var gøy å jobbe sammen om 
noe. De syntes også det var spennende å lære nye metoder, og de likte 
spesielt godt å registrere hvordan ungdom bruker nærområdet på kart. 
De påpekte at det var en fin måte å bli kjent på, samtidig som de fikk 
en oversikt over hvor man kan gjøre ting annerledes. Da de kartla nær- 
området ble det tydelig at ungdommene på Bjørndal mangler et sted å 
være, en utfordring som ble tatt med inn i idéprosessen. Under vil vi pre- 
sentere disse verktøyene for kollektiv idéutvikling, kart som stedsbasert 
idéverktøy og assosiasjonskort som verktøy for undring, før vi setter disse 
inn i en større sammenheng og tydeliggjør koblingen mellom kollektiv 

kreativitet, sosialt entreprenorskap og det vi kaller tykk medvirkning 
(les mer i kapittel 2). 


Kart som stedsbasert idéverktøy 


I 2016 gjennomførte vi prosjektet Ungdomstråkk (Hagen et al., 2016a, 
2016b) som et oppdrag for Kommunal- og moderniseringsdepartemen- 
tet, og her var en av oppgavene våre å utvikle nye og bedre metoder 
for ungdomsmedvirkning gjennom aktiv eksperimentering i samar- 
beid med ungdommer og kommunalt ansatte fra Bydel Gamle Oslo. 
Gjennom arbeidet med sosiokulturell stedsanalyse på Tøyen (se kapit- 
tel 12), hadde vi erfart at tradisjonell medvirkning ofte baserer seg på 
å samle inn innspill fra adskilte aldersgrupper, slik Barnetråkk er et 
eksempel på. Basert på det omfattende etnografiske feltarbeidet som 
ble gjennomført i området, der oppdraget var å finne og løfte fram 
de såkalte «stille stemmene», hadde vi oppdaget det enorme potensi- 
alet for, men også mangelen på, gode nettverksarenaer der unge fikk 
knytte bånd på tvers av alders- og interessegrupper. Vi inviterte derfor 
til en stor workshop-sesjon vi kalte UngSpleis, der lokal ungdom fra 
10-19 år var engasjert som idéeksperter, mens unge voksne fra 19-25 
år gikk inn som rollemodeller, voksne naboer som lokale ildsjeler, og 
kommunalt ansatte og forskere fikk rollen som hjelpere (Hagen et al., 
20 16b). 

Dette var første gang vi jobbet med fysiske kart trykket opp på cappa- 
plater, i et samarbeid med Rodeo arkitekter og arkitekt Barbara E. Ascher. 
Her delte vi de 70 deltagerne inn i grupper, som fikk utdelt kart over nær- 
området rundt det som skulle bli Aktivitetshuset K1 på Tøyen, pinsflagg 
og fargekoder for å kartlegge dagens bruk av området, i tillegg til nåler 
det var festet på klistremerker i oransje og gult. Her skulle ungdommene 
skrive inn ideer til hvordan både uteområdet og selve huset, representert 
ved en papp-firkant med trykk av fasaden, kunne bli slik at de selv og 
andre i deres aldersgruppe ville bruke det. Arbeidet resulterte i ti store 
kart som gikk inn som grunnlag i bydelens prosess med å utvikle områ- 
det, som i dag har fått en ny, stor lekeplass, sittebenker og ungdomsklubb, 
i tillegg til møtelokaler for voksne. 


153 


KAPITTEL 7 


Figur 7.1. Fra UngSpleis-workshop på Tøyen i 2016. Foto: ©Karoline Hjorth. 


Selv om UngSpleis som konsept kanskje forst og fremst handler om rela- 
sjonsbygging og kobling av aktorer/ressurser, med mal om 4 nettopp 
muliggjøre komplekse relasjoner og tykke medvirkningsband i nær- 
miljøet, har det også et element av å utvikle og realisere ideer — og at 
ungdommene gjør dette selv med støtte fra unge voksne ressurspersoner 
i lokalmiljøet. På Bjørndal har bydelsvertene hatt en sentral rolle både i 
rekrutteringen og fasiliteringen av gruppearbeid med lokale ungdommer, 
samt i oppfølgingen og videreutviklingen av ideene til ungdommene som 
deltok etter at prosjektet var ferdig. Her testet vi ut kart som stedsbasert 
idéverktøy, som en del av en større idéutviklingsprosess. 


Vi er i lokalene til Bjørndal frivillighetssentral og det er første workshop med 
AFI og Tøyen Unlimited. Ungdommene har splottet og intervjuet hverandre 
om stedene de har i hjertet sitt. Nå har hver gruppe fått utdelt store cappa- 
plater med kart over Bjørndal. Med flaggpins i fem forskjellige farger skal 
ungdommene bruke kartet til å kartlegge hvordan de og andre ungdom bruker 
lokalområdet sitt. De fem fargene har hver sin betydning: (1) grønt flagg: her 
driver vi/ungdom med idrett/aktiviteter, (2) gult flagg: her henger vi/ungdom, 
(3) oransje flagg: her får ungdom bestemme, (4) rosa flagg: her burde det 


vært noe for ungdom og (5) lilla flagg: steder vi/ungdom prøver å unngå. 

Ungdommene ser pa kartet. «Her bor jeg», horer jeg fra et av bordene. De 
orienterer seg og diskuterer for de begynner 4 plassere flaggpinsene. Etter ti 
minutter er kartene fulle av pins i forskjellige farger. I gruppene diskuterer de 
særlig ett sted, en Coop-butikk i nærheten. Her har alle gruppene plassert et 
lilla flagg — det er et sted ungdom prøver å unngå. «Det er guttenes sted», sier 
en av jentene. Flere av jentene nikker og forteller at det er en guttegjeng som 
alltid henger utenfor denne butikken. Jentene sier de synes det er skummelt å 
gå forbi alene og på kvelden. Guttene hører nysgjerrig på. Etter hvert kommer 
det fram at noen av dem også synes det er ubehagelig å gå forbi butikken. 
Videre har flere av gruppene plassert et rosa flagg litt bortenfor Coop: Her 
bør det være noe for ungdom. Det viser seg at det er et tomt lokale som flere 


synes bør bli et ungdomshus. 


I evalueringen med bydelsvertene ble denne kartleggingsøvelsen trukket 
fram som noe av det beste i workshop-serien. De syntes det var en viktig 
øvelse for å begynne diskusjonen rundt hvor de trives i dag og hvorfor, 
samt hva de kan gjøre noe med. De syntes også det var fint at ungdom- 
mene kunne se at flere hadde de samme følelsene de selv har for de ulike 
stedene i området. 


Så elsker jeg kartøvelsen hvor ungdommen kunne kartlegge hvor de hadde 
det bra — samtidig fikk man også inntrykk av hva man kunne gjøre annerledes 
også — sånn, selv om det ikke er noe stort problem så fikk man inntrykk — for 
eksempel at de fleste jentene kanskje føler at det er ukomfortabelt å gå forbi 
Coop. Veldig fint at man kan anerkjenne at det er flere som kanskje føler på det 
og at man ikke er alene om det. 


— Bydelsvert, Bjørndal 


Videre syntes de øvelsen var bra fordi den ikke krevde noen forkunnska- 
per — de syntes det var en morsom og enkel metode for å få ut all kunn- 
skapen de sitter inne med: 


Én ting er at det er et stort kart, du bruker ulike farger, også er det liksom - du 
trenger ikke være noe klok eller intelligent for å skjønne det - det er liksom 
stedet de hører til. Det er lett for dem å kunne si noe om det, også — så ser man 
på en måte at det er det samme mønsteret i alle gruppene også — tenker jeg. 


— Bydelsvert, Bjørndal 

Kartene ble brukt videre i neste workshop da de begynte å jobbe med 
ideer. Da fikk de ark med lyspærer på som de kunne klippe ut, skrive 
ideene sine på og feste på kartet med en nål. Noen av disse ideene ble tatt 
med videre inn i workshopene ledet av Tøyen Unlimited. 


Figur 7.2. Ungdommene jobbet i fire grupper, der de skrev ned ideer på lyspærer og festet dem 
på spesifikke steder i nærmiljøet. Foto: Olkram Hammani. 


Bydelsvertene lagde så en egen spørreundersøkelse sammen med ung- 
dommene og spredte den gjennom Instagram. Det var totalt 67 ungdom- 
mer som svarte. Svarene de fikk ble tatt med videre inn i kartleggingen og 
idéarbeidet, som et ferskt kunnskapsgrunnlag de selv hadde utarbeidet 
om egen aldersgruppe i nærmiljøet (se kapittel 6 om ungdomsinitierte 


surveys). 


Assosiasjonskort som verktøy for undring 


I tidligere forskning på kollektiv kreativitet har vi sett betydningen av 
undring som et utgangspunkt for gode idéprosesser. Undring handler om 
å bygge oppunder ens forestillingsevne, empati og interesse for noe uten- 
for en selv (Carlsen et al., 20 Da). Samtidig er undring personlig og noe 
som er svært vanskelig å institusjonalisere, kontrollere eller bruke som et 
endepunkt for diskusjon. Undring er en sanselig tilstand og kan oppøves 
gjennom å bli oppmerksom på kroppslige fornemmelser, som magefølelse 

eller en sitring i ryggraden (Carlsen et al., 20 12a). Det er en kvalitet som 
gar igjen i fortellinger om skapende oyeblikk og aha-opplevelser i kva- 
litativ forskning (Carlsen & Dutton 2011; Dewey, 1910; Hagen, 2011) og 
kan også oppøves gjennom å jobbe med visuelle assosiasjoner. Gjennom 
forskningsarbeidet på kollektiv kreativitet i ulike bransjer, bygget vi en 
bildebase med foto som var valgt ut med et mål om å åpne opp for en 
rekke assosiasjoner. Slik fungerer de som dialogobjekter og utgangspunkt 
for samtale om et valgt tema (Carlsen et al., 2014). Bildene er trykket opp 
i farger på A5-format 250 gram silkepapir. Vi kaller disse assosiasjonskort 
og har ofte med oss en bunke på 50-100 slike kort når vi jobber fysisk 
med ideer sammen med ungdom. 

En dag i desember 2019 samlet vi omtrent 20 ungdommer fra 9. og 
10. trinn på Frydenberg skole i bydel Griinerlokka i Oslo, vi kom med 
fargede plakatark, assosisasjonskort, sakser, lim, tusjer, teip, post-it- 
lapper og en oppgave for dagen: Hvilke ideer har de nå? Nina Vestby, 
kunstneren i forskertemaet, var med, sammen med teamlederen ved 
Sinsen kulturhus. Elevene hadde tidligere vært på befaring på ungdom- 
sklubbene X-Ray på Grunerløkka og FUBIAK på Furuset i bydel Alna, 
hvor de hadde intervjuet andre ungdom og oppsummert erfaringene sine 
i ideer til eget hus. De var bestemt på å ha med seg utseendet til FUBIAK 
og aktivitetene til X-Ray. Nå jobbet de videre med ideer basert på det de 
hadde funnet ut så langt. 


Vi satte opp to gruppebord midt i klasserommet, startet med pizza og Nina 
introduserte dagens opplegg med å snakke om kreativitet og gjøre et par 
teatersport-øvelser med elevene. Hun forklarte hva teatersport var og spurte om 
noen av elevene ville være med. En av jentene spratt opp og meldte seg sporen- 
streks. De sto foran resten av elevene og bygget på hverandres utsagn. Det var 
gøy å se eleven mestre situasjonen. Nina fulgte opp med en øvelse der hun, team- 
lederen og en annen elev snakket samtidig, som et «trehodet troll». Det fungerte 
også godt, elevene stilte spørsmål og alle var fokusert og virket interessert. Vi la 
deretter ut assosiasjonskort på bordet, og ba dem velge et kort som represente- 
rer hvordan de vil føle seg på Sinsen kulturhus - ungdommene tok oppgaven pa 
alvor, og det ble en veldig fin runde hvor alle fikk sagt hva de tenkte, hva bildet 


representerte for dem. Vi hang kortene opp på veggen, og ba dem så skrive seg 

opp pa fire ulike oppgaver de skulle jobbe med resten av samlingen. Disse var 
basert pa innspill som kom fram under befaringen pa FUBIAK: stemning, 


rekruttering, åpningsfest og hvordan ungdom kan være med og bestemme. 


Figur 7.3. To av assosiasjonskortene valgt ut av elevene, på spørsmålet om hvordan de vil føle 
seg på Sinsen Kulturhus. Stikkordene de skrev opp er: «Føle meg som en del av fellesskap, føle 
meg velkommen, like mye verdt» og «Åpen, kunstnerisk, kreativ». 


Dette var første gang vi brukte assosiasjonskortene som mer enn dialog- 
objekter vi kunne snakke rundt. Etter at de hadde valgt seg kort som 
beskrev stemningen de ville at det nyoppussede kulturhuset skulle ha 
(figur 7.3), la vi opp til at ungdommene kunne bruke kortene som utgangs- 
punkt for å jobbe visuelt og kreativt ved å introdusere store, fargede 
kartongark, sakser, fargede tusjer, glitterteip og limstifter som verktøy. 
Ungdommene jobbet fokusert og virket oppslukt av oppgaven, og opp- 
summerte arbeidet sitt ved å ta oss alle gjennom tankene rundt plansjene 
de hadde laget og prosessen med å lage dem. 


Figur 7.4. To av plansjene der elevene på Frydenberg skole har framstilt visuelt og kreativt 
henholdsvis hva de vil fylle Sinsen Kulturhus med og hvordan få venner til å komme dit. 
Foto: ©Karoline Hjorth. 

Det var tydelig at elevene skjønte oppgaven, og vi merket stor forskjell på 
elevenes initiativ til å si noe i plenum denne dagen, når de presenterte sitt 
kort eller sin plansje, kontra tidligere dager. Fra vår egen logg: 


Veldig fin dag. Vi rakk ikke debrief, men Simon var veldig fornøyd med bruken 
av assosiasjonskortene og hvordan det fikk ungdommene til å jobbe godt og 


fokusert. 


Året etter, på Bjørndal har vi også med oss en bunke assosiasjonskort. 
Det er andre workshop i rekken denne høsten og vi skal jobbe med 
ideer. Sammen med bydelsvertene har ungdommene laget spørre- 
undersøkelse, kartlagt hvordan de selv bruker området og skrevet ideer 
på små lyspærer som de har festet på et stort kart. Vi skal nå, sammen 
med Tøyen Unlimited, utvikle ideer til et ungdomstilbud. I motsetning 
til på Frydenberg skole, har ikke de voksne definert hva og hvor ung- 
domstilbudet skal være. Ungdommene på Bjørndal bruker kartet med 
de små lyspærene de har foran seg til å finne et sted der de synes det 
bør være noe for ungdom. Hver gruppe får en bunke assosiasjonskort 
som de legger utover bordet. Vi ber dem velge et bilde som sier noe om 
den følelsen de får når de er på et godt sted. For at ungdommene ikke 
skulle begrense seg til at et godt sted måtte være inne, foreslår bydels- 
vertene at de velger ett bilde for innesteder og ett for steder utendørs. 
Etter at de 20 ungdommene har valgt seg to bilder og fortalt de andre 
i gruppen sin hva de har tenkt, går vi videre til neste oppgave. På åtte 
minutter skal de komme opp med åtte ideer hver som gjør at de får den 
gode følelsen de akkurat har beskrevet - metoden Crazy 8 er et verktøy 
for å gjennomføre design-sprinter, hentet fra tjenestedesign (Ferreira & 
Canedo, 2020). Når alarmen ringer og tiden er ute, går ungdommene i 
grupper og jobber videre med ideene sine sammen. De klipper i asso- 
siasjonskortene og lager en plakat som beskriver ideen. Ungdommenes 
assosiasjoner som ble trigget av kortene fungerte som en rød tråd gjen- 
nom hele idé-workshopen. 

7 Oo INTEESER. 

Figur 7.5. En av plakatene som ungdommene på Bjørndal laget basert på assosiasjonskort og 
informasjon de fikk gjennom en egendesignet spørreundersøkelse. Foto: Olkram Hammani. 


Kreativitet er en fundamental kapasitet ved mennesket, som gjør oss i 
stand til «å skape det nye, nye former for relasjoner og nye former for 
hverdagsliv» (Carrithers, 1992, s. 70, egen oversettelse). Når vi jobber kre- 
ativt sammen med ungdommene bruker vi begrepsparet grønn og rød 
sone, for å beskrive de to grunnleggende kognitive prosessene som er 
vesentlige for kreativ tenking: divergerende og konvergerende tenking 
(Guilford, 1967; Thompson, 2003, s. 99). Divergerende tenking handler 
om evnen til å koble seg av måtene du vanligvis tenker eller uttrykker deg 
på, for å generere nye ideer og løsninger (Benedek et al., 2014; Flaherty, 
2005; Heilman, 2016; Japardi et al., 2018) og for å utsette bruken av vår 
godt opptrente dømmekraft. Konvergerende tenking beskriver hvordan 
vi tar i bruk ulike kognitive prosesser for å finne en felles løsning på et 
gitt problem (Japardi et al., 2018). Mange blir helt synlig ukomfortable 
av å være lenge i grønn sone, og vi har gjennom tidligere forskning sett 
hvor viktig det er at ledere og voksne autoriteter i rommet også viser 
at de mestrer og tør å holde seg i grønn sone (Hagen & Tolstad 2019; 
Thompson, 2003). 

Assosiasjonskortene hjelper ungdommene til 4 vere lenger i den 
gronne sonen, hvor de kan holde pa apenheten og undringen rundt 
egne og andres opplevelser, folelser, drommer og behov. Vi ser ogsa at 
verktøyet far fram mangfoldet av perspektiver og bakgrunner blant 
ungdommene. Gjennom forskning på idéarbeid i andre settinger og 
bransjer (Bygdås et al., 2019; Hagen, 2014; Skjælaaen et al., 2019) vet vi at 
det er avgjørende å finne fram til folks indre motivasjon (Amabile, 1983). 
Gjennom kartøvelser, surveydesign-utvikling og assosiasjonskort som 
verktøy for undring, kan vi se at ungdommene ikke bare utvikler en 
sterkere relasjon til egne erfaringer, opplevelser og behov, men også 
til hverandre som kreativt kollektiv. Det er en forutsetning for å få til 
meningsfulle medvirkningsinteraksjoner, men også for å kunne støtte 
hver enkelt ungdom videre i arbeidet med å utvikle ideer til sosiale fore- 
tak knyttet til nabolagsutfordringer. 


Sosialt entreprenørskap og tykk medvirkning 
«Jeg visste ikke at jeg hadde ideer. Jeg har aldri jobbet med ideer før.» 


— Amina, 17 år 


I møte med ungdom i Oslo, der vi hovedsakelig har jobbet med skoler 
på østkanten, har vi ofte opplevd at de, som Amina, blir overrasket over 
sitt eget potensiale for å utvikle ideer. Etter å ha jobbet med å oversette, 
utvikle og tilpasse metoder fra forskning og datainnsamling i flere pro- 
sjekter det siste tiåret, ble det også tydelig for oss at vi manglet kunnskap 
om spesielt én komponent: Hvordan får vi støttet ungdom i å videreutvikle 
ideene som springer fram i medvirknings- og medforskingsprosesser, 
slik at de ikke bare melder inn disse som innspill i en voksen-initiert 
byggeprosess, men kan ta tak i (aspekter ved) ideene og sette i gang 
med egne initiativ? For hvorfor vente på de voksne, når prosessene som 
regel tar flere år og skaper medvirkningstrøtthet (Matthews et al., 1998) 
eller noen ganger også resignasjon eller regelrett sinne? Gjennom pilot- 
samarbeidet på Bjørndal sammen med Tøyen Unlimited, lærte vi raskt 
hvordan medvirkning, medforsking og sosialt entreprenørskap går over 

i hverandre og hvor de skiller lag. Disse erfaringene ble utgangspunkt for 
en videreutvikling av modellen for tykk medvirkning (se figur 7.6 under 
og beskrivelse i kapittel 2). Modellen illustrerer et felles løp rundt å eta- 
blere stedsbasert innsikt, kunnskap og ideer basert på nabolagsutfordrin- 
ger og -muligheter som grunnkomponenter, før vi skisserer opp veien til 
å bli unge endringsagenter gjennom etablering av sosiale virksomheter 


med en klar sosial misjon. 


BLI 
UAVHENGIGE 
& MENTORER 


ETABLERE FORETAK 


TESTE OG UTVIKLE IDEEN 


SPARRE MED STØTTESPILLERE 


PITCHE FOR STAKEHOLDERE 


IDENTIFISERE PRIORITERTE IDEER 


KUNNSKAPING SELVBEVISSTHET STEDSBEVISSTHET IDESKAPING 


Figur 7.6. Modell for tykk medvirkning gjennom sosialt entreprenørskap. 


Modellen viser hvordan man gjennom det samme «grunnprogrammet» 
kan utvikle barn og unge til å både fungere som medvirkere og sosiale 
entreprenører, men den indikerer også at det på et tidspunkt er ulike 
strukturer og ressurser som virker inn for å få fullført de ulike løpene. 
Samme ungdom kan samtidig være både medvirker i kommunale pro- 
sesser ved å representere sin egen alders- eller interessegruppe, og sosial 
entreprenør gjennom å utvikle sin egen idé. Unge kan også over tid veksle 
fra den ene rollen til den andre. Først identifiserer ungdommene den 
ideen de vil jobbe videre med, før de inviterer inn ulike stakeholdere, 
til for eksempel idefest, for å pitche ideen sin. Deretter tester og videre- 
utvikler de sin konseptuelle idé, ved hjelp av en-til-en-støttespilling og 

eventuelt stipend. Neste trinn er å etablere det sosiale foretaket, men her 
ser vi også at endel bruker erfaringene og innsiktene de har opparbeidet 
seg til å ta valg rundt utdanningsløp eller skaffe seg jobb. På øverste trinn 
kan ungdommene potensielt bli finansielt uavhengige, men vel så viktig 
har de blitt mentorer og rollemodeller for andre i og utenfor eget nabolag. 
Mens modellen for medvirkning har både barn og unge som målgruppe, 
har sosialt entreprenørskap gjerne en nedre aldersgrense på 12-13 år (den 
yngste sosiale entreprenøren som har fått støtte av Tøyen Unlimited 
er 13 år). Støttespilleren beskrives av Tøyen Unlimited som en likestilt 
og fleksibel sparringpartner som gir støtte etter behov og ungdomme- 
nes eget motivasjonsnivå, og som møter dem der de er i prosessen sin. 
Støttespilleren gir råd, veiledning og tilgang til ulike verktøy for å støtte 
ungdommene videre i utviklingen av en forretningsmodell og et sosialt 
bærekraftig konsept - på den måten og med den framdriften som passer 
dem. Nettopp støttespillingen og stipendet som følger med, er nødven- 
dig for å kunne investere i nødvendig infrastruktur, for eksempel å kjøpe 
et domene, en laptop, kursing eller bistand til markedsføring, avhengig 
av eget kompetansebehov og ideens natur. Dersom man ikke har slike 
strukturer på plass før man går i gang med idéutviklingen med ungdom- 
mene, er det fare for at man styrker de unges opplevelse av avmakt og 
medvirkningstrøtthet (Matthews et al., 1998), eller det vi oftere opplever, 
medvirkningsresignasjon. 

Slik kan man tenke rundt og anvende et felles rammeverk for kunn- 
skapsbasert medvirkning som inkluderer sosial og bærekraftig inno- 
vasjon i en nærmiljøsetting. Modellen kan ikke bare tilføre elementer 
til tradisjonelle og kritiserte medvirkningsmodeller, som Harts med- 
virkningsstige (1992) (se diskusjon i kapittel 1). Vi ser at denne måten å 
jobbe på kan føre til både aktiv og meningsfull medvirkning for barn og 
unge - der ideer blir til realiserte prosjekter, trass i bydelen eller kommu- 
nens trange budsjetter og lave interesse for ideer som ikke «passer inn» 
i akkurat den fasen eller det prosjektet den vokseninitierte medvirknin- 
gen vil adressere. På Bjørndal resulterte arbeidet med å få fram og støtte 
ungdommenes idéarbeid til at et knippe av ungdommene i etterkant ble 
sentralt plassert i den videre utviklingen av et fysisk ungdomstilbud i del- 
bydelen. Her har deres egen idéutvikling satt noen premisser for videre 

involvering også som medvirkere, og illustrerer slik det vi kaller tykk 
medvirkning. Gjennom vinteren 2021 fikk de ungdommene som ønsket 
det støttespilling fra en lokal ung voksen for å videreutvikle sine ideer. 


Støttestrukturer for kreativt idearbeid 


I dette kapittelet argumenterer vi for at idéarbeid er en vesentlig kompo- 
nent av medvirkning, og at unges deltagelse som medborgere også må 
innebære at de blir møtt med en støttestruktur for å sette den valgte ideen 
sin ut i live - uavhengig av hva som er relevante innspill for den som har 
ansvar for å gjennomføre medvirkning. De siste tiårene har forskning 
på kreativitet innenfor organisasjons- og prosessstudier gått fra å sette 
søkelys på den individuelle skaperen, til å se på de sosiale og kulturelle 
dimensjonene ved kreativitet (Hagen & Tolstad, 2019; Sawyer & DeZut- 
ter, 2009), fra hva som skjer i mennesker til hva som foregår mellom men- 
nesker. Kreativitet er slik en sosial prosess, det vi kan kalle skaping, heller 
enn noe som kan lokaliseres i enkeltmenneskers kropper eller hjerne 
(Amabile, 1983, 1988, 1996; Borofsky, 2001; Coldevin et al., 2018). Det er 
nettopp mellomrommene i kreative praksiser som da blir interessante å 
forstå og utforske. Med dette perspektivet på kreativitet blir det også let- 
tere å møte ungdom (og voksne) som har en etablert selvoppfatning om 
at de ikke er kreative, har ideer eller kan uttrykke seg visuelt, grafisk eller 
performativt. Når kreativitet nettopp oppstår i relasjonen mellom men- 
nesker, blir det viktigere å finne ut hvordan gjør vi dette sammen, hvilke 
verktøy trenger vi for å skape og tenke nytt som kollektiv? 

Her blir også innsikter om at ledere bør tilrettelegge for kreativitet, 
heller enn å forsøke å lede kreativt arbeid (Amabile & Khaire, 2008), rele- 
vante. Men hvordan gjør man det? Vi har gjennom årene med aksjons- 
forskning og utforsking av kollektiv kreativitet (Hagen, 2014, 2018; 
Skjælaaen et al., 2018), kommet fram til noen prinsipper vi jobber etter. 
Disse er ikke uttømmende eller hugd i stein, og kan med fordel bygges 
videre på i samarbeid med andre kreative fagfelt (se kapittel 5). 

Den viktigste huskeregelen vi alltid introduserer når vi jobber med 
ideer sammen med ungdom og voksne er betydningen av å være lenge 
nok i det vi tidligere i kapittelet har introdusert som grønn sone, der alle 

er apne for nye tanker, ideer, forslag og pafunn, for man gar over i «rod 
sone», der vi sammen tar beslutninger som lukker prosessene. Begge 
faser er nødvendige for å kunne skape noe nytt sammen, men de fleste av 
oss har gjennom årene blitt svært godt trent i å være i rød sone, så gode er 
vi på dette at vi stopper egne og andres kreative prosesser før de har fått 
mulighet til å utfolde seg. En fin huskeregel her er å alltid svare på andres 
forslag med «ja, også ...» for å bygge videre på tanken, ideen heller enn å 
stoppe den. Her er det oppdagelsen som står i sentrum (Guilford, 1967). 

Vi jobber også bevisst med å inkludere humor, latter, tull og fjas nar 
vi jobber med ideer sammen. Vi vet fra forskning på kreative prosesser 
at den såkalte latter-fordelen man får ved å la positive følelser og tøysing 
sette stemningen i rommet, leder til tilfeldige tanker, økt kreativitet og 
overraskende gode ideer (Avolio et al., 1999; Carlsen et al., 2012b, Cooper 
& Sosik, 2011; Isen et al., 1987). Klarer vi sammen å unngå å latterliggjøre 
andres ideer — eller egne - kommer vi mye lenger i idéprosessene. 

Et tredje grunnprinsipp er å gjøre prosessene håndgripelige, bokstavelig 
talt. Vi har et stort forbruk av fysiske verktøy som tusjer, papir, lim og teip, 
nål og tråd for å minimere den fysiske og mentale avstanden mellom folk 
når vi jobber med ideer sammen. Det er dette vår kollega, kunstner Nina 
Vestby kaller «håndens kraft» (se kapittel 3). Vi forsøker å utsette bruken 
av digitale verktøy eller plattformer, for å være lenger i den fasen der man 
kan prøve seg fram og prototype heller enn å lage presentasjoner med et 
«ferdig» uttrykk. Når vi jobber med hendene våre, sammen, ser vi at spon- 
tane utbrudd, kommentarer og ideer kommer lettere og oftere, også når 
flere i rommet ikke kjenner hverandre eller er trygge på relasjonene. 

Det siste grunnprinsippet vårt ligger tett opptil filosofien i sosialt 
entreprenørskap: Å dele er å bry seg. Utfallet av en idéprosess er et fel- 
les produkt, noe som skjer mellom mennesker, og med et slikt verdisyn 
blir det også naturlig å dele både eierskap og suksesser. Spesielt når man 
jobber med å være i grønn sone og bruker latter og humor til sin fordel, 
merker man fort at det er vanskelig å skille mellom hva som er min og din 
idé. Det er nettopp denne følelsen av flyt (Csikszentmihalyi, 1991, 1996) vi 
er ute etter, og som gjør at kreative prosesser i seg selv gir positive opple- 
velser som sitter godt i kroppen, og som man kan bære med seg inn i nye 
settinger, som medvirkere og sosiale entreprenører. 

Dilemmaer og drivere 


Det er forst nar ungdom selv onsker a delta i kommunal eller regional 
planlegging som aktive medvirkere og idéutviklere at vi kan si at vi har 
oppfylt FNs barnekonvensjon og plan- og bygningslovens demokratiske 
grunnprinsipper. I dette kapittelet har vi forsøkt å meisle ut hvordan 
fokus på kreative prosesser og idéutvikling kan gi slik motivasjon hos 
ungdommene selv, og hva slags støttestrukturer som er nødvendige for å 
holde samfunnsengasjementet oppe over tid. 

Det er flere dilemmaer som dukker opp når vi jobber eksperimentelt 
og transfaglig med ungdom, kreativitet og medvirkning, slik som vi har 
gjort på Bjørndal i Søndre Nordstrand og på Sinsen kulturhus på Grii- 
nerløkka. Et av de mest presserende, er faren for at voksne «tar over» 
ideene som ungdommene har utarbeidet, og også at de ikke innlemmer 
de unge i videre utviklingsarbeid i nærmiljøet. Det var en aktuell pro- 
blemstilling på Bjørndal, der det etter idéfesten var usikkert for oss om 
bydelen selv så nødvendigheten av å inkludere ungdommene i de videre 
medvirkningsprosessene rundt etablering av et nytt ungdomshus, spe- 
sielt med tanke på at de unge ikke har noen organisert tilhørighet ut 
over å ha deltatt i prosjektet. Her gjorde samarbeidspartner Redd Barna 
en forankringsjobb både før og etter perioden med workshoper, der de 
insisterte på nettopp betydningen av å involvere de unge i kraft av å være 
ressurser i nabolaget. Selve idéfesten representerte også en potensiell 
barriere for videre engasjement fra ungdommene, idet de voksne delta- 
gernes respons på ungdommenes ideer handlet mest om hvor «flinke» de 
var til å presentere for voksne, heller enn å gå direkte inn i ideene deres 
og kommentere dem. Det ungdommene selv rapporterer om at de synes 
er vanskelig, er å organisere store grupper der alle får delta og ha like 
mye medbestemmelse, og det å jobbe alene med å drive ideene fram til 
sosiale foretak. 

Vi ser at det er flere svært viktige drivere som støtter oppunder ung- 
dommenes innsats og videre arbeid. De unge voksne bydelsvertene og 
støtten fra disse er blant de vesentligste. Gjennom prosessen så vi hvor 
betydningsfullt det var for de yngre ungdommene å oppleve å ha disse 
eldre rollemodellene med på laget. En annen driver handlet om organise- 
ringen av arbeidet, at de først jobbet som et fellesskap for så å fordele seg 

i grupper ut fra det de synes var mest goy a jobbe med. Vi sa i evaluerin- 
gene at det ogsa var viktig for dem at de ikke trengte 4 komme inn i forste 
workshop med en idé. Slik blir det lav terskel for å delta, og spesielt kart- 
ovelsen ga en ekstra dytt i den retningen, siden den ikke krevde forkunn- 
skaper, men fort fikk fram hvor mye erfaringsbasert kunnskap de sitter pa 
i kraft av å være seg selv. Dette har vi lært er et av prinsippene for hvordan 
Tøyen Unlimited jobber metodisk; man må ikke kunne noe om sosialt 
entreprenørskap eller det å bygge en bedrift på forhånd — det får man til 
sammen i gruppene og med profesjonell støttespilling. Med gode ramme- 
betingelser og støtte til å bygge kompetanse som oppleves relevant, er det 
større sjanse for at ungdommene erfarer medvirkningsglede eller 
-entusiasme, slik som de gjorde på Bjørndal både under og i etterkant 
av idéfesten de holdt sammen med de unge voksne bydelsvertene. Vi ser 
også her at det er behov for mer kunnskap om effekten av slik tykk med- 
virkning (Heiss & Matthes, 2017), og de voksnes rolle og kompetanse- 
behov i slike samarbeid med ungdom og parnerskap med unge voksne 
mentorer (Richards-Schuster & Elliott 2019). 

Nettopp forarbeidet som ble gjort i kommunen, bade på administrativt 
og førstelinje-nivå, samt støtten fra frivillige og ideelle organisasjoner, var 
avgjørende for at de unge kom videre med sine ideer og slik har poten- 
sial til å bli endringsagenter i eget lokalsamfunn. Spesielt peer-to-peer- 
modellen, der unge voksne rollemodeller går inn som partnere, er noe vi 
gjerne utforsker videre. Vi argumenterer i dette kapittelet for at modellen 
og samarbeidsformen vi har belyst over kan bidra til å reduserer unges 
medvirkningstrøtthet, fordi de her har et støttesystem rundt ideene de 
velger å utvikle videre heller enn å være avhengig av at det kommunale 
apparatet kanskje implementerer noen av innspillene deres — i nær eller 
slik det oftest er, fjern framtid. 

Alternative byrom: Unges medvirkning. Elever fra Hersleb vgs. Foto: ©Karoline Hjorth. 

Fotografi som medvirkningsverktøy 


Karoline Hjorth 


Kunstner 


Ethvert prosjekt som omhandler mennesker og som samtidig involve- 
rer et kamera, uavhengig om det dreier seg om forskning, kunst eller 
dagspresse; formes av relasjonen mellom fotografen og den eller de som 
fotograferes. Å ha et kamera dinglende rundt halsen er også en effektiv 
måte å bryte isen på, og åpner for å stille spørsmål og interagere med 
fremmede mennesker på en måte man sjelden får mulighet til, gjerne på 
tvers av alder, klasse, kjønn og status. Dette har naturlig nok også for- 
met både innholdet og utvalget av bildene i dette kapittelet. Bildeserien 
er satt sammen av en serie iscenesatte portretter og observerende doku- 
mentasjonsbilder fotografert av medvirkende ungdommer og underteg- 
nede feltfotograf, som del av forskningsprosjektene Et sted å være ung 
(UngHus), UngPlan og Alternative byrom: Unges medvirkning i perioden 
2016-20. Portrettene er et resultat av tilrettelagte fotoverksteder hvor 
ungdommene intervjuet hverandre om tanker rundt identitet og sted- 
stilhørighet, som videre dannet utgangspunkt for skulpturelle kostymer 
basert på essensen av intervjufunnene. De mer dokumentariske bildene 
er tatt både ute i felt og i klasseromssituasjoner. Felles for de ulike bildene 
er at ungdommene fikk et lynkurs i håndtering av profesjonelt digitalt 
speilreflekskamera, før de selv gikk ut i felt og bestemte sted, form, bak- 
grunn, lyssetting og uttrykk i bildene. I etterkant av fotoseansen var de 


Sitering: Hjorth, K. (2021). Fotografi som medvirkningsverktøy. I A. L. Hagen & B. Andersen (Red.), 
Ung medvirkning: Kreativitet og konflikt i planlegging (Kap. 8, s. 173-195). Cappelen Damm Akademisk. 
https://doi.org/10.23865/noasp.150.ch8 

Lisens: CC BY-NC-ND 4.0 

med og valgte ut bildene de var mest fornøyde med, for de kuraterte sin 
egen utstilling gjennom plassering og sammensetning av bilder som for- 
midlet et bestemt uttrykk. Videre deltok de i montering, promotering og 
presentasjon av arbeidene sine for publikum i sitt nærmiljø, med blant 
annet daværende varaordfører i Oslo, Kamzy Gunaratnam, og byråd for 
oppvekst og kunnskap, Inga Marte Thorkildsen, som inviterte gjester. 

En slik prosess inviterer til en potpurri av refleksjoner rundt fotogra- 
fiet som medvirkningsverktøy. Å fotografere og det å la seg bli fotografert 
er alltid en forhandling om maktrelasjoner og hvilke av disse aktørene 
som innehar definisjonsmakten over et øyeblikk, en blikkveksling, en 
gest, en handling eller en interaksjon. Uavhengig av denne balansen, vil 
ett enkeltstående fotografi eller en sammensatt serie fotografier alltid 
uttrykke en subjektiv dokumentasjon som videre tolkes — frivillig eller 
ufrivillig - og videreformidles i en kontekst. Den eller de som fotografe- 
res har mer eller mindre påvirkning over hvordan de blir fremstilt eller 
velger å fremstille seg selv, og ikke minst hvordan bildet vil bli benyttet 
og hva det vil representere — og slik også i hvilken grad de som er avbildet 
eier definisjonsmakten til det som blir formidlet.' I dette tilfellet er det 
også interessant å undersøke i hvilken grad intensjonen, å benytte foto- 
grafi som metode for å bidra til å øke barn og unges medvirkningsrom i 
deres nærmiljø, gir utslag i handlingsrettede, synlige og merkbare tiltak 
som er identifiserbare for ungdommene selv. 

Å bidra som fotograf inn i forskningsprosjekter byr ofte på et dilemma 
mellom å innfri målsetningen om å dokumentere og observere så nøy- 
tralt som mulig for at resultatet kan benyttes som data, og samtidig 
unngå at bildematerialet reduseres til et bibliotek av «illustrasjoner» eller 
«skrytealbum» som prosjektets ulike involverte aktører kan benytte seg 
av; Facebook-siden til en videregående skole som sliter med søkertall eller 
lave karaktersnitt, årsrapporter som behøver å «sprites opp», forsknings- 
resultater som bevisst eller ubevisst visuelt underbygges, søknader om 
finansiering eller informasjonsbrosjyrer fra kommuner som forsterkes. 


1 Ungdommene som er avbildet har gitt tillatelse til bruk av bildene. 


174 


FOTOGRAFI SOM MEDVIRKNINGSVERKTØY 


Å representere Arbeidsforskningsinstituttet ved Oslomet — storby- 
universitetet som kunstfotograf i en klasseromssituasjon, ute i felt eller 
på en fritidsklubb sammen med lærere, ungdomsarbeidere, bydels- 
representanter, forskere og ungdommer gjennom et 24-70 mm kame- 
raobjektiv, legger til grunn noen andre premisser og utfordringer 
sammenliknet med en forsker. Det er beslektede metoder, men måten 
man erfarer opplevelsen på gjør gjerne at fotografen observerer frag- 
menter av flere samtaler, blikkvekslinger, kroppsspråk og samhand- 
linger som til sammen danner et erfaringsgrunnlag, mens forskeren i 
større grad deltar i og observerer utvalgte samtaler og tilhørende sam- 
spill i sin helhet. Fotografen skildrer på denne måten ulike vinklinger 
av interaksjonene som foregår mellom elev-lerer/ungdomsarbeider, 
elev-bydelsrepresentant, elev-antropolog og kanskje også alle disse vs. 
fotografen. 

Dilemmaene skissert over er til stede i samtlige av fotografiene i dette 
kapitlet, men verdien av definisjonsmakten ungdommene utstyres med 
ved at de selv trykker på avløserknappen, sørger for tillatelse av den 
de fotograferer, velger tid, sted, komposisjon, lyssetting, innhold, vin- 
kling, format, perspektiv, om de som blir fotografert får mulighetene 
til å bestemme om de vil gjenkjennes eller ei, om de vil posere eller ei, 
om de vil konfrontere kamera eller la seg bli fotografert uten å møte 
blikket — bidrar til et fundament som gjør fotografi til et potensielt kraft- 
fullt medvirkningsverktøy. En bevisstgjøring av disse dilemmaene og 
tilhørende mulighetsrom har vært min hovedoppgave i samhandlingen 
med ungdommene i disse prosjektene, med en målsetning om å styrke 
deres følelse av medvirkning og innflytelse på egne liv. Det gjelder både 
i konstruksjonen av et fotografi og makten som ligger i det - og det mer 
elementære som handler om å ta imot og forvalte ansvaret som fotograf, 
mestring av det tekniske og tilliten til å bestemme og skape noe man 
må stå inne for, som i siste ledd vil kunne gi påvirkningsmakt og et reelt 


medvirkningsrom. 

Birthe. Foto: ©Tina Huynh. 


Jeg valgte å vise meg i bildet ved å være rundt det jeg bryr meg om. Ved å velge å stå i naturen hvor jeg 
føler meg hjemme, og å stå helt vanlig. Jeg valgte også å ha med meg en av hundene mine, fordi jeg har 
hatt og vokst opp med hund hele livet. De er en stor del av meg, og de er også familie, og jeg ville vise at en 
stor del av meg er de som jeg har rundt meg, altså familie og venner. Jeg hadde også malerkoster i hånda, 
fordi jeg vokste opp i et veldig kunstnerisk miljø, og det er derfor også en stor del av meg, det å lage kunst 
og uttrykke seg gjennom det. Dette er noe jeg synes er viktig. Derfor hadde jeg bare på meg vanlige klær, 
for jeg synes også det er en fin måte å uttrykke seg på, gjennom mote og klær man bruker hver dag. Jeg 
ville vise hvem jeg er, og det synes jeg at jeg fikk til på en bra måte. 

Yunus. Foto: OJohannes Modalsli. 


Det gule håret er inspirert av Naruto. Naruto er en karakter fra en japansk tv-serie (anime). I den serien 
så løper alle sammen på en veldig uvanlig måte. De holder begge hendene oppe mens de strekker dem 
bakover. Ryggen er bøyd litt ned. Jeg valgte å gjøre det sånn fordi jeg synes det er gøy og morsomt. 

Zamzam. Selvportrett. Foto: OZamzam Abshir Ali. 


Jeg valgte å ha på meg en legedrakt, og i hånden har jeg et hjerte. Det var ganske kult. Bildet er tatt 
ute i naturen fordi leger normalt er mye inne. Dette bildet forteller mye om meg og hva jeg drømmer 
mest om. 

Sarah. Selvportrett. Foto: OSarah Afrah F. Jensen. 


Med bildet vil jeg vise forskjellige sider av meg selv. Vi mennesker er flinke til å dømme hverandre, før vi 
vet hvem personen er. En person kan ha flere sider enn det man ser ved første blikk. En person er ikke bare 
en ting, vi har forskjellige sider. Selv om man ser afrikansk ut, betyr det ikke at det er det man er, eller at 
det er det man identifiserer seg som. Du kan ha vokst opp i en helt annen kultur. Jeg er fra forskjellige 
steder, og har forskjellige kulturer i livet mitt. 

Doruntina. Foto: ONaima Mohamude Galmadobe. 

Kuratering, montering og dokumentering før utstillingsåpning og mottagelse av daværende vara- 
ordfører i Oslo, Kamzy Gunaratnam i foajéen til Hersleb VGS, mars 2017. Foto: OKaroline Hjorth. 

Feltarbeid, broderiworkshop, portrettverksted og kulinarisk innovasjon pa Skullerud. 
Foto: ©Karoline Hjorth. 

Hafid og Abdi prepper til fotoshoot. Foto: OKaroline Hjorth. 

Hafid. Foto: OMohammed Abdi Hassan. 

Abdi. Foto: OAbdelhafid Bozzam. 

Åpningsfest på B7, Hovseter i Bydel Vestre Aker, mai 2019. Foto: ©Karoline Hjorth. 

Til venstre, utarbeiding av intervjuguide, elever ved Lofsrud skole på Mortensrud. Foto: Karoline 
Hjorth. Øverst til høyre, fotografisk feltarbeid I nærområdet til Lofsrud skole. Foto: Clara Sophie 
Otterbein. Nederst til høyre, fotografisk feltarbeid I nærområdet til Lofsrud skole. Foto: ©Hans 
Fredrik Sirevåg Jensen. 


187 


KAPITTEL 8 


Beboere pa Mortensrud intervjues om sitt nærmiljø. Foto: ©Aliha Abbas. 

Øverst, presentasjon av feltarbeid og ideer for fremtidige Mortensrud. Foto: Hans Fredrik Sirevåg 
Jensen. Midten til høyre, siste forberedelser for besøk av Byråd for oppvekst og miljø i Oslo 
kommune. Foto: Hans Fredrik Sirevåg Jensen. Nederst til høyre, byråden presenteres for planer 
og konfronteres med spørsmål og krav til handling. Foto: Hans Fredrik Sirevåg Jensen. Nederst til 
venstre, debriefing i solsteik. Foto: OKaroline Hjorth. 

Huset i Stensparken. Foto: ©Karoline Hjorth. 

Ung Ambassadør i bydel St. Hanshaugen legger strategier for fortgang i byggeprosessen til huset 
i Stensparken. Foto: OKaroline Hjorth. 

Kuratering og montering av utstilling utenfor ungdomshuset i Stensparken, som fortsatt er en 
byggeplass, juni 2020. Foto: ©Karoline Hjorth. 

Bandet «Sånn Passe» og potensielle fremtidige brukere av ungdomshuset i Stensparken. 
Foto: OKaroline Hjorth. 

Splotting, feltarbeid og intervju med beboere pa Hauketo. Foto: ©Karoline Hjorth. 

Logging 


1. Hva er det viktigste du har fått med deg i dag? 


Det Viktigste er 


- Var det 
NOG du syntes var spesielt vanskelig? 


Kartlegging av området på Oppsal. Foto: OKaroline Hjorth. 

Samlokaliserte, samorganiserte 
og samskapte ungdomstilbud - 
en utopi? 


Monika Grønli Rosten 
Velferdsforskningsinstituttet NOVA, OsloMet - storbyuniversitetet 


Ingrid M. Tolstad 
Arbeidsforskningsinstituttet (AFI), OsloMet — storbyuniversitetet 


Introduksjon 


Siden 2000-tallet har norske kommuner latt seg inspirere av en internasjonal 
trend innen offentlig forvaltning og arkitektur for samlokalisering av ung- 
domstilbud med andre typer offentlige tilbud, eksempelvis skole, idretts- 
hall, bibliotek, kulturhus, frivillighetssentral eller eldresenter (Fagerlid 
et al., 2021; Filion, 2001).' En særlig ambisiøs form for samlokalisering er den 
hvor målet er at samarbeidspartnerne ikke bare skal holde til i de samme 
lokalene, de skal også organiseres sammen til en ny samorganisert enhet. 
Den mest vektige begrunnelsen for samlokalisering og samorganisering er 
gjerne ambisjonen om en bedre og mer effektiv utnyttelse av offentlige bygg 
og personalressurser. En annen motivasjon for etableringen av slike nye 
prestisjeprosjekter kan være et ønske om å snu en negativ trend i et nabolag 
eller en bydel. Et nytt og arkitektonisk iøyenfallende «signalbygg» og drøm- 
melandskap (Skrede & Andersen, 2019) som tiltrekker seg oppmerksomhet 


1 Tusen takk til redaktørene for tett oppfølging gjennom hele prosessen. En særlig takk går også til 
Christian Slaaen for verdifulle diskusjoner og kritiske innspill til en tidligere versjon av teksten. 


Sitering: Rosten, M. G. & Tolstad, I. M. (2021). Samlokaliserte, samorganiserte og samskapte 
ungdomstilbud - en utopi? I A. L. Hagen & B. Andersen (Red.), Ung medvirkning: Kreativitet og konflikt 
i planlegging (Kap. 9, s. 197-221). Cappelen Damm Akademisk. https://doi.org/10.23865/noasp.150.ch9 
Lisens: CC BY-NC-ND 4.0 

og besøk langt utenfor lokalmiljøets grenser, kan i en slik logikk potensielt 
løse både lokal omdømmeproblematikk og budsjettkabaler på en gang. På 
den måten blir sambrukshuset, allerede før det åpnes, løsningen på en rekke 
lokale utfordinger og behov, med tanke på ulike grupper av befolkningen. 
Når det nye tilbudet er etablert, valfarter gjerne ansatte dit fra andre byde- 
ler og kommuner i inn- og utland for å la seg inspirere og bruke det som 
rollemodell for egne tilbud under etablering. En del av dem vender tilbake 
til sine respektive hjemsteder med et ønske om å få til «noe liknende» der, 
uten å ha fått et innblikk bak fasaden eller reflektert nevneverdig over hva 
ens egen kontekst måtte kreve av tilpasninger. 

En trend i utvikling av nye konsepter i offentlig tjenestetilbud, er at det 
tas ulike grep for å ta med berørte aktører og brukergrupper på råd (se for 
øvrig introduksjonen og de øvrige kapitlene i denne boken). Som en form 
for magisk kraft på veien til vellykkede samlokaliserte og samorganiserte 
tjenester introduseres gjerne begreper som brukermedvirkning eller sam- 
skaping. Det siste, som har etablert seg som et moteord i offentlig for valt- 
ning (Røiseland & Lo, 2019), kan forstås som en offensiv og langsiktig 
ambisjon for hvordan ansatte og brukere, offentlige og sivile/private 
aktører kan skape velferdstilbud i fellesskap. Mens det å samskape gir 
assosiasjoner til kreativitet og skaperkraft gjennom konsensus og likever- 
dig deltakelse, har de samme prosessene imidlertid også en bakside, som 
kan innebære både voksesmerter, konflikter og ubehag. Det er jo også 
først når sambrukshuset åpner at det blir tydelig for alle parter at brukere 
og grupper av ansatte som tidligere ikke har samhandlet i særlig grad, 
har ulike forventninger, ønsker og behov. 

I prosjektet Et sted å være ung: Metoder og rammeverk for innovativ 
medvirkning ved utvikling og etablering av ungdomssteder (UngHus) 
mener vi å ha sett hvordan samlokalisering av ungdomstilbud med andre 
offentlige tjenester presenteres som et gode i seg selv, nærmest uavhengig 
av lokal kontekst. Som idé fremstår sambrukshuset da også nærmest som 
om det var et maktfritt rom. Når maktforskjeller underkommuniseres på 
denne måten får det konsekvenser både for etableringen av nye hus og for 
læringspotensialet når ungdom og ansatte besøker husene som allerede 
eksisterer. Når sambrukshus i møte med unge fremtidige brukere pre- 
senteres som en fantastisk ny mulighet og en løsning på en rekke ulike 

problemer og utfordringer, kamufleres det faktum at avgjorelsen om sam- 
lokalisering allerede er tatt — i de fleste tilfeller uten at lokal ungdom er 
blitt tatt med på råd. Brukere og ansatte trekkes ofte inn i medvirknings- 
prosesser først i etterkant, og deres oppgave bli dermed å gjøre det beste 
ut av situasjonen. Vi skal her utforske samlokaliserte og samorganiserte 
ungdomstilbud som fenomen gjennom å rette søkelyset mot den til tider 
smertefulle forhandlingen om ungdommenes plass i konseptet. 

Vår analyse bygger i stor grad på vår evaluering av partnerskapet mel- 
lom bydel Alna og Deichman, Oslo kommunes folkebibliotek i forbin- 
delse med etableringen av Furuset bibliotek og aktivitetshus (FUBIAK), 
gjennomført to år etter åpning (Rosten et al., 2019). Vår case blir her 
ungdomsarbeidernes erfaringer med sambrukshuset FUBIAK, på et 
tidspunkt hvor sambrukskonseptet altså fortsatt var ganske ferskt, og 
hvor voksesmertene og frustrasjonen fremstod som langt mer fremtre- 
dende enn de gjør i dag, etter snart seks års drift. I analysen trekker vi 
også på Rostens doktorgradsprosjekt om forebyggende ungdomsarbeid 
på Furuset i perioden før FUBIAK ble etablert (Rosten, 2015), og på våre 
erfaringer fra andre bydeler og kommuner i arbeidet med utvikling av 
nye ungdomskonsepter i UngHus i perioden 2018-2021 (se kapittel 1 for 
mer om prosjektet). Samlokalisering, samorganisering og samskaping er 
kontinuerlige prosesser, noe som innebærer at FUBIAK anno 2021 nød- 
vendigvis vil være noe ganske annet enn FUBIAK anno 2018. Derfor har 
vi også hentet inn refleksjoner og kommentarer fra husets nåværende 
daglige leder, noe vi mener har bidratt til å styrke vår analyse. Vårt mål 
er å vise frem interessante og krevende læringsprosesser i FUBIAK på en 
måte som skaper resonans og gjenkjennelse hos andre. 

I det følgende skal vi se nærmere på ungdoms og ungdomsarbeideres for- 
handling om plass i et hus som i utgangspunktet er åpent for alle. Vi skal 
særlig utforske hvordan åpenhet og skjerming i sosial og fysisk forstand spil- 
ler inn og gjenspeiler ulike fagtradisjoner og syn på unge brukere og deres 
maktposisjon i et samlokalisert, samorganisert og samskapt flerbrukshus. Vi 
spør: Hvilket læringspotensiale ligger det i å diskutere og synliggjøre betydnin- 
gen av makt og maktforskjeller for barn og unges plass og rolle i sambrukshus? 
Hvordan kan ungdom som brukere av sambrukshus inkluderes på måter som 
anerkjenner sprikende interesser og behov blant de som drifter og bruker huset? 

Etableringen av FUBIAK 


Med et etablert partnerskap mellom Deichman og Bydel Alna i ryg- 
gen apnet FUBIAK dorene for publikum 1. mars 2016. Organisasjonen 
bestod av ansatte fra Furusets bibiliotekfilial, Furuset frivillighets- 
sentral og Furuset ungdomskafe, som na skulle jobbe sammen i samme 
bygg pa Furuset senter. Interiormessig var de nyrenoverte lokalene inn- 
rettet mot en kombinasjon av ulike typer av aktiviteter, for grupper ialle 
aldre med ulike behov. I hovedetasjen pa bakkeplan var det bokreoler, 
arbeidsbord, lenestoler og innfelte lesekroker kombinert med lekehus 
og klatrestativ for de minste, i tillegg til moterom, lesesal og et avskjer- 
met omrade for de ansatte. I 2. etasje, hvor det meste av ungdomsakti- 
vitetene skulle foregå, fantes det fellesrom med arbeidsbord, bordtennis 
og fotballspill, samt spesialrom av typen kinosal, musikkstudio, tv-/ 
spillrom, undervisningsrom og et kjøkken med kapasitet til kafedrift. 
I begge etasjer var det større og mindre rom som kunne stenges av og 
lånes ut til møter og arrangementer, og flere av de mer åpne fellesrom- 
mene hadde også utstyr for etablering av scene. Organisasjonsmessig 
ble FUBIAKs personalgruppe inndelt i faggrupper som dels gjenspeilet 
og dels gikk på tvers av skillene mellom de tre institusjonene som var 


samorganisert. 


42 likæridikk. 

fubiak Det bugner av bøker hos oss nå. Velkommen mnom 
åa 

thøstensbeker2020 

sekman 

mlutiak & Likt av biblotoyen og 31 andre 


Figur 9.1. Ungdom på befaring i FUBIAK i regi av UngHus (til venstre) Foto: Nina Vestby. Utsnitt 
fra profilen fubiak på Instagram som viser bilder fra FUBIAKs inngangsparti i 1. etasje, og fra 
trappen og kafeområdet i 2. etasje (i midten og til høyre). Foto: OFUBIAK. 

FUBIAK som konsept begynte med Deichman, Oslo kommunes biblio- 
tek. I etterkant av bibliotekreformen og endring av formålsparagrafen i 
2014 har det norske folkebiblioteket fått en tydeligere rolle som en sosial 
så vel som kulturell arena, som en «uavhengig møteplass og arena for 
offentlig samtale og debatt» (Folkebibliotekloven, 1985, $ 1). Vektleggin- 
gen av biblioteket som sosial arena for en mangfoldig befolkning har de 
siste årene bidratt til betydelige endringer i utformingen og organiserin- 
gen av offentlige bibliotek. Ikke minst har Deichman innhentet hjelp fra 
arkitekter til renovering og nyetablering av flere store prestisjebibliotek 
i sentrum og i drabantbyene på Oslo øst. I likhet med de nye bibliotek- 
konseptene på Stovner og Tøyen, med en tydelig barn og ungdomsprofil, 
har etableringen av FUBIAK sammenheng med befolkningssammen- 
setning, fattigdomsproblematikk og sosiale utfordringer lokalt (Fagerlid 
et al., 2021). Deichmans svar på hva barn og unge i dette lokalsamfunnet 
trenger, er altså en kulturarena og uavhengig offentlig møteplass, som 
gir dem anledning til å ta imot - men også til selv å være med å skape 
kulturtilbud. En viktig inspirasjon til konseptet FUBIAK har vært Idea 
Store-bibliotekene i London (www.ideastore.co.uk). 

Etableringen av FUBIAK som lokalt prestisjeprosjekt for bydel 
Alna må videre forstås i lys av områdeløftet på Furuset som en del av 
Groruddalssatsingen (Oslo kommune, 2021). I dette nabolaget har det 
over mange år blitt rettet spesiell innsats mot å forbedre levekår blant 
lokalsamfunnets innbyggere så vel som stedets eksterne omdømme 
(Alghasi et al., 2012; Rosten, 2015; Ruud et al., 2019). Ikke minst er det blitt 
satset på idrettsaktiviteter, arbeidskvalifiseringstiltak, frivillighetsskole, 
oppsøkende feltteam og et bredt fritidstilbud for lokal ungdom, som i all 
hovedsak har foreldre fra andre deler av verden. Områdebaserte strategier 
i særlig utsatte nabolag, slik som Groruddalssatsingen med sine område- 
løft er et eksempel på, handler altså om å finne løsninger på urbane utfor- 
dringer knyttet til fattigdom, sosiale problemer og boligsegregering blant 
etniske minoriteter (Andersen, 2001, s. 241). Slike satsinger har til felles 
at de er geografisk målrettede, at de involverer offentlige myndigheter, 
privat næringsliv, frivillighetssektoren og borgerne selv, og at de har som 
mål å endre både fysiske så vel som sosiale strukturer innenfor et gitt 
lokalmiljø. Som et grunnpremiss for slik innsats ligger det ofte en sterk 


201 


KAPITTEL 9 


tiltro til fysiske og romlige løsninger på sosiale problemer (Gabrielsen, 
2014), noe som også var en tydelig motivasjon bak bydel Alnas invol- 
vering i FUBIAK-konseptet. Fra bydelens side ble FUBIAK-konseptet 
også fremmet som en potensiell løsning på Furusets omdømmeproblem 
(Rosten, 2012), til beste for lokalsamfunnets barn og unge. 

Basert på dårlige erfaringer med klubbdrift på begynnelsen av 
2000-tallet var det i bydelsadministrasjonen motstand mot å gjeninføre 
tradisjonell fritidsklubbvirksomhet på Furuset. Man så for seg at stedets 
ungdom trengte noe annet enn et «hengested» - et møtested som bidro 
til kompetansebygging, som var mer inkluderende og ikke minst som 
appellerte mer til en foreldregruppe som ofte ga utrykk for en viss skepsis 
mot å la sønnene - og kanskje spesielt døtrene — være på klubben (se for 
øvrig Rosten, 2015). Etter noen år med utprøving av fritidstilbud i samar- 
beid med Gran skole, samt en lengre utredning av muligheten for samlo- 
kalisering av ungdomstilbudet med den nye Granstangen ungdomsskole, 
ble det til slutt bestemt at det kommunale ungdomsarbeidet skulle inklu- 
deres i det planlagte nye bibliotekkonseptet. Avgjørelsen om samlokali- 
sering av bibliotek, ungdomsklubb og frivillighetssentral ble altså fattet 
av to mektige hovedaktører, bydel Alna og Deichman, Oslo kommunes 
bibliotek. I det følgende skal vi se nærmere på forhandlingene om makt 
i etterkant, om retten til plass og definisjonsmakt i et hus som er åpent 
for alle. Vi mener disse erfaringene kan ha stor overføringsverdi til andre 
steder og kontekster hvor ulike brukergrupper og offentlige tilbud skal 
samles under samme tak, og hvor unge potensielt skal involveres som 
medvirkere. 

I tråd med Foucaults teoretisering av maktbegrepet tar vi utgangspukt 
i at makt er en strategisk og produktiv relasjon som kan ta mange for- 
mer (Neumann, 2011). Som et svar på beskyldningene om at den franske 
idehistorikeren i sine maktanalyser i Discipline and Punish (1995) hadde 
redusert handlende mennesker til «søvndrukne kropper» (Neumann, 
2011, s. 44) begynte Foucault (2002) å utforske hvordan den moderne 
statens styringsteknikker virker. Gjennom sin berømte forelesnings- 
rekke ved Collège de France flyttet Foucault fokus bort fra den tvangen 
som får noen til å handle mot sin vilje, til å vektlegge hvordan folks vilje 
formes i møte med omgivelsene (Neumann, 2011, s. 45). Ifølge Foucault 

defineres den for-moderne staten gjennom suvereniteten over et gitt ter- 
ritorium, mens det i den moderne staten er befolkningen som er objektet 
for maktutøvelsen. Denne forskyvningen innebærer nye former for stat- 
lig styringsmentalitet (Foucault & Neumann, 2002), som virker i indivi- 
der, i institusjoner og i kunnskapsproduksjon gjennom dispilinering og 
subjektivering. For å si det litt enkelt så har statlig styring blitt mer og 
mer usynlig. I sin styringsrolle fremstår den moderne staten ofte som 
mer tilbaketrukket, som en partner og fasilitator for ulike uavhengige 
aktører og krefter (Rose, 2000, s. 323-324). Resultatet blir en form for 
sammensmelting mellom offentlighet og privatliv, hvor staten ideelt sett 
innskrenkes til å bestå i det rammeverket som samfunnet virker innenfor 
(Neumann, 2002, s. 17). 

Et kommunalt drevet åpent sambrukshus, hvor befolkningen inviteres 
inn til samskaping av innholdet, er i grunn et godt bilde på de mekanis- 
mene Foucault beskriver. Det møysommelige og kontinuerlige arbeidet 
med å forme seg selv (og andre) som etiske subjekter (Foucault, 2014), 
spiller også inn når brukere og ansatte sammen tar mål av seg å skape et 
åpent og inkluderende velferdstilbud. Et sambrukshus, slik vi har erfart 
det, forutsetter rett og slett et storstilt (selv-)disiplineringsarbeid, og 
fremstår dermed på ingen måte som et maktfritt rom. 


Samorganisering og forventningsstyring 


Vi er på vårt første evalueringsbesøk på Furuset bibliotek og aktivitetshus 
(FUBIAK), i det som fra vårt perspektiv fremstår som et imponerende nytt 
sambrukskonsept sydende av liv, og med flott arkitektonisk innramming. Som 
oppdragsforskere har vi tatt på oss oppgaven med å evaluere hvordan dette nye 
partnerskapet mellom Deichman og Bydel Alna i Oslo kommune fungerer etter 
to års drift. Vi har begynt å intervjue de ansatte, som tidligere var ansatt hen- 
holdsvis i den gamle bibliotekfilialen, pa frivillighetssentralen eller på ungdoms- 
kafeen. De har nå i fellesskap ansvar for alt som foregår av aktiviteter i et hus 
som i prinsippet er åpent for hvem som helst. Vi beveger oss fra det store åpne 
lokalet i 1. etasje opp til fellesarealene i 2. etasje, hvor ungdomsarbeiderne til 
faste tider bruker å arrangere aktiviteter for ungdom. En tenåringsgutt står og 


spiller biljard med en ungdomsarbeider, og spør oss om hvem vi er. Vi forklarer 

var agenda, hvorpa han utbryter megetsigende, som om han allerede har svaret 
pa det vi lurer pa: «Du vet, problemet med den klubben her er at det ligger et 
bibliotek i kjelleren.» 


Guttens perspektiv og det vi oppfattet som et humoristisk utrykk for 
motstand mot konseptet FUBIAK gjorde oss nysgjerrige. Fra et arkitekt- 
perspektiv, og for nye besøkende, er det liten tvil om at det er første etasje 
som utgjør den sentrale delen av FUBIAK. Det er her hovedinngangen 
befinner seg, det er her infopunktet og det meste av biblioteksamlingen 
er, og det er her de ansatte har sine kontor og møtelokaler. Dette perspek- 
tivet ble altså utfordret av en tenåringsbruker som oppfattet lokalene i 
2. etasje, delvis forbeholdt ungdom, som husets sentrale arena, mens 
biblioteket, som han sa, befant seg i periferien. 

Daglig leder for huset på den tiden, som selv hadde bakgrunn fra 
Deichman, forklarte at de gjennom de første to årene hadde brukt mye 
tid i fellesskap på forventningsstyring i møte med husets ulike bruker- 


grupper: 


Da vi åpnet dørene så var det selvfølgelig veldig mange brukere fra det gamle 
biblioteket, folk vi ikke hadde pratet med i mellomtiden, som kom inn og for- 
ventet at dette skulle være et bibliotek. Vi hadde ungdommer vi ikke hadde 
fått pratet med som forventet at det skulle være vanlig klubb, og vi hadde bru- 
kere fra den gamle frivillighetssentralen som forventet å få akkurat det samme 


som før. 


I begynnelsen måtte de ansatte altså, basert på brukernes forventninger, 
hele tiden insistere på å være noe annet, noe nytt og mer enn «et biblio- 
tek», «en fritidsklubb» eller «en frivillighetssentral». Denne insisterin- 
gen, eller altså forventningsstyringen, innebar for eksempel å vise eldre 
damer hvordan de kunne bruke utlånsmaskinene selv (med undertek- 
sten «vi er ikke et tradisjonelt bibliotek»), å hysje på bråkete ungdommer 
(med underteksten «vi er ikke bare en fritidsklubb»), å oppfordre den 
nybakte mammaen til selv å bidra i etableringen av den baby-kinoen 
hun ønsket seg (med underteksten «vi baserer deler av tilbudet vårt på 
frivillighet»). For FUBIAKs ansatte handlet forventningsstyring om 
å forklare brukerne hva FUBIAK faktisk skulle være, sånn at de ikke 
ble skuffet basert på «feil» forventninger. På den unge biljardspilleren, 

som pekte pa «biblioteket i kjelleren» som et problem for fritidsklubben 
i 2. etasje, hadde denne forventningsstyringen tilsynelatende hatt liten 
effekt. 

I partnerskapsavtalen inngatt mellom bydel Alna og Deichman for 
åpning av FUBIAK forpliktet partene seg til å etablere en «økonomisk 
bærekraftig modell» for samorganisering, og en «attraktiv» møteplass for 
bydelens beboere. I forbindelse med evalueringen ble vi gjentatte gan- 
ger gjort oppmerksomme på at samlokalisering og samorganisering er 
to forskjellige ting. I ledergruppa ble det understreket at FUBIAK skulle 
være et åpent og tilgjengelig sted, med mobile ansatte som «jobbet i hele 
huset», uavhengig om de hadde bakgrunn som bibliotekar, ungdoms- 
arbeider, frivillighetskoordinator, kaféarbeider eller noe helt annet. Fra 
lederperspektiv var det ikke samlokaliseringen, men snarere deres fel- 
les innsats i personalgruppa for å bryte ned barrierene mellom de ulike 
delene av organisasjonen, som gjorde FUBIAK til hva det var. Etter hvert 
som vi snakket med flere grupper av ansatte med ulik fagbakgrunn, ble 
det imidlertid tydelig for oss at ungdomsarbeiderne, sammen med en del 
av ungdommene som brukte å tilbringe tid i lokalene i husets andreetasje, 
hadde et litt annet perspektiv på det åpne huset. 

To år etter åpning hadde de bydelsansatte ungdomsarbeiderne i 
FUBIAK ansvar for å organisere klubbkvelder for ungdom tre kvelder 
i uka, samt etter-skoletid-tilbud med leksehjelp og andre aktiviteter for 
barneskoleelevene hver ettermiddag. De fortalte at de hadde forsøkt med 
ulike løsninger for å skjerme aktivitetene i 2. etasje, men på grunn av 
kafeen, toalettene og den åpne utformingen ble det vanskelig å etablere 
en egen sone for deres aktiviteter. Flere av dem sa også at de oppfattet 
2. etasjen som sitt domene, og at de ikke hadde noe ønske om å «jobbe 
i hele huset». Ungdomsarbeiderne ga utrykk for frustrasjon over å ikke 
kunne jobbe forebyggende blant barn og unge på samme måte som på 
den gamle klubben. De beskrev sitt daglige arbeid som en evig kamp 
for å skille ut sine egne brukere fra alle andre som til en hver tid befant 
seg i lokalene. Dette, mente de, reduserte deres rolle i huset til en form 
for vakt, fremfor en miljøarbeider som engasjerer seg i relasjonsbygging 
og reelt endringsarbeid. For å forstå den frustrasjonen som hadde bygd 
seg opp hos ungdomsarbeiderne på dette tidspunktet er vi nødt til å ta i 

betraktning den virkeligheten de hadde operert i for FUBIAK apnet, noe 
vi straks skal komme tilbake til. 

Utgangspunktet her er altsa at to partnerorganisasjoner har besluttet 
a samorganisere sine tilbud og flyttet sine respektive ansatte inn i en fel- 
les organisasjon. Videre ble det gjort nyansettelser for a fa pa plass en 
tverrfaglig ledergruppe, som ble oppfordret til å gjøre hva de kunne for 
å bryte ned faglige barrierer og få huset til å fungere som en helhet. Vi 
så en sterk tendens på dette tidspunktet, både i personalgruppa og fra 
partnerorganisasjonenes side, til å beskrive FUBIAK nærmest som et 
maktfritt rom (Rosten et al., 2019). Partnerne ble fremstilt som likever- 
dige, det samme gjaldt ansatte med ulik fagbakgrunn. Konflikter mellom 
brukergrupper i huset ble ofte forklart med utgangspunkt i at enkelte av 
brukerne hadde «feil forventninger» til hva slags sted FUBIAK faktisk 
var, snarere enn som et utrykk for forskjeller i perspektiver på hva slags 
sted FUBIAK kunne være. Dette gjaldt også blant ansatte som fremstod 
som mer kritiske til det åpne huset. Heller ikke de så ut til å oppfatte 
konseptet FUBIAK som noe som var oppe til forhandling, og deres måte 
å håndtere uenighet på ble dermed å stille seg litt på siden. De av husets 
ansatte som derimot snakket varmt om samorganisering og viktigheten 
av forventningsstyring, problematiserte i liten grad at FUBIAK på denne 
måten kunne virke ekskluderende, som et sted for de relativt disiplinerte 
og styrbare (se også Fagerlid et al., 2021). 

Ifølge nåværende daglig leder har det etter fem års drift etablert seg 
noen felles husregler som gjør forventningsstyring til et mindre relevant 
begrep på FUBIAK. Som eksempel nevner han at aviskroken nå benyttes 
med den største selvfølgelighet, samtidig som det arrangeres DJ-kurs for 
ungdom på en scene noen få meter unna. Folk har rett og slett blitt vant 
med det åpne huset, og hverken brukere eller ansatte har noe present 
minne av hvordan ting var før. Om det skyldes forventningsstyring og 
disiplinering alene, eller også en gradvis utskiftning av gamle brukere til 
fordel for nye, spiller kanskje mindre rolle for parnerne og de ansatte, så 
lenge besøkstallene er høye. Hva gjelder ungdomsarbeiderne står de i dag 
mer fritt til å konsentrere seg om å organisere tilbudet i 2. etasje og til å 
ivareta sin rolle som fagpersoner. Selv om FUBIAK som organisasjon har 
beveget seg videre, mener vi det kan være nyttig for andre - som skal ta 

fatt på eller som står midt oppi liknende prosesser — å dvele litt med pro- 
blematikken knyttet til det å skulle bevege seg fra egne skjermede lokaler 
til å drive ungdomsarbeid i et åpent hus. 


Fra offensivt oppsøkende ungdomsarbeid 
til åpent hus 


Våren 2016 flyttet altså ungdomsarbeiderne og brukergruppen deres fra 
midlertidige og skjermede lokaler på baksiden av Furuset senter, inn i 
nye lokaler for å etablere FUBIAK Ung. Kontrasten kunne knapt ha vært 
større mellom den nedslitte ungdomskafeen bortgjemt på baksiden av 
senteret, hvor veggene nærmest ramlet fra hverandre og hvor toalettet all- 
tid var tett (Rosten, 2015), og disse nye, lyse og luftige lokalene, med store 
vindusflater og flere innganger på begge plan. Selv om det på FUBIAK de 
første månedene etter åpning vrimlet av entusiastiske barn og unge, tok 
det ikke lang tid før ungdomsarbeiderne og brukerne av den gamle ung- 
domskafeen begynte å lengte tilbake. For hva skulle de egentlig med disse 
flotte lokalene når de måtte dele dem med alle mulige andre? 

Ifølge ungdomsarbeiderne, i intervjuer to år etter åpning, ble flyttin- 
gen fra ungdomskafeen til FUBIAK begynnelsen på en lang kamp fra 
deres side for skjerming av ungdomstilbud i et åpent hus. Faglederen for 
ungdom på den tiden beskrev endringen på følgende måte: 


Den største forskjellen på ungdomstilbudet sånn som det var før og FUBIAK 
Ung, er at vi nå i mye større grad er lenket til konseptet, til huset og til en 
ledelse som tenker annerledes enn oss. Med oss mener jeg ungdomsarbei- 
dere som først og fremst tenker forebyggende, og ikke er opptatte av merke- 
varebygging og konsept, og alt det. Før kunne vi fritt ommøblere, tilpasse 
oss ungdommene, stenge klubben og gå ut, vi hadde myndighet til å gjøre 


veldig mye. 


Forskjellen mellom ungdomsarbeidet før og etter FUBIAK handlet altså 
for det første om at ungdomsarbeiderne tidligere jobbet kun med ung- 
dom, og for det andre at de jobbet med ungdommene der de til enhver 
tid befant seg — på skolen, på senteret, på fotballbanen eller inne i kafeen. 
På FUBIAK derimot, hvor de besøkende registreres automatisk i døra og 

statistikken fores i trad med Deichmans retningslinjer, er det hva som 
foregår innenfor husets vegger som teller. Og der inne jobber de altså 
med ungdom i et hus som er åpent for alle. I begynnelsen var dette en 
sjokkartet opplevelse både for ungdomsarbeiderne og deres tidligere 
brukere fra ungdomskafeen, slik FUBIAKs fagleder for ungdom beskri- 
ver det her: 


I begynnelsen på FUBIAK var ungdommene kjempesure fordi det var voksne 
overalt i 2. etasje, de hadde ikke et eget sted, det de brukte som dansesal var 
booket hver eneste dag av voksne, møterommene var booket hver eneste dag til 
norskkurs, foreldrene til ungdommene var der hver dag og hang utenfor spill- 
rommet utover ettermiddagen, kafeen var åpen for alle til kl 18. Samtidig var 
det stappfullt av ungdommer og vi hadde ingen kontroll. Vi stod der og var 
sinte og frustrerte, og forstod ikke hva som skjedde, og vi tenkte: Hva i huleste 


er det vi har gått med på? 


Mer fornøyde var de gamle brukerne fra ungdomskafeen riktignok med 
åpningstidene, ettersom Deichmans meråpent-modell gir bibliotekbru- 
kere over hele Oslo tilgang på bibliotekene med bibliotekkort også etter 
stengetid. I meråpent-tiden står de fleste bibliotekfilialene helt ubeman- 
net, kun med oppfølging av vektere og kameraovervåkning. Like før 
FUBIAK åpnet dørene i mars 2016 besluttet Deichman å senke alders- 
grensen for meråpent fra 18 år ned til 15 år. Bydelens avdelingsdirektør for 
oppvekst og lokalsamfunn beskrev i intervju hvordan panikken begynte 
å bre seg i bydelsadministrasjonens ledergruppe da det gikk opp for dem 
hva dette egentlig innebar. Bakgrunnsteppet var at Furuset frem mot 
midten av 2000-tallet hadde hatt betydelige utfordringer med omsetning 
av narkotika, hærverk og voldskriminalitet begått av lokal ungdom og 
unge voksne. Diverse gjengrelaterte voldsepisoder med tilknytning til 
Furuset hadde sommeren 2006 kulminert i en alvorlig skyteepisode mel- 
lom to rivaliserende kriminelle gjenger på Aker Brygge i Oslo sentrum. I 
tiden som fulgte opprettet politiet en egen gjengenhet for å få bukt med 
problemene, samtidig som bydelsapparatet, skolene, idrettslaget og de 
frivillige organisasjoneen på Furuset gikk sammen om å «ta tilbake kon- 
trollen» over lokalmiljøet (Rosten, 2012, 2015). Og nå, etter årevis med 
offensivt forebyggende arbeid blant lokalmiljøets tenåringer, skulle de 

samme ungdommene altsa overlates til seg selv, i et splitter nytt bygg, 
kveld etter kveld? 

FUBIAKs fagleder for barn og unge, som ved apning ogsa hadde lang 
fartstid i det lokale forebyggende arbeidet, beskrev den forste uken med 
merapent pa FUBIAK som folger: 


Jeg fikk jo sånn «meråpent-angst», som de kaller det i Deichman, når du ikke 
klarer å gå hjem fordi stedet fortsatt er åpent. Jeg klarte ikke å gå hjem, så jeg satt 
her hver kveld. Og det var egentlig veldig hyggelig, for jeg fikk snakket masse 


med ungdommene. 


Det var altså en forsterket «ungdomsarbeider-meråpent-angst» som fikk 
denne erfarne ungdomsarbeideren til å bli værende igjen på FUBIAK etter 
arbeidstid den første tiden. Angsten skulle vise seg å være svært produktiv, 
i den forstand at den bidro i utviklingen av en ordning med lokale, unge 
voksne som «trivselsvakter». Denne ordningen har siden blitt eksportert til 
andre Deichmanfilialer, som i likhet med FUBIAK hadde hatt varierende 
erfaringer med bruk av private vaktselskaper i meråpent-tiden. 

Mens samtlige av ungdomsarbeiderne, alle med minoritetsnorsk bak- 
grunn, selv hadde vokst opp på Furuset eller andre steder i Groruddalen, 
var ingen av de øvrige ansatte, som i all hovedsak hadde majoritetsnorsk 
bakgrunn, fra området. På det grunnlaget rådet også en oppfatning blant 
ungdomsarbeiderne om at organisasjonen ikke alltid tok innover seg hva 
slags nabolag den opererte i. Fra ungdomsarbeidernes perspektiv var 
det langt fra gitt at alle de lokale ungdommene hadde de ressursene som 
trengs for å nyttegjøre seg av et tilbud som FUBIAK, og da spesielt på 
tider av døgnet med lite bemanning. På spørsmål til ungdomsarbeiderne 
om hva de var mest stolt av å ha fått til i løpet av de to første årene etter 
åpning, svarte en av de mest erfarne i gruppa kontant: 


Hva jeg er stolt av? At huset faktisk står, at det ikke har falt sammen. Jeg sier det 
ikke på en negativ måte altså, men det er jo Furuset! Et åpent hus på Furuset, 
uten voksne fra klokka ni til elleve om kvelden. Det er jeg stolt av, at folk har 


hatt en viss respekt, at huset står. 


For å understreke konseptets manglende lokale tilpasning, trakk 
ungdomsarbeiderne frem hvordan de i oppstartfasen hadde opplevd å 

miste de mest utsatte av ungdommene som brukere, fordi disse ungdom- 
mene ikke klarte 4 respektere reglene i det apne huset. I alle de nevnte 
nye prestisjebibliotekene med barne- og undomsprofil i Oslo kommune, 
som Stovner bibliotek, Biblio Tøyen og FUBIAK, ble tilløp til hærverk 
etter åpning løst med bortvisning og politianmeldelse. På den gamle ung- 
domskafeen, hvor den type situasjoner alltid hadde blitt løst på individu- 
elt tilpassede måter med utgangspunkt i tette bånd mellom ungdom og 
ansatte, ville politianmeldelse som reaksjonsform vært uhørt. På spørs- 
mål fra oss om hvor ungdomsarbeiderne trodde at disse «bråkmakerne» 
befant seg nå, fikk vi til svar at de antakelig var «ute og lagde kvalm». 

Gjennom beinhard innsats fra en samlet personalgruppe i denne før- 
ste tiden gikk det aller meste gradvis bedre og bedre i sambrukshuset. 
Når ungdomsarbeiderne på vår oppfordring gjorde opp status etter to 
års drift, var de likevel fortsatt tydelige på sitt grunnleggende problem, 
både med den sosiale og fysiske åpenheten i konseptet. Til tross for det 
åpenbart positive i at så mange ungdommer i et område preget av trang- 
boddhet faktisk benyttet seg av huset, i så stor grad og for så mange ulike 
formål, var ungdomsarbeiderne altså mest opptatt av å snakke om de 
ungdommene som ikke var der. Ifølge daglig leder var den fysiske åpen- 
heten, med arkitektur og innredning som sikret god oversikt og synlighet 
på overvåkningskameraene fra ulike vinkler, ment for å ivareta bruker- 
nes sikkerhet og samtidig gi dem en opplevelse av tilgjengeligehet. For 
ungdomsarbeiderne opplevdes det altså som litt vel tilgjengelig, noe som 
i praksis gjorde det utilgjengelig for dem de opplevde at trengte dem aller 
mest. Vi skal i det følgende se enda nærmere på ungdoms utfordringer 
knyttet til sambrukshusets åpenhenhet — først den sosiale og organisato- 
riske, og dernest den fysiske. 


Sosial og organisatorisk åpenhet 


Visjon 1: FUBIAK skal være et nasjonalt og internasjonalt forbilde for 


samorganiseringsmodeller og tverrfaglige metoder” 


2 — Visjonene er hentet fra et styringsdokument utarbeidet av FUBIAKs personalgruppe før åpning. 

På tidspunktet for evalueringen opplevde vi at det var stor forståelse fra 
de andre faggruppene i personalet for ungdomsarbeidernes frustrasjon. 
Et spørsmål som ble stilt var likevel om ungdomsarbeiderne, i tillegg til 
å skjerme ungdommene, kanskje var vel så opptatte av å skjerme seg selv 
og sin vante måte å drive ungdomsarbeid på. Slik vi forstod det hadde 
disse uenighetene internt i den tverrfaglige personalgruppen på FUBIAK 
sammenheng nettopp med at de ansatte hadde ulik fagbakgrunn. I tillegg 
var de altså ansatt i hver sine partnerorganisasjoner, som til dels hadde 
bidratt inn i FUBIAK med ulike løsninger på lokalsamfunnets utfor- 
dringer. Mens Deichmans medisin var «kulturtilbud til folket», hadde 
bydelens medisin gjennom områdeløftet i større grad vært sosiale tiltak 
og møteplasser for lokalbefolkningen. For øvrig er den underliggende 
spenningen mellom kulturarbeid og sosialt forebyggende arbeid, mellom 
tilbud til alle og kompenserende tiltak rettet mot de få, en kjent problem- 
stilling i fritidsklubbsammenheng (se f.eks. Vestel & Hydle, 2009). Kul- 
turaktiviteter og miljøarbeid har også litt ulike mål, selv om disse målene 
ofte går hånd i hånd i en fritidsklubb. 

Den mest åpenbare lærdommen vi kan trekke ut av ungdomsarbei- 
dernes erfaringer med å bli en del av et samlokalisert og samorganisert 
konsept, er kanskje at det å bygge opp en helt ny organisasjon tar tid, 
og kan være svært krevende for dem som deltar. For å kunne se mulig- 
hetene i et nytt konsept trenger man å stå trygt i sin egen faglighet, noe 
ungdomsarbeiderne i denne nye konteksten lenge opplevde å ikke kunne. 
FUBIAKs nåværende daglige leder ble ansatt i etterkant av vår evalue- 
ringen gjennomført i 2018. Han sier følgende, om sitt eget perspektiv på 
FUBIAK ved oppstart: 


Selv var jeg utrolig begeistret for FUBIAK som konsept, og det potensialet som 
ligger i huset [da jeg ble ansatt]. Men jeg var skeptisk til den tidligere modellen 
der alle skulle gjøre alt. Det kan godt hende at det var et nødvendig grep i den 
første fasen, men da jeg kom inn så jeg behovet for å la folk fokusere på det 
hver og en var gode på fra før av. De ansatte på FUBIAK har ulik kompetanse, 
og huset fungerer etter min mening best når de ulike faggruppene står sterke i 
fagutøvelsen sin. I det ligger det også masse rom for tverrfaglig arbeid, kreativi- 


tet og måter å jobbe sammen på, der vi spiller hverandre gode. 

Slik vi forstar det er FUBIAKs tverrfaglige personalgruppe anno 2021 
altsa samorganisert pa en mate som gir rom for a opprettholde ulike fag- 
lige tilnærminger, roller og ansvar innad i huset. Mens det i FUBIAKS 
første fase var viktig å insistere på at alle skulle «jobbe i hele huset», nett- 
opp fordi de ulike faggruppene slett ikke var vant med å jobbe sammen, 
har det etter hvert blitt mer rom i organisasjonen for å insistere på fagfor- 
skjeller og forskjeller i ansvarsoppgaver. Når brukere og ansatte i tillegg 
er blitt stadig mer vant med å befinne seg i et åpent hus, har tiden som går 
i seg selv bidratt til å dempe mye av den uenigheten og frustrasjonen vi 
så hos ungdomsarbeiderne i 2018. Vi ser likevel at diskusjonene som har 
foregått her underveis, om forholdet mellom deler og helhet i sambruks- 
og samorganiseringskonspetet FUBIAK, vil være svært relelevante på 
andre steder der hvor tjenester som før har operert hver for seg skal fun- 
gere som en helhet. En etter vår erfaring særlig aktuell problemstilling 
når «gamle» tjenester flytter inn i nye og moderne lokaler, blir diskusjo- 
nene rundt skjerming og åpenhet i rent fysisk forstand. 


Fysisk åpenhet og behovet for skjerming 


Visjon 2: Fubiak skal være et inspirerende møtested for kunnskap og kul- 
tur hvor alle er velkomne, enten de kommer for å være alene 


eller sammen med andre 


Åpenhet og transparens fremstod i 2018 som selve konseptet FUBIAK, 
ment for å gi brukerne opplevelsen av å befinne seg i et trygt, oversiktlig 
og åpent offentlig rom. To år etter åpning opplevde altså en del ungdom 
og ungdomsarbeidere å ha mistet et fristed, sammenliknet med i den 
ungdomskafeen de hadde kommet fra. Symbolet på dette tapet ble nett- 
opp åpenheten: de åpne rommene, alle inngangene og mangelen på steder 
å være for seg selv som gruppe. Når ungdomsarbeidere i forbindelse med 
evalueringen insisterte på fysisk skjerming av egne aktiviteter i FUBIAK, 
utfordret de samtidig ideen om å etablere et hus åpent for hele bydelens — 
eventuelt byens - befolkning. Å etterspørre permanent fysisk skjerming 
ble en form for symbolsk motstand mot samlokaliseringen og samorga- 


niseringen i seg selv. 

Flere av ungdomsarbeiderne insisterte lenge pa at den eneste mulig- 
heten for å klare å utvikle et godt ungdomstilbud innenfor rammene av 
FUBIAK, nettopp var fysisk skjerming av området i 2. etasje. Gjennom 
vår evaluering kom det frem at diskusjonen rundt mulighetene for å sette 
opp en glassvegg rundt hovedtrappen i 2. etasje hadde pågått helt siden 
før FUBIAK åpnet. Ifølge noen av ungdomslederne hadde muligheten for 
fysisk skjerming av ungdomsaktivitetene vært en forutsetning for avgjø- 
relsen om at ungdomssenteret skulle flytte fra sine midlertidige lokaler 
inn i FUBIAK. I den hensikt å ivareta åpenheten i konseptet ble veggen 
imidlertid aldri bygget. På tidspunktet for evalueringen i 2018 hadde 
denne ikke-eksisterende glassveggen nærmest endt opp som et symbol 
på alt som var konfliktfylt og vanskelig med konseptet. Diskusjonen om 
glassveggen hang også sammen med et annet problem som hadde meldt 
seg for ungdomsarbeiderne etter åpning, nemlig behovet for å ha en egen 
inngang for ungdom på kveldstid. Stadig opplevde de ansatte at de som var 
for unge for å få eget meråpentkort, eller som hadde glemt kortet hjemme, 
ikke kunne komme seg inn i bygget på kveldstid. Selv når en egen inngang 
for ungdom i 2. etasje til slutt kom plass, fortsatte ungdommene å bruke 
hovedtrappen fra 1. etasje for å bevege seg inn og ut, noe som forstyrret 
andre som befant seg i lokalene på ettermiddag og kveldstid. 

Ungdomsarbeidernes innvendinger mot byggets åpenhet ble gjen- 
nomgående begrunnet ut fra lokalkunnskap og deres kjennskap til 
ungdomsmiljøet og minoritetsbefolkningen på Furuset. En ting var erfa- 
ringer med ungdommers voldsbruk og med enkelte lokale unge voksnes 
involvering i organisert narkotikakriminalitet (Rosten, 2017), en annen 
ting var erfaringene med foreldregenerasjonens utstrakte sosiale kontroll 
av unge menneskers omgang på tvers av kjønn. Fra ungdomsarbeidernes 
perspektiv var fysisk skjerming også helt nødvendig for å kunne etablere 
et trygt rom for ungdommene, uten innblanding fra voksne brukere med 
ønske om å utøve slik kontroll (se f.eks. Smette et al., 2021 om foreldre- 
restriksjoner i minoritetsbefolkningen). I FUBIAK har ungdomsarbei- 
derene for eksempel opplevd at hemmelige kjærestepar er blitt «tatt på 
fersken» fordi noen voksne har sett dem sitte tett eller holde hender i 
sofaen gjennom glassveggen ut mot kafedelen eller gjennom vinduet ut 
mot parkeringsplassen utenfor. Denne synligheten bidro ifølge dem til 

at gutter og jenter oppholdt seg hver for seg, i ulike rom eller ved ulike 
bord. Det ble imidlertid stadig tatt grep i organsiasjonen for å imøtegå 
slike behov for skjerming, eksempelvis gjennom å henge opp gardiner i 
de største vindusflatene, eller gjennom ommeøblering. 

Mens ungdomsarbeidernes kriminalitetsforebyggende arbeid sik- 
ter mot å styre unge mennesker bort fra kriminell aktivitet, eller også å 
begrense deres handligsrom for slik aktivitet, handler deres sosiale arbeid 
samtidig om å utvide unge menneskers handlingsrom. Fra ungdomsar- 
beidernes perspektiv forutsetter begge deler altså fysisk skjerming fra 
omgivelsene. Et interessant spørsmål å stille i denne sammenheng, er hva 
som ville ha skjedd hvis unge brukere hadde blitt involvert i etableringen 
av FUBIAK allerede før åpning. Ville de da kunne bidratt til at organisa- 
sjonen fikk utnyttet de mulighetene som ligger i sambrukshusets sosiale 
og fysiske åpenhet bedre, fremfor å havne i endeløse diskusjoner om dets 
begrensninger og behovet for skjerming? 


Ungdommenes samskapingsrom 


Visjon 3: FUBIAK skal være et sted hvor nyskapende ideer og løsninger 


samskapes mellom brukere og medarbeidere 


Oversatt fra det engelske co-creation er samskaping et relativt ferskt 
moteord i norsk offentlig sektor (Røiseland & Lo, 2019) som viser til hvor- 
dan offentlige og private og/eller sivile aktører arbeider sammen gjennom 
å dele kunnskap og ressurser med hverandre (Torfing et al., 2020). Dette 
er blitt en vanlig måte å jobbe på i skjæringspunktet mellom offentlige 
tilbud og frivillig arbeid (Bovaird, 2007; Torfing et al., 2021), noe også 
FUBIAK er et godt eksempel på. Gjennom FUBIAK har den gamle fri- 
villighetssentralen på Furuset gått fra å være et fysisk sted hvor man kan 
møtes, drikke kaffe og hjelpe andre, til å bli en mer diffus drivkraft og 
mentalitet i hele den nye organisasjonen (Rosten et al., 2019). Brukernes 
engasjement og frivillige innsats til beste for huset, ivaretatt av lydhøre 
og endringsvillige ansatte, ble i forbindelse med vår evaluering fremstilt 
som det som gjør FUBIAK til hva det er. Det handlet om å tilrettelegge 
for konvertering av brukernes initiativ, engasjement og medvirkning til 
konkrete tilbud og arrangementer i huset. Her har også ungdommen etter 

hvert spilt en nokkelrolle, for eksempel som kulturprodusenter i Grorud- 
dalsprodusentene eller registrerte frivillige i sammarbeid med nettstedet 
frivillig.no. 

I FUBIAK, som alle andre steder hvor samskapingsbegrepet brukes for 
å beskrive hva som foregår, vil det ofte være litt uklart hva slags rammer 
og rom denne samskapingen skal foregå innenfor. Hvor går grensene for 
hva som kan samskapes og når er det at de ansatte eller andre makt- 
relasjoner gjør seg gjeldende og legger begrensninger? For å trekke paral- 
lellen til diskusjonen om ungdommens medvirkningsrom i kapittel 4; 
hva er det egentlig som utgjør ungdommens «samskapingsrom»? I vår 
evaluering av FUBIAK pekte vi på et åpenbart dilemma i det at «for- 
ventningsstyring» i ledergruppa ble omtalt som et middel for å lykkes 
med samskaping av tilbudet. Forventningsstyring handler jo nettopp om 
de ansattes styring av brukere, fremfor brukernes styring av FUBIAK. 
Uten at dette nødvendigvis ble uttalt eksplisitt blant de ansatte oppfattet 
vi det som et underliggende premiss for tilbudet at FUBIAKs brukere 
måtte kunne disiplinere og styre seg selv innenfor rammene av konseptet. 
Her er det rimelig å anta at ungdom generelt, og særlig utsatt ungdom 
spesielt, vil ha andre behov for oppfølging enn voksne brukere. Når vil- 
jen og evnen til å benytte seg av brukerstyrte tilbud også på andre måter 
kan være ujevnt fordelt i en befolkning, vil det kunne bidra til systema- 
tiske forskjeller i hvem som benytter seg av - og ikke minst bidrar inn 
i - samskapingen av tilbudet. 

Ungdomsarbeidernes relative motstand mot FUBIAKs sosiale og 
fysiske åpenhet de første to årene etter åpning hadde åpenbart sammen- 
heng med at de befant seg tett på en brukergruppe som tidlig ga utrykk 
for misnøye med manglende skjerming av egne aktiviteter. Faglederen 
for ungdom fortalte oss i intervju om hvordan en gruppe unge brukere 
etter noen måneders drift hadde fått nok av at voksne «okkuperte» det de 
oppfattet som sitt område i 2. etasje: 


Det førte til et stort ungdomsopprør, sinte ungdommer som snakket høyt til 
ungdomsarbeiderne, som sa «dette er ikke hva dere har lovet oss, dette er bare 
tull og vi har blitt lurt og vi vil tilbake til ungdomkafeen nå!». Det endte opp 
med at en del av ungdommene ville stille opp på åpen halvtime for å fortelle 


politikerne hva de følte. 

Situasjonen ble løst gjennom at ungdommene fikk møte representanter 
for partnerorgansiasjonene i FUBIAK direkte for å fremme sine syns- 
punkter. I etterkant fikk sambrukshuset tildelt en ekstra ungdomsarbei- 
derstilling samt en egen budsjettpost til utbedring av lokalene med tanke 
på ungdom. Midlene skulle gå til egen inngang for ungdom i 2. etasje, 
bygging av nytt toalett i 1 etasje, samt et eventuelt etasjeskille/glassvegg. 
Ungdommene så seg altså nødt til å bevege seg ut av det samskapte huset, 
utenfor samskapingsrommet så å si, for å fremme sine argumenter direkte 
overfor bydelspolitikerne og byråkratene i bydelsadministrasjonen og 
Deichman. 

Gjennom UngHus-prosjektet har vi fulgt flere prosesser med eta- 
blering av nye samlokaliserte tilbud med ungdom som brukere i ulike 
kommuner og bydeler (f.eks Moss Bibliotek, Oppsal samfunnshus, Man- 
glerud aktivitetshus og nye Hovseter ungdomsskole). Som nærmere 
beskrevet i kapittel 2 har vi i den forbindelse hatt med flere grupper av 
ungdom og ansatte på besøk for å la seg inspirere av FUBIAK. En gruppe 
ungdom involvert i planleggingen av nye Oppsal samfunnshus brukte få 
minutter på å komme til kjernen av den skjermingsproblematikken vi 
har beskrevet i det foregående. I møte med FUBIAK-ungdommen lyt- 
tet Oppsal-ungdommen oppmerksomt og stilte oppfølgingsspørsmål av 


typen: 


Hvorfor mener dere det er viktig å ha egen inngang for ungdom? Hvor er det 
dere vil at den veggen skulle ha stått, sånn at dere slipper å ha de voksne på 


biblioteket inne på klubben? 


Under befaringene med ulike grupper i FUBIAK gjenfant vi ellers det 
samme mønsteret som vi så gjennom evalueringen; at de voksne besø- 
kende ofte fremstod som mer positive til det åpne konseptet, mens ung- 
dom på befaring var mer skeptiske og brukte kortere tid på å komme 
«bak fasaden». Kanskje skyldes det at ungdom og voksne bærer med seg 
ulike erfaringer med å innta åpne rom? Deres sosiale status som ungdom 
og voksne tilsier i alle fall at de blir tildelt ulike maktposisjoner i rommet, 
nærmest uavhengig av hva idealbildet for — eller utopien om - et åpent 
sambrukshus tilsier. Et annet og mer generelt poeng kan være at behovet 

for skjerming har naturlig sammenheng med ungdom som livsfase, hvor 
behovet for selv å kunne regulere avstanden til andre, og ikke minst til 
voksne, gjør seg gjeldende. 

Hva gjelder FUBIAK mer spesifikt, er det samtidig viktig å påpeke 
at barn og ungdom er den desidert største brukergruppen i huset. De 
må åpenbart også trives med åpenheten - det er vanskelig å tolke de 
gode besøkstallene på noen annen måte. Gutten som fremhevet pro- 
blemet med å «ha et bibliotek i kjelleren» fremstod ikke nødvendigvis 
som representativ for denne brukergruppen - ikke da, og antakelig enda 
mindre nå. Om ungdom og skjerming i FUBIAK anno 2021 har daglig 
leder følgende å si: 


Her er vi i kontinuerlig prosess. Vi har nå flere rom hvor ungdom kan være 
og oppholde seg uten innsyn. Samtidig ser vi at de åpne arealene også blir 
brukt hyppig av barn og unge - og bidrar til at mange opplever trygghet i 
våre lokaler. Det er en pågående prosess å skulle balansere åpenhet og skjer- 
ming - det er plusser og minuser med begge deler. Derfor jobber vi nå også i 
større grad med soner. På den måten bregrenser vi noe av åpenheten og den 


frie flyten ved at ulike brukergrupper oppholder seg i ulike soner i huset. 


I tillegg til å ha gått bort ifra at de ansatte skal «jobbe i hele huset», har de 
altså gått bort ifra ideen om at alle brukerne skal kunne bevege seg over- 
alt. En ytre omstendighet som også spiller inn her er at et nytt bydelshus 
er under oppføring som FUBIAKs nærmeste nabo, noe som på lengre 
sikt vil bidra til å redusere presset på lokalene i 2. etasje i betydelig grad. 
FUBIAKs samlede personalgruppe planlegger derfor for å kunne gi barn 
og unge enda mer skjermet tilgang på disse lokalene i fremtiden. Kan- 
skje det er riktig å konkludere med at ungdom som gruppe, gjennom å 
ha deltatt og vært til stede på FUBIAK over tid, og gjennom å ha blitt 
prioritert som gruppe og lyttet til av de ansatte, faktisk har opparbei- 
det seg en betydelig maktposisjon i dette sambrukskonseptet. Samtidig 
kunne de med fordel ha blitt invitert inn i god tid før bygget sto ferdig, 
med sine synspunkter og perspektiver på hvor grensene for sosial så vel 
som fysisk åpenhet bør gå, nettopp for å unngå konflikter og frustrasjon 
underveis. 

Sambrukshus som utopi og eutopi 


Utopi er [...] den formen for samfunn et individ eller en gruppe lengter etter, 
eller forsøker å virkeliggjøre. I dagligtale og politisk retorikk brukes gjerne 
«utopi» og «utopisk» for å karakterisere — og utdefinere — visse ideer og idealer 
som urealistiske eller urealiserbare. 


— Mathisen, 2021 


I dette kapittelet har vi, med utgangspunkt i FUBIAK som case og 
basert på erfaringer fra UngHus-prosjektet, satt fokus på det vi ser som 
en mer generell tendens: At sambrukshus fremstilles som en virkelig- 
gjort utopi. Det er noe med måten disse one-fits-all-stedene allerede 
før de er etablert presenteres som løsningen på alle lokale utfordrin- 
ger, som et sted som kan møte alle slags ønsker og behov blandt like- 
verdige brukere. Ikke minst virker sambrukskonseptene forførende på 
dem som drar dit på befaring for å finne inspirasjon til egne prosjek- 
ter. Etter åpning behandles slike kommunale sambrukshus også som 
en merkevare, som potensielt tar skade av at interne smertepunkter og 
utfordringer belyses. Med så vidt ambisiøse prosesser for dekonstruk- 
sjon og rekonstruksjon av offentlige tilbud som det her ofte legges opp 
til, er utfordringer og ubehag underveis faktisk helt umulig å unngå. 
Et utbredt problem med etableringen av sambrukshus hvor ungdom 
er en av målgruppene, er fra vårt perspektiv tendensen til å forholde seg 
til huset som et maktfritt rom. Dette gjelder etter hva vi har erfart både 
i beslutningsprosessene i forkant av etablering, i den første fasen etter 
åpning hvor konseptet etableres, og ikke minst når huset besøkes av 
andre som ønsker å etablere noe tilsvarende i sin hjemkommune eller 
bydel. Kombinasjonen av uvilje mot å diskutere maktforskjeller, man- 
glende avklaringer rundt samskapingsrommet og offensiv markeds- 
føring av tilbudet utad, kan potensielt bidra til å skape unødvendig høyt 
konfliktnivå og misnøye i en fersk organisasjon. I tillegg kan det føre til 
at andre forsøker å kopiere konseptet, uten å være kjent med dets smerte- 
punkter. Som forskergruppe ser vi stort potensiale for ungdom i at 
deres tilbud inngår i en større sammenheng. Det er imidlertid ikke det 
samme som å mene at samlokalisering alltid - og nærmest uavhengig 
av lokale forhold og kontekst - er en god idé. Med større åpenhet om 

problemer og begrensninger underveis mener vi derimot at sambruks- 
hus kan være en ypperlig arena for læring, ikke minst i en tid hvor 
brukere i stadig større skala inviteres inn i utformingen av offentlige 
velferdstilbud. 

Innledningsvis problematiserte vi hvordan medvirkning og samska- 
ping ofte kommer inn først når beslutningen om samlokalisering og 
samorganisering av tjenester allerede er tatt, noe som i seg selv begren- 
ser brukernes medvirknings- og samskapingsrom. Selve beslutningen 
om samlokalisering unntas oftest unge medvirkeres kritiske blikk. 
Som et ledd i prosessen med å etablere en ny møteplass for hele befolk- 
ningen, fremheves likhet og jevnbyrdighet mellom brukergrupper på 
bekostning av forskjeller i status og interesser. Hvis da ingen anstrenger 
seg litt ekstra for å ta barn og unges perspektiv, kan de ende opp som 
en brukergruppe som i mindre grad får mulighet til å sette sitt preg på 
huset på egne premisser. Barn og unge er nemlig ikke nødvendigvis vant 
med å få det som de vil. Tvert i mot har de mye erfaring med at voksne 
tar avgjørelser over hodene på dem, og at de må ta til takke med det de 
får. Vår erfaring med ung medvirkning tilsier at det er de voksne som 
fabler om Utopia, mens de unge forholder seg mer nøkternt til det de 
har, her og nå. 

Når ungdom som brukere deler lokaler med andre brukergrupper, 
påvirker det altså deres muligheter for samskaping. Derfor er det i sam- 
lokaliseringsprosesser viktig å involvere lokal ungdom i prosessen så tid- 
lig som mulig, og aller helst i god tid før avgjørelsen tas. Når det så først 
er bestemt at et ungdomstilbud skal samlokaliseres og samorganiseres 
med andre tjenester, bør man unngå å havne i en situasjon hvor de invol- 
verte ender opp med å sikte mot «utopien», mot det idelle sambrukshuset 
hvor alt fungerer like godt for alle. Slike sambrukshus finnes nemlig ikke, 
og kostnaden for brukere og ansatte ved å bygge en helt ny organisasjon 
gjennom å rive ned de gamle bør ikke undervurderes. En forutsetning 
må være at de involverte heller sikter mot å etablere eutopia (Bauder, 20 15; 
Vestby 2020) — det gode stedet for flest mulig. For å lykkes med å etablere 
et slikt sted bør man være tydelig på rammene for samskaping og vise 
åpenhet for alternative perspektiver, selv når de er kritiske. Og kanskje 
aller viktigst - man må ta tiden til hjelp. 

Ballens uforutsigbare vei mot mal: 
Medvirkning som maktspill 


Bengt Andersen og Sara Berge Lorenzen 
Arbeidsforskningsinstituttet (AFI), OsloMet — storbyuniversitetet 


Frustrasjon, tvil og rammer for medvirkning 


Forskningen på medvirkning i byutvikling kan for enkelhets skyld deles 
i to kategorier, viser en nylig publisert litteraturgjennomgang (Andersen 
& Skrede, 2021). Den ene kategorien består av litteratur der forfatterne 
understreker viktigheten av medvirkning, mens den andre utgjøres av 
analyser som ser mer kritisk på problemene ved å få til medvirkning og 
de mulige negative følgene, så vel som de positive virkningene, av inn- 
byggerinvolvering. Denne grove inndelingen kan nyanseres ved vise til 
studier som Trudeau (2018) og Medved (2017, 2018), samt den nevnte lit- 
teraturgjennomgangen (Andersen & Skrede, 2021). Selv om vi kan slutte 
oss til mange av idealene til medvirkningsproponentene - altså de som 
foreslår at medvirkning er et viktig verktøy - ønsker vi med dette kapitlet 
å gi en nyansert situasjonsbeskrivelse og å tilby en kritisk-orientert ana- 
lyse av medvirkningens maktspill (se også Rosol, 2010, s. 559). 

Med begrepet «kritisk» ønsker vi å tydeliggjøre at vi ikke nødvendig- 
vis a priori aksepterer at noe er «fornuftig» eller «bra», men at dette ma 
undersøkes empirisk og at ulike sider, både fordeler og ulemper, løftes 
frem. En kritisk analyse av byutvikling kan dermed få frem hvordan 
dagens situasjon ikke er «naturgitt» (Andersen, 2014), men for eksempel 


Sitering: Andersen, B. & Lorenzen, S. B. (2021). Ballens uforutsigbare vei mot mål: Medvirkning som 
maktspill. I A. L. Hagen & B. Andersen (Red.), Ung medvirkning: Kreativitet og konflikt i planlegging 
(Kap. 10, s. 223-246). Cappelen Damm Akademisk. https://doi.org/10.23865/noasp.150.ch 10 

Lisens: CC BY-NC-ND 4.0 

delvis drevet frem av aktører med én bestemt ideologi eller et bestemt sett 
med verdier/motiver der andre aktørers preferanser ikke alltid tilgodeses 
(Andersen et al., 2021). Kritisk-orienterte byforskere vil ofte løfte frem 
«makt» i sine diskusjoner (Brenner, 2009). Eller, som nevnte Medved 
(2017, 2018) legge opp til en evaluering og kritisk vurdere hva som synes 
å ha fungert eller har hatt betydning for utfallet. Medved dokumenterte 
gjennom sine komparative casestudier blant annet hvordan resultatene 
fra en mer toppstyrt byutvikling ikke må skille seg mye fra en mer med- 
virkningsorientert byutvikling. 

Under vil vi selv illustrere poengene her ved å trekke på våre egne 
erfaringer og tolkninger av disse fra ulike feltarbeid i Oslo. Målet var å 
samle informasjon som offentlige myndigheter kunne nyttiggjøre seg 
i eget arbeid. Med andre ord var vi ikke der for å samle inn data med 
den hensikt å gjøre en kritisk analyse for publisering i en vitenskapelig 
kanal. Vi ble derfor selv overrasket over graden av maktesløshet eller den 
manglende påvirkningsmuligheten særlig våre voksne informanter ga 
uttrykk for i samtalene. 

Høsten 2019 er vi på feltarbeid som utredere hos en kommunal etat i 
Oslo som er opptatt av å ha gode medvirkningsprosesser for den kom- 
mende utbyggingen etaten har et ansvar for å koordinere i bydelen. Opp 
gjennom årene har det vært organisert og arrangert flere ulike medvir- 
kningstiltak blant beboerne i det aktuelle området. Da vi ett år tidligere, 
i forbindelse med et annet konsulentprosjekt, intervjuet en rektor på den 
lokale skolen, spurte vi vedkommende om det ville være mulig å få snakke 
med noen av skolens elever for å få deres innspill om den lokale utviklin- 
gen. Det avviste hun tvert, og forklarte at nå hadde skolen vært med på 
flere slike medvirkningsrunder, uten at noe skjedde. Rektoren var klar på 
at ledelsen ikke kunne utsette barna for dette igjen. Nå, rundt 12 måne- 
der senere (i 2019), skulle vi altså tilbake for å se nærmere på hvordan 
nettopp enda en runde med medvirkning ville forløpe i denne delen av 
hovedstaden. Nå skulle medvirkningsmulighetene drøftes og planlegges, 
og med på møtene var representanter for en rekke kommunale instanser. 

I tillegg til å observere møtene, snakket vi med mange av de involverte 
aktørene. Selv om de fleste fra kommunen som ytret seg under møtene da 
medvirkning var tema var positive og interesserte i å gjøre dette på (det 

de tolket som) nye mater, var det ogsa enkelte etatsrepresentanter som var 
skeptiske. Grunnene som ble oppgitt, var at planprosessen var kommet 
sa langt at det na var nok medvirkning, samt at eventuelt nye runder med 
involvering av beboere ville forsinke, og dermed fordyre, fremdriften av 
den kommende utbyggingen. På ett av planleggingsmøtene mellom de 
kommunale aktørene, var det også til stede en representant for det lokale 
idrettslaget. Vedkommende sa at det var mye å være fornøyd med i de 
planene som forelå, men at de likevel var misfornøyde både med det area- 
let som var avsatt til deres aktiviteter, «som var mindre enn det vi har nå», 
og til planene for samlokalisering av mange forskjellige funksjoner for 
høyst ulike bruker- og aldersgrupper. En slik samlokalisering ville føre 
til konflikter, mente idrettenes representant. Kommunens folk gjorde 
det klart at det avsatte arealet og samlokaliseringen av aktiviteter, ikke 
kunne endres på. Dette var gitt. Det innså også den lokale ildsjelen. I et 
senere intervju virket vedkommende enda mer pessimistisk, da idretts- 
laget ikke bare ville få redusert kapasitet sammenlignet med dagens 
behov, men gitt også en kommende utbygging av flere hundre leiligheter, 
så ville ikke idrettslaget ha mulighet til å tilby de nye barna meningsfulle 
aktiviteter. Dette var spesielt problematisk i et område med omfattende 
levekårsutfordringer, inkludert problemer knyttet til uro og kriminalitet 
i deler av ungdomsmiljøet. Idrettslagets representant var dermed redd for 
at enda flere unge ville falle utenfor den organiserte fritiden, og heller bli 
rekruttert inn i uønskede miljøer i årene fremover. Ved å kritisk drøfte 
ulike medvirkningsforsøk med unge, men også planprosesser der unges 
arenaer skal utvikles eller endres, viser dette kapitlet viktigheten av å 
løfte frem «makt» som et sentralt analytisk begrep. Kanskje viktigere, er 
vår insistering på at det må skje radikale endringer i ressurstilgangen - 
og de reelle medbestemmelsesmulighetene — for at unge og voksne uten 
formelle «ekspertroller» (se Mutter et al., 2021), skal bli integrerte som 
fullverdige stedsutviklere. 


Hvordan forstå medvirkning? 


Denne underoverskriften lover for mye — vi kan bare tilby noen perspek- 
tiver eller noen briller en kan lese medvirkning i stedsutvikling gjennom. 

I en tidligere artikkel inviterte en av oss forskere og andre til å gruble mer 
over medvirkningens rolle i norsk byplanlegging (Andersen & Skrede, 
2021). I dette kapitlet tar vi oss selv delvis på ordet ved å både beskrive og 
å tenke høyt om hvordan medvirkning forløper i konkrete stedsutvik- 
lingsprosjekter i Oslo. Basert både på foreliggende litteratur og på våre 
egne felterfaringer fra medvirkningsarbeid, ønsker vi å belyse hvordan 
«makt» må trekkes inn i alle kritiske diskusjoner både av steds- eller 
byutvikling mer generelt, samt i medvirkningsarbeid med unge mer 
spesielt (se Ataol et al., 2019). Tidligere medvirkningsstudier — i byplan- 
leggingen mer overordnet (Brand & Gaffikin, 2007), men også der barn/ 
unge står sentralt (Alparone & Rissotto, 2001) - viser hvor sentralt det 
er å synliggjøre nettopp makt og interessekonflikter. Brand og Gaffikin 
(2007), for eksempel, viser til at en ikke må nedtone «maktspillet» som 
ofte oppstår mellom ulike grupper i planleggingen. Det er ikke bare ulike 
beboergrupper (som unge og eldre) som kan ha ulike interesser, men også 
de som skal medvirke og de profesjonelle planleggerne. Videre understre- 
ker de at maktforskjeller ikke enkelt kan oppløses gjennom dialog eller 
logiske argumenter (Brand & Gaffikin, 2007, s. 292). I praksis, påpekes det 
videre (Brand & Gaffikin, 2007, s. 300, 304), så er det utbyggere og andre 
med ressurser og formell autoritet — «regissørene» (Andersen et al., 2021) 
- som ofte sitter langt unna medvirkningsmøterommene, som tar over 
styringen når rundene med beboerdialog er over. Med slike argumenter 
som inspirasjon, hevder vi at medvirkningsproponenter, inkludert plan- 
leggere, politikere og forskere (se Andersen & Skrede, 2021, s. 10-12), med 
fordel kan løfte frem at ulike grupper/individer kan ha høyst ulike ressur- 
ser og interesser. Som diskutert av Harvold (2002), er det ikke gitt eller 
nødvendigvis sannsynlig at medvirkningsprosessen vil føre til et resultat 
alle vil være fornøyde med (også Andersen, 2021). I de tilfellene der man 
ønsker å bygge noe for barn/unge eller lage et område der barn vil tri- 
ves, kan en skille mellom det å ha et «barneperspektiv» og det å lene seg 
på «barns perspektiv». Førstnevnte er der voksne planleggere/utbyggere 


1 — Vi ønsker å takke Astri M. Dalseide for mange gode innspill på et tidligere utkast. Blant annet 
er vår bruk av «energitapping» en idé fra Astri. Vi takker også den anonyme fagfellen for gode 
kommentarer og det er fra fagfellen vi har hentet begrepsparet «barns perspektiv» og «barneper- 
spektiv». 

har en idé om hva som er barns ønsker eller «behov», mens det å (for- 
søke å innta) barns perspektiv, vil være å involvere faktiske barn/unge 
slik at deres interesser får reell innvirkning på planlegging og utbygging 
(se også Hauken, 2020; Skivenes & Strandbu, 2006). 

Videre er det vanskelig å være uenig med henholdsvis Alparone og 
Rissotto (2001) og Harvold (2002) at det er en dårlig løsning å legge bort 
eller fortie konflikter, slik faktisk en del medvirkningsproponenter fore- 
slår. Vi er også skeptiske til om norske politikere og planleggere (Abram, 
2004) - og kanskje særlig private utbyggere (Andersen et al., 2021) - vil 
gi fra seg «makt». Den innledende skildringen, bygget på feltarbeid og 
intervjuer, gir blant annet en indikasjon på hvordan stedsutvikling kan 
forstås som et spill der ulike aktører har ulike muligheter til å påvirke spil- 
leregler og spillets utfall (Bauman, 2012, s. 5 Lukes, 2005). Med Sarkheyli 
og Rafieian (2018, s. 107) - som igjen lener seg på Lukes (2005) - vil vi si at 
det er viktig å belyse hvem det er som får prioritere og definere behov tid- 
ligst i planleggingsfasen — det er ikke alle som har «forslagsmakt» (Duch 
et al., 2015). Når prioriteringer og behov har blitt formulert, kan det være 
vanskelig for de som kommer senere inn som «medvirkere» å endre på 
dette. Interessant nok har Oslo, byen vi har gjort feltarbeid i, et politisk 
mål om å være en «foregangskommune» på medvirkning (Røed, 2018). 
Samtidig ser vi hvordan ulike kommunale aktører eller etater (trolig etter 
press fra politikere og utbyggere) handler innenfor rammer der fremdrift, 
budsjetter og andre politiske målsetninger skal følges, overholdes og nås. 
Slike materielle faktorer (som økonomi og utbygging) kan derfor vanske- 
liggjøre en realisering av medvirkningsvisjonen. Kort sagt er det noen 
målkonflikter her, noe en rekke byforskere har trukket frem som et frem- 
tredende trekk i Oslos byutvikling - hvor de mer «myke» målene knyttet 
til sosial bærekraft nedprioriteres til fordel for de «harde» målene under 
paraplyene miljømessig og øknomisk bærekraft (Andersen & Røe, 20 7; 
b; Andersen & Skrede, 2017; Cavicchia, 2021). For å låne en formulering 
av Alparone og Rissotto (2001, s. 431), er vi dermed ikke overbevist om at 
vii norsk stedsutvikling vil se en «desentralisering av makt» der borgere, 


2 — Viskriver «makt» og ikke makt, da vi ikke ser på makt som en ting som kan deles opp eller send- 
es rundt. Snarere forstås makt som et aspekt eller en dimensjon ved sosiale relasjoner (Andersen, 
2014, s. 59 med referanse til Kilian, 1998). 

inkludert unge, far betydelig og reell kontroll over planleggingen, inklu- 
dert en reell innflytelse allerede i forslagsfasen (se ogsa Kalandrakis, 
2006). Altsa, om tanken med medvirkning er «en mer demokratisk plan- 
legging (Aarsæther et al., 2018, s. 20)» (sitert i Andersen & Skrede, 2021, 
s. 8), så vil vi hevde at ulike former for «makt» må fordeles. 

Å være opptatt av barn og unges plass i stedsutviklingen, og det å 
bedrive medvirkningsarbeid - eller i hvert fall snakke om «medvirknin- 
gens» viktighet — er hverken særnorsk eller noe nytt. I Norsk Forms rap- 
port Bybarna i forskning og planlegging. En kunnskapsoversikt fra 1970- og 
80-tallet (Hammarqvist & Stenbråten, 2009), kan man lese at 


på slutten av 1970-tallet og utover på 80-tallet, ble det i fagmiljøene lagt stor 
vekt på at barns interesser ikke ble tilstrekkelig ivaretatt i den fysiske planleg- 
gingen av nærmiljøene [...] Etter hvert utviklet planene seg til å gjelde barn 
og ungdoms totale oppvekstmiljø. Et eksempel på dette er barne- og ungdom- 
splan for Trondheim 1983-86 [...] Medvirkning sto sentralt i [plan-]arbeidet 
og blant annet bydelsutvalg, skoler og fritidsklubber var viktige deltakere [...] 
FNs Barnekonvensjon som kom i 1989 er en medvirkende årsak til at det i løpet 
av de siste 20-30 årene er lagt stadig sterkere press på at barn skal medvirke eller 


aktivt delta i planprosessene. (Hammarqvist & Stenbråten, 2009, s. 27-28, 31)? 


Det vi vil hevde, er at vi også i Norge synes å være inne i (nok) en bølge 
av det vi inspirert av Lane (2005, s. 283), kaller en medvirkningsoriente- 
ring - selv om dette arbeidet ikke nødvendigvis gir de ønskede resultater 
(Andersen & Skrede, 2021). I USA er Portland, Oregon en by der befolk- 
ningens medvirkning er satt i system gjennom lokale lover og forskrifter, 
en by som sies å være spesiell i en USA-kontekst siden sivilsamfunnets 
eller borgernes involvering er langt mer omfattende enn de fleste andre 
byer her (Sarkheyli & Rafieian, 2018, s. 108). Da et nytt «megaprosjekt» 
skulle gjennomføres, ble det også denne gangen gjennomført med- 
virkning. De ulike aktørene var fornøyde med planleggingsfasen der 
visjonene ble trukket opp, men med de endelige resultatene var det mer 


3 — I Norsk Forms rapport blir 1990-tallet kun kort omtalt (Hammarqvist & Stenbråten, 2009, s. 31), 
mens Bringelands (2017, s. 21-22) masteroppgave har bidratt til å belyse situasjonen både på 
1990-tallet og inn på 2000-tallet. 

blandete opplevelser, og utbyggerne så ut til å ha hatt langt større evne til 
å få realisert sine interesser, som å bygge høye og luksuriøse leilighets- 
bygg (Sarkheyli & Rafieian, 2018, s. 111ff). Sarkheyli og Rafieian poengte- 
rer også at det var utbyggerne, eiendomsbesitterne og sektormyndigheter 
som fikk sette prioriteringene for utbyggingen (s. 114-115). En parallell 
observasjon ble gjort i Sverige: nemlig at det i byutviklingsprosesser kom 
til syne maktforskjeller. Her så en hvordan utbyggere og deler av myn- 
dighetsapparatet hadde stor mulighet til å få sine interesser gjennom. 
Samtidig hadde unge, kvinner og etniske minoriteter i langt mindre grad 
samme mulighet for å få realisert sine preferanser eller interesser (Cele & 
van der Burgt, 2015, s. 17f.; også Monno & Khakee, 2012, s. 92f.). Tilsva- 
rende fra Oslo, så hevder forskere at private utbyggeres interesser styrer 
stedsutviklingsprosessene i visse områder (Andersen et al., 2021), mens 
store (semi-)offentlige aktører har stor gjennomslagskraft andre steder 
(Andersen & Røe, 2017a, 20 17b). Felles her, er at den vanlige «osloborge- 
ren» i liten grad kan sies å ha hatt direkte påvirkning på forslagene, pla- 
nene og den endelige realisering (også Andersen & Skrede, 2017). Bildet 
må likevel nyanseres, da det foreligger tilfeller der beboernes uttrykte 
interesser, heller enn utviklernes, vinner gjennom, da kanskje særlig ved 
å hindre eller stoppe utbyggingsprosjekter gjennom omfattende protes- 
ter (Falleth & Saglie, 2012). Uansett, som Andersen og Skrede viser (2021, 
s. 12), så er det nok «flere studier som dokumenterer muligheter for med- 
virkning» heller «enn materiell påvirkning». Med det menes at beboere 
eller andre (tenkte) berørte parter får komme med sine innspill, det vil 
si at man gis mulighet til å si eller skrive sin mening etter at prosessen 
er iverksatt. En materiell påvirkning, det å endre på bygningstyper, byg- 
gehøyder, arkitektonisk stilart, påvirke prisnivået eller endre på beboer- 
sammensetning, lokalisering med mer, synes det derimot å være langt 
færre eksempler på (se også Cavicchia, 2021). En observasjon vi også 
gjorde, er at de som blir invitert inn som «medvirkere» eller som presser 
seg frem med sine innspill «sjelden kommer inn tidlig nok» (Andersen & 
Skrede, 2021, med referanse til bl.a. Hanssen, 2010; Røe, 2019). 

Uansett, basert på de nevnte studiene vil vi hevde at stedsutvikling, 
inkludert planprosessene, med fordel kan forstås som et spill der de ulikt 
posisjonerte aktørene har ulik mulighet til å både sette agendaen og til 

a styre spillet (Bauman, 2012; Duch et al., 2015; Lukes, 2005). Det a ha 
innsikt i spillets regler og hva som er mulig, leser vi som a inneha en vik- 
tig kunnskap eller kompetanse. Om denne kunnskapen er ulikt fordelt 
mellom aktørene, som arkitekter, bestillere, utbyggere, eiendomsbesittere 
og ulike grupper av borgere, vil vi i tråd med Barth (1990, 2002) hevde 
at makt altså må sies å gjennomsyre alle faser eller hele planleggings- og 
stedsutviklingsprosessen (også Ataol, 2019). Mens det kan synes åpenbart 
at en eiendomsbesitter, i kraft av å være eier, har en «materiell innflytelse» 
over utbyggingen som en ung nabojente ikke kan matche, er det kanskje 
mindre åpenbart hvordan språk og informasjonstilgang er viktige res- 
surser i kommunalt drevne utviklingsprosesser der ungdomstilbud i seg 
selv er et mål for «utviklingen». Et interessant eksempel på hvordan ulike 
aktører har ulik tilgang til informasjon og kunnskap, får vi i Engerbakks 
bidrag (se kapittel 11). I det følgende belyser vi nettopp det at hvem som 
vet og hva en vet når, er viktig. Selv om det å ha økonomisk- eller bud- 
sjettansvar selvfølgelig også er en del av spillets gang. 


Den gamle fotballbingen 


«Hva skal dere bygge for barna og ungdommene da?», spør en gutt på 15 år. 
Han har fått fri fra skolen for å være med i et møte med tre prosjektledere fra 
tre ulike etater i Oslo kommune. Etatene har alle planer for området der han 
bor, et kommunalt boligkompleks øst i Oslo. En av prosjektlederne svarer «vi 
skal sette opp line og et permanent paradis». Gutten klør seg i hodet og ser bort 
på kameraten som også er med i møtet. «Men det er ingen her som går på line 
og hvis man vil hoppe paradis kan man jo bare tegne det selv», sier kameraten. 
«Hvordan kom dere fram til dette?», spør den andre gutten. Prosjektlederen 
forteller at de inviterte alle barna og ungdommene som bor i boligkomplekset 
til et medvirkningsmøte, men at det bare dukket opp voksne. Derfor baserte de 
planene sine på det foreldrene og de andre voksne trodde at barna og ungdom- 


mene ville ha. 


I tillegg til prosjektlederne og de to guttene er to forskere fra Arbeidsfors- 
kningsinstituttet (AFI) og en representant fra bydelen til stede i møtet. 
AFI og bydelen gjennomførte et medvirkningsopplegg med de to guttene 

et par maneder tidligere. De ble da involvert som medforskere (beskrevet 
i kapittel 2) med oppdrag om 4 finne ut hvordan det kommunale bolig- 
komplekset kunne bli et bedre sted for barn og unge a vokse opp. Kort tid 
etter kom det frem at tre andre etater også hadde planer for området der 
guttene bor. To etater samarbeidet om et planlagt byggeprosjekt utenfor 
boligkomplekset, og den tredje etaten skulle i gang med bygging noen år 
senere. 

Da nyheten om at det skulle bygges i området nådde naboene, begynte 
ryktene å svirre. Det var spesielt ett rykte ungdommene i området var 
opptatt av - at en gammel fotballbinge skulle rives. Den slitte fotballbin- 
gen var nemlig et viktig sted for de unge guttene i nærmiljøet. Det var 
her de møttes etter skolen og i helgene for å spille fotball eller bare henge. 
Sammen med AFI og bydelen inviterte de to guttene etatene til et møte 
for å komme til bunns i hva som faktisk skulle skje, og for å finne ut om 
ungdom kunne påvirke i disse planene. 

Ungdommene intervjuet prosjektlederne og fikk se tegninger over 
planene for nabolaget sitt. Det kom da frem at fotballbingen ikke skulle 
fjernes, men flyttes for å gjøre plass til et nytt bygg. Dette ville innebære 
at ungdommene ville stå uten en ballbinge i en kortere periode, men den 
nye skulle være klar før sommerferien, innen den årlige fotballturnerin- 
gen. Der fotballbingen hadde stått ville det bli værende et åpent område. 
Det var her det skulle settes opp line og permanent paradis. 

Da guttene fikk høre at etatene hadde prøvd å invitere ungdom til 
et medvirkningsmøte ved å legge brev med invitasjoner i postkassene, 
skjønte de hvorfor det bare var voksne som kom til medvirkningsmøtet. 
«Ungdommer leser ikke post», kommenterte en av dem. Med andre ord 
ble ungdommene invitert til å komme med innspill gjennom de voksnes 
kanal og på deres premisser. De to guttene foreslo at de kunne arran- 
gere et nytt medvirkningsmøte i påskeferien, som var rett rundt hjørnet. 
Prosjektlederne var skeptiske til dette da de var kommet såpass langt i 
prosessen at det ville bli vanskelig å gjøre noen endringer. De ble til slutt 
enige om at ungdommene kunne arrangere et møte på sin måte, og så 
skulle de se hva de fikk til etterpå. 

En solskinnsdag i påskeferien, en uke senere, ble det satt opp langbord 
på plassen mellom leilighetsbyggene. Guttene hadde hengt opp plakater 

og spredt ordet til venner og bekjente i nabolaget. De hadde med seg en 
forsker og kunstner Nina Vestby fra innovasjonsprosjektet Et sted å være 
ung: Metoder og rammeverk for innovativ medvirkning ved utvikling og 
etablering av ungdomssteder (UngHus) (mer om prosjektet i kapittel I), 
som assisterte med å splotte (les mer om splot som verktøy i kapittel 2), 
brodere og samle inn innspill. Guttene lagde mat som de serverte. Å tilby 
mat mente de var viktig for å få folk til å komme. I løpet av dagen kom det 
om lag 20 barn og ungdommer innom bordet. De splottet, spiste mat, fikk 
informasjon om hva som skulle skje i området og kom med innspill til den 
åpne plassen. De fleste ønsket seg nedgravd trampoline lignende en de 
hadde sett på en lekeplass på Tøyen i Bydel Gamle Oslo. Etter påskeferien 
fortalte guttene prosjektlederne om innspillene de hadde hentet inn. 
Prosjektlederne sa de ble overrasket over at de to ungdommene hadde fått 
inn såpass mange innspill fra barn og unge i området. Etter at de hadde 
diskutert de ulike innspillene fikk guttene beskjed om at planene kunne 
endres, men at det kunne føre til utsettelser i byggeprosjektet. De ble da 
enige om å bytte ut paradis og line med trampoliner. 

Tilbake til den gamle fotballbingen: I det første møtet guttene deltok 
i fikk de vite at den nye fotballbingen skulle få noen justeringer, blant 
annet skulle de slitte treveggene byttes ut med ny netting for å minimere 
bråk. Guttene poengterte at treveggene var viktige, de gjorde nemlig at 
ballen spratt tilbake i spillet. Guttene diskuterte videre med prosjekt- 
lederne, men de mente at det ikke var mulig å beholde treveggene. Den 
nye fotballbingen skulle stå nærmere boligkomplekset og treveggene ville 
derfor føre til bråk for beboerne. Sammen ble de enige om å bytte ut net- 
tet som var planlagt med et strammere nett, slik at effekten ikke ville bli 
helt borte. De ble også enig om andre justeringer for å gjøre fotballbingen 
bedre for ungdommene som skulle bruke den. 

Den gamle fotballbingen ble revet den våren, men da høsten kom, 
hadde den nye bingen fortsatt ikke blitt satt opp. I mangel på informasjon 
ble fotballturneringen, som skulle arrangeres før sommerferien, stadig 
utsatt, og ifølge bydelen begynte ungdommene å bli frustrerte da de ikke 
så noe tegn til fotballbingen utover høsten. Et av de viktigste møteste- 
dene for ungdommene hadde på dette tidspunktet vært borte i nesten 
tre måneder på sommerhalvåret, som ifølge guttene er årstiden den blir 

mest brukt. I januar året etter fortalte bydelen at den nye fotballbingen 
endelig hadde blitt satt opp, men den var låst slik at ingen kunne bruke 
den, til tross for stadig etterspørsel fra både bydelen og engasjerte ung- 
dommer. I samtaler med prosjektlederne i de involverte etatene fikk vi 
vite at én beboer hadde sendt inn en formell klage til Plan- og bygnings- 
etaten (PBE) i Oslo kommune. Denne ene klagen trumfet ungdommenes 
interesser og førte til at fotballbingen ikke åpnet igjen før vinteren året 
etter. Ungdommene var dermed uten fotballbinge og et sted å være i over 
et halvt år. For en ungdom er seks måneder, relativt sett, en lang periode. 
For mye av ungdomstiden ble de altså fratatt sitt sted, en arena der venn- 
skap etableres og bygges. 


Presteboligen i bydel St. Hanshaugen 


På andre siden av byen, i bydel St. Hanshaugen, ventet ungdom på et for- 
sinket ungdomshus i to år. I 2018 gjennomførte AFI, i samarbeid med 
bydelen, en medvirkningsprosess i forbindelse med at en gammel preste- 
bolig skulle bli til et ungdomshus. Medvirkningsprosessen var en del av 
prosjektet Alternative byrom: Unges medvirkningsrom. Innspillene til 
ungdommene skulle danne grunnlaget for hvordan ungdomshuset skulle 
utformes og hva det skulle inneholde. Rett før renoveringen skulle starte, 
i 2019, stoppet imidlertid prosjektet opp. Huset ble stående tomt og ung- 
dommene som hadde medvirket fikk ikke vite hva som hadde skjedd. 

I forbindelse med prosjektet UngHus engasjerte bydelen høsten 2019, 
i samarbeid med AFI, en gruppe ungdom til å finne ut hva som hadde 
skjedd med huset. Ungdommene var ansatt i deltidsjobb i bydelen ved 
siden av skolen som en del av prosjektet Ung Ambassadør. I worksho- 
per fasilitert av AFI leste ungdommene gjennom møtereferater, intervjuet 
politikere, bydelsansatte og andre relevante personer. De fant ut at ung- 
domshusprosjektet hadde stoppet opp fordi det var uenigheter om hvor 
mye bydelen skulle betale i husleie for å drive ungdomshuset. I desember 
samme år dro ungdommene til Åpen halvtime i bydelen, de fortalte hva 
de hadde funnet ut og krevde at prosjektet skulle starte opp igjen med 
ungdom involvert gjennom hele prosessen. Over nyttår, i januar, startet 
prosjektet opp igjen, og etter planen skulle ungdomshuset stå klart høsten 

2021, to ar senere enn den opprinnelige planen. Som i eksemplet over er 
det ogsa her viktig 4 poengtere at to ar er en betydelig del av den enkeltes 
ungdoms liv. I lopet av disse to arene ble flere av ungdommene som var 
med i Ung Ambassador ferdig pa videregaende skole og var dermed for 
gamle til 4 bruke huset da det stod klart. At ungdom vokser fra tilta- 
kene de har medvirket pa fordi byggeprosjektene utsettes, har vi sett flere 
eksempler pa i UngHus-prosjektet og andre prosjekter vi har deltatt i. 

Et par måneder senere var ungdommene i møte med bydelen, AFI og 
prosjektledere fra Omsorgsbygg (OBY), som fra høsten 2021 ble en del av 
den sammenslåtte etaten Oslobygg. OBY var byggherre og hadde ansvar 
for rehabiliteringen av huset. I møtet intervjuet ungdommene prosjekt- 
lederne fra OBY, de fortalte om ideene de hadde for huset og ville finne ut 
hvor mye de kunne påvirke. «Målet er ikke å gjøre noen endringer nå», 
sa en av prosjektlederne gjentatte ganger. De hevdet altså at det var for 
sent i prosessen til å kunne påvirke selve utformingen av ungdomshuset — 
rammene eller prioriteringene var i stor grad allerede bestemt. En av 
ungdommene fortalte senere at de følte seg låst. De hadde mange ideer, 
men fikk stadig beskjed om at prosjektet hadde kommet for langt til at 
det var mulig å gjennomføre disse ideene. Bydelen, som skulle drifte det 
ferdige ungdomshuset, forhandlet med Omsorgsbygg og fikk åpnet opp 
det trange medvirkningsrommet. Høsten 2020 engasjerte bydelen en ny 
gruppe ungdommer som sammen med interiørarkitektfirmaet Makers- 
hub jobbet med hvordan huset skulle innredes. Bydelen overtok drifts- 
ansvaret sommeren 2021 og ungdomsmedvirkning virker å stå sentralt i 
den videre utviklingen av ungdomshuset. 

I løpet av våren 2020, da byggeprosjektet startet opp igjen, fikk ung- 
domshuset mye oppmerksomhet fra politikere og nysgjerrige naboer. 
Ungdommene ble flere ganger invitert med da bydelen og Omsorgsbygg 
skulle møte politikerne sammen med journalister for å vise frem huset. 
I disse møtene ble huset beskrevet som en suksesshistorie, og ungdom- 
mene ble spurt om de gledet seg til ungdomshuset skulle åpne. I samtaler 
med ungdommene i ettertid fortalte de at de gjerne ville fortelle om at 
prosjektet stoppet opp og det de hadde funnet ut, men de ble stadig bedt 
om «a se fremover». Da noen av ungdommene selv tok pennen fatt og 

skrev en kronikk som ble publisert i avisen Vart Oslo, ble det oppstyr bak 
kulissene.* Ledelsen i bade bydelen og OBY reagerte negativt pa ungdom- 
menes kronikk. I og med at ungdommene var ansatt i Oslo kommune 
gjennom prosjektet Ung Ambassador, mente ledelsen at ungdommene 
ikke burde kritisere kommunen (les mer om ungdommenes opplevelse i 
Engerbakk sitt kapittel 11). 


Ivrige medvirkningspådrivere 

I bydel St. Hanshaugen jobbet engasjerte bydelsansatte aktivt for at 
ungdommenes ideer skulle bli tatt hensyn til. OBY hadde ansvaret for 
rehabiliteringen, men det var bydelen som fikk ansvar for å gjennomføre 
medvirkning med ungdom. De ansatte i bydelen var altså det vi her kal- 
ler medvirkningsverter. Bydelen hadde møter med OBY hver 14. dag der 
de fikk oppdateringer på rehabiliteringen og kunne komme med innspill 
på vegne av ungdommene. Ifølge de bydelsansatte ble de i disse møtene 
spurt om programmering og utforming, men det ble brukt et fagspråk 
som var vanskelig å forstå. Etter hvert tok de med interiørarkitektfirmaet 
Makershub inn i disse møtene, slik at de kunne oversette fagspråket som 
ble brukt. De fortalte også at de ofte ble bedt om å ta raske avgjørelser og 
fikk derfor ikke diskutert med ungdommene først. 


Vi skulle finne ut hvilke lys de ulike rommene skulle ha, [...] vi fikk de ulike 
alternativene å velge mellom og farge på gulv. Det skjedde så sykt fort og med 
en forventning om at vi visste hva det innebar og hva det var snakk om. Og der 
fikk vi god hjelp av Makershub [interiørfirma], men det var ganske sånn ... ja, 
vi måtte gjennom noen runder for å vite at vi tok riktig valg eller at vi leste riktig 


så vi ikke endte opp med å drite oss helt ut. 


Det er jo det som har vært litt vanskelig for det er vi som må være vaktbikkje, 
også har ikke vi noe kunnskap til å gjøre det, vi har ingen forutsetninger. 


— fra gruppeintervju med ansatte i bydel St. Hanshaugen 


4 Les kronikken i Vårt Oslo: https://vartoslo.no/arbeidsforskningsinstituttet-bydel-st-hanshaugen- 
omsorgsbygg/ungdom-pa-st-hanshaugen-ble-lovet-et-ungdomshus-i-2014-hvorfor-tar-ingen- 
ansvar/239467 

De bydelsansatte som hadde ansvaret for å være medvirkningsverter 
hadde ikke de rette verktøyene, i form av fagspråk og kunnskap om hvor- 
dan en planprosess og et byggeprosjekt forløper, til å kunne ta vare på 
innspillene fra ungdommene. De fortalte videre at det ble lettere da de 
fikk inn interiørfirmaet som kunne oversette og hjelpe dem med å ta 
beslutninger. Samtidig fortalte de ansatte i bydelen at hvis de hadde hatt 
kunnskap om og erfaring fra byggeprosjekter, ville de engasjert interiør- 
firmaet tidligere. Dette kunne spart dem for tid, frustrasjon og ressurser. 
I samråd med interiørfirmaet endte de opp med å be OBY male alle veg- 
ger hvite slik at de selv kunne male dem i de fargene ungdommene ønsker 
senere. Innflyttingen i huset ungdommene hadde ventet på i over to år ble 
dermed ytterligere forsinket. 

Et annet hinder for medvirkning som de bydelsansatte fra St. Hans- 
haugen trakk frem, var økonomi. Til tross for at unges medvirkning 
synes å være viktig, gitt formuleringer i plan- og bygningsloven, så ble det 
ikke lagt inn tilstrekkelig med midler i budsjettet. De bydelsansatte har 
derfor gjennom hele prosjektperioden søkt om midler fra andre finan- 
sieringskilder for å kunne gjennomføre medvirkning med ungdommer. 
De forteller at det heller ikke var lagt inn nok midler til å fylle huset med 
møbler, og det har derfor vært mye usikkerhet knyttet til om de i det hele 
tatt kunne realisere ønskene til ungdommene. Dette beskriver de som 
utfordrende: 


Du sitter der med en dårlig følelse når ungdommene jobber med planen og 
synes at «åh, det så kult ut med et sånt møbel eller en sånn», også vet vi at det er 
ikke sikkert det blir noe av. Det er en veldig ubehagelig følelse. 


— fra gruppeintervju med ansatte i bydelen 


I et større utbyggingsprosjekt på Mortensrud i Bydel Søndre Nordstrand 
i Oslo har økonomi også vært et stort usikkerhetsmoment. I likhet med 
de bydelsansatte i St. Hanshaugen har kommunalt ansatte som jobber 
med Mortensrud-utbyggingen vært tilbakeholdne med å love for mye 
til ungdom gjennom medvirkning. Noe som gjør det enda mer usikkert 
i et stort prosjekt som på Mortensrud, er at flere ønskede ungdomstil- 
bud ikke er lovpålagte. Det vil si at disse tilbudene kan tas ut av pla- 
nen dersom politikere vedtar å kutte i budsjettet. Dermed er det faktiske 

medvirkningsrommet (se kapittel 4) usikkert, både for ungdommene 
som medvirker og de kommunalt ansatte som inviterer til medvirkning. 

En ungdomsarbeider i en annen bydel i Oslo fortalte at innspill fra 
ungdom ofte stopper opp hos ledelsen. Hun jobber på et ungdomshus 
som nylig ble pusset opp. I forkant av oppussingen hadde ungdoms- 
arbeiderne gjennomført medvirkning med ungdommene som bruker 
tilbudet. Da ungdomsarbeiderne gikk videre til ledelsen med innspillene, 
ble de møtt med «nei, det skal vi ikke ha» og «det skal ikke være et sånt 
ungdomshus». Flere medvirkningsverter vi har pratet med i forbindelse 
med UngHus-prosjektet og andre forskningsprosjekter, forteller at for- 
ankring hos ledelsen er viktig for å kunne gjennomføre medvirkning 
med ungdom. De beskriver at det ligger en forventning om at bydels- og 
kommuneansatte skal gjennomføre medvirkning, men at ledelsen ikke 
forstår at det innebærer mer tid og ressurser enn det som er tilgjengelig. 
I tillegg poengterte noen bydelsansatte vi har pratet med at ledelsen 
ikke involverer seg i møter med ungdommer, og de mener at det der- 
med er lettere for dem å avvise innspill som kommer. I intervjuet med 
ansatte i bydel St. Hanshaugen fortalte de at medvirkningen som ble 
gjennomført i forbindelse med ungdomshuset i Stensparken var avhen- 
gig av at de, som medvirkningsverter, var engasjerte og gjorde en ekstra 
innsats: 


Vi får masse positive tilbakemeldinger [fra ledelsen] når vi viser til hva vi har 
gjort og hvordan prosessen har vært [...] veldig mye positiv tilbakemelding, 
men det hadde ikke skjedd hvis ikke det hadde vært noen ildsjeler i bydelen 
som hadde satt det i gang. Det er noen som må drive prosessen videre og gjøre 
om arbeidstiden sin for å legge det til ettermiddagstid for å jobbe med ung- 
dom, ...] det er ikke initiativ som blir tatt på toppen. 


— fra gruppeintervju med ansatte i bydel St. Hanshaugen 


Medvirkning med ungdom beskrives av mange vi har snakket med som 
personavhengig, men på forskjellige måter. Ansatte i bydelen legger her 
vekt på at medvirkning er personavhengig fordi det er avhengig av at de 
som får rollen som medvirkningsverter er engasjerte. Engasjerte i form 
av at de legger om arbeidstiden sin, samt at de gjør en innsats for å hente 
inn midler til å finansiere medvirkningsprosessen. Prosesser som er 

avhengige av slike ildsjeler, kan vere sarbare, da ildsjeler ofte kan «brenne 
ut» eller slutte. Flere studier av dugnadsarbeid, «omradeloft» og nabolag- 
sengasjement har vist hvordan det frivillige ekstraarbeidet er skjort nett- 
opp av slike grunner (Andersen, 2001; Andersen et al., 2021; Small, 2004). 
Et annet poeng med persondrevne prosesser er kunnskapsoverforing. 
I samtaler med planleggere i Oslo kommune om ungdomsmedvirkning 
har flere lagt vekt pa at mye informasjon som kommer gjennom medvir- 
kningsworkshoper ofte blir hos de ansatte som arrangerer workshopene. 
I disse workshopene skriver ungdommene ned innspillene sine i stikk- 
ordsform på post-it-lapper, og konteksten rundt blir fortalt muntlig til 
de kommunalt ansatte som er til stede. Meningen bak stikkordene som 
står skrevet på post-it-lappene har derfor lett for å forsvinne. Dersom det 
ikke blir dokumentert godt nok kan det ikke spores, i motsetning til et 
høringsinnspill som er blitt sendt inn formelt. I tillegg har flere, både i 
bydeler, kommuner og andre etater, etterspurt et system som gjør at de 
kan dele medvirkningsinnspillene de får inn med andre relevante eta- 
ter og aktører, der en begrunnelse har vært at medvirkerne da ikke må 
gjenta sine innspill i flere runder. I så fall er det en viss risiko for medvir- 
kningstrøtthet. 


Et spill i regi av voksne 


Da vi jobbet med elever i faget «Demokrati i praksis» på Lofsrud skole i 
forbindelse med utbyggingen av Mortensrud, skulle elevene komme med 
innspill til planen i form av et sluttprodukt som kunne sendes inn som 
et formelt høringsinnspill (forklart i kapittel 4). Dette sluttproduktet 
kunne være en presentasjon, en film eller en tekst der elevene forklarte 
hva de ønsket seg og hvorfor. Ved å sende det inn formelt er Plan- og 
bygningsetaten (PBE) pliktige til å se igjennom og kommentere innspil- 
lene. At elevene kunne sende inn sluttproduktet sitt som et høringsinn- 
spill var noe vi utfordret prosjektet til å teste ut. Vi fikk dermed åpnet 
opp for at PBE tok imot andre formater enn tekst for å se om det ville 
bidra til at flere unge sendte inn innspill til høring. Medvirkningen var 
dermed tilpasset medvirkningsspillet. Ut fra kvaliteten på disse slutt- 
produktene å dømme var det tydelig at elevene hadde lagt ned mye tid i 

arbeidet, og at innspillene var viktige for dem. Da vi snakket med elev- 
ene om å sende inn høringsinnspillet var de fleste positive til dette, men 
da det kom til stykket var det kun én elev som sa at hun ville sende det 
inn. De andre ville heller sende sluttproduktet sitt direkte til relevante 
personer i prosjektet. I samtaler vi hadde med lærerne i etterkant, sa de 
«de er jo ungdommer og synes det er veldig flaut». I dette tilfellet ble ikke 
spillereglene endret for å tilpasse elevene, men forsøkt tilrettelagt slik at 
de skulle kunne være med å spille. Allikevel så vi her at det ikke var nok. 
Ungdommene ville ikke være med på medvirkningsspillet til tross for 
at de fikk hjelp og informasjon av de voksne som bestemmer. Ungdom- 
mene ville heller medvirke på sine egne premisser. Her ved å sende inn- 
spillet direkte til de kommunalt ansatte som del av skoleoppgaven, samt 
fortelle om innspillene sine da forskere og representanter fra prosjektet 
var med i skoletimen. 


Diskusjon 


Vår beskrivelse rundt fotballbingen viser at unges innspill om blant annet 
trampoliner ble tatt inn i planene, selv om de unge først møtte noe mot- 
stand da prosessen allerede var i gang og andre (voksne) hadde fått med- 
virke tidligere. Med andre ord hadde planleggerne tatt utgangspunkt i et 
barneperspektiv og ikke barnas eget perspektiv, som var noe helt annet. 
Samtidig ble en del av guttenes viktigste møte- eller hengearena revet 
og etableringen av erstatningen, den nye fotballbingen, ble skjøvet ut i 
tid. Og da den omsider ble bygget, ble den stengt etter naboklager. At de 
unge guttene ble fratatt sitt sted, illustrerer hvordan de ikke spilte med- 
virkningsspillet etter alle de vedtatte reglene like godt som den voksne 
naboen. Det å ha oversikt eller kjennskap til hvordan man skal gjøre sin 
stemme hørt på formelt vis, styrker ens mulighet til å ha reell innflytelse, 
eller makt, som de mer utrente «spillerne» ikke alltid har (jf. Bauman, 
2012; Lukes, 2005). Vi så hvordan denne prosessen med utsettelse og der- 
etter lukking førte til stor frustrasjon for mange av guttene som hadde 
brukt den gamle ballbingen. En kan ikke utelukke at de unge medvir- 
kerne kan utvikle en medvirkningstrøtthet som medfører at de senere 
heller takker nei til mulige medvirkningsinvitasjoner — en trøtthet eller 

frustrasjon vi beskrev innledningsvis, da gjennom en lokal rektor som 
ikke ville «utsette» elevene for mer medvirkningsarbeid med uklare virk- 
ninger. Samtidig ser vi i Engerbakk sitt bidrag (kapittel 11) at motstand 
kan skape mer engasjement og energi til å prøve å forandre systemet. I 
hvilken grad systemet vil endres i mer radikal forstand, kan vi likevel 
ikke si noe om. For å parafrasere Cavicchia (2021 s. 14), så er vi usikre på 
om det er reell politisk vilje til å gjøre systemendringer eller innføre nye, 
effektive verktøy i planleggingen — noe også Cele og van der Burgt (20 15) 
viser i deres studie av svenske planleggere. 

Med juristene Myklebust og Schiitz kan en spørre seg om det var de 
unge «ballbingebrukerne» som uansett burde blitt prioritert av planleg- 
gingsmyndighetene. I en diskusjon av medvirkning i norsk planlegging, 
er en kategori som «barn og unge» særlig interessant gitt plan- og byg- 
ningsloven § 5-1. Myklebust og Schiitz (2019) har påpekt at barn og unge 
er vist til i lovens formålsparagraf ($ 1-1). Dog er «utfordringen at alt er 
relevant når det gjelder arealplanlegging, i så måte så er ikke barn og 
unges interesser noe som står i en særstilling i lovens formålsparagraf» 
(Myklebust & Schiitz, 2019). Likevel, så var 


lovgivers intensjon at barn og unge skulle ha en sterkere vekt enn for eksempel 
de økonomiske interessene. Det står i lovforarbeidene at [de unges interesser] 
skal gå foran andre interesser eller prioriteres høyest hvis det er en interesse- 


konflikt. (Myklebust & Schiitz, 2019) 


En studie fra Bergen viser at så nødvendigvis ikke er tilfelle i praksis. 
Forskerne påpeker at utbyggeren i Bergen ikke avsatte tilstrekkelig med 
areal til barn og unge i det aktuelle prosjektet (Boge et al., 2019). Siden det 
er godt dokumentert at utbyggernes økonomiske interesser veier tungt i 
norsk byutvikling (se over), så er det påtagelig at det synes å være få stu- 
dier som viser at barns interesser også kan bli prioritert høyt eller høyest 
(f.eks. Hauken, 2020) - snarere tvert imot (Hanssen, 2018, s. 101). Om 
unge blir hørt formelt, for eksempel gjennom barne- og ungdomsrådene 
eller Barnas representant (Hanssen, 2019, s. 58), er det heller ikke gitt 
at innspillene blir vurdert. I hvert fall fikk ikke Sawyers informanter i 
Oslos ungdomsråd vite hva som skjedde med innspillene ungdomsrådet 
hadde til de ulike planforslagene (Sawyer, 2019, s. 5-6). Selv om våre egne 

erfaringer fra eksemplet med presteboligen pa St. Hanshaugen skiller seg 
noe fra det Sawyer fant, så også vi hvordan planleggingen og utbyggingen 
i stor grad foregikk innenfor rammer som andre hadde definert. Vare 
observasjoner har ogsa en parallell til blant annet Roe (2019), som har 
poengtert at de som onsker 4 medvirke ofte kommer inn for sent i proses- 
sen. Her vil vi legge til: en prosess der prioriteringer, oppstart og de ulike 
fasene i stor grad er bestemt og definert av nettopp de som har regien pa 
spillet (Sarkheyli & Rafieian, 2018). Politikere, utbyggere og planleggere er 
blant dem som ofte har forslagsmakt (Duch et al., 2015), og som deretter 
styrer prosessen. Så når ungdommene søkte å snakke om sine erfarin- 
ger, eller den voksne idrettslederen la frem idrettslagets interesser, ble en 
del «presset» til å heller bli del av de profesjonelle byutviklingsaktørenes 
fremdriftsplaner, mens det var også tilfeller at andre i praksis ble eksklu- 
dert fra prosessen. Beboerne og ildsjelene måtte ikke forkludre spillets 
oppsatte gang. 

Videre så vi at til og med for bydelsansatte var de andre kommunale 
aktørenes fagspråk fremmedgjørende. Det som skjedde på St. Hanshau- 
gen var at enkelte kommunalt ansatte besluttet ikke bare hva en kunne 
medvirke på, men hvordan og når en skulle snakke om prosessen. Å 
ha kunnskap om hvordan en skulle snakke, viste seg også avgjørende 
i eksempelet med den midlertidige stengningen av ballbingen. Med 
Lukes (2005) og Barth (1990, 2002) hevder vi at selv om mange ønsker 
å trekke inn unge i stedsutviklingsarbeid, så foregår det likevel innen- 
for juridiske/formelle og materielle (økonomiske) rammer og ofte med 
et fagspråk som mektiggjør noen og ikke andre. I vårt tilfelle var det 
enkelte byomfattende kommunale aktører som hadde regien på spillet, 
og der unge (samt blant annet noen kommunalt ansatte i bydelene) ble 
«invitert» inn eller «presset seg inn». Med Andersen, Ander og Skrede 
(2021) vil vi si at regissørene (her kommunalt ansatte i sentrale etater, 
men støttet opp av politikere og lovgivere) virker som portvoktere (også 
Prescott, 2021, s. 62). Det er regissørene, eller egentlig deres mer eller 
mindre synlige ledere og støttespillere (politikere og lovgivere), som er 
beslutningstakere. De unge på St. Hanshaugen og ved ballbingen får 
kun spille med i en viss grad, men de får ikke utfordre spillet og selve 
spilleoppsettet. 

Avsluttende refleksjoner 


Influert av Rosol (2010, s. 549), kan myndighetenes insistering pa lokal 
medvirkning ses som et steg pa vei bort fra det offentlige som kollek- 
tiv tjenestetilbyder og med et mer helhetlig styringsansvar - også med 
planlegging (Andersen & Røe, 2017b). Ved at den enkelte borger i teorien 
(men oftest private utbyggerselskaper) gis muligheten til å påvirke hva 
som bygges eller hvilke andre plangrep som velges, så kan det tenkes at 
ansvaret, eller «skylden», for (utilsiktede) negative konsekvenser også (til 
dels) faller på «medvirkerne» (eller da de private utbyggerne). Ansvaret 
ligger altså ikke hovedsakelig hos myndighetene, da de faktisk ikke har 
handlet (Lukes, 2005, s. 67) eller i hvert fall hatt regien alene. Likevel, som 
Lukes (ibid.) understreker; ved å velge ikke å handle eller avstå fra regien, 
så er dette også en utøvelse av «makt». Følger vi videre i både Rosols (2010, 
s. 550) og Andersen og Skredes (2021) fotspor, kan vi stille følgende spørs- 
mål — spørsmål som kanskje kan stimulere til videre forskning: Fører det 
ansvaret som medvirkningsinvitasjonen kan innebære til en tilsvarende 
ressursoverføring til de involverte? Fører mer hverdagsinvolvering i regi 
av myndigheter og private utbyggere til en form for disiplinering av inn- 
byggerne? Fører et mer aktivt nabolagsengasjement til at konflikter mel- 
lom naboer, for eksempel mellom fotballinteresserte gutter og eldre med 
behov for ro, manifesterer seg? Om unge også vil ha «ro», vil det da være 
enklere å lage arenaer for ulike aldersgrupper? Eller kan det tenkes at 
design med vekt på sambruk heller legger opp til friksjon (se Fagerlid 
et al., 2021; og kapittel 9)? Dessuten, fører medvirkningsarbeidet til en 
reduksjon av fritid og en energitapping hos de involverte? Samt, inspirert 
av Haukens (2021, s. 117) analyse av medvirkningsrommet for barn i den 
privat-ledete transformasjonen av Ensjø i Oslo: Er det rett og slett realis- 
tisk at borgere skal trekkes inn i alle de «lukkede møtene» som planleg- 
gings- og utbyggingsprosjekter er preget av? Ikke minst, vil en mer aktiv 
involvering, der borgere jobber side om side med de profesjonelle eksper- 
tene, stå i fare for å redusere «kvaliteten» på resultatet (jf. Malterud & 
Elvbakken, 2020)? Dette kan være nyttige spørsmål å ha i mente for de 
som jobber for økt medvirkning i by- og stedsutviklingen, også da dette er 
prosesser som kan gå over mange år. Det er dermed ikke utenkelig at det 
å legge opp til omfattende samskaping (f.eks. Røiseland & Lo, 2019) kan 

medføre energitapping av de som gjør dette på fritiden eller som elever 
uten lønn. Selv om vi altså har kunnet følge flere ulike medvirkningspro- 
sjekter tett gjennom ulike feltarbeid i Oslo (her viser vi også til bokens 
andre bidrag), så vet vi «foreløpig [...] for lite om medvirkningens irrgan- 
ger» og hva som skjer i lukkede møter «til at vi kan bruke medvirkning 
som et effektivt virkemiddel for å skape mer demokratiske og rettferdige 
byer» (Andersen & Skrede, 2021). Om resultatene fra medvirkningsarbei- 
det, og da særlig resultatene fra barn og unges medvirkningsarbeid, skal 
bevege seg videre fra de tidsbegrensete medvirkningsprosessene (se Ataol 
et al., 2019), og bort fra de allestedsnærværende post-it-lappene (eller ut 
fra de fysiske modellene, se Dalseide i kapittel 5); til å farge den faktiske 
stedsutviklingen til beste for unges interesser —- uten at andre grupper 
tilsidesettes, men det er en annen diskusjon — så må vi ikke bare ha mer 
forskning (Andersen & Skrede, 2021). Ei heller vil nok enda flere «medvir- 
kningsmetoder» være tilstrekkelig (Plan- og bygningsetaten, 2019, s. 14). 
Snarere må det nok rett og slett en radikal maktforskyvning til. 

Huset i Stensparken 


Bjork Brandmo Engerbakk 
Vitenskapelig assistent og UngHus-alumni 


Forste gang jeg horte om Huset i Stensparken var da jeg startet jobben 
min som «ung ambassadør» i bydel St. Hanshaugen høsten 2019. Det var 
sommeren samme år jeg fikk en sommerjobb i bydelen. Bandet mitt og 
jeg fikk spille hele sommeren rundt i Oslos gater i regi av Oslo kommune. 
Jeg heter Bjørk, jeg er 20 år og var ferdig på musikklinja på Foss videre- 
gående skole sommeren 2020. 

Samholdet jeg fikk med mitt band, det at vi fant vårt møtested, et sted 
å være fra vi var rundt 14 år, er noe jeg ønsker at alle 14-åringer skal ha 
rett til. Om jeg ikke hadde hatt denne møteplassen hvor jeg fikk dyrket 
kreativitet og hatt det gøy med andre ungdommer, hadde jeg heller ikke 
fått den sommerjobbben i Oslo kommune som skulle vise seg å bli min 
inngang til huset i Stensparken. For da jeg startet i jobben min hos Oslo 
kommune høst 2019 som Ung Ambassadør, var jeg ikke forberedt på det 
dilemmaet jeg stod overfor. Å få beskjed om å ikke kunne kritisere Oslo 
kommune, fra Oslo kommune, virket veldig kunstig. Vi fikk i oppgave å 
grave i fortiden til ungdomshuset som skulle stått ferdig i 2020 i Stens- 
parken. Året er 2019, og byggingen er ikke iverksatt. 

Ingen har informert ungdommene i området om endring i bygge- 
planene. Det finnes en avisartikkel fra lokalavisa med overskriften 


Sitering: Engerbakk, B. B. (2021). Huset i Stensparken. I A. L. Hagen & B. Andersen (Red.), Ung 
medvirkning: Kreativitet og konflikt i planlegging (Kap. 11, s. 247-251). Cappelen Damm Akademisk. 
https://doi.org/10.23865/noasp.150.ch11 

«Presteboligen i Stensparken forfaller fortsatt», dette er ikke tilstrekke- 
lig. Jo mer vi graver i fortiden, jo mer uoversiktlig blir bildet. Det som 
virket som en klar plan om et ungdomshus i en bydel med mangel på 
fritidstilbud var blitt en labyrint av kontrabeskjeder på et byggspråk vi 
ikke forstod. Meldingene vi sender rundt til ulike kommunale organer 
resulterer i blandede svar. Det er provoserende for ungdommene som har 
ventet på huset at de får lite utfyllende svar og i ettertid må grave såpass 
mye etter informasjon som burde være lett tilgjengelig. 

Som Ung Ambassadør i bydel St. Hanshaugen møttes jeg og andre 
ungdommer fra bydelen på Haugenkafeen som befinner seg på Fager- 
borg ungdomsskole. Vi får være med på UngHus-prosjektet (se kapittel 1) 
annen hver uke over en periode på et skoleår. Det er her vi gjør 
research-arbeidet jeg skal fortelle om videre i teksten. Alle som er med i 
dette prosjektet er enige i at bydelen trenger et ungdomshus. St. Hanshaugen 
er nok det Oslo kommune kategoriserer som en av de mer ressursterke 
bydelene. Dette merker vi ungdommer ved at det ikke har vært satsing i 
ungdomstilbud på lik linje med andre bydeler som får store ungdomshus 
med mange tilbud. Det er også vanskelig å finne informasjon på nettet om 
hva slags tilbud man har tilgang på som ungdom i bydelen. 

Det at bydel St. Hanshaugen er en mer ressurssterk bydel burde ikke 
være et argument for at man skal ha mindre tilbud til disse ungdom- 
mene. Det vil alltid være behov for sosiale tilbud hvor det ikke er foreldre 
som blander seg inn og man møtes på et likt grunnlag. Det er mange 
eksempler på at slike steder skaper samhold og vennskap, og som jeg har 
nevnt tidligere var det for min egen del det å lage musikk. 

Ung Ambassadør setter i gang med å lage en tidslinje om hva som har 
skjedd, og kommer fram til at prosessen har stoppet opp på grunn av 
penger. Vi lager tidslinjen ved å klippe ut bilder av lokalpolitikere som 
har rapportert om huset. Vi får et bilde av hvem bydelsutvalget består 
av, printer ut rapporter fra møter og avisartikler. Å finne den relevante 
informasjonen tar lang tid, og den dag i dag har vi fortsatt ikke en helt 


1 https://www.dagsavisen.no/oslo/nyheter/2018/11/26/pesteboligen-i-stensparken-forfaller- 
fortsatt/ 

klar oversikt over hva som har skjedd underveis. Hovedproblemet ser ut 
til å være at ingen vil ta ansvar for at prosessen har stoppet opp. 

Vi i Ung Ambassadør får i oppgave å intervjue folk som er relevante 
for prossessen til huset. Jeg møter lederen for bydelsutvalget i bydel 
St. Hanshaugen på en kafé på Griinerlokka. Intervjuguiden jeg har fulgt 
har jeg i hånda. Det føles stort å intervjue en bydelspolitiker, og jeg er 
spent på hva slags svar jeg kan få på spørsmålene mine. Jeg spør om hvor- 
for prosessen har stoppet opp og hva som har blitt gjort med huset den 
tiden det har vært stille. I intervjuet blir det mest fokus på budsjettet i 
2019 som har inkludert penger til huset, ikke hva som skjedde med de 
allerede gitte pengene. Det er flere fra Ung Ambassadør som har inter- 
vjuet politikere og involverte parter. Vi snakker om erfaringene våre på 
det ukentlige møtet. Det kommer fram at andre politikere er mer opptatt 
av å si at det faktisk var deres parti som kom med ideen, eller hva andre 
partier heller vil ha i huset. Det framstår som om mange vil unngå spørs- 
målet vårt, som om de vet noe ikke vi vet. 

Tidslinjen vår er etter hvert fylt med mye viktig informasjon vi ikke har 
sett samlet noe annet sted. Vi i Ung Ambassadør ønsker å framføre denne 
informasjonen på åpen halvtime i bydelen. Inntrykket mitt fra møtet er 
at de er lei av å høre om ungdomshuset, men noen politikere viser oss 
respekt og sier at samarbeidet framover blir viktig. Vårt hovedkrav for 
framtiden blir at all informasjon om huset skal være lett tilgjengelig for 
alle. Vi er fornøyde med resultatet og får vist at det er forvaltet penger til 
prosessen i 2020. Det er likevel ikke tilstrekkelig til å dekke over skep- 
sisen vi føler på etter å ha gravet i dokumenter. Vi planlegger derfor å 
skrive leserinnlegg og intervjue direktøren i det kommunale foretaket 
Omsorgsbygg (OBY), som nå er slått sammen til Oslobygg. 

Leserinnlegget? blir signert med Ung Ambassadør. Vi fra Ung 
Ambassadør får kritikk fra kommunen fordi det kan virke som kom- 
munen gjør en dårlig jobb hvis noen i kommunen kritiserer kommu- 
nen. Dette fikk vi vite gjennom de ansatte i bydelen. At vi ikke skal få 
lov til å kritisere kommunen opplever vi å være både et inngrep i vår 


2 — https://vartoslo.no/arbeidsforskningsinstituttet-bydel-st-hanshaugen-omsorgsbygg/ungdom- 
pa-st-hanshaugen-ble-lovet-et-ungdomshus-i-2014-hvorfor-tar-ingen-ansvar/239467 

ytringsfrihet og et inngrep i den jobben vi ble satt til 4 gjore, der opp- 
draget nettopp var a kritisere kommunen. Dessuten bygger det videre 
på vår usikkerhet rundt å kritisere den rotete prosessen som vi har 
avdekket med vårt arbeid. 

Da vi intervjuer OBY har vi en følelse av at vi ikke har lov til å si nøy- 
aktig det vi mener om prosessen. Vi ungdommene har et kort møte med 
pressekontakten kort tid før direktøren til OBY kommer. Pressekontak- 
ten forteller oss at det er viktig at vi fokuserer på samarbeidet vi skal ha 
framover i intervjuet. For oss virker dette veldig unaturlig, da alt vårt 
arbeid bygger på å finne ut av det som har skjedd i fortiden. Om vi skal 
ha et troverdig og åpent forhold med OBY må vi få lov til å stille kritiske 
spørsmål om prosessen som har vært. Vi stiller derfor likevel noen 
kritiske spørsmål, men opplever at vi får innøvde svar - et inntrykk som 
forsterkes noe når vi i ettertid ser på videoen av intervjuet. 

Spørsmålene vi stiller og innstillingen vi har er dessverre sterkt preget 
av OBY sin innflytelse. Dette fordi vi som nevnt har fått en retningslinje 
på hvordan vi skal oppføre oss i intervjuet. Det er tydelig at de ikke vil 
at vi skal stille kritiske spørsmål. De vil at dette skal være god promo for 
bydelen og deres foretak. Dette slår ganske feil ut når vi har en følelse av 
mistillit og frustrasjon som har ligget der svært lenge for noen av oss. 
Vi opplever at vi ikke får lov til å stille de spørsmålene som trengs for å 
avfeie disse følelsene. Det er en ubehagelig følelse, og vi lurer på om det 
er sånn vi skal føle oss når vi tross alt er ansatt for å avdekke mulige feil i 
Oslo kommune. Da burde det være grunnleggende viktig at vi får lov til 
å snakke om dette så mye vi vil uten å bli kritisert av de som ansetter oss. 

Gjennom arbeidet som vitenskapelig assistent på Arbeidsforsknings- 
instituttet ved OsloMet — storbyuniversitetet fikk jeg våren 2021gjenoppta 
den mystiske saken om den flotte villaen som skulle stått ferdig som 
ungdomshus. Det er vanskelig å legge fra seg saken når ingen vil komme 
med en unnskyldning til ungdommene som har ventet. Det er vanskelig å 
godta at det «bare er sånn» at byggeprosesser kan ta flere år lenger enn det 
som er skrevet på papiret. Jeg får inntrykk av at mennesker som har levd 
lenge tenker at det ikke er så farlig - de ser ikke problemet med å utsette 
det et «par år». Men det er problematisk. Det finnes ikke så mange av de 
flotte ungdomsårene. 

Da ungdomshuset hadde en ofisiell apning ble det publisert en ny avis- 
artikkel om huset. Her synes jeg det vi har opplevd er ganske kraftig 
undergravd. Det blir framstilt som en solskinnshistorie om ungdoms- 
engasjement. Og det er sant, vi ungdommene har gjort en god jobb for å 
få denne prosessen på gli. Ordfører Marianne Borgen spurte meg til og 
med under en utstilling på byggeplassen til ungdomshuset om vi trodde 
dette hadde blitt noe av om det ikke hadde vært for oss. Her er jeg helt 
ærlig ikke helt sikker på om ungdomshuset hadde blitt noe av uten vårt 
engasjement. Det blir derimot også framstilt som at politikerne har ord- 
net opp for ungdommene som ønsket seg et hus, når det fortsatt ikke 
er noen som har tatt ansvar for det at prosessen stoppet opp. Det vi har 
prøvd å ytre gjennom åpen halvtime, et leserinnlegg, intervjuer og en 
tidslinje når fortsatt ikke fram. 

Noe som er viktig å nevne om denne prosessen er at det er en del av 
den lovpålagte medvirkningen. De siste månedene har jeg fått et inn- 
blikk i mange av disse medvirkningsprosessene ulike steder i og utenfor 
Oslo. Etter å ha jobbet med medvirkning og sett hvor mye det kan være, 
er det en ting jeg har lært. Medvirkning er å bli sett og inkludert. Det er 
en gjensidig tillit mellom staten og enkeltmennesket. Det er ikke bare en 
workshop hvor man kan si hvilken farge man ønsker på veggene. Barn 
og unge trenger å få vite mer om hvilke rettigheter og muligheter de har 
i nærmiljøet sitt. Prosessen jeg har framstilt er dessverre et dårlig eksem- 
pel på medvirkning. Vi har ikke følt oss involvert, vi har følt oss kritisert. 
Derfor har jeg et sterkt ønske for framtiden om at medvirkning er et 
samarbeid over lengre tid, så vi faktisk bygger byen sammen. 


3 — https://vartoslo.no/aicha-ali-bydel-frogner-bydel-st-hanshaugen/endelig-presteboligen-i- 
stensparken-har-apnet-som-ungdomshus-de-unge-har-selv-mye-av-aeren-for-at-det-til-slutt- 
ble-fart-i-sakene/308685 

Sosiokulturelle stedsanalyser og 
andre medvirkningskanaler for unge 


Ingar Brattbakk 
Arbeidsforskningsinstituttet (AFI), OsloMet — storbyuniversitetet 


En aprildag går jeg tur i skogen nær barndomshjemmet mitt. Skogen er i ferd 
med å bli grønn. Det lukter jord og de første blåveisene titter fram. Fuglene 
synger og det suser i trekronene, ellers er det helt stille. Jeg tenker tilbake på 
de nå snart 40 år gamle planforslagene om ny E18 som skulle skjære gjennom 
dette naturområdet hvor vi som barn lekte, badet og gikk tur. Hadde de planene 
blitt realisert ville trafikkstøyen dominert og området ville blitt delt i to av en 
firefelts motorvei. Stillheten og naturopplevelsen ville vært en saga blott. Stedet 
er Brevik, og naturområdet som E18-traseen ville ødelagt heter Dammane. Da 
planene ble lansert gikk jeg i 8. klasse på ungdomsskolen hvor jeg tok valgfaget 
«natur og miljø». Sammen med en engasjert lærer hadde vi valgt oss ut motor- 
veiplanene til Statens vegvesen gjennom Porsgrunn kommune. Vi fulgte saken 
i mediene, leste plandokumenter og var sinte og engasjerte fordi skogen vår 
var trua. De to tingene jeg husker aller best: Vi lagde en modell i pappmasje 
av Dammane med ulike trasevalg for E18 og presenterte modellen og vårt syn 
på en miljøkonferanse i Oslo. Vi argumenterte for å bevare dyre- og plante- 
livet, naturmangfoldet og friluftslivet. Vi mente at staten måtte legge veien i 
tunnel under Dammane. Jeg husker den intense stoltheten av å ha en stemme, 
en følelse av å mene noe som kunne bety noe - at jeg som en sjenert og usikker 


14-åring fikk være med å påvirke hvordan hjemstedet mitt skulle være. 


Sitering: Brattbakk, I. (2021). Sosiokulturelle stedsanalyser og andre medvirkningskanaler for unge. 
I A. L. Hagen & B. Andersen (Red.), Ung medvirkning: Kreativitet og konflikt i planlegging (Kap. 12, 
s. 253-276). Cappelen Damm Akademisk. https://doi.org/10.23865/noasp.150.ch12 

I arbeidet med kapitlet dukket denne ungdomserfaringen opp i min- 
net mitt. Jeg kommer tilbake til hva som skjedde videre mot slutten av 
kapitlet. 

Stedsutvikling har historisk sett, hvis vi begrenser oss til Norge i etter- 
krigstida, veert en aktivitet utfort av offentlige myndigheter og utbygger- 
eller næringsinteresser hvor lokalbefolkningen, tross spede forsøk på 
medvirkning nå og da siden 1970-tallet, grovt sett har vært totalt 
fraværende eller i praksis hatt minimal innflytelse. Ungdom har i liten 
grad deltatt i stedsutviklingsprosesser (NOU 2011: 20). I de tilfellene hvor 
lokalbefolkningen deltok, var det som regel i form av egenorganiserte 
pressgrupper og kampanjer som kom i stand som en reaksjon på at man 
nettopp ikke ble hørt eller fikk plass rundt beslutningsbordet. Det hand- 
let altså, slik min erfaring over fra valgfaget på ungdomsskolen viste, 
mer om motmakt grunnet manglende kanaler for deltakelse enn at man 
ble invitert inn. Lokalbefolkningens stemme ble derfor først og fremst 
formidlet gjennom det ordinære politiske systemet, særlig gjennom de 
lokale politiske partigruppene hvor også en del ungdom engasjerte seg. 

Slik er det ikke lenger. Mange former for påvirknings- og medvir- 
kningskanaler har oppstått, og det er en uttalt målsetning at berørte 
parter skal høres og ha innflytelse når beslutninger om steders utvikling 
fattes (Aarsæther et al., 2018). Selv om mulighetene til å påvirke i realite- 
ten varierer svært mye og man fortsatt kan vise til mange eksempler på 
manglende deltakelse, har mentaliteten og forventningene endret seg. En 
rekke endringer har også skjedd i lovverket og i praksisen med å gjen- 
nomføre utbyggingsprosjekter og stedsutvikling. For eksempel har kravet 
til medvirkning, med særskilt vekt på barn og unge, kommet inn i plan- 
og bygningsloven og en rekke veiledere for medvirkning i planlegging 
er lansert (Kommunal- og moderniseringsdepartementet [KMD], 2014), 
også for barn og unge (KMD, 2020). Høringer og konsekvensutrednin- 
ger brukes i større grad i forkant av store prosjekter. Dessuten er det 
blitt vanligere at kommuner, bydeler og offentlige og private utbyggere 
oftere bestiller eller gjennomfører såkalte «sosiokulturelle stedsanaly- 
ser». Sosiokulturelle stedsanalyser er en form for lokalsamfunnsanalyser 
som søker å forstå hva et sted er og hvilke samtaler og virkelighetsopp- 
fatninger som preger forståelsen av stedet (Røe & Vestby, 2012) for å gi et 

bedre grunnlag for beslutninger om hvordan stedet kan utvikles videre 
(Ruud et al., 2007). Et mal for analysene er a lofte fram alle stemmer som 
har betydning for hvordan stedet brukes og for hvilke bilder og interes- 
ser som eksisterer gjennom et bredt metodisk repertoar. Sosiokulturelle 
stedsanalyser legger særlig vekt på å få fram stemmene til grupper som 
ikke så lett høres, deriblant barn og unge. 


Medvirkningskanaler for unge i stedsutvikling 


Målet med dette kapitlet er å ta for seg de ulike kanalene ungdom har 
for å påvirke og medvirke i stedsutvikling med særlig vekt på sosio- 
kulturelle stedsanalyser. Hvordan evner denne typen stedsanalyser å 
få fram ungdomsstemmene og ivareta dem i koret av øvrige stemmer? 
Hvordan plasserer sosiokulturelle stedsanalyser seg inn i spekteret 
av ungdoms påvirknings- og medvirkningskanaler i stedsutvikling - 
fra ordinære politiske organer til tilrettelagte medvirkningsprosesser 
eller protest? Jeg tenker her på ungdoms rolle både som aktivt delta- 
kende samfunnsborgere og mer konkret som påvirknings- og medvir- 
kningsaktører i stedsutviklingsprosesser. Hvilke kanaler - både dem 
som er omtalt i de øvrige kapitlene i denne boka og andre - finnes 
for at ungdom skal bli hørt og får medvirke i utviklingen av stedet 
sitt? Hvordan er forholdet mellom tilrettelagt prosess og protest når 
det gjelder ordinære politiske kanaler (ungdomsråd, bydelsutvalg 
og kommunestyrer), aksjonisme (protester, aksjoner) og tilrettelagte 
medvirkningsopplegg? 

I relasjon til dette vil jeg også utforske terrenget mellom ungdoms 
medvirkning mer generelt og deltakelse i sosiokulturelle stedsanalyser 
spesielt. Medvirkning er ofte knyttet til konkrete planer og prosjekter der 
handlingsrommet og hva man blir invitert til å mene noe om er lagt på 
forhånd, mens sosiokulturelle stedsanalyser som regel benyttes i steds- 
og lokalsamfunnsutviklingsprosesser hvor tematikken er bredere, spørs- 
målene åpnere og det er større variasjon i hvem som tar initiativet. For 
å gjøre dette vil jeg gå gjennom en rekke gjennomførte medvirknings- 
prosesser og stedsanalyser gjort av forskere på oppdrag fra offentlige 
myndigheter for å analysere de nevnte aspektene ved ungdoms rolle og 


255 


KAPITTEL 12 


handlingsrom. Jeg tar ikke for meg analyser gjort av konsulentselskaper 
eller analyser bestilt av private aktorer. 


Ungdoms rolle i stedsutvikling de siste 50 ar 


De viktigste deltakelseskanalene for ungdom er blitt kategorisert som 
barne- og ungdomsorganisasjoner (organisasjonskanalen), aksjoner som 
tar for seg enkeltsaker (aksjonskanalen), medvirkningsorganer som ung- 
domsråd (den konsultative kanalen) og ungdomspartiene (partikanalen) 
(NOU 2011: 20, s. 9). I tillegg har digitalt medborgerskap og den innfly- 
telsen ungdom kan spille i sosiale medier blitt trukket fram som en ny og 
viktig kanal, men det er også usikkerhet knyttet til den reelle innflytelsen. 

Stedsutvikling har historisk sett vært en aktivitet forbeholdt de få og 
mektige, og ungdom har i varierende grad deltatt i stedsutvikling gjen- 
nom de nevnte deltakelseskanalene. De siste 50 årene har det imidlertid 
skjedd mye i retning av økt deltakelse, også for de unge. Opprettelsen 
av flere organer hvor ungdom er representert — og hvor de i varierende, 
men til dels høy grad, også har styringa; fylkenes ungdomsråd og ung- 
domsting, ungdommens kommunestyre, kommunenes og bydelenes 
ungdomsråd samt kontaktutvalg mellom ungdom og politikere. De fleste 
av disse fungerer først og fremst som høringsorganer, men også som mer 
aktive med- og påvirkere i beslutningsprosesser, for fylkesting, kommu- 
nestyrer og bydelsutvalg. By- og stedsutviklingssaker utgjør en betydelig 
andel av sakene som disse behandler (Hagen et al., 2016). Elevrådene ved 
ungdoms- og videregående skoler tar også opp saker som angår stedsut- 
vikling, byutvikling og lokalsamfunn. Mange unge har funnet sin plass 
i de politiske ungdomspartiene og i ideelle og frivillige organisasjoner 
som Natur og ungdom, og digital mobilisering og engasjement blant 
unge har økt (Bergh et al., 2021). Gjennom organisasjonsdeltakelse, råd 
og utvalg — den såkalte korporative kanalen — har mange funnet en alter- 
nativ påvirkningsvei til folkevalgte organer. Økt krav om mer folkelig 
deltakelse har delvis blitt tatt til følge og formalisert i form av høringer 
og konsekvensutredninger. Kravet om å sikre «aktiv medvirkning fra 
grupper som krever spesiell tilrettelegging, herunder barn og unge» har 
kommet inn i plan- og bygningsloven (2008, $ 5-1, andre avsnitt), og det 

spesifiseres at «grupper og interesser som ikke kan delta direkte, skal sik- 
res gode muligheter for medvirkning pa annen mate» (Bergh et al., 2021). 

Dessuten har man etablert ulike ombudsordninger og representan- 
ter som har et særlig ansvar for å ivareta barn og unges interesser, som 
Barneombudet (1981), og Barne- og ungdomsrepresentanten i plansaker 
som skal bidra til at barn og unges interesser blir bedre synliggjort og 
ivaretatt i all plan- og byggesaksbehandling (se KMD, 2020). Videre er 
det utviklet en rekke veiledere (se for eksempel Veileder for ungdomsråd, 
Bufdir, 2019) og ikke minst har ungdomsforskningen, for eksempel med 
utgangspunkt i Ungdata-undersøkelsene, bidratt til økt innsikt og kunn- 
skap om ungdoms interesser og deltakelse (se Ødegård & Pedersen, 2021). 

Ungdom sees i større grad som kompetente meningsbærere, og i tråd 
med dette har forslaget om å senke stemmerettsalderen til 16 år vært fore- 
slått for å øke ungdoms politiske deltakelse (Pedersen & Ødegård, 2021). 
Nylig gikk Valglovutvalget inn for å gi stemmerett til norske 16-åringer 
(NOU 2020: 6). Dette er ikke vedtatt i Norge, men flere kommuner har 
deltatt i forsøk med å la 16- og 17-åringer stemme ved valgene i 2011 og 
2015. Studier av forsøkene med senket stemmerettsalder har gitt tre inter- 
essante funn. For det første var valgdeltakelsen blant 16-17-åringene over- 
raskende høy, så vidt under valgdeltakelsen for alle stemmeberettigede. 
Senket stemmerettsalder ser imidlertid ikke ut til å ha en positiv effekt på 
valgdeltakelsen på lang sikt, men den politiske representasjonen av unge 
økte: flere unge kommunestyrerepresentanter ble valgt inn som følge av 
forsøkene (Bergh, 2016). 


Fra representativt til deltakende demokrati 


Norsk ungdom ligger på verdenstoppen når det gjelder kunnskap om 
demokrati og medborgerskap (Huang et al., 2017), men kunnskap ser 
ikke ut til å være nok for å øke handlingskompetansen og mobilisere 
ungdom til deltakelse (Ødegård & Svagård, 2018). Den viktigste fak- 
toren for å forklare hva som mobiliserer ungdom til framtidig politisk 
deltakelse «er å styrke deres politiske mestringstro (political efficacy)» 
(Ødegård & Svagård, 2018, s. 44). Å delta i frivillige ungdomsorganisa- 
sjoner viser seg å bety mer for ungdommenes tro på framtidig politisk 

deltakelse enn demokratikunnskapen deres. Med bakgrunn i analysene 
anbefaler Odegard & Svagard (2018) at demokratiundervisningen i norsk 
skole ma fremme en forstaelse av at det 4 ha et aktivt medborgerskap og 
delta i demokratiet «strekker seg utover de aktiviteter som knytter seg til 
det representative valgdemokratiet» og «legge til rette for mer deltakende 
undervisningsformer som styrker elevers politiske mestringstro» (s. 44) 
(se også kapittel 4). Disse anbefalingene peker altså mot at deltakelse og 
praktisk erfaring fra interessepolitiske organisasjoner og fra andre kon- 
krete påvirknings- og medvirkningskanaler er sentrale for å mobilisere 
unge til å bli politisk aktive. Av dette følger også at det er sammenheng 
mellom ulike deltakelsesarenaer; å opparbeide seg tro på at man kan 
mestre det å delta i politiske prosesser gjennom deltakelse på én arena 
(handlingskompetansen) har betydning for om man også engasjerer seg 
via andre kanaler. Ungdom deltar, i likhet med andre borgere, på ulike 
arenaer og benytter ulike kanaler for å bli hørt og få innflytelse. Deltakel- 
sen i de ulike kanalene kan foregå parallelt; den ene arenaen trenger ikke 
utelukke den andre. De mest aktive ungdommene ser ut til å ta i bruk 
mange kanaler samtidig (NOU 2011: 20), og deltakelse på én arena kan 
inspirere til aktivitet på flere fronter. 

Framveksten av mer avansert medvirkning på mange politikk- og 
samfunnsfelt kan knyttes til framveksten av brukerbevegelser, økt krav 
om deltakelse, vektlegging av medborgerskap og en mer mangfoldig 
befolkning. Vi har sett en parallell bevegelse fra representativt demokrati 
til deltakende demokrati (NOU 2011: 20). 

Tross mange utviklingstrekk som øker deltakelsen og den potensi- 
elle innflytelsen til unge, viser en rekke studier at direkte medvirkning 
ikke alltid har den ønskede effekten på planprosessen og resultatet (se 
Andersen & Skrede, 2021). Hvordan kan man tenke bredere om ungdoms 
muligheter for innflytelse i by- og stedsutviklingen? Hvilke kanaler fin- 
nes, og i hvilken grad sammenfaller de eller utfyller hverandre? Ungdom 
kan altså påvirke, og medvirke i, by- og stedsutviklingen på stadig flere 
måter. Likevel argumenterer Lorenzen et al. (2020, s. 14) for at «direkte 
deltakelse i byutviklingen burde [...] innebære at de unge trekkes inn 
som aktive medspillere i hele prosessen, fra idéskaping til ferdigstil- 
lelse eller realisering av ideen». Begrunnelsene for dette er flere. Unge er 

kompetente medvirkere som bidrar til styrket maloppnaelse, et mer solid 
plangrunnlag og demokratisering av planleggingen (Aarsether et al., 
2018, gjengitt i Lorenzen et al., 2020). Mange studier viser dessuten at 
befolkningens innspill kommer for sent inn i planprosessen (Røe, 2019), 
og at unge under 18 år burde kompenseres for sin manglende stemmerett 
ved direkte deltakelse (Hanssen, 2019). Barn og unge varsles heller ikke 
som naboer i høringsprosesser og mangler dessuten økonomiske ressur- 
ser til jevnbyrdig deltakelse (Kommunerevisjonen, 2019). Jeg vil nå ta for 
meg én metode — sosiokulturell stedsanalyse — og dens rolle i å løfte fram 
unges stemme i stedsutviklingen. 


Stedsanalyser i Norge: Bakgrunn og historie 


Sosiokulturelle stedsanalyser ble utviklet og introdusert i Norge i perio- 
den 2002-07 (Røe, 2002; Røe et al., 2002; Røe, 2014) som et supplement 
til de tradisjonelle stedsanalysene som tok for seg de fysiske aspektene 
ved stedet, og brakte nye dimensjoner inn i arbeidet med steds- og lokal- 
samfunnsutvikling. En rekke ulike fysiske stedsanalyser hadde lenge 
eksistert (Miljøverndepartementet, 1993), men fikk sitt gjennombrudd i 
norsk planlegging på 1990-tallet og omfattet blant annet natur- og land- 
skapsanalyse, realistisk byanalyse (Ellefsen & Tvilde, 1991), kulturmiljø- 
analyse og kvalitativ stedsanalyse som vektlegger landskapets betydning 
og bygger på Norberg-Schulzs fenomenologiske stedsteori (1986, 1995). 
Målet var stort sett å gjøre norske byer og tettsteder vakrere og mer funk- 
sjonelle, men de nevnte tradisjonelle metodene ser oftest bort fra de sosi- 
ale og kulturelle prosessene som former steder (Røe, 2002). For steder 
er mer enn de fysiske strukturene, og den sosiokulturelle stedsanalysen 
introduserte betydningen av sosiale og kulturelle praksiser og menings- 
dannelse for kommuner og andre stedsutviklingsaktører. Hvordan vi 
opplever et sted og hvilken mening vi tillegger stedet avgjøres av hvem 
vi er, hvor vi kommer fra og hvem vi møter. Det utvikles dominerende 
sosiale praksiser på steder som er med på å gi stedet kulturell mening, 
som kan bety tilhørighet for noen og en følelse av utestengning for andre 
(Røe & Vestby, 2012). Ved hjelp av sosiokulturelle stedsanalyser kan steds- 
bilder, stedsbruk og stedsinteresser analyseres med tanke på å forstå hva et 

sted er, og for a gi et bedre grunnlag for beslutninger om hvordan stedet 
kan utvikles (Ruud et al., 2007). Med dette ble dessuten maktperspektivet 
tydeligere introdusert i stedsanalysene: Hvilke stedsbilder og interesser 
for stedet og dets utvikling eksisterer, er det motsetninger eller konflik- 
ter mellom disse og hvilken makt har aktorene som fremmer sine steds- 
interesser? Hvilke fellesskap og allianser, eller sprik og motsetninger 
formes: Hva slags potensial har stedet, hva slags utvikling er onskelig og 
hva bor prioriteres? 

Forfatterne av veilederen for sosiokulturelle stedsanalyser setter imid- 
lertid ikke likhetstegn mellom slike analyser og medvirkning: 


Det er viktig 4 peke pa at sosiokulturelle stedsanalyser ikke er det samme som 
tradisjonell medvirkning. Medvirkning innenfor norsk planleggingspraksis har 
riktignok tatt utgangspunkt i at ulike aktører og aktorgrupper har ulike ståsteder 
og interesser, men disse aktørene er ofte trukket inn etter at det er utarbeidet 
et utkast til fysisk plan, slik Plan- og bygningsloven krever. Medvirknings- 
prosessene bærer dessuten preg av en annen stedsforståelse og benytter seg av 
et mindre utvalg av metoder enn det som gjøres i sosiokulturelle stedsanaly- 
ser. Mens tradisjonell medvirkning dreier seg om aktørers synspunkter på et 
sted, eller stedets utvikling, vil sosiokulturelle stedsanalyser betrakte stedet i seg 
selv som et produkt av, og et krysningspunkt mellom, ulike aktørers og aktør- 
gruppers forestillinger, verdier og interesser. En viktig forskjell er dessuten at de 
sosiokulturelle stedsanalysene også retter søkelyset mot planleggere, utbyggere 
og media, dvs de som er aktive aktører og premissgivere i stedsutvikling. (Ruud 


et al., 2007, s. 7, vår utheving) 


Oppsummert skiller sosiokulturelle stedsanalyser seg fra tradisjonelle 
medvirkningsprosesser på minst fire ulike måter: (1) tidsdimensjon; 
sosiokulturelle stedsanalyser tar utgangspunkt i stedsutviklingen på et 
tidlig tidspunkt før konkrete planforslag eller utbyggingsplaner er lan- 
sert, (2) stedsforståelsen; sosiokulturelle stedsanalyser betrakter stedet 
som et samfunnsmessig produkt skapt av meningsdannelsen og prak- 
sisen til aktører og ser stedet som en sosial og kulturell konstruksjon. 
Dette skiller seg særlig fra medvirkningsprosjekter hvor de reint fysiske 
og materielle aspektene ved stedet vektlegges. Dernest har vi (3) metode- 
dimensjonen; sosiokulturelle stedsanalyser benytter et bredere spekter 

av metoder - både kvalitative og kvantitative - enn tradisjonell med- 
virkning, og (4) maktdimensjonen; sosiokulturelle stedsanalyser analyse- 
rer også rollen og interessene til aktørene som initierer stedsutviklingen, 
gjerne offentlige eller kommersielle aktører. 

Det er her på sin plass å gjøre oppmerksom på at det har skjedd en 
utvikling innenfor flere av disse punktene etter at veilederen for sosio- 
kulturelle stedsanalyser (Ruud et al., 2007) ble skrevet for 14 år siden. 
Dette gjelder særlig metodedimensjonen, hvor nye metoder er utforsket 
og utviklet, noe de øvrige kapitlene i denne boka viser. 

I arbeidet med å konsultere en rekke kommuner i Norge og bydeler 
i Oslo, har forskere ved Institutt for sosiologi og samfunnsgeografi ved 
Universitetet i Oslo (UiO), By- og regionforskningsinstituttet (NIBR) 
og Arbeidsforskningsinstituttet (AFI) ved OsloMet - storbyuniversi- 
tetet gjennomført flere slike stedsanalyser der ungdom har vært truk- 
ket inn som sentrale kunnskapsprodusenter. Fra 2012 og fram til i dag 
har særlig en rekke bydeler i Oslo kommune etterspurt sosiokulturelle 
stedsanalyser i forkant av stedsutviklingsprosesser og områdesatsinger. 
Plan- og bygningsetaten i Oslo utrykker dessuten et sterkt ønske om å 
få gjennomført medvirkning før de første, lovpålagte fysiske stedsana- 
lysene gjennomføres i et planprogram. Future Built har i 2021 fastslått 
at «for å kunne oppfylle deres kriterier for sosial bærekraft må det fore- 
ligge en sosiokulturell stedsanalyse».' Future Built er en sammenslut- 
ning av statlige aktører, kommuner i Oslo-regionen, Grønn byggallianse 
og Norske arkitekters landsforbund. Deres formål er å få fram bygg og 
byområder som forbildeprosjekter for planleggere og aktørene i byg- 
gebransjen med særlig vekt på klimanøytralitet og høy arkitektonisk 
kvalitet. 


Unges rolle i sosiokulturelle stedsanalyser 


Ungdoms rolle i stedsutviklingsprosesser har vært relativt begrenset i 
Norge i etterkrigstida. I den grad ungdommen har hatt en aktiv rolle 


1 https://www.futurebuilt.no/FutureBuilt-kvalitetskriterier 

har det som regel vert i form av engasjement i politiske ungdoms- 
partier, organisasjonslivet, ungdomsråd, skoleprosjekter eller som egen- 
organiserte pressgrupper og gjennom demonstrasjoner. Sosiokulturelle 
stedsanalyser er én måte ungdoms rolle har blitt synliggjort i steds- 
utviklingen. Men i hvilken grad og hvordan involveres ungdom her? 
Hvilke metoder benyttes? Finnes det noen særskilte metoder rettet mot 
ungdom? Og hvordan er forholdet mellom ungdom og andre grupper og 
aktører i medvirkning? 

Siden sosiokulturelle stedsanalyser ble introdusert tidlig på 2000- 
tallet har forskere gjennomført en rekke slik analyser på bestilling av 
offentlige aktører (Andersen et al., 20 18a, 2018b; Brattbakk & Andersen, 
2016; Brattbakk et al., 2017; Brattbakk & Hagen et al., 2015; Ruud et al., 
2005, 2007, 2018, 2019; Ruud & Vestby, 2010; Røe et al., 2002; Vestby, 
2009; Vestby & Johannessen, 2010; Vestby & Ruud, 2008; Vestby & 
Røe, 2004; Vestby & Skogheim, 2010). I tillegg er det gjennomført flere 
sosiokulturelle stedsanalyser i regi av konsulentselskaper, utbyggere 
og offentlige myndigheter. Jeg vil her trekke på de refererte stedsana- 
lysene som er utført av forskere og har bredere perspektiv, benytter 
flere metoder og gir grundigere analyser enn de øvrige. De fleste av 
disse har ungdom med som én av aktørgruppene, men ikke alle. Jeg 
starter med to av de tidlige stedsanalysene som hadde et eksplisitt 
ungdomsfokus. 

De fleste stedsanalysene som er gjennomført har stedet og alle dets 
aktørgrupper i fokus, mens noen har et spesifikt fokus på ungdoms 
relasjon til stedet sitt (Ruud et al., 2005; Vestby & Ruud, 2008). Begge 
disse studiene ble bestilt av kommuner i sterk vekst for å undersøke 
ungdoms opplevelser av og ønsker for hjemstedet sitt på kort og lengre 
sikt. Den første tok for seg ungdom og møteplasser med særlig vekt 
på ungdommens forhold til sentrumsområdet på Jessheim, knyttet til 
at stedet var i kraftig vekst med utbyggingsplaner for bolig, næring 
og kjøpesenter (Ruud et al., 2005). Den andre undersøkte hvordan 
ungdommen opplevde hjemstedene sine Geilo og Hemsedal som opp- 
vekstmiljøer og framtidige bosteder. Søkelyset ble særlig rettet mot 
at begge bygdene i økende grad også er attraktive turistdestinasjoner 
der kommunene stod overfor en balanse mellom turistutvikling som 

stedsutvikling og ivaretakelse av gode oppvekstmiljøer. I analysen 
var et sentralt spørsmål hvordan slike utviklingstrekk fikk betydning 
for unges dagligliv, stedstilhørighet og selvforståelse (Vestby & Ruud, 
2008). 

Begge studier anla et aktørperspektiv hvor ungdom var de viktigste 
informantene gjennom både kvantitative og kvalitative tilnærminger 
som fokusgruppeintervjuer og digital surveyundersøkelse. I den før- 
ste studien utviklet man dessuten en arbeidsbokmetodikk til bruk i 
skolen hvor skoleelever over en lengre periode, som del av undervis- 
ningsopplegget, jobbet med ulike oppgaver knyttet til stedet (Ruud et 
al., 2005). I begge studiene var skolene - ungdoms- og videregående 
skoler - viktige arenaer for rekruttering av ungdom, gjennomføring 
av datainnsamling og aktiv medvirkning fra ungdom. På et av ste- 
dene deltok dessuten enn gruppe folkehøyskolestudenter som såkalte 
medforskere (les mer om medforsking i kapittel 2) ved å undersøke 
stedserfaringene til barn og unge som de underviste på kulturskolen, 
i tillegg til at de også bidro i et fokusgruppeintervju med sine egne 
stedserfaringer i kraft av å være unge voksne med et «utenfrablikk» 
(Ruud et al., 2005). 

Som et ledd i å sette barn og unges stedserfaringer inn i en bredere 
forståelsesramme ble det også gjennomført intervjuer med en rekke 
andre lokale aktører som enten jobbet med ungdom direkte eller hadde 
roller som var av særlig betydning for ungdom (planleggere, nærings- 
livsaktører, utbyggere, politi osv). Disse gav dels sin fortolkning av barn 
og unges erfaringer og fortellinger, dels sin faglige vurdering av situa- 
sjon og behov, og dels uttrykk for sine egne synspunkter og interesser. 
De to studiene gjennomførte dessuten dokumentanalyser av sentrale 
planer og offentlige dokumenter og analyserte statistikk om levekårsut- 
vikling, demografi og flytting. Studiene gjenspeiler noen typiske trekk 
ved sosio-kulturelle stedsanalyser: (1) et samfunnsvitenskapelig per- 
spektiv på stedet som sosialt konstruert og ikke noe gitt og fastlåst, (2) 
et aktørperspektiv som involverer et bredt spekter av lokale aktører med 
mål om å løfte opp ulike interesser (tross et ungdomsfokus) og se disse i 
sammenheng og (3) et mangfoldig repertoar av kvalitative og kvantita- 
tive metodiske tilnærminger. 

Å forstå sted og å løfte fram unges stemmer 


Ser vi på hele bredden av gjennomførte sosiokulturelle stedsanaly- 
ser, ikke kun dem som har et overordnet ungdomsfokus, og hva de 
kan bidra med som er særlig relevant for ungdomsperspektivet er det 
særlig tre aspekter som trer fram: (1) de har som mål å bidra til en 
bedre og mer helhetlig stedsforståelse blant ungdom gjennom en åpen 
tematisk tilnærming til hvilke stedsaspekter som er sentrale på det 
enkelte sted og for ulike ungdomsgrupper, (2) de forsøker å få fram 
de unge stemmene ved tilrettelagte metoder og (3) de søker å få fram 
hele spekteret av lokale stemmer og aktører og setter dermed ung- 
domsstemmene inn i en større sammenheng (foreldre, andre alders- 
grupper, aktører som jobber med ungdom, andre offentlige og private 
aktører). 

Jeg vil nå gå mer i dybden på disse tre aspektene for å vise hvilken rolle 
sosiokulturelle stedsanalyser kan spille overfor ungdom, ved å trekke på 
erfaringer fra de tidligere nevnte stedsanalysene, med vekt på de analy- 
sene hvor ungdom er viet særlig oppmerksomhet. 


Stedsdimensjonen 

Sted kan defineres som et rom det knyttes mening til (Cresswell, 2014). 
I arbeidet med en sosiokulturell stedsanalyse må man avgrense stedet 
på en eller annen måte for at det skal være meningsfylt og forståelig 
å jobbe med. Det betyr ikke at stedet enkelt kan defineres på én måte 
eller ha én bestemt utstrekning som gjelder for alle. Det ville stride mot 
den grunnleggende forståelsen av stedet i slike analyser som vektleg- 
ger at steder er sosiale konstruksjoner. Steder er sosiale og relasjonelle, 
tett sammenvevd med menneskelige sosiale praksiser og ulike steder 
knyttes innbyrdes sammen i komplekse relasjoner. Steder er multiple 
og foranderlige (Røe & Vestby, 2012), de består av mange lag av erfarin- 
ger og er stadig i endring. I en slik forståelse eksisterer det like mange 
steder som mennesker; hver person har sin egen stedserfaring med 
stedsbruk, stedsbilder og stedsinteresser. Samtidig dannes det gjerne 
intersubjektive stedsforståelser som blir utbredte og felles for grupper av 
mennesker. 

Sted kan ofte oppleves som noe abstrakt og uhandgripelig, og dermed 
ogsa krevende a snakke om og forske pa. Derfor er det sentralt a finne 
måter å konkretisere hva sted er og hvordan «mennesker gjør sted». A 
finne gode innganger til sted som tema kan være ekstra utfordrende i 
møte med barn og ungdom. Samtidig har barn og unge en helt umid- 
delbar, konkret og sanselig erfaring med steder som en sosiokulturell 
stedsanalyse søker å avdekke. Barn og unge tilbringer mye tid ute i nær- 
miljøet, og har helt unik stedskompetanse i kraft av sin særegne intensive 
stedsbruk. For å begrepsliggjøre sted — oversette det teoretiske funda- 
mentet til operasjonaliserbare analyser — tar sosiokulturelle stedsana- 
lyser i bruk tre begreper for å fange ulike aspekter ved sted (Ruud et al., 
2007; Røe & Vestby, 2012). Erfaringen fra de gjennomførte stedsanaly- 
sene viser at dette er begreper som er forståelige og anvendelige i møte 
med ungdom. Stedsbruk handler om hvordan vi bruker steder, hvem 
som bruker dem, når og hvorfor de brukes og om ulike former for steds- 
bruk ekskluderer eller inkluderer andre grupper. Stedsinteresser tar for 
seg hvilke interesser som knytter seg til stedet, og hvilke aktører som 
står for disse; hvilken retning skal stedet utvikles videre? Hvilke interes- 
ser knyttes til fysisk utforming, estetikk, transport, rekreasjon, kulturliv 
og næringsliv? Eksisterer det konflikter eller motsetninger mellom ulike 
interesser, for eksempel når det gjelder endring og bevaring? Hvilken 
maktposisjon har de ulike aktørene som fremmer sine interesser? Steds- 
bilder handler om hvordan stedet oppleves og ulike representasjoner av 
steder. Hvilke forestillinger om stedets særtrekk og egenart eksisterer 
og hvilke er dominerende? Hvilke(n) identitet(er) knyttes til stedet, og 
hvilke muligheter og forutsetninger har stedet? Og ikke minst; hvilke 
stedsbilder knyttes til hvilke aktørers interesser og hva slags makt har de 
til å fremme disse? 

Å avdekke ungdommens - eller ulike ungdomsgruppers - stedsbruk, 
stedsinteresser og stedsbilder er sentralt i en sosiokulturell stedsanalyse. 
Hva er særskilt for unge i analysene av disse? Ungdom har ofte klare opp- 
fatninger om egen og andre gruppers stedsbruk og mulige overlappende 
eller konfliktfylt bruk, men det kan like fullt kreve en ekstra innsats og 
egnede metoder for å fange det opp (Hagen et al., 2016; se også kapit- 
tel 7 om kartbruk som metode). Ulike stedsbilder og representasjoner av 


265 


KAPITTEL 12 


hjemstedet sitt er noe ungdom ofte er veldig oppmerksomme pa, gjerne 
fordi det henger sammen med ungdommens stedsidentitet og -tilhørighet. 
Hjemstedets omdømme og representasjoner - enten de er rosende eller 
stigmatiserende — kleber ofte ekstra tett ved ungdom av flere grunner. De 
er i formativ alder og i en livsfase hvor de aktivt jobber med å finne ut 
av hvem de er og vil være; identiteten formes og utforskes. Dessuten til- 
bringer de mye tid lokalt og er mer stedsbundne enn mange voksne via 
nærskolen, idrettslaget, fritidsaktiviteter og det lokale ungdomsmiljøet. 
Ungdom fanger raskt opp hvordan stedet deres oppfattes av utenforstå- 
ende, og reagerer ofte på stedsbilder de ikke kjenner seg igjen i (Andersen, 
2014; Brattbakk et al., 2015; Rosten, 2015). 

Stedsinteresser kan være et aspekt ved stedet som er litt mer krevende 
å gripe for ungdom. Det vil si; ungdom vet som regel svært godt hvilke 
interesser og ønsker de selv har for stedet sitt og hvilke umiddelbare og 
håndfaste interessemotsetninger de kjenner på kroppen og erfarer i det 
daglige. Det er imidlertid mange aktører og stedsinteresser som er skjult, 
og som krever en dyptgående kunnskap og graving for å finne ut av. Det 
kan for eksempel være krevende å finne ut av hvem som eier grunnen 
der ungdom har sine møteplasser og hvilke utviklingsplaner grunneiere, 
utbyggere og andre aktører har (jf. historien om hvor komplisert det var 
å finne ut hvem som hadde ansvaret for «den slitne benken» i Brattbakk 
et al., 2015). 

Gjennom deltakelse i sosiokulturelle stedsanalyser blir ofte de unges 
tause stedskunnskap aktivert og bevisstgjort. Prosessene kan bidra til at 
ungdom får en annen forståelse eller et nytt blikk på stedet sitt. Det kan 
gi en dypere forståelse av hvordan stedet formes - man ser sammenhen- 
ger, hvem som har makt, at ting som skjer ikke er tilfeldige - noen har 
villet det slik. Man kan også bli oppmerksom på sammenhenger og hvor- 
dan stedet skapes sosialt og kulturelt. Steders omdømmeproblematikk og 
hvordan steder vurderes av utenforstående oppstår ikke i et vakuum, men 
henger tett sammen med hvilke ressurser som tilflyter stedet og hvordan 
medier og andre taleføre aktører fremstiller stedet. 

Sosiokulturelle stedsanalyser har dessuten en relativt åpen og bred 
tematisk inngang til stedet. Sammenlignet med de fleste tilrettelagte 
medvirkningsopplegg hvor man konsentrerer seg om et konkret og 

avgrenset tema - en utbygging eller annen konkret plan - er de sosio- 
kulturelle stedsanalysene bredere orientert og opptatt av å fange ung- 
dommenes egne opplevelser av stedet: styrker, svakheter, mangler, 
begrensninger og muligheter. Gjennom en slik tilnærming bringer 
ungdom og andre aktører ofte opp uforutsette faktorer og temaer som 
forskerne, samfunnsplanleggerne eller andre aktører på forhånd ikke 
hadde tenkt på. Sjansene er derfor større for at man ser helhet og sam- 
menheng i ungdommenes innvevde relasjoner til stedet, som gir en 
rikere og mer innsiktsfull stedsforståelse. Dette henger tett sammen 
med ungdommens relasjon til andre lokale aktører, som jeg kommer 
tilbake til etter å ha sett nærmere på hvordan man får tak i ungdom- 


menes stemmer. 


Å få fram de unges stemmer 

En viktig målsetning for en sosiokulturell stedsanalyse er å få fram stem- 
mene til ulike grupper på stedet, og særlig sørge for at de stemmene som 
ofte mangler eller som av en eller annen grunn ikke så lett blir hørt, får 
sin plass i tråd med perspektiver om sosialt rettferdige steder og byer 
(Fainstein, 2014). Ungdom er en gruppe som ofte bruker stedet inten- 
sivt og kjenner stedets «irrganger». I likhet med andre grupper som til- 
bringer mye tid utendørs på stedet, er ungdom eksperter på sitt eget sted 
(Hagen et al., 2016). Samtidig er ungdom en gruppe som ofte ikke så lett 
får sin stemme hørt. For å få til dette kreves det at man bruker egnede 
og målrettede metoder for å rekruttere ungdom og få dem i tale og til å 
ville dele sine erfaringer med, og ønsker for, stedet. De fleste eksisterende 
sosiokulturelle stedsanalysene tar i bruk et variert repertoar av metoder 
for å oppnå dette. Samtidig er det stor variasjon mellom de gjennomførte 
stedsanalysene i hvor mye innsats og tilpasset metodebruk man legger 
opp til. På dette punktet har det også skjedd en klar metodeutvikling i 
løpet av den om lag 20-årige tidsperioden stedsanalysene har vært gjen- 
nomført, for eksempel bruken av ungdomstråkk og walk-alongs (Hagen 
et al., 2016). Analysene fra den siste femårsperioden har utviklet flere nye 
metoder og lagt ned betydelig ekstra innsats for å nå ungdommen. Siden 
mange av disse er presentert i de foregående kapitlene i denne boka går 
jeg ikke i dybden på disse her. 

Unges stemmer og andre lokale stemmer 

Steder er som nevnt sosiale og komplekse fenomener, og ungdom er 
på ingen måte alene om å erfare, bruke og ha ønsker for stedene sine. 
I sosiokulturelle stedsanalyser er man ute etter å forstå samspillet og 
dynamikken mellom ungdommen og de øvrige aktørene og stemmene 
i lokalsamfunnet. Hvordan er stedet og ungdommene integrert i hver- 
andre, og hvordan leves hverdagslivet deres? Slik får man også et mer 
helhetlig blikk på ungdommene og stedet hver for seg og hvordan de gri- 
per inn i hverandre. Kort sagt; se og forstå ungdommen i sin stedlige 
kontekst. 

Hvilke erfaringer og behov har de unge, og i hvilken grad er de sam- 
menfallende eller i konflikt med øvrige aktørers interesser? De eksis- 
terende stedsanalysene viser eksempler på begge deler, og ulike grader 
av motsetninger, sammenfall og kompromisser og forhandlinger. Det 
er mange eksempler på at ungdoms interesser er samstemte med andre 
beboergrupper og andre aktører. For eksempel er det en klar erfaring at 
ungdoms ønsker for gode møteplasser og uterom ofte inkluderer et ønske 
om at andre grupper også skal være til stede (Brattbakk et al., 20 15). Ung- 
dom er sosiale og setter pris på nærvær fra andre, også på grunn av økt 
trygghet i samspill med andre. Samtidig ønsker de seg frisoner hvor de 
kan trekke seg tilbake fra andres blikk og sosiale kontroll. Det er også 
mange eksempler på at grensene mellom stedsbruk fra ulike grupper er 
gjenstand for motstrid og krevende forhandlinger, og også situasjoner der 
det utvikler seg fronter som står steilt mot hverandre (Andersen et al., 
2018a, 2018b). Mangfold, fellesskap og motsetninger representerer også 
sentrale aspekter i stedsanalysene og kan forfølges gjennom utforsking av 
spøsmål som: Hvilke ulike fellesskap og allianser finnes? Hvilke motset- 
ningsforhold eller konflikter eksisterer? I hvilken grad representerer dette 
barrierer, muligheter og potensiale for endring? Å få erfaring med å forstå 
andre gruppers situasjon og behov, og lære seg at sin egen gruppes situa- 
sjon, behov og ønsker må veies opp mot de andres er en nyttig opplæring 
i demokratiets hensikt og funksjon. 

Hvilke andre aktører på stedet som er særlig viktige for barn og 
unge kan grovt kategoriseres i dem som står de unge nært og de som 
står lenger unna. De som står nært unge kan omfatte foreldre, lærere, 

ungdomsarbeidere i offentlig eller frivillig sektor. De som star lenger 
unna kan være planleggere, politikere, næringsdrivende og utbyggere. 
Sistnevnte gruppe kan være av stor betydning siden de har makt over 
ungdoms situasjon; portvokterfunksjoner, tilgang til ressurser og tilla- 
telser. Dette kan omfatte politiske beslutninger om ressurser til skoler 
og fritidstilbud og involvering av ungdomsråd og medvirkningsprosesser 
for ungdom. 

En viktig funksjon til sosiokulturelle stedsanalyser kan også være å 
utnytte potensialet for sammenkobling av ungdom og ulike aktører, noe 
som er nærliggende fordi samtlige aktørgrupper skal høres og aktive- 
res i stedsanalysen (Brattbakk et al., 2017). Gjennom at ungdom møter 
andre aktører styrkes deres nettverk til andre grupper som kan ha over- 
lappende, utfyllende eller motstridende interesser og ressurser. Barrie- 
rer kan bygges ned og kreative muligheter åpne seg. I de sosiokulturelle 
stedsanalysene har dette noen ganger skjedd kun ved at ulike grupper 
har blitt bevisstgjort og brakt sammen, mens i andre tilfeller har det vært 
gjennomført mer aktive koblingsforsøk. Ungspleis er et eksempel på en 
slik metode for å koble ressurser i nærmiljøet, der ungdom er sentrale 
deltakere som har ideer som de trenger støtte til å utvikle og realisere 
(se kapittel 7). 


Mellom tilrettelagt medvirkning og motmakt 


Hvordan endte trasevalget for E18 som jeg og mine klassekamerater enga- 
sjerte oss i på ungdomsskolen? 


Byråkratiets og planleggernes kvern malte langsomt. Flere år gikk før det endelige 
trasevalget ble vedtatt. Jeg glemte mer eller mindre veisaken og var nesten ferdig 
med videregående og klar for å flytte hjemmefra da avgjørelsen kom: Statens veg- 
vesen ville ha tunnel under Dammane. Friområdet vårt var redda. Vi vant. For 
en følelse! Vi hadde blitt hørt. Vår mening og innsats gjorde en forskjell. En ny 
bevisshet vokste fram: Jeg, og mine gamle klassekamerater, hadde en stemme, en 


stemme vi kunne bruke, og vi hadde blitt hørt. Det nytta å heve stemmen. 


Som 17-aring føltes det i hvert fall som om vår innsats hadde ført til seier. 
Hva som i realiteten gjorde utslaget er vanskelig å si. Kanskje var det ikke 

vår innsats som var avgjørende. Mest sannsynlig ikke. Selv om var papp- 
masjemodell og våre stemmer nok spilte en marginal rolle klarte jeg like- 
vel ikke å fri meg fra tanken om at vi kanskje hadde bidratt til å starte en 
snøball som rullet og gradvis vekket oppmerksomheten til flere og mekti- 
gere aktører som igjen bidro til at E18 endte i en tunnel og et bevart friom- 
råde, selv om å bygge tunnel kostet betydelig mer enn en åpen veiskjæring. 

I ettertid har jeg fundert mye på hva det positive utfallet gjorde med 
oss som ungdom, i hvilken grad det gjorde at vi fikk styrket tilliten til 
det politiske systemet og myndighetene og trua på vår egen rolle og inn- 
flytelse. Jeg har også fundert på hvordan vi ville reagert hvis utfallet ble 
et annet. Hva hadde det gjort med oss hvis vi tapte saken og E18 raserte 
friområdet vårt? Tross at vi var blitt noen år eldre før saken ble avgjort, 
hadde det antagelig blitt en kraftig nedtur. Vi ville følt at vi tapte en sak 
vi engasjerte oss i. Det ville være et stort nederlag at vi som voksne og 
våre barn og framtidige generasjoner ikke ville kunne nyte vårdager med 
fuglesang og blåveis i Dammane og sommerdager med lek og bading. 
Kyststien som noen år senere ble anlagt her ville også blitt forringa. 

Vi lærte mye om hvor makta ligger, hvilke stemmer som blir hørt og 
ikke, hvordan det politiske spillet foregår, om kampen mellom fag og poli- 
tikk; kort sagt hvordan demokratiet vårt fungerer. Dette ville vi jo lært 
selv om vi ikke fikk gjennomslag. Forskjellen er kanskje at hvis vi ikke 
fikk gjennomslag ville engasjementet vårt og tilliten til systemet antagelig 
fått seg et slag — vi kunne blitt resignerte og følt at vi og våre ønsker og 
behov ikke var verdt noe. Men, vi kunne også blitt enda mer engasjerte 
og ivrige etter å påvirke, etter å endre systemet slik at unge stemmer som 
våre skulle få mer innflytelse. Vi kunne fått tro på egen mestring og blitt 
inspirert til å velge andre kanaler for å bli hørt og få innflytelse. Det er 
ikke gitt at det å tape saken ville stilnet stemmene våre, det kunne like 
gjerne vekket en enda mer glødende kampvilje. Å møte motstand og å 
kjempe er også en del av livet og ville forberedt oss på voksenlivet. 

Valgfaget om «natur og miljø» som jeg deltok i som 14-aring i 1984 
illustrer skolens rolle som demokratiskolerende arena (Ødegård & Wins- 
wold, 2016) og viser at det innafor skolens læremål om danning for aktiv 
samfunnsdeltakelse og medborgerskap lenge, og betydelig lenger enn 
siden 1980-tallet, har eksistert tydelige koblinger mellom skolens mandat 

pa den ene siden og lokale initiativ, aktivisme og medvirkning pa den 
andre siden. Som Wilks & Rudner (2013) papeker for en internasjonal 
kontekst er barn og unge kompetente informanter og deltakere i pro- 
sesser som angår deres liv og lokalmiljøer (Freeman, 2006), og dermed 
er det også noe sterkt meningsfullt i at barn og unges stemmer og den 
erfaringen og kunnskapen de besitter, tas på alvor både i de overordende 
målene i skolens læreplaner og i den praktiske undervisningen i enkeltfag 
og prosjekter (les mer om dette i kapittel 4). Dette meningsfylte elementet 
har samtidig alltid kimen i seg til å skape ubekvem friksjon og spenning. 
Noen forskere, byråkrater og talspersoner for barn og unges rettigheter vil 
kjenne på motstand, nettopp fordi det å gi barn og unge en stemme betyr 
å gi slipp på noe av kontrollen og makten og å våge og åpne opp for det 
uventede og det som går på tvers av forventninger og vedtatte sannheter. 


Stedsutvikling på ungdommens premisser? 


Tross betydelige framskritt for å sikre ungdom innflytelse i stedsutvik- 
lingen er det fortsatt en lang vei å gå før vi kan si at ungdom som gruppe 
er godt representert som en viktig stemme og premissleverandør inn i 
stedsutvikling. Og det samme kan sies om de fleste andre borgere — og 
ikke minst grupper av borgere — enten de kategoriseres etter alder, kjønn, 
majoritet/minoritet, funksjonsnivå eller sosio-økonomiske og sosio- 
kulturelle ressurser. Tilgangen til informasjon og innflytelse er skjevfor- 
delt, og barn og unge er blant gruppene med mest begrenset innflytelse 
(NOU 2011: 20). Samtidig er det også stor individuell og strukturell vari- 
asjon blant barn og unge, og i kombinasjon med noen av de ofte mer 
marginaliserte kategoriene nevnt over kan det være stor forskjell i reell 
mulighet for deltakelse i formelle ungdomsorganer mellom for eksempel 
den pakistansk-norske middelklassejenta som er leder av ungdomsrådet 
og den majoritetsnorske gutten med funksjonsnedsettelse med en mor 
som ikke får seg jobb og bor i kommunal bolig. 

En interessant dimensjon å undersøke nærmere er forholdet mel- 
lom protest og deltakelse i mer etablerte medvirkningskanaler. I kunn- 
skapsoppsummeringen som ble gjort i Ungdom, makt og medvirkning 
er ungdom som er aktive i ulike aksjoner eller protester også de mest 

aktive innen de tradisjonelle medvirkningskanalene (NOU 2020: 11). 
Det ser altså ut til å være et både-og her snarere enn et enten-eller. De 
som aksjonerer for å påvirke politisk har også sterkere tro på valgkana- 
len enn andre, selv om denne sammenhengen er blitt mindre tydelig enn 
tidligere. Den kumulative effekten — at deltakelse fører til mer deltakelse 
enten i samme kanal eller andre kanaler - ser ut til å være noe redusert 
(Ødegård, 2011). Frøyland (2011) finner at ungdom som har vært med- 
lemmer i ungdomsråd ser på aktivisme og protest som effektivt og viktig, 
ikke minst fordi det synliggjør ungdomsrådenes rolle og innflytelse. Val- 
get av kanal kan derfor ha svært rasjonelle begrunnelser, særlig hos ung- 
dom med mye erfaring. At de samme ungdommene benytter flere ulike 
kanaler kan både tyde på at kanalene fyller ulike behov og at den bevisst- 
gjøringa, engasjementet og medvirkningskompetansen som opparbeides 
gjennom deltakelse i én type kanal gjør at man lettere tar i bruk andre 
kanaler. Samtidig kan det fortsatt være slik at mange unge har et behov 
for å stille spørsmål ved eller ta avstand fra voksensamfunnet og dets 
verdier. I hvilken grad det finnes medvirkningsformer og forsknings- 
metoder som er bedre enn andre til å gi rom for et slikt behov for opp- 
rør mot det etablerte, er et interessant tema for videre forskning. Den 
etterlysningen støttes også av at studier av tilrettelagte medvirknings- 
opplegg knyttet til konkrete stedsutviklingsprosesser, som har blitt mer 
utbredt det siste tiåret, er mangelvare. Brorparten av forskningen på feltet 
studerer relasjonene mellom ungdoms deltakelse i de mer tradisjonelle 
kanalene (NOU 2020: 11; Sletterød et al., 2014). 

At medvirkningen fra barn og unge ikke alltid fører til økt innflytelse 
og påvirkning på oppvekstmiljøet mer generelt, eller en konkret utbyg- 
ging spesielt, er uheldig og urettferdig, og kan også være kontraproduk- 
tivt og lite effektivt. Det kan imidlertid også tenkes at medvirkning og 
gjennomføring av sosiokulturelle stedsanalyser hvor unges stemmer blir 
hørt uansett utfall bidrar til grunnleggende demokratiopplæring og tre- 
ning i å opptre som medborgere og aktive samfunnsdeltakere. Kort sagt 
dannelsesaspektet. Selv om både sosiokulturelle stedsanalyser og andre 
på- og medvirkningskanaler har som hovedmål å skape gode steder hvor 
alle grupper finner seg til rette, er det et tilleggsmoment at deltakelse i 
slike prosesser også har et klart dannelsesaspekt: å lære om, og bli bevisst 

pa, stedet sitt og dets utvikling, om medborgerskapet sitt og hvordan 
demokratiet virker. Faren for 4 resignere, bli desillusjonert, trekke seg til- 
bake og oppleve seg som ekskludert er til stede nar unge opplever at med- 
virkningen ikke gir resultater. Samtidig kan det ogsa bidra til en form for 
herding og tenne gløden for å ikke gi seg, for å endre systemet gjennom 
protest, motkraft og andre kanaler. Alternativt at man inspireres til å bli 
del av det etablerte systemet og vil endre det innenfra. 

Years of researching youth participation within urban development pro- 
cesses in Norway have shown us the immense potential of innovative 
youth involvement for solving societal challenges on a local level (Hagen 
et al., 2016; Tolstad et al., 2017; Vestby, 2020; Hagen & Osuldsen, 2021), but 
also the many pitfalls of such democratizing processes, like participation 
fatigue, disengagement or resistance, particularly when young people are 
not taken seriously as cogent citizens with experience, knowledge, a high 
level of reflection, compassion and extensive collaborative skills. Despite 
the progress made in many countries in focusing on youth in laws and 
regulations through newly established arenas for participation, young 
people still occupy too few positions to make an actual impact (Bessant, 
2004), also in urban change processes (Hanssen, 2019; Mansfield et al., 
2021). The Convention on the Rights of the Child (UN, 1989) states in 
Article 12 that children have the right to express their views “freely in all 
matters affecting the child, the views of the child being given due weight 
in accordance with the age and maturity of the child”. Participation is, 

at least in theory, an important mechanism in international as well as in 
Norwegian urban planning, and it includes information exchange, idea 
development, communication and media dissemination, as well as exten- 
sive and long-term involvement and participation. Yet, the ideal of par- 
ticipation, particularly as it is seen within the context of the Norwegian 
welfare state and its ideology of sameness as equality (Gullestad, 1989; 
Haukelien et al., 2011), often collides with the conflicting realities of plan- 
ning phases as practice (Cele & van der Burgt, 20 15; Andersen et al., 2020). 

In this chapter, I will discuss youth participation in relation to the 
legal framework and the actual practices of planning before I look at the 
particular situation of the unorganized, the marginal and the “quiet” 
or “troubled” youth participating in site development and urban plan- 
ning processes. “Youth” is clearly not a homogeneous group, although 
often treated or perceived as one, hence a multiplicity of identities and 
subject-positions will inform both agency and practices in urban devel- 
opment. I will then present a new model or framework for thick youth 
participation developed over the years in collaboration with researchers 
from social science and humanities, and practitioners of architecture, 
art and design. An important aspiration in our work on youth partic- 
ipation in urban development processes has been to experiment with 
and share techniques and methods from a variety of disciplinary fields, 
like social anthropology, art didactics and architecture. Empirically, I 
will draw on action research projects and socio-cultural site analyses 
conducted in various districts in and around the municipality of Oslo 
in Norway. 

Youth participation is regulated through the ratification of the 
UN convention and, in the Norwegian context, also in Article 5 of the 
Norwegian Planning & Building Act (2008). Here it states that “the 
municipality has a particular responsibility to secure active participa- 
tion from groups that require special facilitation, including children 
and youth” (author’s translation). The word active here is meant to rein- 
force the responsibility to engage youth in planning processes beyond 
the bare minimum (Kommunerevisjonen, 2019), and the fact that chil- 
dren and youth are explicitly mentioned emphasizes that they are par- 
ticularly important interest groups. In addition, there are a number of 

official guidelines that explicitly mention the state regulations on partici- 
pation (Kommunal- og moderniseringsdepartementet, 2014), and both 
research on planning and the Norwegian national policy guidelines for 
children and planning (Rikspolitiske retningslinjer for barn og planleg- 
ging, 1995) argue for the importance of participation (Amdam, 2019, p. 
282), also early on in the planning process (Kommunerevisjonen, 2019). 
The national policy guidelines emphasize that although it is important 
that representatives for children and youth are given the opportunity to 
convey their opinions, this shall not replace the possibility for children 
and youth to participate and directly express their views (Rikspolitiske 
retningslinjer for barn og planlegging, 1995). The welfare state of Nor- 
way can be characterized as a collection of welfare municipalities, where 
the citizen’s experience of being able to influence the development of 
their communities through the political infrastructure is as important 
as being a recipient of welfare services (Haukelien et al., 2011, p. 11). Fol- 
lowing Bessant, we argue that Norway, like most Western governments, 
“now advocates enhanced youth participation as part of a discourse about 
modern citizenship, so much so that it has become a policy cliché to say 
‘increased youth participation’ will ‘empower’ young people, help build 
community and remedy a range of social problems” (2004, p. 387). 


Enablers and barriers 


Despite this enthusiasm on behalf of the youth population and its poten- 
tial to influence their communities and their own lives, there is a lack of 
knowledge on what topics or activities spark youth involvement, what 
the best context-driven strategies are for engaging youth in their partici- 
pation, and on how youth can insert themselves in decision-making and 
participation spaces (Crowley & Moxon, 2017). Mansfield et al. (2021) point 
to the need for further research on the enablers and barriers to children’s 
participation in urban planning in vulnerable settings. Their semi- 
systematic review of the current literature on this topic reveals that there 
is general agreement that participation is desired but rare, and that the 
barriers and enablers vary in nature (Mansfield et al., 2021, p. 172). There 
is a lack of clarity about whether addressing the conditions that enable 

or hinder participation will result in change, and the understanding of 
what constitutes meaningful participation is much debated (Alparone 
& Rissotto, 2001 Wilks & Rudner, 2013). Also, the literature on “suc- 
cessful” methods for children’s participation tends to focus on specific 
components or stages of urban planning (Carroll et al., 2019; Malone, 
2013; Xu and Izadpanahi 2016; Alarasi et al., 2016; Christensen et al., 
2015) and, despite the numerous methods or frameworks presented 
(Knowles-Yanez, 2005; Horelli, 1997; Beckett & Shaffer, 2005; Ziervogel, 
2019; Lozanovska & Xu, 2013; Magnussen & Elming, 2015; Horelli, 2007; 
Nordström & Wales, 2019; Percy-Smith & Burns, 20 B; Freeman et al., 2003; 
Severcan, 2015; Bridgman, 2004), there is limited evidence of these being 
used in the field (Mansfield et al., 2021, p. 173). The complexity of children’s 
and young people’s multiple realities and backgrounds is also largely absent 
from the literature according to this review, while some studies include 
minority groups such as migrants, ethnic or racial minorities (Sutton & 
Kemp, 2002; Nordström, 2010; Laughlin & Johnson, 2011; Torres, 20 12), the 
socially excluded (Wilson & Snell, 2010), people with diverse backgrounds 
(Percy-Smith & Burns, 2013; Beckett & Shaffer, 2005; Alarasi et al., 2016), 
and low-income earners/people living in poverty (Laughlin & Johnson, 
2011; Ellis et al., 2015; McKoy et al., 2015; Torres, 2012). 

Several trends within science are remedying this knowledge gap. The 
incentives to include children and youth in research through participa- 
tory planning research, co-production and participatory action research 
(PAR), has increased over the past few years (Raanaas et al., 2018; Hagen 
& Lyng, 2019; Ataol et al., 2019). Another rapidly emerging trend is to 
involve youth in knowledge production as citizen scientists, together with 
other stakeholders (Vohland et al., 2021). Citizen science (CS) is broadly 
defined as “voluntary participation of the public in the scientific pro- 
cess” (Hecker et al., 2018). It has recently been launched by the European 
Commission (2016) as an open science priority. Ambitions to include 
young people as partners in research processes is integral to enhancing 
practice-oriented knowledge development, strengthening youth rights 
in decisions that affect them and contributing to youth-driven change 
(Jacquez et al., 2013; Bonney et al., 2016). The EU has been asking lately for 
more knowledge on citizen social science (CSS), with a particular emphasis 

on how youth can contribute throughout the research process (Sis.net, 
2017). Yet, CS is less developed in the social sciences (Albert et al., 2021), 
and evidence of the actual outcomes of CS in social science research is 
still scant (Heiss & Matthes, 2017). 

Previous studies have shown that young people who participate in 
Youth Participatory Action Research (Y-PAR) have an increased capacity 
for skill development, especially those from marginalized communities 
(Anderson & Masocha, 2017; Bautista et al., 2013). The knowledge of the 
potential benefits (or limitations) and effects of Y-PAR and Youth Citizen 
Social Science (Y-CSS) is limited (Shamrova & Cummings, 2017), and a 
recent literature review on Y-PAR and participatory planning research 
shows that both approaches have a tendency towards tokenistic consulta- 
tion processes, manipulation and lack of empowerment on behalf of the 
youth involved (Ataol et al., 2019). Also, the digital practices of young peo- 
ple have led to increased attention towards new forms of engaging young 
people through technology (DeGennaro, 2008) and, with the COVID- 
19 pandemic, innovative digital and hybrid participation practices have 
inevitably become a major focus in our experimentational strategies 
leading to methods development within this field of action research (see 
Chapter 6 in this volume). 

In sum, there is a strong push towards more transdisciplinary and 
innovative research on youth participation, in particular to address the 
knowledge gaps on the effects and outcomes of such participation prac- 
tices (Malone, 2013). Despite Norway’s established structures for formal 
youth participation in national schemes such as the Norwegian Planning 
and Building Act (2008), we see a lack of meaningful participation, as most 
“regular” citizens have little, if any, influence on regulations, planning 
and development (Falleth & Saglie, 2013; Percy-Smith, 2010; Hanssen, 
2013; Ringholm & Hanssen, 2018; Cele & van der Burgt, 2015). In the 
literature on urban planning and children’s participation, we find bar- 
riers predominantly in the form of structures that influence urban plan- 
ning processes, while enablers are identified as processes demonstrated 
through isolated, situation-specific projects (Mansfield et al., 2021, p. 174). 
Among the structural barriers we have identified through our research 
on youth participation is a lack of documentation on both the processes 

and products of youth engagement in planning, as well as an ignorance 
of the contextual and situational factors that are at play when youth are 
invited to “voice their opinions”. This is mirroring Bessant, who describes 
recent government enthusiasm over youth participation in the Australian 
context and how “it fails to recognise the significant obstacles that young 
people currently experience when trying to participate socially, econom- 
ically and politically” (Bessant, 2004 p. 387). A second barrier we have 
identified is the adultocentric view on youth as becoming, not-yet-grown, 
and therefore not to be taken as seriously as other actors (Freeman & 
Aitken-Rose, 2005; Passon et al., 2008). Simultaneously, participation is 
the applauded way of becoming a citizen-as-worker, with the authori- 
ties seeing youth participation as extended training or schooling (Coles, 
1995; 2000), supporting their integration into adulthood (Bessant, 2004 p. 
390). This is a helpful view when we grasp to understand the professional 
adults’ celebration of the performance of youth participation, rather than 
the actual ideas, knowledge or critique the youth put forward (see Chap- 
ter 11). A third barrier is the lack of incentives, both to responsibly com- 
municate back to the youth throughout a planning period the outcomes 
of youth insights and contributions, and to reflect the demand for youth 
participation in budgets and allocations (see Chapter 10 for more on this 
topic). Other missing incentives are the lack of the right to vote for young 
people under the age of 18 and, in line with Dewey (1916), the undemo- 
cratic institution of schools that denies the students’ right to freedom of 
speech and movement, thus failing to acknowledge them as full citizens 
(Bessant, 2004 p. 392). A fourth barrier is that participation activities 
are not allocated for in the budgets of development projects in the same 
way that public art is, for example, and therefore the need is easier to 
ignore or minimize. A fifth barrier, that we will not investigate further 
in this chapter, is the neo-liberal policies that make urban planners and 
local authorities less powerful in the face of private real-estate developers 
(Andersen & Skrede, 2017; Mete, 2021) and, thus, practically incapable of 
halting development processes that lack the involvement of the voices of 
youth. 

In the literature on children’s participation in urban planning there 
is, according to Mansfield et al. (2021), a general view that a top-down 

“technocratic” approach to urban planning decision-making persists, 
and that there is reluctance to relinquish this power (Horelli & Kaaja, 
2002; Cele & Van Der Burgt, 2015; Percy-Smith, 2010; Ellis et al., 2015; 
Tsevreni, 2011). There is a total lack of literature on children or young 
people driving urban planning agendas and processes, and the barriers 
and enablers that children themselves identify, such as processes being 
boring, tiring or restrictive, are discussed in the context of taking pre- 
cautionary measures in future participation processes — not as incentives 
to allow children to design and determine processes of participation 
(Mansfield et al., 2021, p. 177). 

Cities are expanding across the globe,' inhabited by the majority of 
the 18 billion people in the world who are now between the ages of 10 
and 25 (UNFPA, 2020). Youth can be seen as both potential co-creators 
of urban social spaces and co-producers of knowledge on the inter- 
changeable cultural conditions of urban belonging (Bauder, 2015), change 
agents (Malone, 2013), as well as architects of social change (Bastien & 
Holmarsdottir, 2017). The past decades of studies on youth, participation 
and urban development have changed the focus, from children and youth 
not being heard (Frank, 2006; Santo et al., 2010) to becoming integral 
partners when meaningful participation is achieved (Tisdall, 2017) and 
considered as important assets in the development of their communities 
(Richards-Schuster & Checkoway, 2009; Derr & Kovacs, 2017; Lucio & 
Lanson, 2015) and transforming cities (Nordström & Wales, 2019). Yet, 
like Kettunen (2020), we argue for better recognition of and support for 
young people’s everyday participation practices, and for youth partici- 
pation as a way to spark wider social, cultural and political change. How 
can this take place? 

The main aim of the involvement of youth in our research was, from 
the outset, to contribute to reflection, expanded understanding and dia- 
logue in the preparation, analysis and interpretation of co-produced 
research results (Krane, 2017), and to facilitate a sense of empowerment 
when youth experience how they can provide valuable contributions to 


1 By 2030, which the UN Sustainability Goals are aimed at, about 5 billion people will live in towns 
and cities (UNFPA 2020). 

change processes (Bovaird & Loeffler, 2012; Mayer & McKenzie, 2017). As 
we began experiencing and identifying the barriers of meaningful youth 
participation, we shifted our focus from solely developing new methods 
and tools to looking at the enablers and potential impacts on systems 
and structures hindering youth involvement in policy change, and their 
explicit ideas on how to improve the lives and future of the inhabitants 
of all ages in their urban communities. Throughout the past decade, we 
have experimented with and co-created tools for active and long-term 
involvement of young people from all backgrounds in concrete, physi- 
cal, digital and social planning of public places (Tolstad et al., 2017). We 
have asked ourselves questions like: How can children’s and young peo- 
ple’s personal stories and reflections be an integral part of the knowl- 
edge foundation of an area development process? How can all groups of 
citizens become premise providers in the design of new, functional and 
inclusive spaces? Our approach has been to always start with the simplest, 
most mundane of questions: Where do you feel good? From there, we 
have endless possibilities of venturing into dialogue about places, sense 
of meaning, preferences, emotions and memories; in sum, narratives that 
can be transported into the design of new places (Hagen & Osuldsen, 
2021) 


The creative potential of youth 


What happens when youth go from being objects of change, a disturbance 
we want to fix or make adjust, to becoming agents of change (Bastien & 
Holmarsdottir, 2017), actors that are empowered enough to challenge the 
systems and power structures as we know them (Jupp 2007)? What fac- 
tors are at play when adults acknowledge the powerful contribution that 
urban youth can make in reaching the UN Sustainability Goals of creat- 
ing more socially, environmentally and economically sustainable cities? 
Based on extensive experience of co-researching and co-creating together 
with youth from different areas in Oslo, we acknowledge how their ideas 
about how to enhance their own neighborhoods are the first step towards 
making inclusive places, communities and cities. Instead of viewing 
youth as binaries, either within the dominant traditional disengaged 

paradigm as passive, devoid of political interest and naturally inherently 
delinquent (Bessant, 2004) or within the critical traditional engaged par- 
adigm, as actively political in new forms (Farthing, 2010), we ask: How 
can we better tap into the creative potential of youth, on their own terms? 


The first time I approached youth as a professional researcher, I was terrified. 
And with good reason, as it turned out. We had gathered 40 kids from the ages 
of 10 to 18 years old, to ask them what they wanted in their neighborhood as 
a means to make it a better place to live. It was not a success. One young boy 
just looked at me and said “are you saying that Tøyen isn't a good place to grow 
up?” I immediately realized I had asked the wrong question. And then he told 
me a story that was repeated, time after time, whenever we met kids from the 
eastern parts of Oslo. “People ask me where I am from. When I say I am from 
Tøyen, they say, ‘no, where are you really from?’ And they won't give in until 
I say Somalia. Or Iraq. Or Pakistan.” 

So, these are kids that grew up in Oslo, in Norway, in these neighborhoods 
and yet they are not allowed by others to belong here. And then we as adult 
researchers or planners come in on top of that and ask them how they want to 
change their neighborhood, to make it a better place to live, to grow up. No, 
they want to change the world that refuses to let them belong. That’s what they 


want. 


I made three important realizations that day, although it took me a while 
to formulate them in a simple enough manner: resources, creativity and 
diversity are everywhere. The many youths that have crossed our paths 
over the past decade have helped us to shed light on what this insight 
means - and why it is important for city planners and researchers alike. 
After that initial conversation with youth in Toyen, we started to ask 
different questions. Questions that were not about ticking a box, as adult 
professionals tend to do (a lot). Our questions were now aimed straight at 
the heart. No “B.S.”. So, we asked: where do you feel good? What places 
do you carry in your heart? We call it "splotting” (Vestby, 2020; Hagen 
& Osuldsen, 2021), because we needed a goofy name for it. We needed it 
to be simple and intuitive, as most people get scared just being asked to 
draw a circle, even professional architects (Hagen, 2017). And we know 

that very few people belong to one place, even though a lot of people are 
asked by their surroundings to do so (Rosten, 2015). 

The areas of Oslo where we are working to engage youth in innovative 
participation practices are, despite being part of wealthy Norwegian soci- 
ety, characterized by child poverty, lack of employment, and communal 
housing (Thorstensen et al., 2021). We know from other studies that the 
growth of poverty amongst children and young people has ensured that 
many thousands of young people are routinely denied opportunities to 
participate (Harding et al., 2001). Lacking safety measures and financial 
or social resources can mean that exclusion rather than participation 
occurs, because young peoples’ ability to engage freely in social, eco- 
nomic and political exchanges is impeded (Jones & Smyth, 1999, p. 14; 
Mansfield et al., 2021). 

So, what we aim to do with all our engagements and collaborations 
with youth is to see where they are at the moment, who they are and who 
they want to become - before we ask them to join us as “youthnogra- 
phers”, young citizen social scientists that provide their own knowledge 
about their neighborhoods (Tolstad et al., 2017). Like Abdi, one of the 
first youths we worked with in a high school setting, who expressly did 
not enjoy being in a (forced) learning environment, but during the proj- 
ect discovered he was really good at interviewing people. He liked it. He 
became a resource and, as time passed, he became integral in a youth- 
driven initiative to start a youth club in the area of Toyen. He was not 
the last seemingly disengaged yet inherently passionate youth we have 
encountered in our projects. 


A year later we met a group of five girls in the same high school. They carried 
out observations in parks near their school to provide a knowledge base when 
developing ideas for improving these places. We provided them with creative 
tools that we had recently tested on journalists in another project.” The group 
had lots of ideas on how this particular park could be a place for families and 
the elderly, a place where all kinds of people could meet over food. One of them 


stated after the workshop - “I didn't know I had ideas. I never worked with ideas 


2 OMEN: Organising for Media Innovation (2016-2019), see Clegg, Bygdas & Hagen (2019). 

before” It nearly broke my heart. She was seventeen years old, and this was the 
first time she realized how amazing it can feel to work creatively. We thought, 
what a waste of resources if that is what we teach our kids, that they don't have 


ideas of their own. 


The team of girls won the competition for best ideas and the prize was 
to present these to the vice mayor of public health, the politician with 
responsibility for the groups they wanted to include in the park. They 
went to Oslo City Hall for the first time in their life. They were welcomed 
and their ideas were heard for half an hour. Yet, there was no follow- 
up from the City Hall, the school, the district or from the research 
project - so we do not know how or whether these youths gained any- 
thing from their idea work. Now, in 2021, that same park is still under 
planned renovation and, as far as we can tell, the groups’ insights and 
ideas have not been taken into account, and the area is still seen by 
the local authorities and the parents as a less safe place to grow up in 
(Kadasia et al., 2020). 

Ingrid is another youth we met during the project Alternative Spaces: 
Youth Participation in 2018. She was part of a large group of teens that 
were carrying out youthnography on an old, listed property in their 
neighborhood in St. Hanshaugen, which was to reopen as a youth club 
by the next summer - and we were given permission to tour the interior, 
which was raw like a shell. She was given the task of writing down all 
the questions the youths had for the planner, and then she asked one 
herself: “Can we keep the original brick walls?” The planner grinned 
and answered, “that will make the planning authorities very happy”. She 
and the other youths surprised the planner by recognizing the beauty of 
the original, rather than wanting to change the interior into what one 
thinks of as “youthful” design. Four years later, the process of choos- 
ing the style of interior design is ongoing, as the renovation stalled for 
financial and logistical reasons (see Chapter 10 and 11in this volume for 
more information on this process). The municipal developer decided to 
paint the walls after all and invited a group of youths to work with the 
architects on commission on color choices. It was decided by the district 
municipality administration that the walls would be painted white at the 
reopening, so that the youths can paint it themselves in the colors they 

prefer. After a group of local youths painted the walls as a summer job, 
the interior is now very colorful, according to the municipal employees 
involved. 

What these youths we have met throughout the years of researching 
youth participation in urban planning have taught us is that they can rap- 
idly become close to professionals in at least four different areas import- 
ant to urban development: they are eloquent in recognizing acts of social 
belonging, inclusion and exclusion. They are caring to the degree that 
they have ideas about how all generations can co-exist and thrive together 
in urban spaces (Horelli, 1997). They are exemplary models for how to be 
citizens that live and move around without creating pollution, and they 
expressly want to live sustainably (Nordstrom & Wales, 2019; Chawla, 
2015; Wilks & Rudner, 20 B; Wilson & Snell, 2010; Beckett & Shaffer, 2005; 
Spencer & Woolley, 2000). They can simultaneously recognize beauty 
and quality, like Ingrid did, and be explicitly sceptical when it comes to 
the utopian ideals of design and physical structures that tend to mes- 
merize and seduce adults into copying concepts without critical thinking 
(see Chapters 5 and 9 in this volume). Thus, we argue that recognizing the 
worth of the insights and the ideas of youth are the first step towards mak- 
ing inclusive places, instead of applauding their performance as engaged, 
soon-to-be-citizens, or making them “hostages” of the implementation 
of changes and already-made decisions resulting from their participation 
(Listerborn, 2007, p. 65). 

What have we done with these insights? The youths we meet tell us 
again and again that they just want a place to hang out in their neigh- 
borhoods. The planners and municipal workers we meet tell us there are 
houses, lots of spaces that can be used for just this purpose. They just do 
not know how to approach young people to get them to participate. With 
funding from the Norwegian Research Council and their new program 
for innovation in the municipalities, we designed the Y-House (UngHus) 
project with an ambitious aim to “fix” the issue of youth participation in 
development of youth clubs, once and for all. We collaborated with five 
districts in Oslo, three municipalities in other parts of Norway: Moss, 
Drammen and Tromsg, several NGOs such as Save the Children, and a 
neighborhood incubator for social entrepreneurs, Toyen Unlimited. The 


288 


EGALITARIAN IDEALS, CONFLICTING REALITIES 


three years since it began have been both exciting and challenging, as 
the journey towards better understanding was accompanied by an unex- 
pected pandemic in our midst. But the crisis, repeated lockdowns and 
suspended activities involving young people also gave us the privilege of 
taking one step back, to see how we can translate our experiences into a 
model and conceptual framework for what we call thick youth participa- 
tion (see also Chapters 1, 2 and 7 in this volume). 

Experience from other action research projects has shown us how thick 
participation equals organizational change, as established actors within 
different sectors have to find new ways of planning, working, collabo- 
rating and processing experience-based knowledge from the citizens. 
This might remedy what Mansfield et al. (2021) refer to as the top-down 
technocratic approach of planners and authorities not willing to give up 
power. The experience of the stakeholders involved is therefore valuable 
data for gaining a deeper understanding of the relational aspect of par- 
ticipation processes, and of the effects of invited and uninvited acts of 
participation (Wynne, 2007). 


Models for participation 


So, why the need for a new model? Hart’s Ladder of Participation (1992) 
(Figure 13.1, left-hand side) was an adaptation of Arnstein’s “Eight rungs 
on the ladder of citizen participation” from 1969, and it isa very common 
framework to refer to, particularly when one approaches participation 
in planning for the first time. Hart’s model, although still widely used, is 
criticized for being too “linear” in the steps taken from tokenism towards 
youth-initiated involvement, for its subjective nature when applied in a 
group setting (Kara, 2007) and for missing out on the details of the 
most common participation practices. Yet, it is a profound contribution 
to the increased awareness of, and efforts to eliminate, types of non- 
participation practices and mechanisms of involving youth (Shier, 2006), 
through the description of the first three steps on the ladder: manip- 
ulation, decoration and tokenism. The next steps describe degrees of 
participation, including how children are either assigned and informed 
or consulted and informed in participation processes; these processes 

can be “adult-initiated shared decisions with children”, “child-initiated 
and directed” or “child-initiated, shared decisions with adults” (Shier, 
2006). 


The Ladder of Participation Levels of Participation Openings —— Opportunities —-» Obligations 
Arayoureddvie Is there a procedure Is it a policy 
EE rensharé dr that enables children] | requirement that 
heey of staresome ot L and adults to share ba children and adults 
responsibility for | | with children? power and share alli å 
decision-making. responsibility for responsibility for 
i decisions? decisions? 
F Are you ready to Is there a procedure] [ts ita policy 
3 let children join in that enabl requirement that 
pe ou ; keen children must be 
ha involved in p> Your H children to join in || H 
faz Adult-initiated shared Tess 2 decision-making | | decision-making decisionmaking involved in 
HA decisions with children F processes processes? processes? decisionmaking 
$ d processes? 
E 
z This point is the minimum you must achieve if e0 — 
7 you endorse the UN Convention on the Rights of the Child 
Dees your Is it a policy 
G===7? Are you ready to decisionmaking requirement that 
3. Children's views å take children's | process enable you |_| children’s views |] 
are taken into views into to take children's must be given due 
account. account? views into account? weight in decision- 
making? 

c H Do you have a Is it a policy 

E Are you ready to range of ideas and requirement that 

3 2. Children are support children in | | cities to help children must be 

2 supportedin F* expressing their — [| children express [>] supported in B 

Ei expressing their | | views? ge expressing their 

E views. views? 

2 

Å 1. Children are listened 
to. Do you work in a Ts it a policy 
Are you ready to way that enables requirement that 
START HERE > listen to children? [| youto listen to [| childrenmustbe | 
children? listened to? 

å i be gi seach ENE 
Figure 13.1. Hart's Ladder of Participation (1992) (left) and Shier's Pathways to Participation 
(2006) (right) are two influential and criticized models of youth participation in community 
planning and development. 


While Shier (2006) partly praises the Ladder of Participation, he rightly 
introduces a more complex framework for youth participation, namely 
the Pathways to Participation (Figure 13.1, right-hand side). The model 
is comprised of 15 questions one should ask oneself when initiating a 
process of participation involving youth, categorized by three stages of 
commitment at each level: openings, opportunities and obligations. In 
this way, Shier (2006) is able to distinguish between initiatives of par- 
ticipation that are well-meant, but less realizable (openings), drivers for 
participation (opportunities) and policy or regulatory framework that 
enables youth participation and ensures that it is built into the system 
(obligations). At Level 1, children are listened to, followed by “children 
are supported in expressing their views”, “children’s views are taken 
into account, “children are involved in decision-making processes” 
and, finally, “children share power and responsibility for decision- 
making” (Shier, 2006). 

The fourth stage of commitment, outcomes, where one should ask 
questions pertaining to the traceability and evaluation sides of the par- 
ticipation efforts of youth, is a critical component in Shier’s model. Yet, a 
missing piece in that model is the preparatory and knowledge-building 
efforts of ensuring that children are enabled to express their views, the 
building blocks that we call “youthnography”. As Lansdown (2001) and 
Bessant (2004) rightly argue, 


There are also equity issues concerning the resourcing of the young people 
selected as “youth participants”. The capacity to influence policy often depends 
on whether young participants are fully equipped with the skills and knowledge 
and versed in the debates about which they are deliberating. It depends on the 
availability of information and one’s ability to research issues thoroughly. The 
data and expertise available to young participants are typically not enough to 
support them in ways that facilitate full participation or a serious challenge to 
the official agenda. (Bessant, 2004, p. 401) 


Another critical point in Shier’s model is that only children’s views are 
explicitly mentioned, not their ideas or knowledge - something which 
very much reflects the common design of participation processes for all 
age groups. The reflective mode of this model is a factor that Shier (2006 
p. 116) himself mentions as a challenge, but it is also potentially a very 
productive pathway to discussion and debate: What if one’s answer is 
“no” to these questions, e.g. “Are you ready to listen to children”? (Level 
1). In our research, we have seen time and again how planners express 
in words that they salute and even encourage youth participation, but 
in practice they act in ways that effectively stop the ideas of youth from 
traversing the network (Strathern, 1996). The literature on children’s par- 
ticipation in urban planning demonstrates that they lack effective agency 
in any stage of the process or structure that influences urban planning, 
as the ultimate control over both these structures and processes lies with 
adults, yet the studies also show that youth have the capacity for agency 
(Mansfield et al., 2021, p. 180). 

Both Hart's and Shier's models imply what Listerborn (2007) identi- 
fies as the “ideal speech situation,” inspired by the notion put forth by 
Habermas, where one assumes that by merely inviting children and young 

people into the conversation, a democratic space is carved out. Rather, 
power relations are embedded in all communicative situations and socio- 
cultural practices (Flyvbjerg, 1998), making dialogue between adults and 
youths by-products of existing cultures (Allmendinger & Tewdwr-Jones, 
2002). A valuable contribution that brings forth nuances of participation 
efforts is Kara (2007), who identifies three main barriers to youth involve- 
ment in decision-making: “sentimentally stalled”, “subtly squelched” and 
“subconsciously subverted”. Kara (2007) discusses a case from what was 
intended to be meaningful youth involvement in the Olympic bid pro- 
cess for the 2010 Winter Olympic Games. Both the definition of “mean- 
ingful” and the expectations for how youth would be involved, either as 
supporting or critical partners, differed between the organizers and the 
youth groups and their adult allies. The main conflict revolved around 
the demand of the youth activists originally intended to participate to 
set the parameters of their involvement themselves (Kara, 2007, p. 568). 
This experience led Kara to reflect on the fact that Hart’s highest step 
on the ladder of participation, of child-initiated, shared decision making 
with adults, might very well be met, if one involves only inexperienced 
and enthusiastic youth eager to participate for the first time, regardless of 
its tokenistic nature. Lastly, Kara emphasizes the need to involve youth 
in the evaluation processes and design of audit tools, much in line with 
the concept of participatory evaluation or co-evaluation as a part of citi- 
zen science (Checkoway & Richards-Schuster, 2003; Richards-Schuster & 
Checkoway, 2009). 

Despite the policy and legislative emphasis on youth participation in 
planning that has been put in place during the past decade, “children’s 
participation in urban planning processes is still poorly understood, and 
they remain marginalized in this field” (Mansfield, 2021, p. 170). In 2008, 
Hart published his reflections on the use and abuse of the participation 
ladder model (Hart, 1992). Among his many well-argued clarifications, 
the one about the metaphor of the ladder and the sketch drawing itself 
resonates with how we have previously engaged both practically and 
analytically with generative metaphors and metaphorical work (Schön, 
1993; Bygdas et al., 2019). From action research on the media industry, we 
have seen how common metaphors like “deadline” stand in the way of 

organizations’ attempts to change the workflow and mindset necessary in 
a digitalized everyday working life (Hagen et al., 2018). We argue how met- 
aphors have performative qualities as enablers for transformative change, 
through creating new temporal structures and possibilities for action 
not previously imagined (Bygdas et al., 2020). Generative metaphors also 
have the ability to hinder action and change. The Ladder of Participation, 
as Hart (2008, p. 24) argues, has been viewed by many as a scale of per- 
formance, not competence as he intended. He admits that the term “scaf- 
fold” (Gauvain, 2001) lends itself more suitably to visualize these kind 
of structures for learning, as it implies multiple routes to growth (Hart, 
2008, p. 21). Also, a metaphor like scaffolding would help readers envi- 
sion participation as a mutually reinforcing structure between all people 
of different abilities (Hart, 2008), not only relations between adults and 
children, as the ladder indicates. Like us, Hart’s concern is to argue that 
“children’s potentials as citizens needs to be recognised to the fullest and, 
to that end, children ought to be able to participate at times at their high- 
est possible level” (Hart 2008, p. 24), and also invite others to join in the 
participating activities, as fellow-citizens. He argues that this is morally 
superior to children being “in-charge” (Hart, 2008, p. 24). 


Introducing the Thick Participation Model 


These reflections and conceptual outlines combined with our own expe- 
riences of testing and developing methods and tools for thick, long-term 
youth involvement and participation, have led us to draft the first design 
of a new model of youth participation, the Thick Participation Model 
(Figure 13.2)? We have chosen the metaphor of the pyramid, to indicate 
precisely that participation is a process, not a performance and that it is 
all about collective competence-building, laying the foundations for qua- 
lified participation efforts by all the parties involved. 


3 The author is indebted to colleague and fellow social anthropologist Monika Rosten at NOVA, 
OsloMet, for introducing the notion of “thick participation’, building on Geertz’ notion of “thick 
description” (see Chapter 2 in this volume). 

Figure 13.2. The Participation Pyramid. 


Here, the first building blocks are crucial to the successful implemen- 
tation of the following phases, designed directly to ensure meaning- 
ful youth participation in ongoing community development processes: 
Self-awareness, community awareness, knowledge creation and idea cre- 
ation. Every building block or component reflects current legal or regu- 
latory frameworks, particularly in relation to Norwegian law and policy 
regulation on education and planning. 

Another important element of youth participation in municipal or 
local planning, is the “idea surplus” that results after meaningful and 
knowledge-based involvement. Most youth participatory devices are not 
initiated by young people (Bessant, 2004, p. 400; Hart, 2008). This is sig- 
nificant, because as Matthews et al. (1998, p. 24) note from their studies, 
the success of youth participation depends on the conditions in which 
it is initiated and the reasons for doing so (see also Matthews & Tucker, 
2000, p. 135-44). Not all ideas fit the needs of the planners at the time, 
and there is a striking lack of structures that keep and nurture young 
people’s ideas over time and for other purposes than initially intended. 
Consequently, young people experience that they are asked over and 
over again for the same viewpoints but by different adult representatives, 
and also that none of these seem to remember, recognize or value their 

ideas outside of the particular development project they are in charge of, 
nor do they keep the youth updated. These recurring experiences led us 
to further pilot, test and develop the participation model together with 
the social entrepreneurship organization and neighborhood incubator 
Toyen Unlimited in Oslo, on how to secure and support youth to harness 
their idea surplus themselves, through the establishment of social enter- 
prises with a social mission, connected to their local neighborhood’s 
needs and challenges. 


BECOME 
INDEPENDENT 
& MENTOR 


ESTABLISH 
SOCIAL ENTERPRISE 


TEST & DEVELOP CONCEPT 


RECEIVE SUPPORT SERVICES & STIPEND 


PITCHING FOR STAKEHOLDERS 


IDENTIFY TOP PRIORITY IDEA FOR LOCAL CHANGE 


KNOWLEDGE SELF COMMUNITY IDEA 
CREATION AWARENESS AWARENESS CREATION 


Figure 13.3. The Social Enterprise Participation Pyramid. 


The Social Enterprise Participation Pyramid (Figure 13.3) consists of 
the same foundational building blocks as the Participation Pyramid 
(Figure 13.2), but by adding a diverging pathway from there on, we open 
up the quite narrow concept of participation, allowing creativity, youth- 
led initiative, self-confidence and passion take their serendipitous turns 
(see Chapter 7). Another route towards youth agency in urban planning 
is to provide the same foundation of youthnographic training, but then 
include them as co-researchers in specific, actual research processes on 
topics of interest to them (see Chapter 2). 

USE RESULTS 
FOR CHANGE 


CO-CREATE RESEARCH DESIGN & QUESTIONS 


KNOWLEDGE SELF COMMUNITY IDEA 
CREATION AWARENESS AWARENESS CREATION 


Figure 13.4. The Co-Researcher Pyramid. 


The main aim of introducing this multifaceted model is, of course, to 
better reflect the complexity of participation processes, but also to enable 
youth and youth allies in their pursuit of meaningful engagement closely 
connected to their own local situation, needs and challenges that they 
care about and are, for the most part, inherently passionate about improv- 
ing. This may tap into their intrinsic motivation (Amabile, 1983), but is 
in no way a barrier to engage politically, culturally or socially in supra- 
local topics of urgency, like the structural discrimination of colored peo- 
ple, the national debates on gendered violence or the global emergency 
of the climate crisis. These topics are closely connected to the role of 
citizenship, whether it be ecological, cultural or political citizenship. In 
the Norwegian National Curriculum “Kunnskapsløftet 2020”, the cross- 
disciplinary subjects of citizenship and democracy, sustainable develop- 
ment, and public health and life mastery, are currently being introduced 
and integrated in all subjects in lower and upper secondary education 
(see Chapter 4). This provides an opportunity for establishing the foun- 
dational building blocks of thick youth participation as a future taken- 
for-granted mode among both students and teachers and, maybe in the 
long run, planners, municipal and government officials. This allows for 

youth to become co-researchers, social entrepreneurs or active partici- 
pants in local urban development processes, as they choose. How young 
people are conceptualized by adults also dictates the urban planning and 
design processes, and as Ataol et al. (2019) show, when youth are thought 
of as citizens and bearers of skills, they can adopt roles of mediation and 
action. 

The thick participation pyramid model may also be an entrance point 
into what Mansfield et al. (2021, p. 182) identify as a crucial finding in the 
literature on youth participation in urban planning, namely the need for 
a transformation of thinking and mindset among adult individuals on 
both the macro and micro levels, to understand the nuances of children’s 
experiences and the interpretation of their actions when participating. As 
Ataol et al. (2019) show in their systematic literature review on children’s 
participation in urban planning and design, young people are frequently 
treated as both learners and educators, meaning that there are mutual 
benefits and learning opportunities for both children and adults (Derr 
& Tarantini, 2016; Wilks & Rudner, 2013), thus potentially transforming 
the participation of youth in adult-initiated processes into a collaboration 
between youth and adults. 


Discussion 


So, where do we venture from here? We follow Bessant when she asks, 
“If policy-makers are serious about improving opportunities for young 
peoples’ democratic practice, then why do they so easily ignore the bar- 
riers encountered?” (2004, p. 397). The conceptual question of why we 
should include youth in city planning is fortunately not up for debate 
as frequently as it used to be just a few years back — yet we often meet 
the need to explain the benefits of meaningful youth participation to 
adults who have other concerns and priorities. The question that is on 
most municipality workers’ radar at the moment is, how do you do it? 
What does it take to get youth hooked on planning and, we would like 
to add, to stop the planners from being terrified and start to listen to one 
of the greatest resources we have in city planning, youth? Planners are 
required by law to hear what children and young people want and need in 

every development project — yet most planners struggle with this and end 
up doing a minimum - just ticking off the box and moving on. Leaving 
young people often in confusion, as they seldom receive updates on the 
fate of their contributions. We argue that it is time to stop ticking off that 
box and bring in our adult hearts in our work. It is our greatest resource. 
And it will pay off, for all of us. 

